
Mulţumiri 


Dragă cititorule, deși în orice scriitură se încearcă, 
pe cât posibil, eliminarea repetiţiilor, ei bine, sunt 
momente în care eu am mare nevoie de ele. Acesta 
este unul dintre ele. îţi dedic tot TIE acest volum, cu 
aceleași mulţumiri izvorâte din adân- cui sufletului 
meu. Forte ale Naturii nu este doar un roman. A 
devenit povestea care ne-a legat, care mi-a dat șansa 
să-ți ating inima și să-ți rămân acolo. 

Când am pus ultimul punct, am simţit că rămân 
fără aer și pământul îmi fuge, efectiv, de sub 
picioare. Și cum aș fi putut simţi altfel? Universul 
Nativilor mi s-a arătat acum șapte ani, timp în care 
am construit personaj cu personaj, scenă cu scenă. 
Am iubit, am urât, am plâns și am râs odată cu Ema, 
Eric, Mona și David. A fost o aventură pe cinste! Şi 
știi ce e de necrezut? Că am împărțit totul cu TINE. 
Așa știu că, de fapt, povestea nu s-a încheiat cu acel 
„Sfârșit" de la finalul cărţii. Ea va dăinui în mine și-n 
tine, căci noi, împreună, avem puterea de a face po- 
vestea NEMURITOARE. Așa că, da, mă repet: 
MULTUMESC că m-ai primit în biblioteca și în viaţa 
ta! 

Vreau să le mulţumesc și pe această cale fetelor 
care m-au susţinut în toţi acești ani, chiar dacă nu 
auziseră de mine. Mă bucur că mi-aţi oferit șansa de 
a aduce în faţa iubitorilor de cărți volumele mele. 
Eva, Anca, Vero, Laura, Mădălina, Ely, Oana - aveţi 
tot respectul meu. Nu e ușor să surprinzi în câteva 


paragrafe esența unei cărţi, fără a strica farmecul 
lecturii! Și voi o faceţi cu măiestrie. Felicitările mele! 

Am fost mică, și încă sunt, dar cu fiecare cititor în 
parte cresc puţin câte puţin. Tu, dragă cititorule, că 
ne cunoaștem sau nu, 

îmi dai putere și încredere. Mă faci să continui pe 
acest drum frumos al fanteziei și imaginaţiei și să-mi 
spun că pot face asta. 

Şi ce-aș fi eu fără familie? Fără iubirea care-mi 
umple viața? Aș fi doar o pasageră-n lumea asta. Așa, 
sunt puternică și împlinită. Mamă, tată, Florin, Cristi 
și dragi prietene de-o viaţă - voi sunteţi stâlpii mei de 
rezistență. Dalia, lumina existenţei mele, nu există 
bucurie mai mare ca aceea de a putea să îţi las o 
moștenire spirituală! Iubirea ca-n cărți există cu 
adevărat! 

Trebuie să îl amintesc în aceste rânduri pe 
Constantin Pavel, editorul care m-a lăsat să mă 
dezvolt, amintindu-mi însă mereu să-mi depășesc 
limitele. Poate că nu am devenit autorul pe care el și 
l-a imaginat, dar am crescut sub aripa lui și îndruma- 
rea sa constantă m-a ambiţionat. MULŢUMESC! 

Povestea s-a încheiat, dragii mei, dar visul 
continuă! Voi fi onorată dacă-mi veţi rămâne alături 
în continuare! Promit să scriu din suflet și pentru 
suflet! 


Cu drag și devotament, 
A voastră, aceeași Forţă a Naturii, 
Daniela 


I 


Ema închise ochii și-i strânse cu putere, preț de-o 
secundă, până când simţi că o ustură. Vru să se 
convingă de absurdul imaginilor care-o năuciseră și 
să alunge neputința sa și a Nativilor în fața iadului 
care, așa cum promisese, venise după ei. O mare de 
flăcări se întindea la orizont, oriunde își arunca pri- 
virea. Recunoscu locul în care se afla. Glasul 
pământului matern îi fusese mereu inconfundabil, dar 
nicicând nu i se păruse mai străin ca acum. 

Pământul de sub picioare părea istovit ca după o 
secetă cruntă. Aerul era greoi și înecăcios, aproape 
irespirabil. Tuși scurt și se dezmetici, suflând apoi 
înspre fumul care-i încărcase plămânii. Se trezi 
gâfâind și ar fi vrut să-și amintească de când se afla 
pe câmpul acesta apocaliptic și cât timp folosise forța 
Aerului, de-o părăsise acum. Scrută întinderea, dar 
fumul gros, din ce în ce mai opac, îi îngreună 
vizibilitatea. 

— Eric! Mona! se pomeni strigându-și soţul și fiica. 

Cum nu primi niciun răspuns, înaintă, călcând 
apăsat, dar cu teamă. O durere ascuţită o săgetă din 
vârful degetelor până-n creștetul capului. Pășise pe-o 
zonă fierbinte și se trase cu iuțeală înapoi. Piciorul ei 
întâlni un obstacol care-o dezechilibră și se prăbusși. 
Tipă când realiză că pășise pe un corp imobil. Un 
cadavru. Un Nativ mort îi cauzase și-i atenuase 
căderea. Din șezut, așa cum reușise să-și 
repoziționeze trupul, se dădu pe spate cu mișcări 
ușoare, ca un păianjen. îi fu frică să-și întoarcă 
privirea și se lovi din nou. Palpă cu mâna dreaptă și 
simţi un trup moale și un lichid cald și vâscos. își 
retrase cu repeziciune braţul și văzu sângele stacojiu 
prelingându-i-se printre degete. Duse mâna curată la 


gură, domolindu-și tremurul bărbiei. Se ridică cu 
fermitate, hotărâtă să nu se mai lase pradă emoţiilor. 

Știuse că se va ajunge aici, Sara o spusese atât de 
clar. Le declarase război, unul pentru supremație, pe 
care niciunul dintre ei nu-l doriseră. Și venise ziua în 
care frumosul câmp de margarete de la intrarea în 
Harmonie se transformase într-un teatru de război. 
Ema nu reușise să-și dea seama cum de se trezise în 
mijlocul evenimentelor. Un lucru îi era însă clar: 
împrejurimile duhneau a moarte. 

Ştia că viata ei din ultimele luni fusese ca o cursă 
nebună într-un roller-coaster. Și acum pricepu că 
totul avea să se încheie aici. Pe această câmpie 
însângerată, unde Nativi curajoși își dăduseră viaţa, 
forţaţi de împrejurări, pentru o cauză care nu le 
aparținea. Simţi asta până-n măduva oaselor. 

își duse mâinile în fața corpului și, cu mișcări 
ample de forfecare, reuși să controleze Aerul și să-l 
transforme în forța de care avea nevoie în aceste 
clipe. Rafale de vânt spulberară pâcla fumurie și 
asfixiantă, dar înteţiră totodată și flăcările, care se 
înălţară falnice, ţinând piept energiei pe care doar ce- 
o crease. 

Simţi zeci de siluete dându-i târcoale și-atunci se- 
nfioră. Le văzu imediat clar, înălțând ameninţător 
arme ciudate. Săbiile lor aveau trei lame, inegale ca 
lungime, ale căror tăișuri luceau cumplit chiar și-n 
negura sângeroasă ce stăpânea ţinutul Nativilor. 

Ema urlă aprig și se-aventură în luptă fără să se 
gândească de două ori. Deveni o războinică pregătită 
să-și apere crezurile. Himerele-i părură, de-aproape, 
namile de smoală, greoaie, cu orificii întunecate în 
loc de gură, nas și ochi. Femeia-și făcu avânt pentru a 
lovi din plin bizara creatură care o atacase, dar trecu 
cu totul prin ea și căzu în gol, lovindu-se din nou de 
pământ. Erau aievea, oricât și-ar fi dorit să fie doar 
plăsmuirea unui coșmar, iar răcnetele lor răsunau 


cumplit, a victorie și jale, deopotrivă. 

închise ochii din nou, și-apoi privi în jur, 
pregătindu-se pentru cel mai cumplit scenariu 
posibil. Realiză însă că, între timp, 

peisajul se schimbase. Nativii ei 

erau în picioare, ţinând piept monstruozităţilor, 

lovindu-le cu putere și pricepere. Totul era însă în 

van. Unul câte unul, oamenii ei cădeau lăţi, plini de 

sânge și lichid negricios. 

Ema se ambiționă să încerce să lovească din nou, 
dar atunci îl văzu și rămase pe loc. Eric înainta cu 
două săbii în mâini și sfârteca formele pe care 
întunericul le materializase în slujba sa. îi păru 
istovit, dar citi în gesturile lui o înverșunare și furie 
nestăvilite. Lovea cu putere și precizie, dar când o 
creatură trecea prin lamele sale, cea lovită mai 
înainte se întrema din propriile resturi. 

— Ai grijă! strigă Ema, avertizându-și soţul. în 
spatele tău! Dar bărbatul nu o auzi și se prăvăli peste 
mormanul de nămol și mâzgă neagră creat din 
monstrul pe care doar ce-l despicase. Fusese lovit de 
cel care se reîntrupase. Ema își duse mâinile la gură, 
șocată de imaginile care se derulau ca într-un cerc 
vicios. Văzu clar că Nativii se luptau cu morile de 
vânt. 

— Tată! auzi femeia vocea Monei. 

O căută din priviri și-o zări la câţiva zeci de metri, 
printre leșuri și flăcări sprintene. 

— Stai acolo! urlă Eric. David, ia-o de-aici! E un 
ordin! porunci băiatului. 

Ema, care privise hipnotizată întreaga scenă, se 
ridică și se duse glonţ spre jumătatea sa. Ajunse atât 
de aproape de ea, încât îi auzi respiraţia accelerată 
și-i văzu broboanele de sudoare scurgându-i-se din 
păr pe faţa murdară toată. 

— Eric, îi rosti numele din nou, mai mult șoptit, 
realizând că el nici n-o vede, nici n-o aude. 

întinse mâna să-i mângâie obrazul, dar un braţ 
diform trecu prin ea, prinzându-l pe Eric de piept. 
Bărbatul îl strânse cu putere, icnind de efort, 
chinuindu-se din răsputeri să-i menţină poziţia, în loc 
să-l respingă. Cu o străduință cumplită, Apa îi veni în 
ajutor,  transformându-i mâinile în arme de-un 


albastru glacial. Braţul imobil al arătării îngheţă pe 
loc și Eric prefăcu în cioburi trupul care împietrise cu 
totul. 

O urmă de speranţă înflori în zâmbetul fugar al 
Emei, dar sentimentul dispăru într-o clipită. Era doar 
o prezență  imaterială, damnată să privească 
inevitabilul fără a putea schimba ceva. Victoria nu le 
aparținea. îl văzu pe Eric pregătit din nou de luptă. 

Și-apoi se văzu pe ea, o altă ea, la fel de vătămată 
ca toți Nativii, care cu greu se mai țineau pe picioare. 
Părul lung și roșu îi era acum năclăit și încâlcit, iar 
bretonul ud leoarcă i se lipise de frunte. Urme negre 
de funingine îi pictau obrajii, odinioară îmbujoraţi. 
Mona și David, răniţi și zdrenţuiţi, zăceau la câţiva 
pași de ei, epuizați și demoralizaţi. De cealaltă parte 
a baricadei, o armată de creaturi și Nativi ai Focului 
se-avânta nemiloasă la atac. 

Neputincioasă, spectatoarea Ema plânse cum 
crezuse că n-o va mai face vreodată. Jelea anticipat 
oamenii pe care știa că-i va pierde. Că-i va vedea 
murind sub propriii ochi, semenii pe care nu reușise 
să-i apere, sufletele pe care nu izbutise să le salveze. 
Apă, Foc, Pământ și Aer - toate angajate într-o luptă 
nedreaptă, absurdă. Ciocnirea lor răspândi miros de 
fum, metal încins, sânge și oase arse. 

— Doar nu credeai că-i poţi salva pe toţi?! îi râse-n 
față Robert, apărut din senin. Chipul lui exprima 
satisfacția răzbunării. Nu-ţi poţi salva propria fiică, 
darămite pe Nativii tăi! 

— Ema, Ema...! Tu ţi-ai condus oamenii la moarte! 
Dacă ai fi predat-o de bunăvoie pe Mona, astăzi n-am 
mai fi fost aici! Ai fi numărat doar oameni supuși mie 
și Focului. Acum vei număra cadavre! auzi clar și 
răspicat vocea Sarei. 

Bătrâna își asmuţi soldaţii obedienţi asupra 
Nativilor doar pocnind din degete. 


Ema își puse mâinile la urechi, respingând 
acuzaţiile. Prin marea de oameni și flăcări, văzu, ca o 
proiecție, doar chipul Monei. Se materializă atât de- 
aproape încât ar fi putut jura că-1 are în fata ochilor, 
la doar o întindere de mână distantă. îi mulțumi lui 
Dumnezeu că, de-o fi să piară, o va face cu amintirea 

copilei ei în minte. Imaginea Maiei apăru ca din 
neant, alături de cea a Monei. Ema înmărmuri de 
bucurie și șoc, deopotrivă. Apoi, sub privirea ei 
împietrită, chipurile fetelor se suprapu- seră. Prima 
secundă de panică fu înlocuită de un sentiment de 
recunoștință. Vedea din nou ochii expresivi ai Maiei, 
încadraţi de genele dese ale Monei. Dădu să mângâie 
fața ciudată și totuși senină, dar vocea puternică a lui 
Iris prefăcu înfățișarea angelică în praf: 

— Protejeaz-o! Ea este Salvatoarea noastră! 

Ema deschise ochii și-i pironi în tavan secunde 
bune. Iși simţi obrajii uzi, semn că plânsese în vis. Din 
nou. Se șterse stângaci cu podul palmelor, ca un copil 
care, în loc să se curețe, se murdărește mai rău, 
întinzându-și lacrimile pe toată fața. Se uită apoi în 
jur, încercând să-și dea seama unde se află. Camera 
era cufundată într-o beznă totală, fără fir de lumină 
care să-i călăuzească privirea. Rămase nemișcată 
preţ, de câteva minute, până ce ochii i se obișnuiră cu 
întunericul. Pipăi cu mâna dreaptă și simţi marginea 
patului. Mâna stângă se ciocni imediat de o alta, 
caldă, strânsă în pumn. Nu-l vedea, dar îl simţi și-l 
recunoscu numaidecât. Eric dormea cu faţa spre ea, 
respiraţiile lui scurte liniștind-o. Se-ntoarse spre el şi- 
l luă de mână. El o cuprinse din instinct. Un zâmbet 


înflori pe chipul femeii. Știu acum că, atâta timp cât 
se va trezi alături de el, totul va fi bine. Nici măcar 
înfruntarea dușmanilor nu mai suna chiar atât de rău. 
Victoria nu-i mai păru imposibilă. Nu cu ei doi - un 
întreg. 

Visul! Nu, era mai mult de-atât, o simţi până-n 
adâncul sufletului și-o trecură aceiași fiori stranii. 
Imaginile care-i invadaseră somnul, transpunând-o 
într-un film apocaliptic, o îmbărbătaseră. Văzuse cel 
mai crunt scenariu posibil. Fusese martora unui 
masacru, o scenă pe care n-avea s-o uite curând și pe 
care, cu siguranţă, avea să o retrăiască de fiecare 
dată când închidea ochii. Și totuși, chiar dacă 
probabilitatea ca visul să se transforme în realitate 
era uriașă, un dram de speranţă prinse 

viaţă în inima ei: posibilitatea de a schimba finalul 
confruntării ce avea să vină. 

Știuse dintotdeauna că simpla lor prezenţă în 
lumea oamenilor venise cu un preţ: sacrificiul. Ema 
crezuse mereu că vor fi nevoiţi să se-avânte în bătălii 
pentru salvarea omenirii. Să salveze oamenii de 
oameni sau de natura însăși, deși acest ultim lucru 
contrazicea regulile după care își ghidau ei existenţa. 
Dușmanul se dovedise a fi unul neașteptat, din sânul 
semenilor crescuţi în armonie. Chiar dacă Nativii 
Focului fuseseră si în trecut agresivi, acum doreau să 
verse sânge, până la ultima picătură. Vizualiză din 
nou, fără a-și dori, camagiul de pe câmpul de luptă, 
și-și promise sieși că povestea lor va avea un dezno- 
dământ fericit. 

Se ridică în șezut, de parcă s-ar fi pregătit să ţină 
deja piept pericolului ce le bătea la ușă. Simţi o mână 
pe spate și auzi o voce care trăda îngrijorare: 

— Hei, ești bine? 


— Sunt bine, răspunse ezitant. Atât cât poate fi 
oricare dintre noi în momentul de faţă. Mona! strigă, 
îngrozită că dormise în loc să-și vegheze fiica rănită. 

Vru să coboare din pat, dar mâna bărbatului o 
cuprinse și-o trase înapoi. 

— De cât timp crezi că dormi? se miră Eric de 
reacția ei. Doar ce-ai venit de la ea. Nu știu dacă a 
trecut o jumătate de oră. E bine. Doarme. Las-o să se 
odihnească. A trecut prin multe. Culcă-te la loc! Mai 
sunt doar vreo două ore până la răsăritul soarelui, îi 
spuse cu o căldură care, pe moment, o înduioșă. 

Dar sentimentul nu ţinu mult. Femeia-l ignoră, se 
smulse din strânsoarea lui și călcă pe parchetul 
surprinzător de rece pentru o noapte de iunie. Eric fu 
mai rapid decât ea, debuso- lată de simţurile tactile, 
și-o trânti în patul din care dorise să fugă. Ema se 
retrase către perete, iar bărbatul o urmă. îi luă 
mâinile într-ale sale, protector, încercând în același 
timp să o ţină lângă el. Chiar și pe întuneric, îi 
observă chipul răvâășit și 

părul, pe alocuri ud de transpiratie, lipit de gât. își 
trecu o mână prin el, aranjându-l și potrivindu-i-l pe- 
un umăr. Apoi îi spuse blând: 

— încearcă să dormi, te rog. Fă-o pentru Mona. 
Dimineaţă va avea nevoie de tine și trebuie să fii într- 
o stare bună. Nu... așa: agitată și disperată. Mă duc 
eu să stau cu ea. Tu... dormi, repetă insistent, spre 
iritarea femeii. 

— Să dorm? i-o trânti ea sec, rânjind printre buzele 
întredeschise. Cum aș mai putea să dorm? Nu, până 
nu-mi știu fiica în siguranţă. 

— Un alt coșmar? fu Eric curios, bănuind motivul 
trezirii ei bruște. 

— Coșmar? Nu, nu doar atât, mărturisi afectată. Aș 
da orice pentru un simplu coșmar acum. Mai 


degrabă... premoniţie. Nu pot explica, dar știu și simt 
că a fost mai mult decât un vis urât. Și crede-mă când 
îți spun: e o viziune a ororilor. Va trebui să dăm tot ce 
e mai bun din noi, din noi toţi la un loc, ca să nu se 
adeverească! zise cu îndârjire. 

Și-apoi, ca și cum și-ar fi luat o piatră de pe suflet, 
i se cuibări în braţe și închise ochii. 

Eric simţi cum nesiguranța se risipește din 
gândurile soţiei lui, cedând locul hotărârii, atributul 
indispensabil în transformarea ei în Forța de 
odinioară. 

Si totuși, chiar dacă fusese doar vina adierilor 
răcoroase care se strecuraseră în cameră prin 
fereastra  întredeschisă, Eric își simți pielea 
zburlindu-se. Dar nu, cuvântul rostit de Ema cu 
spaimă evidentă îl cutremurase: premoniție. 


II 


Olivia stătea într-un colţ al camerei și-l privea 
încontinuu. Chiar și scurtele momente în care trebuia 
să clipească i se păreau nedrepte, răpindu-i frânturi 
din realitatea la care nici nu 

visase. Se ghemuise într-un colţ, reproșându-și că nu 
merită nici măcar rolul de păzitor. Dar erau doar ei 
doi, într-o încăpere minusculă, și-i auzea fiecare 
respiraţie, și-i vedea fiecare spasm al mușchilor. 
După ore bune în care se ambiţionase ca nu cumva să 
aţipească, fix când primele raze ale soarelui se ali- 
niaseră perfect cu fereastra crăpată, îndrăzni să se 
apropie. 

Lumina palidă scălda chipul încruntat al băiatului. 
David zăcea pe-o saltea îngustă de paie, acoperită cu 
o bucată lungă de pânză ce fusese cândva albă. Faţa-i 


era murdară, iar părul ciufulit îi cădea în șuvițe peste 
ochi. Mâinile îi erau legate la spate, iar picioarele - 
strânse cu o funie groasă, într-un nod dublu - îi 
atârnau pe podea. Poziţia, vizibil incomodă, îl făcea 
să se clatine cu totul când schiţa scurte mișcări 
neintenţionate. Dintr-un singur imbold căzu direct pe 
burtă, faţa afundân- du-i-se în saltea, în timp ce 
trupul, de la bazin în jos, se lungi pe pământul 
bătătorit. Olivia se repezi și-ncercă să-l așeze pe-o 
parte, cât putu de bine, urcându-i și picioarele la 
același nivel cu restul corpului. în tot acest timp, 
David rămăsese nemișcat și inconștient, așa cum ea 
știuse că va fi. 

Ajunseseră aici fără voia ei și ar fi fugit în secunda 
a doua, îi târâseră fiul după ei, asemeni unui 
prizonier de război. La urma urmei, asta și 
reprezenta: un avantaj strategic în lupta care urma să 
vină. Dar ea și Robert văzuseră că e mai mult de-atât 
și-și jurase că va păstra acest secret cât de mult va 
putea. 

Chiar dacă încercase să-l culce cât mai confortabil, 
chipul băiatului nu se destinse, exprimând chinul pe 
care-l simţea la nivel emoţional. Olivia se aplecă și-i 
aranjă părul - singurul gest de afecțiune pe care-l 
îndrăznise până acum -, dar își retrase automat mâna, 
de teamă că instinctul matern care-i devenise străin i- 
ar putea întuneca judecata. 

Rememoră evenimentele halucinante petrecute cu 
o seară în urmă și se mâhni că fusese lașă și alesese 
calea cea mai ușoară. Propriul băiat devenise pionul 
principal în răzbunarea pe care Robert o orchestrase 
împotriva Nativilor. își aminti perfect 

conversaţia pe care-o purtaseră înainte de a se 
pomeni în acest loc. 


Cu o seară înainte 

— Vom merge în Harmonie și-i vom zdrobi. Unul 
câte unul, vor cădea la picioarele noastre. Se vor 
înclina Focului și vor blestema ziua în care au ales să 
ne subestimeze, zise Robert, scrâșnind din dinţi. 

— Ce-i cu extremismul ăsta? își arătă Olivia 
îngrijorarea. Asta nu ești tu, astea nu sunt vorbele 
tale! 

— Nu? Dar ale cui? se tinu bărbatul tare pe poziţie. 

— Ale smintitei de Sara! rosti femeia cu obstinaţie. 

— Smintită sau nu, e singura care a fost sinceră cu 
noi, care luptă pentru măreţia neamului nostru. Ea ne 
va conduce, fie că-ţi place, fie că nu. 

— Ce să conducă? Robert... o iei pe ulei, revino-ţi! 
îl îndemnă. Nu dau doi bani pe neamul păcii. Am 
intrat în lupta asta fără voia noastră, am vrut doar să- 
i facem pe plac mamei. îţi amintești? Gata! Am purtat 
o bătălie, nu vreau să mă angajez și-n război. Nu, 
mulțumesc! Prefer să nu mai am de-a face cu fanatici 
care luptă pentru o cauză pe care-o numesc nobilă. 
Pe dracu'! Tu ce crezi că faci, Robert? lei totul 
personal. Nu-mi vinde mie gogoși despre măreţia 
neamului. Te doare fix în cot de Nativii Focului. Și pe 
mine la fel! Vreau doar să plec de-aici cât mai 
departe. Asta era planul, nu? 

— Planul? Nu mai există niciun plan. Nu fără Gabi! 
răcni Robert din toate puterile. Ei au totul acum: sunt 
bine-mersi, soţ și soţie, își au și fiica alături. Fiica 
aceea criminală! Și tu-mi zici să-mi văd de drum! râse 
forţat, în batjocură. îţi dai seama ce-mi ceri? îmi spui 
să-i las să-și trăiască finalul fericit? Nici pomeneală! 
Nu cât eu voi trăi! 

— Asta era! Ema! Ema și familia ei blestemată! 
strigă Olivia, făcându-i concurenţă. Răzbunare: ăsta-i 
nou tău plan? îl iscodi, deși știa răspunsul. Și vrei să- 
mi folosești propriul fiu de parc-ar 

fi o armă, icni femeia îndurerată când Robert îl 
înșfăcă pe David ca pe-un sac, după ce tot el îl pusese 
la pământ. 

— Scutește-mă de textele tale! Brusc ţi s-a trezit 
instinctul matern, își luă sora peste picior. Ce 
credeai? Te-aștepţi să-l urc în mașină, să ne tirăm toţi 
trei departe de-aici și să începem un alt capitol al 
vieţii, împreună? 

Robert se opri preţ de-o secundă și râse zgomotos, 
fals și îngâmfat, sporind anxietatea surorii sale. 

— Frumușelul ăsta vine cu noi! Da, cu noi, ai auzit 
bine! O voi suna pe Sara și ne vom oferi voluntari în 
lupta ei de cucerire a locului care ar fi trebuit să ne 
fie și nouă casă. E ca și cum am aduce un omagiu 
mamei noastre, care a fost extrem de generoasă când 
a împărtășit cu noi minunatul plan al hoaștei nebune. 
Până la capăt, zic! 

Olivia îl privi consternată și nu-și recunoscu 
propriul frate, pentru prima dată în viața ei. Durerea 
îi luase minţile! Dar cum să îi poţi cere unui părinte 
care tocmai și-a pierdut copilul să gândească 
limpede? Știa că i-ar cere imposibilul, dar își dădea 
seama și că fiul ei tocmai fusese luat drept monedă 
de schimb într-un joc murdar. Joc pe care ei îl 
începuseră în urmă cu cinci ani. Chiar și-așa, 
conștientizând cauzele implicării sale, tot nu era 
pregătită să pună la bătaie viaţa fiului său. O mai 
făcuse o dată. 

— Stiu că nu-ţi pot cere să renunțţi la răzbunare, 
dar îndrăznesc să te rog, ca de la soră la frate, să-i 
dai drumul lui David. Te rog, își încercă Olivia 
șansele. 

— De ce? o întărâtă Robert. Ai să-mi spui acum că 
e... nevinovat? Ha! își răspunse singur. Ai văzut ce 
poate face! își aminti de momentul când îl arsese 
Focul băiatului. Ce-a fost aia? Crezi că e o idee bună 
să-l lăsăm liber, să umble pe stradă în căutarea 
minunatei familii care pare că l-a adoptat și pe el? 
Nu! Va veni cu noi în Harmonie sau unde crede Sara 
de cuviinţă, și va lupta cot la cot cu noi. Asta dacă nu 


cumva vrei să-i curm suferința acum, propuse, fără a- 
și lua ochii de la sora lui. 

— Să  nu-ndrăznești! rosti femeia categoric, 
smulgând mâna bărbatului, care se-nfipsese în 
pieptul fiului inconștient. 

— Bun, atunci, am stabilit! Facă-se voia mea! 

Și fix așa se întâmplă. Robert dădu un telefon și ea 
citi atunci pe chipul lui că ceva nu e în regulă. 
Bărbatul privi ecranul mobilului și apelă din nou. 
Mormăi în barbă cuvinte neînţelese, urmate de 
înjurături înflăcărate. Și-apoi se petrecu ceva ciudat: 
o lumină orbitoare apăru din neant și, în secunda 
următoare, se treziră într-un alt colț de lume. 

Olivia îl recunoscu imediat și se-nfioră. Rămase la 
pământ, ghemuită, și-l trase pe David lângă ea, 
încercând să-l protejeze de bărbaţii masivi care 
treceau pe lângă ei călcând apăsat, ca și cum nici nu 
i-ar fi văzut. Zeci de căsuțe îngrămădite erau slab 
luminate de torțele de foc care străjuiau ușile 
decojite. Ajunseseră în satul în care copilăriseră și pe 
care-l urâse cu toată ființa ei. Nu știa dacă avea un 
nume oficial, cu toţii îi spuneau Celula, mândrindu-se 
cum c-ar fi cel mai impresionant fort al Nativilor 
Focului, locul lor special, casă și tabără militară 
deopotrivă. 

Ea îl vedea însă și acum cu aceiași ochi de copilă: 
un sătuc înghesuit și anost, în care oamenii, în plină 
eră tehnologică, își duceau existența ca în epoca 
medievală. 

Robert se ridică falnic, îmbrăţișând parcă energia 
locului și, spre surprinderea ei, începu să dea 
directive. Șuieră printre dinţi și se făcu auzit. Porunci 
unor bărbaţi să se ocupe de „pachetul preţios" care 
se dovedi a fi David. Namilele de oameni nu puseră 
nicio întrebare și făcură întocmai. îl înșfăcară pe 


băiat din braţele Oliviei și-l târâră după ei. Femeia îi 
urmă agitată, strigându-le să-l lase în pace. Se opri, 
apoi, și se-ntoarse spre Robert, tunând și fulgerând: 

— Ce dracu' crezi că faci? Ce căutăm aici? Robert, 
revino-ţi! îi ordonă, bătând nervoasă din picior. 

Dar bărbatul nu o luă în seamă și-și văzu de drum, 
urmân- du-și fraţii de Element. Olivia se pregăti să-și 
folosească Focul, dar își dădu seama de stupiditatea 
gândurilor sale. își ajunse 

executanţi, la intrarea într-una dintre căsuțe. Ei 
tocmai ieșiseră și-i dădură de-nţeles că-și terminaseră 
treaba. 

David stătea lungit pe salteaua improvizată, cu 
mâinile și picioarele legate. Recunoscu imediat 
materialul dur și ignifug pe care Nativii Focului îl 
foloseau atunci când un frate le dădea de furcă. 

— Chiar e necesar? își chestionă Olivia fratele, deși 
știu că pusese o întrebare absurdă. 

Robert se mulţumi să-și dea ochii peste cap. 

Peste ei intră o bătrânică slabă și cocoșată și, fără 
a le adresa vreun cuvânt, se opri la căpătâiul 
băiatului. își puse degetele noduroase pe fruntea lui 
și, în timp ce masa, bolborosea cuvinte aparent fără 
noimă. Olivia o recunoscu, însă, pe tămăduitoarea 
satului. Era aceeași femeie-vraci de pe vremea când 
erau ei copii, poate un pic mai gârbovită. Mintea i-o 
luă razna, strădu- indu-se să ghicească ce leac 
spiritual îi administrează femeia. 

Robert se așeză în fata Oliviei, bănuind că va 
încerca să oprească incantaţia bătrânei. 

— E doar o incantaţie pentru somn. Așa m-a 
asigurat. El rămâne aici până se va trezi și vom vedea 
cum se va comporta. Tu poţi veni cu mine sau poţi 
rămâne cu el. Fără alte șiretlicuri, te rog. E spre 
binele tău. Și al lui, crede-mă. Nimeni nu se va atinge 


de el, nu i se va face niciun rău. îţi promit, dacă asta 
te liniștește. 

— Rămân aici, hotărî Olivia, întorcându-i spatele 
fratelui ei. 

Se așeză acolo, să-l păzească. Nu închise niciun 
ochi. Nicio secundă. 


III 


Dimineaţa de vară își întinse braţele însorite și 
trimise lumina și căldura lor peste orașele și satele 
adormite. Razele dia- 

fane pătrunseră prietenoase în casele primitoare, 
împletin- du-se armonios cu liniștea matinală. 
Geamurile și perdelele transparente ale dormitorului 
lăsară fasciculele radioase să atingă ca o mângâiere 
chipul palid al Emei. Femeia se încruntă, strânse 
pleoapele și se întoarse cu spatele la fereastră. își 
trase pătura peste cap, cufundându-se în întunericul 
care-i permise din nou să adoarmă. Se ridică în șezut 
după doar câteva minute, buimacă, conștientizând că 
nu are timp de moţăit în voie. 

Monal fu primul ei gând, care-o și deșteptă într-o 
clipită. Sări din patul gol și-și îndreptă pașii spre 
camera fiicei sale. Chiar dacă nu mai pusese piciorul 
în această casă în ultimii cinci ani, ar fi știut să 
ajungă și cu ochii închiși în dormitorul fetei. Se 
împiedică de mici obiecte căzute sau abandonate pe 
parchet, nici timpul n-ar fi știut să spună de când 
zăceau acolo, înjură cu voce joasă când călcă pe-o 
perie de păr, cotind pe coridorul mic și îngust ce 


ducea direct spre camera Monei. Ușa era deschisă, 
semn că Eric fusese precaut și se pregătise pentru a-i 
sări în ajutor la nevoie. Călcă încet, cu toate că 
mocheta pufoasă atenua orice zgomot. Patul mare și 
rotund, pe care micuța și-l dorise drept cadou la 
aniversarea celor zece ani, era poziţionat la peretele 
opus, așa încât Ema și Eric o puteau admira mereu 
chiar din tocul ușii. 

Patul din care m-au luat, își aminti femeia cu 
groază și regret, își limpezi gândurile și se apropie de 
fată, păstrând mersul tiptil, din instinct. Somnul 
Monei îi păru liniștit, chipul îi era destins și-ar fi 
putut jura că zâmbește. Dă-i Doamne, măcar ei, vise 
plăcute! își zise femeia. Se așeză ușor pe pat și o 
acoperi cu cearșaful care i se-ncolăcise în jurul 
corpului. Răsuflă ușurată după ce examină trupul 
fetei și nu văzu nici urmă de rană sau sânge proaspăt. 

îi mângâie apoi părul și obrajii, cu mișcări ușoare 
ca niște adieri de vânt, ca nu cumva să o trezească. 
își roti privirea, analizând camera din care fusese 
răpită cu cinci ani în urmă. 

Nu mă voi gândi la asta, își reproșă imediat. E 
camera fetei mele, pe care am decorat-o împreună, 
locul în care am văzut-o crescând, în care s-a refugiat 
ca într-un sanctuar de fiecare dată când a vrut să fie 
sigură. E lăcaș al iubirii, copilăriei și prieteniei. Se 
întrebă cum de dormitorul ei rămăsese neschimbat, 
apoi își aminti că ea și Eric fuseseră călători în ultimii 
ani. Reamenajatul casei ar fi fost ultima lor grijă. 

Privi peretele care dădea spre curte, făcut în mare 
parte din sticlă. Era întrerupt doar de-o ușă pe care, 
dacă n-o știai, nici n-ai fi observat-o. Mona ținuse 
neapărat să aibă cel mai mare geam, să vadă Natura 
chiar și-atunci când stă în casă, mai ales că fereastra 
ei dădea spre curte. Nu voise nici ca în refugierile ei 
să fie ruptă de Pământul pe care-l iubea. Nu dorise 
nici măcar perdele sau draperii, astfel că lumina-i 
pătrundea în cameră la ivirea zorilor, fără a-i 
întrerupe somnul. 

Ema se îndreptă apoi spre peretele opus celui cu 
patul și ridică de pe birou o poză cu ei trei, înrămată. 
Zâmbeau toţi cu gura până la urechi și-și aduse 
aminte momentul în care fusese făcută fotografia: 
aniversarea celor doisprezece ani ai Monei. Ultima 
aniversare a fiicei mele, la care am participat, își 
dădu ea seama, nostalgia umbrindu-i chipul. Și 
probabil, una din ultimele noastre poze împreună. 

— Psss, auzi glasul soțului trezind-o la realitate. 

Se uită la el și o pufni râsul. Era plin de făină din 
cap până-n picioare, faţa-i era transpirată, iar obrajii 
păreau a-i lua foc. Un șorţ cu urme de arsură îi era 
prins la brâu, un prosop îi atârna pe umărul stâng și 
în mâna dreaptă ţinea stângaci o tigaie micuță. 

— Dejunul e gata, zise el cu voce joasă, c-un picior 
în cameră și altul în hol. Hai în bucătărie, să n-o 
trezim, îi spuse, che- mând-o după el cu un semn 
scurt din tigaie. 

Ema râse din nou și-l urmă ascultătoare. Era unul 


dintre motivele pentru care-l iubea: știa mereu să 
destindă atmosfera, asigurându-i zilnic o doză de 
umor delicios. Multă lume putea 

____s-o facă să zâmbească, dar numai el 

o putea face să râdă în hohote, cu lacrimi și sughițuri. 
Nu găsise până acum niciun comediant și niciun film 
de comedie care să scoată la suprafaţă râsetele ei 
zgomotoase. 

Eric păși în fața ei desculț, voios, jucându-se cu 
tigaia în mișcări circulare. Judecând după făină și 
ustensila de bucătărie, Ema bănui că se-avântase în 
periculosul sport de făcut clătite. Când bărbatul 
deschise ușa de la bucătărie, mirosul îi confirmă 
bănuiala. Se miră cum de nu-l simţise de cum se 
trezise. 

— Lasă ușa deschisă, propuse Eric. Am închis-o 
doar când te-am auzit pe tine ieșind din cameră. A 
fost necesar, mă luptam pe-aici cu dușmanii de fum, 
hotărâți să mă atace. Le-am venit de hac, fii fără 
grijă, adăugă, fluturând tigaia ca pe-un nunchak. 

Se-apropie și-i dădu soției lui un sărut lipicios, pe 
care ea-l gustă din plin. 

Ema își acordă apoi un moment și analiză 
bucătăria - sanctuarul ei de altădată. Fusese locul cel 
mai drag sufletului ei, în care stătea cel puţin șase 
ore pe zi. Preparase, copsese și decorase fel de fel de 
prăjituri, pe care le servise, proaspete, direct pe 
terasa lor specială. 

Bucătăria era imensă, mai mare chiar și decât 
camera de zi. Doi pereţi, în L, aveau ferestre mari, 
luminând de vis încăperea. Mobila se găsea fix sub 
ele, așa că Ema se delecta chiar și-atunci când mai 
spăla un vas, uitându-se afară. Cele două cuptoare și 
cele două frigidere duble erau vedetele încăperii. 
Masa dreptunghiulară furase aproape tot spaţiul 
rămas liber, dar ea îi servea și ca spaţiu de lucru și ca 
loc de luat micul dejun, prânzul și cina. La o primă 
vedere, cuvântul care-i veni femeii în minte fu 
ponosit. Deși toate lucrurile erau la locul lor, totul era 
prăfuit și... fără viaţă. îl privi apoi pe Eric, care 
aștepta o reacţie din partea ei. 

— Ce-ţi veni? întrebă Ema amuzată, prinzându-și 


părul lung într-o coadă, cu un elastic roz pe care-l 
luase de pe biroul Monei. 

— Cum ce? Trebuie să și mâncăm, nu? îi întinse 
soției o farfurie plină cu clătite frumos rumenite. 
Hmm... am găsit pe-aici niște făină - habar n-am dacă 
e expirată... cinci ani oare e prea mult pentru ea, 
săraca? Ridică din umeri, într-un gest de „ce mai 
contează?". Am „împrumutat" trei ouă de la vecina de 
peste drum: am pândit găina până s-a ridicat de pe 
cuibar și-apoi, haț!, am sărit gardul și le-am luat. 
Măcar astea-s proaspete, călduțe chiar. Poate 
compensează vechimea făinii. Şi apa am gă- sit-o la 
robinet, norocul meu. Am făcut cu apă, greșeala mea, 
recunosc. N-am găsit vreo vacă în apropiere, pentru 
lapte. Le-am amestecat pe toate și... tadaaam! 
prezentă cu fast preparatul specific franțuzesc. 

Ema adulmecă mirosul încă o dată și simţi iz de 
vanilie. Un zâmbet îi lumină chipul. 

— Şi batonul de vanilie l-ai luat direct din copac, 
te-ai cățărat până-n vârf, te-ai luptat cu niște 
maimuțe pentru el, ai ieșit câștigător și... voilâ, avem 
clătite vanilate, îl completă. 

— Hei! E momentul meu de glorie, o avertiză el cu 
tigaia. Nu încerca să-mi furi laurii, spuse bărbatul, 
reţinându-și cu greu râsul. 

— Ti-a dat madame Beatrice toate ingredientele, 
așa-i? ridică Ema din sprâncene. 

Eric făcu o faţă surprinsă, imitând șocul produs de 
neîncrederea soției lui. Scena de actorie îi fu 
întreruptă de o scurtă bătaie în geam. Privi afară și- 
apoi îi zise soţiei: 

— Pune-ţi mâinile la urechi! Nuuu! strigă scurt, 
semn că se răzgândise. Mai bine întoarce-te cu 
spatele. 

Când văzu că Ema nu se clintește și-și mai pune și 


mâinile în sân, Eric nu avu încotro și deschise larg 
fereastra. 

— Merci beaucoup, ma chere Beatrice, rosti Eric 
într-o franceză perfectă, aplecându-se în afară. 
Reveni cu o farfurie plină de clătite aburinde. 

— Nu creeed! se prăpădi Ema de râs. Ţi le-a dat 
gata făcute? Și ce gogoși îmi vinzi tu mie... îl 
apostrofă cu degetul arătător. 

— Clătite, mon amour, clătite, nu gogoși, pufni și 
bărbatul în râs, apoi mușcă cu poftă din preparatul 
delicios. Dacă mă iubește... normal că mi le-a dat! Și 
nici n-a trebuit să i le cer. Sunt un bărbat bine, ce 
mai! 

— Tot 65 de ani are Beatrice? A, nu, stai... are 70! 
Am uitat să pun la socoteală anii petrecu ţi în... exil. 

Eric se duse la ea, o luă de mână și o pofti pe un 
scaun. Se așeză și el în fața ei și o privi fără să 
clipească. 

—  Circarul satului! îi zâmbi femeia afectuos, 
ștergându-i făina de pe faţă cu prosopul pe care el îl 
țţinuse doar de decor. Trebuia tu să faci un întreg 
spectacol, nu? Ţara arde și baba se piaptănă! 

— Mai râdeai tu cu poftă altfel? Ştii vorba mea: 
nicio zi fără pastila de râs, ziseră ambii în cor. Făina 
asta chiar e expirată, ai grijă, o preveni. 

— Și totuși, cum ai reușit să transpiri în halul ăsta? 
se minună femeia. 

— Cafea la ibric, arătă Eric mulțumit spre reușita 
lui culinară. Simplă? Cu lapte? Cu frişcă? Sincer, 
după atâţia ani, nu mă așteptam să mă debusolezi de 
tot în această privinţă. 

— Ţi-a dat Beatrice și frişcă și lapte? se amuză 
Ema pe seama soțului descurcăreț. 

— îţi vine sau nu să crezi, veștile circulă repede. 
Ca... vântul. Lumea a aflat că ne-am întors și s-a 
mobilizat. Ştii filmele americane în care o familie se 
mută într-un cartier nou și apar vecinii la ușă, 
neinvitaţi, dar măcar aduc cu ei câte-un coș cu 
mâncare? Ema aprobă din cap. Ei, bine, noi suntem 
familia în cauză. 

Eric deschise unul dintre frigidere și femeia 
rămase mută de uimire când îl văzu plin cu oale și 
caserole. Chiar nu glumise de data asta! 

— Ce naiba? Nu-mi vine să cred! se minună ea, 
făcând ochii mari, apropiindu-se ca să analizeze 
conţinutul. Cred că am uitat ce grozavi sunt oamenii 


ăștia, Nativii: fraţii noștri spiri- 

tuali. E ceva să știi că ești iubit. Mi-a fost dor de 
sentimentul ăsta, zise melancolică. 

— Eu ţi-am spus primul că te iubesc, o scoase Eric 
din visare. 

Se-apropie de ea și o sărută apăsat, vârându-și 
mâinile pe sub tricoul ei larg. 

Piuitul frigiderului le  întrerupse momentul, 
anunțându-i că ușa e deschisă de prea mult timp. 
Ema vru s-o închidă, dar Eric o opri, sugerând că are 
ceva important să-i spună: 

— Avem şi frişcă de casă, vezi? rânji el, arătând 
spre un borcan transparent de pe raft. Nici nu se 
compară cu cea la tub. Uitasem ce gust au produsele 
naturale! 

Ema trânti uşa şi-şi ureche soțul în glumă, 
șoptindu-i la ureche: Esti de toată groaza! 

— Iubito, oricât de sexy te-aș considera în tricoul 
ăsta vechi al meu, hai să vedem dacă vreo haină de-a 
ta de acum cinci ani îţi mai este bună. Dacă nu, 
cerem vecinilor noștri inimoși! Imediat vin cu brațul 
de haine! 

Femeia uitase complet de acest aspect și-și trase 
rușinată tricoul, încercând să se acopere cu el cât 
mai bine. 

— Asta ai înţeles tu din tot ce-am zis? Ca să 
probezi hainele tale, trebuie să dai jos tricoul meu, nu 
să-l tragi până la călcâie, ridică insistent bărbatul din 
sprâncene. 

Ema îi puse palma stângă peste gură. 

— Nu te ţineam minte așa de vorbăreţ. Sigur n-ai 
mâncat ceva expirat? 

Eric dădu din cap în semn de nu și-și încruntă 
fruntea, protestând. 

— De-ajuns cu pastilele de râs. îmi vei da o 


supradoză și e abia dimineaţă. Ești ok? Ai tendinţa 
de-a lua totul în glumă atunci când te macină ceva, își 
aminti femeia. Ce s-a întâmplat? 

Eric scutură iarăși din cap de câteva de ori, 
sperând să o convingă. 

— Nu-ţi dau drumul până nu vei fi sincer cu mine, 
îl avertiză ea. 

Când se opri din dezaprobat, Ema își retrase mâna, 
așa cum promisese. 

— Multe mai știi tu, recunoscu. Mă gândeam la 
fraţii noștri de Element. Oare vor fi la fel de săritori 
când va veni vremea să ne fie alături în luptă sau ne 
vor abandona ca acum cinci ani? 

— Eric... își regretă Ema vorbele, când văzu cum 
chipul soţului se întunecă și privirea i se umbrește. 

— Nu! Tu nu știi cum a fost când te-am pierdut! M- 
am luptat cu morile de vânt. Au preferat să creadă că 
pur și simplu ai plecat de bunăvoie. S-au complăcut în 
ignoranţa lor. S-au făcut că nu văd și nu aud nimic. 
Asta au făcut Frații noștri. Și-acum tu vezi iubire în 
câteva caserole de mâncare! 

Eric își lăsă capul în pământ și-și încleștă pumnii, 
că Ema ar fi vrut acum să-l fi lăsat să facă haz de 
necaz în continuare. 

— Vor lupta! îl îmbărbătă femeia. Nu poţi să-i 
condamni pentru ce s-a întâmplat atunci. Nu aveau 
nicio dovadă, n-ar fi știut cum să te ajute și-atunci au 
preferat să nu se implice. Acum... e altceva. întreaga 
comunitate este în pericol. Trebuie să ne asculte. 
Acum eu sunt dovada că râul a existat cu adevărat. 
Nativii Focului își vor mobiliza o armată. Noi suntem 
prieteni, în primul rând. Ne leagă mai mult decât 
proximitatea. Natura ne-a făcut Fraţi și ne-a înzestrat 
cu aceste puteri pentru a ne apăra crezurile. Nu 
suntem soldati, nu, dar suntem arme ale Naturii. Noi 


ne vom asigura supraviețuirea și dăinuirea. Suntem 
mai mult decât simpli oameni, chiar dacă doar asta 
etalăm între noi: omenia. Acum este timpul să 
devenim Forțele date de Natură pe acest Pământ! îi 
vom face să-și deschidă ochii, împreună! 

Pieptul Emei zvâcni, ochii îi luciră de bucurie și-și 
simţi tot corpul surescitat de sângele care-l alimentă 
cu adrenalină. Cu ochii înlăcrimaţi, Eric o sărută pe 
frunte și dori neapărat să-i arate că reușise să-i aducă 
speranţa: 

— Eu voi începe cu madame Beatrice! 

IV 


Capul îi vâjâia îngrozitor și mintea i se umplu de 
zeci de sunete ascuţite. Prin faţa ochilor i se derulau 
imagini fără sens, cu o rapiditate uimitoare. Reușiră 
doar să-l ameţească și mai tare. încercă să-și 
deschidă ochii, dar nu izbuti. își simţi pleoapele grele. 
Orice parte a corpului ar fi vrut să miște, se lăsa grea 
ca un soldăţel de plumb. David fu cuprins de panică 
în momentul în care își dădu seama că este legat. 
Era, într-adevăr, o păpușă care nu-și putea gestiona 
singură mișcările. Ce mi se întâmplă? se-ntrebă. 
Pulsul i se acceleră și începu să se zbată, poate-poate 
avea să reușească să se elibereze. 

— Hei, auzi o voce aproape de el și simţi o mână 
atingându-l. Mă auzi, mă vezi? 

Băiatului îi luă doar câteva secunde ca s-o 
recunoască. I se păru ciudată intonaţia femeii. Dacă 
n-ar fi știut în ce relaţie sunt, ar fi putut crede că cea 
care-i vorbește este cu adevărat îngrijorată de soarta 
lui. Dar nu, era doar un alt truc, cum altfel putea fi? 


— Incantaţie pentru somn, auzi! Proastă mai sunt! 
se admo- nestă femeia. Cum am putut crede așa 
ceva? Ce ţi-a făcut? se întrebă, cu o voce atât de 
joasă încât David trebui să se concentreze pentru a 
înţelege ultima propoziţie. 

Simţi răsuflarea femeii mai aproape de el, apoi 
atingerea mâinilor ei. Degetele reci încercară să-i 
deschidă ochii, susţi- nându-i pleoapele. Atunci o văzu 
clar: era ea, dar îi putu citi îngrijorare pe chip, ceea 
ce îl derută și mai tare. Ochii migdalaţi îi erau roșii și 
ușor căzuţi și bănui că dormise extrem de puţin sau 
chiar deloc. 

— Focul! îi veni Oliviei o idee. Folosește-ţi focul ca 
să te eliberezi, îi propuse. Nu te uita așa la mine, îi 
zise repezită. Eu nu pot rupe legăturile alea, altfel aș 
fi făcut-o deja. 

Chiar ai fi făcut-o? se întrebă David, transmițându-i 
femeii îndoiala prin privirie. 

— Fă ce vrei! continuă ea. Eu nu te pot ajuta, dar 
tu o poţi face. Şi habar n-ai... Stai așa, dacă vrei. Din 
partea mea, e ok! 

Așa mai semeni a Olivia pe care o știu! își zise 
băiatul. 

N-apucă să încerce nimic, că auzi ușa deschizându- 
se și o văzu pe Olivia retrăgându-se, speriată. 

— Oii, ce mama naibii! auzi un glas bărbătesc. 
Uită-te cum arăţi. N-ai dormit deloc? Nu trebuia să te 
las aici. Ce, ai stat toată noaptea și te-ai holbat la el? 

— Şi unde anume aș fi putut dormi? i-o reteză 
femeia. Pe jos sau pe scaunul ăla descentrat? 

— Nu poza în victimă acum! Tu ai ales să rămâi 
aici. Ti-am zis să vii cu mine... 

— Cu tine unde, Robert, unde? Ești la fel de 
nedormit ca mine. Nici nu mă aştept să te poţi odihni 
după... Dar ce mama naibii căutăm aici? schimbă 
subiectul. De ce ne-ai adus aici? 

Se agită de colo-colo, înfigându-și degetele în păr, 
și continuă: 

— Noi doi suntem niște luptători, niște învingători, 
mereu am fost așa, făcu apel la sufletul fratelui ei. Şi- 
acum... suntem asemeni lui, arătă spre David. Dacă 
nu suntem legaţi, nu înseamnă că nu suntem tot 
prizonieri! 

— Am venit de bunăvoie aici, așa că nu mă lua cu 
asta! îi zise bărbatul, pe un ton răspicat. 

— Tu ai venit de bunăvoie aici. Tu. Nu eu și, cu 
siguranţă, nici el. 

Pentru prima dată de când se știa, Olivia își 
înfrunta fratele. Fuseseră mereu, așa cum îi spusese, 
o echipă, și număraseră întotdeauna doar victorii. 

— Eşti liberă să pleci, îi spuse bărbatul pe-un ton 
grav, des- chizându-i ușa. 

— Nu-mi face asta! Te rog, nu mă pune să aleg. 


Ştii că nu pot pleca fără el. L-am părăsit o dată, când 
nici măcar nu a fost 

în pericolul în care e acum, îi zise șoptit, aproape 
implorând, în niciun caz nu-l voi lăsa cu... ea. Nu mă 
face să-ţi întorc spatele și să aleg o tabără. Căci n-o 
voi face! 

își privi fratele și i se strânse inima. Era departe de 
bărbatul macho care fusese cândva. Slăbise mult în 
nici două zile, dar braţele-i erau puternice, mușchii 
tensionându-i-se prin tricoul strâmt. Părul negru ca 
pana corbului, mai lung ca de obicei, îi stătea zburlit 
în toate părțile. Ochii căprui îi părură mai mari. Poate 
și din cauza cearcănelor vineţii care-i umbreau 
chipul. Barba nerasă de câteva zile bune era singura 
care-i mai salva aspectul de băiat dur, cel în pielea 
căruia intrase cu brio. 

— Noi doi suntem jumătăţile unui întreg, noi doi 
facem lucruri măreţe împreună, îi spuse ea, pe un ton 
blând de data aceasta, luându-i mâinile într-ale sale. 

— Atunci nu o face! Rămâi! Ești tot ce mi-a mai 
rămas pe lumea asta! Dar nu pot pleca, își aminti. Am 
venit aici cu un scop. Nu pot lăsa... 

— înduioșător moment, auzi David o voce serioasă, 
feminină, care  întrerupse brusc explicațiile 
bărbatului. 

își blestemă simţurile și puterile, mai degrabă lipsa 
lor, și așteptă cu curiozitate să afle identitatea celei 
care intrase neinvitată peste ei. 

— îmi pare rău că vă întrerup... 

— Nu, nu-ţi pare, i-o tăie sec Olivia. Niciodată nu 
ţi-a păsat decât de tine și de planurile tale mârșave! 

— Mârșave? Dar de ce spui asta? mimă femeia un 
ton supărat. Eu sunt aceeași, mereu am fost la fel în 
fața voastră, nu e cazul să ne purtăm cu mănuși. Tu ai 
fost asemeni mie. Ce s-a schimbat? Ooo, își răspunse 
singură, după ce trase cu ochiul spre băiatul care 


zăcea nemișcat pe saltea. Cât de mică e lumea! Deci 
el este vedeta show-ului nostru... Măi, măi. Să vezi și 
să nu crezi! 

— Să-l lași în pace! porunci Olivia femeii, smucind- 
o cu duritate. 

Bătrâna fu însă mai rapidă decât ea și-o puse la 
pământ dintr-o singură fluturare de mână. Robert își 
ridică sora și nu se abținu să nu-i zică nou-venitei: 

— Nu e nevoie să recurgi la trucurile tale! Suntem 
aici, lângă tine, nu? Am venit de bunăvoie și mă 
aștept să nu ne tratezi ca pe slugile tale. 

— Ai dreptate, admise femeia. Voi fi mai... 
precaută. Acum, lăsaţi-mă singură cu el. Avem multe 
de discutat. 

— Nici vorbă! se-ncăpăţână Olivia. 

— Oii... îi șopti Robert, hai să mergem, nu-i va face 
niciun rău. Mi-a promis. E parte din înţelegerea 
noastră. 

— Hai, ascultă-ţi fratele. Ce rău să-i fac? îmi e, 
practic... nepot. Cine-ar fi bănuit că iubitul nepoatei 
mele se va dovedi un Nativ al Focului? Excelent! Cum 
de nu m-am gândit eu la planul ăsta? Vedeţi? E 
soarta, așa a fost să fie. Nu tot răul e cauzat de mine, 
nu? 

Nepoată... Sara! Ea trebuie să fie! puse David 
piesele cap la cap. Dar de ce vorbesc cu ea de parcă 
le-ar fi superioară? E doar mama lui Eric, bunica 
numărul doi. 

David murea de curiozitate să afle mai multe 
detalii. Știa însă că nu mai avea mult de așteptat. 

Olivia se împotrivi, hotărâtă să nu părăsească 
încăperea, dar Robert o luă de braţ și-i spuse frățește 
la ureche: Nu trebuie să ai încredere în ea. încrede-te 
în mine. Dacă-l voiam mort, o făceam aseară, cu 
mâinile mele. Hai, te întorci imediat la el. Acum las-o 
să-l elibereze. 

Și Olivia făcu întocmai, îl urmă afară cu strângere 
de inimă, lăsându-și copilul singur cu cea pe care o 
luase mereu în derâdere, numind-o în fel și chip. îl 
lăsa, practic, cu zgripțuroaica sadică. Nu i se mai 
păru comic, ca altădată. 

Rămași singuri, Sara îl analiză pe băiat. Era tot 
zdrenţuros, cu hainele rupte și arse, dar pielea îi era 


curată. îi simțea zbuciumul interior și dorința 
arzătoare de-a se elibera. Cu doar câteva ore în urmă, 
Robert o căutase. Ea ar fi vrut să rupă legătura 

_ cu fiii Anei, pe care-o omorâse, în 

special cu el - tatăl Gabrielei, fata rebelă care-i 
dăduse bătăi de cap. Dar lucrurile luaseră, între timp, 
o turnură favorabilă ei. Când gândurile Iui se în- 
dreptaseră spre ea, Sara îl simțise agitat și dornic de 
răzbunare. Aşa că Îl adusese în tabăra ei, locul secret 
al Nativilor Focului. „Lumea mă crede moartă", îi 
spusese franc. „Un mort nu mai răspunde la telefon, 
nu? Am un plan de dus la bun sfârșit. Dacă e să mă 
ajutati, fără să-mi staţi ca niște spini în spate, vă 
primesc, dar dacă veniţi aici să puneţi sute și mii de 
întrebări, vă sugerez să vă vedeţi de drumul vostru. 
Nu mai am vreme să fac pe dădaca!" Dar ceea ce-i 
povestise Robert mai departe o luase chiar și pe ea 
prin surprindere. Gabi fusese omorâtă de Mona, ne- 
poata ei, pe care-o crezuse prea slabă de înger. Și 
David, cel pe care-l aduseseră cu ei, se dovedise a fi 
nu doar fiul Oliviei, ci și iubitul Monei. Cireașa de pe 
tort era secretul pe care băiatul îl ţinuse ascuns de 
toată lumea, inclusiv de fata pe care-o iubea: era un 
Nativ al Focului. Robert o asigurase că este special, 
fără a intra în detalii, permițându-și să o sfătuiască să 
aibă mare grijă de el. 

— Tu ești Mărul Discordiei, zise Sara, ca o 
concluzie. 

— N-ar fi mai bine să ne privim în ochi, dacă tot 
vrei să purtăm o discuţie? Bănuiesc că ai venit să mă 
cunoști, nu? își încercă David șansele. 

— Foarte bine, încuviinţă femeia. 

David habar n-avea ce-i făcuse, dar în câteva 
secunde își simţi trupul moale, legăturile desfăcute și 
reuși să-și controleze singur corpul. îi luă cam un 
minut să se dezmeticească și să-și facă curaj să 
deschidă ochii. Mona nu-i vorbise niciodată cu drag 
despre ea, fusese persoana care se autoinvitase în 
viaţa lor și dorise să le-o dirijeze după bunul ei plac. 
Cam atât știa despre ea. Acum stăteau faţă în faţă și 
nu înțelegea cum de ajunsese prizonierul ei. 
Prizonierul unei bunicuţe grizonate, cu buze roșii 


total nepotrivite locului - fu de-a dreptul surprins de 
acest detaliu. 

— Ce caut aici? își făcu David curaj să rupă 
tăcerea. înţeleg poziția lui Robert, dar nu și pe a 
dumneavoastră... bunica Monei, da? Femeia aprobă 
amuzată din cap și, tot din amuzament, îl lăsă să 
continue. Și-atunci? în primul rând, nu vă înţeleg 
vestimentația: pelerina neagră cu glugă nu e tocmai 
ceea ce ar purta o bunicuţă. Nu înţeleg de ce am fost 
legat, de ce am fost adus aici... Habar n-am unde mă 
aflu, dar îmi pare că am fost adus în mare secret. Ce 
se-ntâmplă? Am pierdut ceva? 

Femeia râse și-i vorbi clar și răspicat: 

— Se pare că ai pierdut... aproape totul. Cu 
siguranţă, părţile cele mai interesante. Tu chiar nu 
știi nimic? îi citi debuso- lare și neliniște în privire și 
nu mai avu nevoie de confirmarea lui. Ha! Și eu care 
credeam că iubita îţi povestește câte-n lună și-n stele! 
Probabil n-a mai avut când. Totul s-a petrecut cam 
repede, ce-i drept, recunoscu. Pe de-o parte, m-aș 
distra teribil să te las să te zvârcolești, să răsucești 
bănuielile pe toate părțile. Cred, totuși, că furia ta îmi 
va fi de folos. Focul arde mai bine la nervi. Permite- 
mi, așadar, să mă prezint: bună, eu sunt Sara, cea 
care a aranjat răpirea Monei în urmă cu cinci ani de 
zile. Tot eu am initiat ritualul de Transformare si, ca 
să vezi, tot eu am pus și Focul în ea. 

David o privi împietrit. Nu-și luă ochii de la ea, 
încercând să descifreze dacă ceea ce-i spusese era 
purul adevăr sau femeia din fața lui era doar o 
mincinoasă desăvârșită. Și-apoi îi văzu irișii, Focul 
din ei. își aminti că Mona îi spusese că familia ei 
fusese prima familie mixtă din comunitate. Sara îi 
jucase pe toţi pe degete. Băiatul puse cap la cap toate 
piesele de puzzle: acum se explica de ce cea răpită 


fusese Mona și nu un alt copil din sat, de ce femeia se 
sacrificase şi venise după fiul ei, departe de tot și 
toate, după ce dispăruse Ema. Reuși să-și păstreze 
cumpătul, chiar dacă îi venea să-i sară la gât 
cotoroanţei. 

își plecă privirea și-și duse mâinile la spate. Da, 
femeia avea dreptate: furia avea să îi alimenteze 
Focul la maximum. Se eliberă de toate gândurile, mai 
puţin unul: și-o imagină pe Sara 

arzând, învinsă de Elementul pe care-l folosise drept 
armă împotriva propriei familii. Și-apoi își modelă 
gândul, fără a-i da o formă anume. Readuse mâinile 
în faţă și eliberă Focul spre ea, așa cum îl știa cel mai 
bine: sălbatic, nestăvilit. 

Focul lui, dublat de elementul-surpriză al atacului, 
o atinse pe bătrână și-o trânti la podea. Sara răcni, 
plină de mânie, dar și de... durere. Reușise, cumva, 
instinctual, să pareze lovitura cu palmele. Dădu să se 
ridice și-și văzu șocată mâinile însângerate, pline deja 
de bășici purulente. 


V 


Chicote melodioase îi încântau auzul. Veneau de 
aproape, poate de la doar câțiva pași de ea, și-o 
ademeneau asemeni cântecelor ielelor din povești. 
Era ceva suav în ele și, mai mult de-atât, era bucurie 
de viață. De când nu o mai simțise? Mona deschise 
ochii încet, clipind în repetate rânduri. Se-ntinse ca o 
pisică la soare și scrută încăperea. Acum îi auzea clar 
pe mama și tatăl ei, găsind lumina în bezna în care îi 
atrăsese viața. Un zâmbet și-apoi un râs fuseseră 
mereu reţeta unei zile perfecte. Fata închise din nou 
ochii, bucurându-se de energia pozitivă pe care o 


emanau părinţii ei. O simţea de-aici, din patul ei, din 
casa copilăriei sale. O recunoscu imediat. Se-ntoarse 
pe burtă, îmbrăţișând materialul moale, îmbrăţișând 
prezentul. 

Dar cum își vor reclădi perfecțiunea, când sufletele 
lor fuseseră sparte și-apoi cârpite? O vor face! Văzuse 
cum dragostea lor reînflorise din frânturi, din 
amintiri, din dureri împărtășite. Cicatricile lăsate de 
timpul furat vor fi doar noi elemente de legătură 
pentru sufletele lor pereche. Un zâmbet larg înflori 
pe chipul ei, dar păli imediat. O durere ascuţită îi 
săgetă inima și lacrimile începură să-i curgă șiroaie 
pe obraji. Pistolul. Imaginea armei îndreptată asupra 
ei i se întipări pe retină și nu putu nicicum scăpa de 
ea. Oricum se-ntorcea, ţeava o urma în- 

deaproape. Și-apoi se declanșa. Sunetul îi zăpăci 
timpanele și fata își acoperi iute urechile. Glonţul 
ţâșni cu o viteză uluitoare și se-nfipse, hulpav, în 
came. Mona ţipă și-și duse palmele în faţa ochilor, 
dezvăluind sângele care începu să i se prelingă pe 
încheieturi. O văzu pe Gabi în superba rochia 
argintie, cu o pată roșie cât un strop în dreptul 
pieptului, pată care crescu și crescu până deveni o 
baltă de sânge. Era același sânge ca cel de pe mâinile 
sale. Criminalo! îi răsună în urechi, iar și iar. 

Strigătul fetei ajunse într-o secundă la părinţii care 
și apărură în prag. 

— Sunt aici, suntem aici cu tine, îi repetă Ema, 
care se așeză în pat lângă ea și o cuprinse în braţe. 

Mona rămase cu ochii fixaţi la mâinile ei încă 
ridicate, pe care le răsuci și le învârti în aer până 
obosi. 

— Iubito, sunt sigură că a fost doar un vis urât. 
Orice-ar fi fost, a trecut. Orice-ai fi văzut, nu e aievea, 
încercă s-o liniștească. 

Glasul cald al mamei o înmuie și simţi cum îi ia 
durerea sufletească. Femeia îi puse capul pe piept și- 
și plimbă ușor mâinile prin părul ei. Eric se așeză pe 
jos, la capul patului, și privi cu dragoste cum soţia sa 
își intră perfect în rolul de mamă, iar fiica se 
cuibărește natural în siguranţa îmbrăţișării materne. 

— Cum am ajuns acasă? De când suntem aici? 
întrebă fata, repezită. 

— De doar câteva ore, îi răspunse Eric. Cam o 
jumătate de zi. Iris ne-a adus. Trebuia să plecăm, nu 
mai eram în siguranță acolo, nu după tot ce s-a 
întâmplat. Nu că aici am fi, se corectă singur. Am 
venit, de fapt, ca să încheiem capitolul care ne-a dat 
existenţa peste cap. Să stârpim răul de la rădăcină, în 
locul unde a început totul. 

— Eric! îi atrase Ema atenţia. Nu cred că e cazul 
să dezvoltăm acum motivele reîntoarcerii noastre. 
Ne-am întors pentru că a fost firesc să venim aici, în 


casa noastră. Ne-am regăsit și-am venit acasă. 

— Lasă, mamă, nu e nevoie să îndulcești situaţia. 
Știu prea bine cum stau lucrurile. Și doar tu ai spus 
mereu că acasă nu are limite spaţiale. 

Fata cobori din pat și se duse direct spre geamul 
imens. Puse mâinile pe el și le mișcă în sus și-n jos, 
lăsând amprente. Dincolo de fereastră, curtea părea 
o mare de iarbă înaltă. Mona își scutură degetele de 
praful fin și se privi în geam. Părul îi atrase atenţia: 
nuanțele de roșu dispăruseră, la fel și șuvițele blonde. 
Culoarea îi era uniformă și n-o putu distinge în sticla 
transparentă. O asocie cu un caramel închis, nuanţa 
cremei de zahăr ars lăsate prea mult la cuptor, așa 
cum îi plăcea ei. Ochii mari îi redeveniseră căprui, nu 
mai zări în ei sclipirea pe care Focul le-o dăruise. Nu 
mai scânteiau, erau temi și goi. 

își aduse aminte de întâlnirea cu David și de 
povara pe care o luase asupra lui. Se întoarse 
neliniștită spre părinţii ei, știind că n-avea timp de 
zăbovit. Venise timpul să fie pe deplin sinceră cu ei și 
să nu le mai ascundă nimic. 

— N-a fost un vis, mamă, începu Mona. Aseară... 
aseară am luat o viaţă, mărturisi fata, șocată de 
propriile cuvinte. 

Rostite cu voce tare, ele aveau o altă greutate. Nu 
fusese un vis, dar parcă totul se petrecuse într-un alt 
timp, o altă dimensiune în care ea fusese forțată să 
acționeze împotriva convingerilor personale. Un timp 
paralel, pe care acum și-ar fi dorit să-l strângă în 
pumn, să-l mototolească și să-l arunce departe, 
asemeni unui obiect neplăcut. 

— Tot ceea ce s-a întâmplat aseară, continuă fata, 
emoţionată, n-are nicio logică. începând cu furișatul 
meu din casă. Am fost o copilă proastă, răzvrătită, 
care și-a spus că e capabilă să își ia existenţa în 


propriile mâini, asumându-și orice consecinţe. Dar 
uite că n-a fost așa. N-am anticipat ce avea să ur- 
meze. N-aveam cum. Sau poate că aș fi avut, dacă aș 
fi deschis mai bine ochii, dacă aș fi fost vigilentă, așa 
cum m-a sfătuit tata mereu. Nu, am fost încăpățânată 
și-am decis să fiu o adolescentă normală, care poate 
merge la banchet ca orice alt coleg 

de-al ei. Dacă rămâneam în casă, poate că... poate că 
ea ar mai fi trăit acum. 

Lacrimile începură să-i curgă nestăvilite, însoţite 
de sughițuri necontrolate. Ema se ridică și se duse 
spre ea, dar fata se retrase un pas, dându-i de înţeles 
că are nevoie de spaţiu. 

— Sunt sigură că n-a fost vina ta, indiferent de 
deznodământ, spuse Eric, cumpănit. 

— Mai contează? exclamă fata. Chiar deloc! Am 
mâinile pătate de sângele ei, spuse resemnată, 
privindu-și din nou palmele. 

— Nu trebuie să faci asta acum. Nu te tortura, o 
rugă Ema, distrusă de durerea care măcina sufletul 
fiicei sale. 

— O, mamă, dar trebuie! De-aia am ajuns astăzi 
aici. N-am fost sinceră cu voi, am păstrat un secret 
mai mare decât mine, care m-a consumat. Am sărit 
geamul și-am plecat spre școală. Pe drum mă aștepta 
David. Și-a cerut din nou scuze că n-a fost sincer cu 
mine. Și el a făcut aceeași greșeală ca mine și a 
trebuit să plătească preţul minciunii sale. Ceva s-a 
întâmplat cu noi... nici acum nu știu ce anume și cum 
a fost posibil, se strădui fata să rememoreze scena. 
Cumva, el a extras Focul din mine, deși m-am 
împotrivit cât am putut. Nu voiam să renunţ la el, m-a 
făcut puternică și mi-a dat încredere în mine, chiar 
dacă sună stupid acum. Totul a durat câteva secunde. 
A fost... îngrozitor, se-nfioră fata. M-am simţit ca și 


cum aș fi fost secată de sânge, transformată într-un 
simplu om anxios, un vas golit de conţinut. 

Fata își privi mâinile cu atenţie, încercând să 
surprindă posibili fiori de electricitate. 

— Am fugit mâncând pământul, lăsându-l pe 
David acolo, în agonie, continuă. M-am dus... să mă 
distrez, se miră Mona de absurdul faptei sale. M-am 
dus la petrecere, abandonându-mi prietenul, doar 
pentru că am crezut că eu am fost victima. El m-a 
rănit pe mine, încă o dată, nu invers. Și-am ajuns la 
școală. Nu știu cum. [in minte un decor de vis și-o 
atmosferă feerică. E singura amintire frumoasă din 
seara balului. Şi-apoi a apărut Gabi și m-a provocat, 
cu intenţia de a pleca de-acolo, mai mult 

-de-a mă înjosi. N-am ințelẹs-o. N-avea niciun motiv 
întemeiat. Cât de departé să meargă răutatea dintre 
fete? m-am întrebat. Mi s-a părut absurd. Nu i-am 
făcut niciun rău. Doar că nu i-am mai acordat atenţia 
cu care am obișnuit-o, pe care am în- dreptat-o spre 
iubitul meu. Nu așa fac toate adolescentele care se 
îndrăgostesc pentru prima dată? Dar toţul a fost mai 
mult decât logic. Am ajuns amândouă în clădirea 
școlii și mi-a mărturisit că știe cine sunt, că știe ce 
sunt. în tot acest timp, ea doar s-a prefăcut că-mi este 
prietenă. Mi-a râs în faţă, mi-a aruncat, adevărul 
înaintea ochilor cu o răuţate pură, scuipând venin 
odată cu vorbele ei reci ca lama unui cuţit. Se pare că 
nu doar eu am fost despărțită de mama mea. Și tatăl 
ei a fost luat de lângă ea, cu o misiune: să se dea 
drept soţul... tău, o arătă pe Ema cu degetul. Mi s-a 

ărut că visez, că trăiesc un coșmar. Știa de 

ransformare, o cunoștea pe Sara. Şi... deşi era fiica 
unui Nativ, a soțului po care ți l-au vârât în suflet cu 
de-a sila, ea nu a moştenit nicio putere. Asta ọ rodea. 
Eu eram tot ceea ce își dorise ea să fie, realiză Mona. 
Și-apoi... a scos un pistol din geantă și.., a tras. Pur și 
simplu. M-a rănit, dar asta n-a oprit-o să mă atace din 
nou, își aminti cu groază. Totul s-a întâmplat atât de 
repede, încât nu am avut timp să gândesc o altă 
alternativă decât... să mă apăr. in încăierarea 
noastră, pistolul s-a descărcat și ea... ea a căzut. Fără 


viaţă. 

Ema o cuprinse în braţe și o strânse atât de 
puternic încât fata nu mai avu timp să protesteze. Se 
cuibări la pieptul mamei sale și plânse. își plânse 
neputinţa de a da un alt deznodământ nefericitei 
întâlniri. înainte ca ea să se-apropie de David, Gabi îi 
fusese cu adevărat prietenă. Nu-i simţise înșelătoria 
și, chiar dacă ea doar se prefăcuse, prietenia pe care 
alesese să i-o arate o salvase, o scosese din starea de 
melancolie în care se înecase de la dispariţia Emei. 

— N-a fost vina ta, conchise Ema. N-ai avut 
încotro. Nu te poţi pedepsi pentru asta. Ai suferit 
destul! Ea a ales să te confrunte, ea a avut o armă 
asupra ei și intenţiile i-au fost clare. 

N-a fost un simplu om, a fost mai grav de-atât: a fost 
un suflet măcinat de propria umanitate. S-a simţit 
inferioară încă înainte de-a te cunoaște. Tu i-ai dat un 
scop: și-a putut răsfrânge toate frustrările asupra 
relaţiei voastre. A suferit și ea, da, dar a ales calea 
greșită, a ales o răzbunare fără sens pe un om 
complet nevinovat. 

— Mamă, cum voi putea trăi cu asta? Sunt o 
criminală, indiferent de motivele pe care ea le-a avut 
sau nu, spuse, înecată de suspine. 

— Nu, nu ești! Nu mai vorbi așa, te rog. 

Ema îi luă chipul în palme și-i șterse lacrimile. 
Plânse, la rândul ei, empatizând cu durerea fiicei 
sale. 

— A fost legitimă apărare. Ea chiar a tras în tine, 
spuse, atin- gându-i braţul drept, imediat sub umăr, 
locul în care un glonț îi străpunsese carnea cu o seară 
înainte. Nu cred că există cuvinte potrivite pentru a-ţi 
alina suferinţa. Trebuie să te ierti. O vei face în timp, 
când vei înțelege că n-ai greșit cu nimic. 

Eric le privi din același loc în care se așezase de 
cum intrase în casă. I se păru nepotrivit să intervină 
în apropierea dintre ele. Ceea ce auzea îl răscolea. 
David o salvase pe Mona și el nu-i acordase nicicând 
încredere deplină. Ce se alesese de el? Bănuise că 
Gabi fusese cea care pierise cu o seară înainte, din 
descrierea făcută de Iris. Chiar și după ce auzi toată 
povestea, tot i se păru de necrezut că toate 
necazurile plecaseră din același punct: Sara. Mama 
lui se jucase cu viața atâtor oameni, încurcase atâtea 
destine și le unise într-un mod ciudat. Totul pentru a 
schimba Elementul nepoatei sale. Gabi fusese fiica lui 
Robert, își aminti. Un detaliu care avea să crească 
miza viitoarei înfruntări. 

Și realiză, acum, că viața Monei era într-un pericol 
și mai mare și că răzbunarea va purta chipul 
bărbatului pe care-l ura cu toată fiinţa lui. 

VI 


Momentele care urmară eliberării energiei Focului 
asupra Sarei îl speriară pe David, fără doar și poate. 
Nu înţelesese nici până în ziua aceea de ce devenise 
sacul de box al tuturor Nativilor pe care-i întâlnise. 
Așa că, de fiecare dată când avea să cunoască unul 
nou, se aștepta să și-o ia în freză, fie că era vorba de- 
un simplu pumn sau de o materializare a puterii 
Elementului deţinut de bătăușul autoproclamat. 
întâlnirea cu Sara fusese de o altă natură: își dorise 
să sară la gâtul femeii încă de când îi auzise glasul 
poruncitor. Ea reușise să trezească în el o repulsie 
cum de mult nu-i mai fusese dat să simtă. 

Analizând, realiză că nici măcar pentru mama 
care-l abandonase nu simţise atâta dezgust. Chipul 
femeii cerea pumni, își zise. De când intrase în 
cameră, purtând cu îngâmfare acel ruj roșu, băiatul 
se gândise cum să facă să-i șteargă zâmbetul încrezut 
și deloc subtil de pe buze. Mărturisirile Sarei 
puseseră paie pe foc și David simţise, pur și simplu, 
cum trupul i se încinsese și mintea i-o luase razna. Nu 
se gândise mult înainte să o atace, și acum renunţă la 
ideea de a evalua consecinţele. Bănui că n-avea să fie 
bine pentru el, dar canalizarea furiei sale în Focul pe 
care-l zvârlise asupra femeii îi adusese o satisfacție 
incomensurabilă. Bucuria lui dură, însă, doar câteva 
secunde, cât îi luă Sarei să-și vină în fire. 

Ajunse la el aproape plutind și-i înfipse mâna 
rănită în gât. îl ridică dintr-o mișcare, ca și cum ar fi 
ridicat în aer o păpușă. Picioarele băiatului atârnară 
ca două cârpe. Simţi că rămâne fără aer, degetele ei 
apăsându-i traheea, cu presiune pe mărul lui Adam. 


întinse mâinile spre faţa femeii, dar, cum nu ajunse la 
ea, le înfipse în braţul cu care îl ţinea suspendat. 
încercă să-și dirijeze Focul spre palme, dar se simţi 
atât de slăbit încât nu reuși să se concentreze 
suficient cât să creeze văpăi vii. Sara fu 

aruncându-l cu putere în peretele din faţa ei, ca pe 
un simplu manechin. 

— Cine ești? Care-i povestea ta? răsună aspru 
glasul femeii. 

Se-apropie de el, se așeză pe vine și-l privi în ochi 
fără să clipească. 

Lui David îi trebuiră câteva minute bune până să-și 
revină și să-și dreagă vocea pentru a-i putea 
răspunde. Alese să-i vorbească la fel de acid, chiar 
dacă femeia începea să-i dea fiori. 

— Ştii bine cine sunt. Sunt fiul mamei mele. 
Născut si abandonat. 

— Nu face pe prostul! i-o întoarse ea. 

— N-am altceva de spus. Sunt un simplu băiat, cu 
probleme tipice adolescenților: chiulesc de la școală, 
beau alcool, mai trag câte-o ţigară, iubesc și am 
inima frântă, arunc cu flăcări în babe nebune. De- 
astea obișnuite... 

— Te crezi șmecher și fermecător, așa-i? întrebă 
Sara, păs- trându-și același rânjet care îl enerva la 
culme. 

— Ba deloc! Nu sunt unul într-un milion, cum e 
nepoata ta, de exemplu. E plin de ăștia ca mine. Nu 
sunt special, din moment ce nici mama nu m-a vrut și 
iubita m-a părăsit. 

— Nu dau doi bani pe viaţa ta sentimentală! răcni 
femeia. Poate-ai vrea să-mi povestești despre... 
abilitățile tale. 

— Ale mele? se prefăcu David surprins de 
curiozitatea femeii. Cu siguranță ai o armată de 
oameni aici, care te și ascultă pe deasupra, dornici 
să-ţi povestească experienţele lor... focoase, se-amuză 
de unul singur de jocul de cuvinte pe care i-l trântise 
femeii. 

Da, îl speria, ea îl speria în draci, dar tocmai de 
aceea voia să se ţină cât mai tare pe poziţie și să nu-i 
ofere totul pe tavă. Nu merita sinceritatea lui. 

Femeia îl săgetă cu privirea și se întinse către el. II 


apucă de decolteul tricoului zdrenţuit și-l proiectă cu 
ușurință în peretele opus. David gemu, se îndreptă de 
spate  și-apoi se ridică, sprijinindu-se într-un 
genunchi. 

— Fiecare mamă de bătaie pe care-o primesc mă 
face mai puternic, îi aruncă ironic. Ştii ce-i cool totuși 
la mine? Sunt un autodidact: învăţ din mers. Chiar si 
de la tine am învătat ceva, dacă-ţi vine să crezi, deși 
mi-ai invadat spaţiul personal... de cât... de cinci 
minute? Știu să afișez un zâmbet larg, care-mi 
camuflează frustrările. Vezi? o provocă, imitând-o. 

Sara nu-i răspunse așa cum se așteptase, 
disimulându-și năduful. Bănui că, dacă nu-l va mai 
întrerupe, șirul mărturisirilor avea să curgă de la 
sine. Și-avusese dreptate, doar că, de-ar fi anticipat 
ce va afla, și-ar fi reținut șocul. 

— Ştii, acum că te-am cunoscut, pot înţelege de ce 
nu te are Mona la inimă. Aș putea spune că te urăște. 
Da, acum cu siguranţă te urăște în așa hal încât te-ar 
omori cu mâinile ei. Nu-ţi pasă? Chiar nu-ţi pasă că 
te-ai jucat cu viaţa nepoatei tale? 

David rostise pe tonalități diferite cuvintele menite 
să-i atingă femeii coarda sensibilă. Dar fără folos. 
Focul nu prinsese rădăcini, așa cum se așteptase. 
Partea întunecată a femeii nu era, până la urmă, atât 
de profundă precum sperase. Toată munca, toţi anii 
în care se pregătise să o atragă pe nepoată de partea 
ei, se duseseră pe apa sâmbetei într-o clipită. 

Sara împietrise. Ochii îi ieșiseră din orbite și abia 
reuși să înghită nodul care i se pusese în gât, 
mârâind către puștanul care-o luase de sus: 

— Ce tot spui acolo, copil nătâng? Ce minciuni 
îndrugi? 

Respirația i se acceleră și bărbia începu să-i 
tremure. Pentru prima oară, Sara refuză să mai 
pozeze în femeia de fier pe care n-o mișca nimic. 
Ceea ce tocmai auzise i se părea ireal. Imposibil. 

—  E-adevărat! întări David, ridicându-se în 
picioare. Ce-aș câștiga minţindu-te? Dorinţa ta cea 
mai mare a fost să o transformi în Foc. Dorinţa mea și 
a familiei ei a fost să o descotorosim de El. Si am 


reușit! 

— Minti! urlă bătrâna și buzele roșii i se părură 
acum lui David de-a dreptul sinistre. Doar ce-am 
văzut-o! se ambiţionă 

să ţină piept afirmațiilor lui. Focul s-a fixat conform 
planului. Pământul ei a devenit prea slab pentru a 
lupta cu Elementul superior lui. 

— Doar ce-ai văzut-o?! Mai gândește-te o dată 
când a fost ultima voastră întâlnire. Totul s-a 
întâmplat... ieri, ieri seară, își aduse David bine 
aminte. 

— Şi unde-a dispărut Focul din ea? îi cântă ea în 
strună, sperând să-l prindă cu minciuna, încurcându- 
1 în detalii. 

— O, dar n-a dispărut, e... în mine. Eu am eliberat- 
o de povara pe care tu i-ai pus-o pe suflet. Se pare că 
nu doar eu am pierdut părțile cele mai importante ale 
poveștii... 

Sara se săturase să-i mai asculte băiatului 
grozăviile. încă nu se hotărâse dacă să-l mai ţină-n 
viață sau să scape de el definitiv, indiferent de 
consecințe. Până atunci, hotări că ar fi fost amuzant 
să-l chinuie, să-l facă să înţeleagă că nimeni n-o poate 
lua pe ea peste picior. îl ridică din nou de la pământ, 
de data aceasta fără să-l atingă, și-l izbi iar de perete. 
îl tinu acolo, suspendat, în timp ce-și gândi 
următoarea mișcare. Râse când îi veni în minte să-i 
testeze rezistenţa, să vadă cât de mult poate duce 
trupul și spiritul lui. își concentră Focul în palmele 
care se-aprinseră instantaneu și-apoi îl trimise, sub 
forma unei raze, direct spre pieptul băiatului. Lăsă 
flăcările să curgă pe el, să-l sece de puteri. Focul nu 
arde Focul, oricine știa asta. Dar Focul ei, ajutat de 
magie, ei bine, fusese întotdeauna reţeta perfectă 
pentru o tortură ca la carte. David începu să urle și 
Sara se bucură teribil. 

Olivia năvăli pe ușă și se năpusti asupra ei, 
nereușind însă s-o clintească. 

— Nebuno! Ce-i faci? E doar un copil, lasă-l jos 
imediat! încetează! 

Sara o îmbrânci când se-apropie din nou de ea, 
hotărâtă să oprească jocul nebun care punea în 


pericol viaţa fiului ei. Tipetele băiatului se mai 
domoliră. Acum arăta de parcă ar fi obosit să se mai 
împotrivească și-și acceptase soarta cu resem- 

încăpere, când își auzi sora blestemând și înjurând. 

— Sara! Pentru numele lui Dumnezeu! Nu aşa ne-a 
fost înțelegerea. Ai promis că vom fi în siguranţă cu 
toţii, dacă te vom urma. 

— Şi ţi se pare ţie că tânărul ăsta ar fi obedient? 
Să-1 fi văzut... să-l fi auzit ce prostii a îndrugat! 
spumegă ea de furie. Nu merită protecţia mea. Dar 
stai liniștit, nu-1 voi omori astăzi. Eu cu ce m-aș mai 
juca? 

Robert riscă să crească mânia Sarei și-l cuprinse 
pe David în braţe, pentru a-l trage în afara razei care 
emana o căldură aproape insuportabilă chiar și 
pentru el. Nu se sinchisi de flăcări, știa foarte bine că 
nu-i vor face niciun rău. Mare-i fu mirarea însă când 
zeci de pișcături și furnicături îi cuprinseră mâna cu 
care-și apucase nepotul. își dădu seama că Sara luase 
măsuri să-și sporească puterile Elementului după 
propria reţetă și nu se dădea în lături să le folosească 
chiar și pe-un adolescent abia călit de propriile 
flăcări. Se miră cum de băiatul mai trăia. 

Când crezu că nimic nu-l mai poate surprinde, se 
întâmplă ceva care-i lăsă pe toţi muţi de uimire. 
David răcni dintr-odată și se luptă să-i ţină piept 
femeii, deși doar prin simplul fapt că reușise să 
rămână în viaţă până acum era un succes. își arcui 
pieptul, își încleștă pumnii și pară cu braţele fluxul 
scânteietor emis de Sara. Acesta se întrerupse 
imediat, acţionând ca o undă de șoc. De-o parte, 
femeia fu zguduită de forța incredibilă a propriilor 
puteri, de cealaltă - David absorbi toată energia care 
se stinse în pieptul său. 

Olivia se duse glonţ la el și-l așeză pe saltea. I se 
păru slăbit, dar alungă de îndată primul gând când 
văzu apariția unui centru incandescent în pieptul lui. 
Robert nu înţelese pulsaţiile vii pe care abia le 
întrevedea și rupse tricoul băiatului, dar se retrase 
când văzu circuitul complex de vene și vinișoare care 
păreau că-i alimentează trupul. Din capul pieptului, 


marcat cu o 

urmă sferică incandescentă, acolo unde Sara își 
trimisese Focul, plecau zeci de firicele luminoase, 
curgând asemeni unor râuri de lavă spre 
extremităţile corpului. Băiatul se văi ta, dar nu se 
împotrivea transformării pe care o suferea. Asta 
pentru că, deși ceilalţi nu știau, mai trecuse o dată 
prin așa ceva, când absorbise Focul Monei. Senzaţiile 
de-acum le simţi însă infinit mai intens și se-ntrebă 
dacă trupul său era pregătit pentru noua schimbare. 
Sara se dezmetici repede, dar rămase la distanţă, 
încercând să deslușească misterul la care tocmai 
asista. Băiatul nu fusese torturat, așa cum crezuse ea. 
Fusese... alimentat. Fără cea mai mică intenţie, ea 
însăși îi sporise forța și rezistenţa. 

— Ce i-ai făcut? o atacă Olivia din nou. 

— Nimic! mârâi Sara. Nimic din ce-aș fi vrut să-i 
fac cu adevărat, se dădu ea de gol. 

— Ti-am spus că Focul Monei e în mine. Nu m-ai 
crezut! scrâșni David printre dinţi. 

Femeia ar fi vrut să-l lovească, chiar și-așa, în 
ciudata combinaţie de agonie și putere în care el se 
scălda, dar se opri când văzu cum toată lumina din 
trupul băiatului se-ndreptă spre gât. E prea slab, îl va 
elimina, își proclamă ea repede victoria. Focul se 
concentră însă într-un singur punct de pe gâtul 
băiatului, imediat sub urechea dreaptă. Un lichid 
fierbinte, arămiu, străbătu carnea tânărului în locul 
acela si se întinse, în linii subţiri, ca și cum urma un 
tipar, formând un desen cu margini perfecte. Acela fu 
momentul în care David urlă de durere. 

— Ce se-ntâmplă?! o întrebă el pe Olivia, cu 
disperare în glas. 

Aceasta îl apucă de mâini, când văzu că vrea să le 
ducă la locul dureros. 


— Nu știu, îi spuse, arătându-se la fel de panicată. 
Se pare că ai fost... însemnat. 

Lichidul arămiu se opri din desenat dungi curbe și 
pielea băiatului sfârâi cu putere când ultimele linii se 
uniră între ele. Imaginea se întipări definitiv în 
carnea lui, marcându-l drept Nativ al Focului. Dar nu 
unul oarecare. 

Sara își făcu loc, privind perplexă rezultatul final: 
două flăcări suprapuse pe jumătate, una cu limbile în 
sus, cealaltă cu ele în jos. 

— Imposibil! exclamă bătrâna și ieși furtunoasă pe 
ușă, înainte de a se da de gol. 


VII 


Mona mesteca leneș clătitele cu dulceaţă de caise, 
preferata ei, pe care Ema i le pregătise. Vrusese să 
refuze micul dejun, dar cedase rugăminților 
insistente ale mamei sale. Stăteau toţi trei în 
bucătărie, fiecare cu ochii în propria farfurie, 
plimbând resturile de mâncare de pe-o margine pe 
alta a vasului. 

— Uite că a venit și vremea să-mi porţi hainele, 
rupse Ema tăcerea apăsătoare. 

Femeia reuși să-și liniștească fiica distrăgându-i 
atenţia de la subiectul sensibil legat de moartea 
Gabrielei, cu pretextul de-a da iama în dulapul ei de 
haine, cum o făcuseră mereu, pe vremuri. încă de 
când era o copilă, Mona adora să probeze hainele și 
pantofii mamei sale. Le îmbrăca grijulie și călca apoi, 
grațios, în mintea ei, așa cum știa că fac doamnele. îi 
ţâra rochiile prin toată casa, jucând pe rând roluri de 
prințesă, artistă și exploratoare. Tot ce-și dorea era 
să crească, să fie suficient de mare pentru ca hainele 


la care tânjea să-i vină ca turnate. Acum, jocul nu mai 
era la fel de distractiv. Piesele vestimentare care, 
cândva, i se păruseră de vis, erau astăzi doar simple 
bucăţi de material textil. 

Mona luase prima dată la mână, din dulapul 
odinioară  vrăjit, hainele așezate pe  umerașe. 
Pantalonii și bluza îi veniseră perfect. Ema se 
schimbase și ea, alegându-și mai cu atenţie ţinuta, 
dând la o parte articolele prea decoltate sau 
transparente. Mona reuși, totuși, să zâmbească la 
gândul că mama sa își păstrase silueta de invidiat 
chiar și după atâta timp. 

Stând lângă ea la masă, o privi pe ascuns și-i 
remarcă cearcănele vineţii de sub ochi. Faţa ei, deși 
încă tânără și extrem de frumoasă, purta semnele 
traumelor psihice prin care trecuse. Citi pe ea 
blândeţea de mamă, dar și asprimea suferințelor în- 
durate. Se întristă când bănui că ceea ce unii, chiar și 
ea, ar fi luat drept un corp bine îngrijit, nu era 
altceva decât rezultatul nopţilor nedormite și al 
zilelor în care, poate, nu pusese gura pe mâncare. 

— Da, mamă, uite c-am ajuns să avem cam aceeași 
mărime la haine. Mulţumesc! îi spuse melancolică, 
după ce-și reveni din visare. 

— Pentru ce? se-arătă Ema curioasă. 

— Pentru tot, recunoscu fata. Pentru toate 
sacrificiile tale, pentru copilăria mea, pentru 
cuvintele tale calde, care mă ung la suflet, dar în 
special... pentru că te-ai luptat cu propriile coșmaruri 
și ai găsit drumul înapoi spre casă. îţi mulțumesc că- 
mi ești mamă și n-ai încetat niciodată să-mi fii. 

întinse mâna și-i cuprinse palma transpirată de 
emoție. îi văzu ochii umezi și-i citi dorința de a-și 
reţine lacrimile. 


— Voi sunteţi casa mea. lubito... n-am făcut nimic 
din ce n-ar face o mamă. Hai să ne înveselim! Ce zici, 
explorăm puţin împrejurimile? Pe-aici, aproape de 
casă, adăugă când văzu ezitarea de pe chipul fetei. 

— Nu știu ce să zic, nu știu dacă e o idee bună, se 
sperie Mona de propunerea mamei. Vor veni toți 
curioșii, ne vor pune o sută de întrebări. Nu știu dacă 
le pot face faţă, dacă pot fi sinceră cu ei. E ca și cum 
m-aș apuca să le povestesc viața mea unor 
necunoscuţi. Nu datorez nimănui explicaţii despre 
trăirile mele din ultimii cinci ani. 

— Bine, cum vrei tu. Nu trebuie să spui nimic din 
ce nu vrei. Mai odihnește-te puţin, vom ieși când vei fi 
pregătită, hotări femeia, văzând-o agitată. 

Ema o conduse în camera ei și, după ce Mona se 
așeză din nou în pat, o acoperi cu cearșaful, așa cum 
făcuse în fiecare 

seară când fata se pregătea de culcare. îi mângâie 
părul și cuvintele-! veniră normal, de parcă n-ar fi 
existat nicio zi din viaţa ei în care să nu le fi rostit: 

— Eşti cea mai frumoasă fată de pe acest Pământ. 
Eşti curajoasă, îndrăzneață, neînfricată. Eşti suflet 
cald, spirit liber. Nimic nu te poate răni pe lumea 
asta. Eşti sensibilă și delicată ca o floare, dar 
puternică precum Pământul care o susţine. Eşti 
prietenie necondiționată, iubire pură ce dăinuie 
veșnic. Ești comoară ruptă din sufletul meu. Ești o 
Forţă a Naturii, ca nimeni alta! Te iubesc la infinit, 
nemărginit! 

— O, mamă! Dacă te-aș fi ascultat, mi-aș fi putut 
salva sufletul, pufni Mona cu regret. Nici nu știu dacă 
mai sunt fata despre care vorbești așa de frumos, 
rosti abătută, rușinată de deciziile pe care le luase și 
care o schimbaseră iremediabil. 

Sub mângâierile calde ale mamei, adormi repede, 
cu mintea plină de regrete, dar cu inima încărcată de 


dragoste. Se trezi când soarele apunea și lumini roșii- 
purpurii îmbrăcau cerul la asfinţit. în casă se 
așternuse o liniște nefirească și fata plecă în căutarea 
unei atingeri, a unei voci care să-i spună că nu e sin- 
gură. Se panică, fără un motiv anume, tânjind după 
companie. 

Păstrarea secretului care-o măcinase făcuse 
pereche bună cu singurătatea. Se izolase în sine și 
lăsase secretul să o rupă de realitate, să-i 
compromită relaţiile cu cei iubiţi. îi dăduse o falsă 
putere, o schimbase pe dinăuntru și-o făcuse să arate 
lumii o altă fată a ei: incisivă, ranchiunoasă si 
neiertătoare. Asa rămăsese fără prietenă și fără iubit 
și ajunsese să neglijeze toate sfaturile părinţilor ei. își 
luase soarta în mâini, convinsă că poate gestiona 
provocările și tentaţiile venite la pachet cu Focul din 
vene. Dar Focul nu venise să-și împartă teritoriul, ci 
se instalase ca să ardă, să cucerească fiecare 
părticică din Nativul Pământ și să domnească. 
Crezuse că o întregește, dar el doar o spărsese în mii 
de bucăţi și refacerea durea ca naiba! 

Mona deschise toate ușile, pe rând, amorţită de 
neliniștea care-i bubuia în piept. Se liniști când auzi 
voci ca niște șoapte, 

apoi  râsete ușoare, plăpânde ca niște adieri. 
Recunoscu chicotelile mamei sale și simţi o încântare 
fără margini la gândul că părinţii ei nu uitaseră să fie 
oameni, nu se pierduseră în lungul drum spre casă, 
nu uitaseră de ei și de inima lor. Așa cum era să 
păţească ea. își stăpâni emoţiile și păși afară, unde-i 
zări imediat, în compania lui Iris. 

— Te-ai trezit, rosti Ema domol, ridicându-se de pe 
scaun și venind în întâmpinarea ei. 

îi întinse mâna și-o pofti alături de ei, la măsuţa 


cochetă la care, parcă într-o altă viață, serviseră 
delicatese dulci Nativilor. 

După ce străbătu un covor de iarbă, fata se așeză 
pe un scaun cu șezut rotund, din fier, și ornamente 
împletite, pe-alo- curi ruginite. Privi în jur și-o miră 
discreția de care dădeau dovadă fraţii și surorile lor 
de Element. Treceau prin faţa casei lor și îi salutau 
scurt, dar politicos, pe urmă își vedeau de drum. 
Mona își închipuise o armată de curioși, care mai de 
care mai dornic de vești și povești senzaţionale, aflate 
direct de pe buzele membrilor celei mai 
controversate familii din Harmonie. Prima familie 
mixtă, cum știuseră cu toţii, fusese, de fapt, doar 
prima familie declarată. Iubirea între Elemente se 
înfiripase și în trecut, chiar dacă pe ascuns, ca în 
cazul bunicii sale. 

— Ce e cu ei? întrebă Mona, nereușind să-și 
ascundă uimirea. 

— Vă respectă intimitatea, o lămuri Iris. Vă știu 
povestea, știu prin ce-aţi trecut ca să ajungeţi astăzi 
aici. 

— Nu m-am așteptat la asta! 

— Eu cred că e și teama de a deţine informaţii, 
hotărî Eric. Cu cât știu mai multe, cu atât sunt mai 
implicaţi. Nu mai poți fugi de responsabilităţi, odată 
ce faci parte din poveste. Ei vor afla, fie că și-o 
doresc, fie că nu, că nu mai pot fi doar spectatori la 
drama noastră. Adevărurile noastre nu mai sunt 
simple frământări, ci dovezi clare. 

Cuvintele tatălui său îi sunară ca un ultimatum și-o 
înfiorară. Ştia însă că are dreptate, dar și că ei 
luptaseră și pătimi- 

seră cinci ani de zile, iar acum, în loc să se bucure 
unul de altul, trebuiau să înfrunte un inamic care le 
pusese o ţintă pe piept. Fuseseră însemnați cu toţii 


de-o persoană cu care convieţui- seră, care-i cunoștea 
și profitase tocmai de slăbiciunile lor. 

Iris citi spaimă în ochii fetei și se-apropie de ea. 

— Ia să te văd! îi spuse și îngenunche la picioarele 
ei. îmi permiţi? o întrebă, luându-i palmele într-ale 
sale. 

Mona aprobă din cap, deși femeia îi inspirase în 
ultima vreme doar răceală. Fu uimită când simpla 
atingere îi trimise prin corp o stare de relaxare pe 
care nu și-o putu explica. Se simţi dintr-o- dată mai 
ușoară, liniștită și... fără de pată. Trupul Salvatoarei 
lor emana o lumină diafană și pentru prima dată după 
mult timp, Mona o revăzu pe Iris cea delicată și 
devotată. Degetele ei lungi îi cercetară apoi corpul și 
zăboviră asupra locului care fusese străpuns de glonț. 

— Eşti bine, trase Iris concluzia, și faţa i se lumină. 
Fizic ești foarte bine, simţi nevoia să facă această 
completare. Psihic și sufletește... ești prinsă într-o 
vâltoare de gânduri și sentimente. Ești puternică, vei 
trece peste toate! Ai aici două exemple clare de 
hotărâre, arătă femeia spre cei doi prieteni ai ei. Ești 
fiica mamei și a tatălui tău, n-ai cum să fii altfel decât 
o învingătoare! 

— Mulţumesc, îi răspunse Mona cu sinceritate. 

Dori, pe moment, să schimbe subiectul, să ia 
reflectoarele de pe ea, dar își dădu seama că probabil 
și Iris cea atotputernică merita, la rândul ei, cuvinte 
de încurajare. Ea o salvase cu o seară înainte și-acum 
îi schimbase fantastic dispoziţia. 

— Iris... îţi priește acasă. Eşti mai caldă. Eşti așa 
cum te țin eu minte, femeia care mi-a bucurat 
copilăria cu prezenţa ei. îți mulțumesc că ne-ai salvat: 
pe mama, pe mine... ai făcut posibilă reunirea 
noastră, acum știu asta și nu mă voi mai face că 
plouă. 

Se ridică în picioare și o îmbrăţișă, luând încă o 
doză din energia pe care femeia o împărțea cu drag. 

— Şi Focul? se trezi Eric întrebând, întrerupându- 
le momentul. 

— Focul... nu mai e, rosti Iris. Nu-l mai simt. 

— Nu, nu mai e, o aprobă și fata, cu o urmă de 
regret în glas. 

— Mona! Ema îi ridică bărbia căzută în piept și-i 
fixă ochii înlăcrimaţi. Focul a fost pasager în viaţa ta. 
Știu că ţi-a trezit senzaţii unice, dar lipsa lui nu eo 
pierdere. N-ai pierdut nimic, ești minunată ca 
întotdeauna. Nu Focul te-a făcut puternică. Tu ai fost 
mereu așa, doar că nu ţi-ai dat frâu liber puterilor. 
Nu le-ai experimentat așa cum o poate face un Nativ 
aici, unde se simte liber să fie el. Focul ţi-a schimbat 
atitudinea și percepţia față de Element. Ai fost mai 
liberă în exprimare pentru că ai crezut că noul 
Element îţi permite asta, dar aia ai fost tu. Un pic mai 
agresivă, recunosc, dar atunci ţi-ai dat permisiunea 
să te conectezi total cu Elementul tău. Draga mea, tu 
poţi aprinde inimi fără acel Foc și poţi cuceri o lume 
întreagă doar fiind tu. 

— Dar, mamă... și dacă nu pot? Dacă Focul a scos 
la iveală ce aș vrea să fiu, de fapt, și nu mai pot fi fără 
el? își recunoscu fata temerile. 

— Poţi! Trebuie să-ţi dorești să poţi, să vrei cu 
toată fiinţa ta! Uită-te la mine... a trebuit să-mi ascult 
Aerul din nou, să o iau de la zero. Abia când l-am 
ascultat eu pe el, m-a auzit și el pe mine. Sunt iarăși 
un învățăcel. Mi-e frică? O, Doamne! Cum să nu? 
Mereu mi-e frică să n-o dau în bară, să nu 
dezamăgesc, să nu fiu mai puţin decât se așteaptă 
alţii de la mine. Dar le iau pe rând. Trebuie să fiu eu 
bine cu mine, să mă simt bine în pielea mea și să-mi 
îmbrăţișez Elementul ca parte din mine. Acum mă 
cam înghiontește, afurisitul, dar ajungem noi la un 
numitor comun. Asa ne-a fost dat, să fim una cu 
Elementul si să strălucim! Ascultă glasul Pământului 


tău. Sigur plânge după tine, tânjește după șoaptele 
tale. 

Soarele apusese între timp și cerul își îmbrăca 
hainele de seară. Când credeau că întunericul se va 
așterne până-n zori, ca un văl opac peste sat, 
văzduhul se aprinse în zeci de lumi- 

niţe cât o gămălie de ac. Cei patru priviră surprinși 
minunatul joc al Naturii, sutele de licurici care 
sclipeau ca niște stele în depărate, creând o feerie pe 
pământ. Odată cu ei se apropiau însă oameni, zeci de 
oameni cu flori în mână, murmurând cântece 
străvechi. Se opriră în faţa casei lor, asemeni unui 
cor de colindători, iar glasurile lor ca de elfi magici le 
bucură auzul. Câteva fete se desprinseră din grup și 
se apropiară de Ema și de Mona, oferindu-le buchete 
cu flori multicolore, cu miresme îmbietoare. Ele le 
primiră încântate, emoţionate până la lacrimi, dar cea 
mai minunată floare înflori pe buzele lor, când le 
rostiră în cor „Bine ați venit ACASA!" 


VIII 


— Am mai văzut semnul ăla undeva! Unde? se- 
ntrebă Sara, trântind la pământ cărțile care nu-i 
oferiseră nicio informaţie. 

Camera ei era doar cu câţiva metri mai mare decât 
cea în care îl dusese pe David, dar era legată printr- 
un mic hol de un laborator unde-și petrecea 
majoritatea timpului. Cărţile ocupau jumătate din 
încăpere, aranjate riguros pe rafturi, după domeniile 
de interes. Pe masa de lângă geamul opac, pe care-l 
vopsise ca să-și asigure intimitatea, zeci de sticluţe, 
eprubete și flacoane îi stăteau mereu la îndemână 
pentru noi și noi experimente magice. Astăzi, însă, 


nimic nu mai era la locul lui. Foi rupte din cărți se 
întâlneau pe podea cu soluţii colorate și sticlă spartă- 
n zeci de cioburi, îmbinându-se întru distrugere. 

Două flăcări suprapuse până la jumătate, una 
îndreptată în jos, iar alta în sus, rememoră femeia 
reprezentarea Focului pe care tocmai o văzuse pe 
pielea băiatului. 

Apucă din nou marea carte a Nativilor, singura pe 
care o lăsase pe masa de lucru, de unde n-o mutase 
de când revenise în Celulă. O răsfoi, mai calmă de 
data asta, și se opri la paginile dedicate simbolurilor 
Nativilor. Găsi zeci de simboluri repre- 

zentând Elementele Apă, Aer și Pământ. Nimic 
despre Foc. încercă să citească printre rânduri, să 
scoată la iveală semnificaţii ascunse, ca acelea care-i 
oferiseră detalii despre nașterea unei Furii, dar nu 
găsi nimic. Aruncă o privire asupra semnelor care 
marcau întotdeauna gambele Nativilor. Toate erau 
simple, așa cum bine știa: un nor, o frunză sau o 
picătură de apă. Simbolurile celor Transformaţi erau 
însă mult mai complexe. Se uită la al ei și văzu că 
uniunea dintre Apă și Foc era reprezentată într-un 
simbol elaborat. Transformarea o marcase cu o 
flacără, dar nu-i ștersese lacrima pe care o dobândise 
la naștere. Dar semnul lui David... era o împletire a 
două flăcări, ca și cum Focul lui ar fi fost întărit de un 
altul. O energie vie care arde Nativul Foc. 

Sara își aminti că Elementul lui o arsese cum doar 
Focul Transformării, cel care îi schimbase viaţa și 
destinul, o mai făcuse. De-atunci, nicio flamă n-o mai 
rănise, ba mai mult, ajunsese să le stăpânească și să 
le supună ca un adevărat maestru. Puterea care-o 
dobândise îi confirmase ideea că fusese aleasă de 


către Foc cu un scop anume: de a-i conduce pe toţi 
Nativii, de a-și îngenunchea Fraţii care îndrăzniseră 
să-i alunge și să-i marginalizeze pe cei care-și iubeau 
Elementul mai presus de propria viață. Cu gândul 
mereu la răzbunare și la cucerire, Sara fusese nevoită 
să trăiască printre Nativii celorlalte Case atâta amar 
de vreme, să-i cunoască, să le înveţe slăbiciunile, să 
se dea drept una de-a lor. Totul dobândise în sfârșit 
un sens când în viața ei apăruse nepoata Mona: 
puternică, rebelă, imprevizibilă. O urmașă demnă de- 
a duce mai departe tradiţia Focului. Sara văzuse în ea 
un viitor conducător, unul care avea să îi ia locul la 
cârma comunităţii din Harmonie. 

își sacrificase toată tinereţea, dusese o viaţă dublă, 
știind că, într-un final, va avea lumea la picioare. Şi- 
acum, când a-și vedea visul împlinit părea floare la 
ureche, se văzuse pusă în faţa unei necunoscute: un 
puști reușise să distrugă planurile gândite și 
răzgândite de ea timp de optsprezece ani. 

Sara răscoli din nou cărţile și icni de furie când 
realiză că, pentru prima dată după mult timp, ducea 
lipsă de informaţii. leși afară, călcând în picioare tot 
ce-i stătu în cale, hotărâtă să găsească răspunsuri. 
Ştia exact unde să le caute. 

Celula era un sătuc ascuns printre dealuri, 
împrejmuit de arbori semeţi și străjuit de văi abrupte. 
Aducea cu un labirint mocirlos, cu alei nepavate și 
căsuțe de lut. Nativii Focului nu se plânseseră 
nicicând de condiţiile în care trăiau, asemuindu-se cu 
oamenii din vechile triburi, care știuseră să fie buni 
soldaţi, înainte de toate. Sara îi asigurase pe fraţii ei 
cu mai bine de-un deceniu în urmă că epoca în care 
vor domni bate la ușă. Așa că Nativii se antrenaseră 
și își căliseră corpurile ca să devină mașini de ucis. 
Acesta era sacrificiul lor: să stea ascunși până când 


planetele aveau să se alinieze în favoarea lor. 

Sara reușise să-i ţină în lesă până acum, 
promițându-le o bătălie care, cu siguranţă, nu avea să 
dureze mult: Nativii Aerului, Apei și ai Pământului 
duseseră mereu o viață domestică, pe când cei ai 
Focului fuseseră crescuţi în spiritul războiului. Doar 
că tot Sara le promisese o eroină, o conducătoare 
care, chiar dacă nu trăise cot la cot cu ei, avea să 
facă tranziţia spre o perioadă glorioasă, oferindu-le 
fraţilor ei de Foc o casă nouă. 

Femeia merse hotărâtă, călcând apăsat, ridicând 
praful în urma ei. Se opri în fața casei pe care-o 
căutase și intră neinvitată, trântind ușa de perete. 

— Babo! Vino! porunci femeii cocoșate care se 
odihnea pe patul de paie. 

Bătrâna, tămăduitoarea satului, care-l lăsase pe 
David inconștient cu un leac mai vechi decât ea, se 
supuse. 

Sara desenă în faţa ochilor ei, cu flăcări măiestre, 
simbolul care marcase pielea Iui David. 

— Ce-i ăsta? vru să știe numaidecât. îl știu... mi se 
învârte imaginea prin minte ca un titirez, dar nu-i 
găsesc originea. 

— Asta... de ce întrebi de el acum? Doar n-a 
apărut...? se miră femeia gârbovită. 

— Nu te privește! i-o reteză Sara. Treaba ta e să- 
mi răspunzi la întrebare! 

Privirile arzătoare ale intrusei o făcură pe femeia- 
vraci să înceapă a vorbi: 

— L-ai mai văzut o dată, atunci când vraciul ţi-a 
spus povestea venirii tale pe lume. El ţi-a mărturisit 
că îţi poţi lua înapoi Focul care îţi era menit de drept, 
la optsprezece ani. Și tot el ţi-a spus că, odată ce vei 
alege drumul acesta, nu mai este cale de întoarcere. 
Ţi-a mai zis și că Focul poate fi și bun, purificator, nu 
doar distructiv, așa cum ţi-l imaginai tu, cum auziseși 
povești în Harmonie. Și ţi-a arătat semnul ăsta: două 
flăcări care pornesc din același punct, dar se 
îndreaptă în direcţii diferite. Dualitatea. 

— Lasă-mă cu semnificaţia vizuală a simbolului. Nu 
trebuie să fiu savant ca să înţeleg ce tocmai mi-ai 
spus. Vreau să știu... cum s-a născut acest semn? 
Cum e posibil așa ceva? Cine-l primește și de ce? 
Care e puterea lui? 

— Nimeni, spuse femeia calmă. E doar o ideologie 
a Focului, a puterii lui nemăsurate. Focul primar, cel 
descoperit de om ca formă de evoluţie a civilizaţiei, 
un Foc pur, domestic, sacru, unit cu Focul 
distrugător, un zeu temut și adorat deopotrivă, o 
armă a umanității avansate. Oricum ai lua-o, Focul e 
o constantă în viața oamenilor, ne veghează și ne 
luminează existenţa. 

— O, scuteste-mă cu lecţiile de istorie! O să-ti arăt 
imediat puterea lui, dacă nu-mi dai răspunsul de care 
am nevoie! 

Sara o luă de gât pe tămăduitoare, o ridică până 
când femeia începu să se zbată și o trânti la pământ 
cu toată puterea, auzind trosnetul oaselor bătrâne. 

— Foc pe Foc nu arde, asta e lecţia pe care o 
primesc Nativii Focului de mici, îi spuse Sara. 

— Și totuși, al tău o face, replică femeia, pipăindu- 
și rănile de la gât și încercând zadarnic să se ridice. 


Dar ăsta nu-i Foc curat, lăsat de Mama Natură. 

— Serios?! pufni Sara, conștientă că toţi știau că 
ea își administrează un cocktail magic pentru putere, 
încălcând legile firii. Sunt conducătorul de care aveţi 
nevoie. Așa că, fii bună și nu mai bate câmpii. Cine 
poate dobândi semnul acesta? De ce l-ar primi 
cineva? Până la urmă, cu Focul meu pot foarte bine și 
prăji bezele și arde un sat întreg, dacă am chef. 
Deci... care-i treaba cu simbolul ăsta? Cum 
funcţionează? 

— în toată istoria pe care o știu eu nu a existat 
niciun Nativ al Focului care să poarte acest semn. Ce 
vrei să-ți spun? Nu cred că e posibil să se nască 
cineva cu el. Să-l primească la Transformare... nici 
atât. Semnul arată două flăcări, dar un Foc nu se 
poate transforma în Foc, nu e logic. Totuși, continuă 
femeia, de frica privirii pătrunzătoare a Sarei, 
simbolul pe care mi l-ai arătat ar însemna putere 
supremă, chiar și asupra Focului. Un Foc 
indestructibil. Un Foc care mușcă din Foc. Unul care 
poate arde alt Foc. Asta e doar... teoretic. 

— Imposibil, nu? continuă Sara seria grimaselor 
femeii. La fel de imposibil ca un Nativ și un om 
simplu să dea naștere unei persoane înzestrate, nu? 

— Exact! confirmă bătrâna. 

Sara se puse pe un râs gălăgios, o combinaţie de 
râs fals, exagerat, și unul autentic, născut din 
ignoranta pe care o citi în ochii tămăduitoarei. 

— Offf! suspină ea teatral. Poate n-a fost o idee 
chiar așa de bună să vă rup de lume. Nu mai vedeţi 
decât ce e sub nasul vostru și, culmea, exact asta ţi-a 
scăpat. O, slujitoarea mea prețioasă, află că există 
acest semn, a mușcat din carnea băiatului pe care l-ai 
tratat aseară cu un leac de-al tău. Și tot el are doar 
un părinte Nativ. Cam multe excepţii în cârca unui 


singur suflet, așa-i? Speram să aflu ceva concret de la 
tine, nu fantasmagorii. E chiar aici, sub nasul tău și-al 
meu! Zi-mi acum... care crezi că e menirea lui? o luă 
Sara peste picior. 

Bătrâna nu mai poză în bunicuţa neajutorată, în 
slujitoare. Râse și ea, la rândul ei, dar râsul ei inspira 
batjocură și regret. 

— Măi să fie! se minună ea. A apărut, în sfârșit! Nu 
există o reţetă pentru distrugerea lui, dacă asta vrei 
să afli de la mine. Nu știu nici măcar să-ţi spun care 
este menirea unui astfel de Nativ. Şi știi de ce? 
Pentru că Mama Natură ne-a creat egali. Am fost Foc, 
Aer, Apă și Pământ sub același acoperiș. Până când 
unul s-a trezit că vrea să conducă. A năruit din 
egoism lumea perfectă pe care-a lăsat-o Dumnezeu. A 
fost Adam-ul care a muscat, lacom, din mărul interzis. 
Si de-atunci noi, Fii ai Focului, nu știm ce e iubirea, 
ce e dragostea pentru aproape. Copiii nu mai au 
jucării, ci mânuiesc arme de mici. Şi pentru ce? 
Pentru că tu ne-ai promis un regat? A fost al nostru 
de la bun început. Unii au ales pentru toţi să plecăm. 
Nu cred că-l putem lua acum cu forța, nu cu preţul 
vieților tuturor fraților noștri supranaturali. Trebuia 
să conduci oameni, nu războinici. Trebuia să concepi 
un armistițiu, nu planuri de război. Atunci ai fi fost o 
adevărată conducătoare. Nu așa... să ne astâmperi 
Focul cu magie neagră, dacă încercăm să ne 
împotrivim. Chiar și-așa... uite că lucrurile se întorc 
împotriva ta. Ochii tăi nu mint! Ai venit la mine cu 
gândul că te voi minţi aidoma oglinzii mamei vitrege 
din poveste, că ești cea mai puternică din ţară? 
Femeia râse din nou, delectându-se cu spaima pe 
care o citea în privirea Sarei. Focul Lui te arde! îţi va 
arde armata de marionete, concluzionă bătrâna și-un 


râs frenetic răsună în mica încăpere. Deci, până la 
urmă, se pare că știu: asta îi e menirea! 

— Păcat că nu vei mai fi aici, să vezi dacă ai avut 
dreptate sau nu! 

Sara pocni din degete și-apoi întinse palma 
îmbrăţișată de flăcări uriașe. Dintr-un singur gest, 
asmuţi Focul asupra femeii căzute la pământ. Bătrâna 
se-aprinse într-o clipită, de parc-ar fi fost un obiect 
inflamabil. Din gâtlejul ei nu răsunară urlete de 
durere, ci râsete înspăimântătoare. Flăcările se 
înteţiră, iar Sara întoarse spatele celei care devenise 
una cu focul mistuitor. Se îndepărtă rapid de 
imaginea sinistră a unei mări de flăcări. 

Nativii de-afară priviră impasibili spectacolul 
terifiant, înțelegând că Sara tocmai dăduse o lecţie 
unui supus neascultător. 

Olivia se repezi în stradă, oripilată de imaginea din 
fața ei. Când să se-arunce în flăcări, având drept 
călăuză glasul care începuse a se stinge, o mână 
zdravănă o opri în loc. Sara o târî după ea prin 
mulțime, izbind-o de-un perete zgrunţuros. 

— Bănuiesc că-mi vei spune că habar n-ai cum de-a 
apărut acel semn pe gâtul fiului tău, o luă ea direct, 
fără ocolișuri. 

— Habar n-am! admise Olivia, cu maxilarele 
proeminente încleștate. Oricum, nu-ţi datorez nicio 
explicaţie! 

— Să mori tu! îi răspunse femeia în batjocură, 
fixând-o în perete cu o strânsoare puternică de gât. 
Cine-i tatăl lui? 

— Un neisprăvit, recunoscu tânăra. Un neica- 
nimeni. 

— Eşti sigură? o întărâtă Sara. N-ai călcat strâmb 
nici măcar o dată? 

— Hai, fii serioasă! îți permiţi cam multe! Crezi ce 


vrei! Tatăl copilului meu e supranatural așa cum știi 
tu să fii o mamă bună! Tu ai făcut-o! Focul tău 
malefic l-a ars asa. Si-mi ceri mie socoteală... 

— O, da, tu chiar ești o mamă exemplară! o lovi în 
punctul mereu sensibil. Hai să vedem ce face noul 
Nativ, cu acte în regulă de-acum, nu? 

— Nuuu! Lasă-l! Lasă-l să se odihnească, ai făcut 
destul rău, îi spuse, folosind deodată un ton mai cald, 
amintindu-și de Nativul pe care bătrâna îl omorâse 
fără să clipească. Suntem prizonierii tăi, și eu, și el. 
Nu plecăm niciunde. Dar... e suficient pentru o zi! îţi 
spun adevărul. N-am știut că a moștenit de la mine 
puterea Focului. Nici n-aș fi crezut că e posibil așa 
ceva. Nu știu nimic despre semnul care i-a apărut din 
senin. El, nici atât. E speriat! E doar un copil! Lasă-l 
o zi, să se refacă. Te rog, îi ceru cu jumătate de gură, 
dar sinceră. 

Sara o privi neîncrezătoare, dar o lăsă să plece. 
Da, fusese o zi plină. Cuvintele Oliviei o puseseră pe 
gânduri și analiză 

apoi și mărturisirea lui David. Băiatul extrăsese Focul 
din Mona și îl absorbise și pe cel aruncat de ea 
asupra lui. Focul lui le aspirase manifestarea 
Elementului, ca și cum ar fi fost o bestie flămândă. 
Mai mult, hrana energetică îi sporise puterile și-l 
făcuse, ar fi putut să jure, invincibil. Dar asta știa 
doar ea și-și dădu seama că va trebui să schimbe 
placa pentru a-i împiedica pe ceilalţi să pună piesele 
cap la cap. Nu-l va mai tortura, nu-l va forța să-și 
dezvăluie secretele. La urma urmei, era arma 
perfectă împotriva familiei ei nerecunoscătoare: fizic 
indestructibilă și o momeală pentru sufletele lor 
slabe. 


IX 


Mona răsuci pe toate părţile noaptea fatidică în 
care devenise ucigașă fără voie. Ema o dusese din 
nou în pat, cum făcuse la prânz, dar odihna 
binemeritată din miezul zilei îi alunga acum somnul. 
Imaginea Gabrielei, a pieptului ei însângerat, îi 
apărea de cum închidea ochii, de parcă pleoapele ei 
ar fi proiectat la infinit aceeași secvenţă. Trupul fără 
suflare al fetei cădea din nou și din nou, lovind 
pământul care-o primea cu braţele deschise, salutând 
reîntoarcerea în ţărâna care-o plăs- muise. Din 
pământ ne naștem, în pământ ne întoarcem, repetă 
Mona cu voce șoptită, cuibărită între cearșafuri. Și 
apoi își aminti de patosul cu care vorbise prietena ei 
despre Nativi, revăzu frustrarea din ochii fetei 
născută din apartenenţa ei la condiţia pur umană. 
Inferioară. Prin Foc a trăit, la Foc a visat, Focul o va 
conduce pe lumea cealaltă, își dădu ea seama. 

Foc... David! în haosul din holul liceului apăruse el, 
de nicăieri. După ce-l abandonase în plină stradă, 
slăbit și chinuit de Focul care-l stăpânise, el găsise 
drumul spre ea. M-a mințit tot timpul cât am fost 


împreună, vru Mona să se trezească la realitate, 
minţindu-se, la rândul său. Ce contează că a venit 
după mine, când toată povestea noastră a avut o 
mare de minciuni drept fundaţie? 

Gândurile începură să i se ciocnească aidoma unor 
titani în luptă: David e bun, mă iubește, a fost doar 
speriat. M-a salvat de Foc și m-a luat din calea morții. 
David e cel mai groaznic suflet de pe acest pământ, 
m-a jucat pe degete, mi-a călcat sentimentele în pi- 
cioare! Doar s-a folosit de mine! Şi-apoi izbucni în 
plâns. Lăsă lacrimile să-i curgă șiroaie pe obraji. 

Plânsese întruna în orele care trecuseră, dar acum 
lacrimile nu mai semănau durere, ci dor. Oricât și-ar 
fi învrăjbit mintea să-l părăsească, inima nu-i 
permitea să-l dea uitării. Se detașă de emoţiile 
provocate de moartea Gabrielei și-l văzu pentru 
prima dată pe David din acea seară. Dăduse buzna în 
școală, în căutarea ei, în ciuda repetatelor refuzuri 
din partea ei. Reușise să treacă peste toate 
explicaţiile, pretextele și mofturile ei. Ii văzu abia 
acum chipul îngrozit și auzi prima oară cu claritate 
cuvintele lui: „la-o! Iris, ia-o și du-o acasă, acum! 
Eu... cineva trebuie să răspundă pentru... asta!" 
Pentru cadavru, pentru moarte și distrugere. Ea 
plecase și el rămăsese în urmă, să înfrunte mânia 
celui care venise după Gabi și avea să o găsească 
moartă. El, băiatul pe care-l blamase și-l acuzase de 
minciună, de parcă-ar fi comis o crimă. Singura lui 
crimă fusese că o iubise, chiar și fără permisiunea ei, 
că o căutase insistent, ca să își ceară scuze din nou și 
din nou. 

— Mă iubește! se dezmetici, ridicându-se în capul 
oaselor. Și eu l-am lăsat acolo, pradă sigură! 

Cobori din pat și se duse glonţ spre camera 
părinţilor. Ajunse în câteva secunde, căci ușile 
camerelor erau larg deschise. Tatăl ei dormea, dar 
Ema era trează; o simţi după respiraţie. 

— Mamă, o strigă șoptit, apropiindu-se pe 
întuneric de patul lor. 

Ema se ridică în șezut, ochi și urechi. Cobori ușor 
din pat și-i făcu semn s-o urmeze. Merseră tiptil, una 


în spatele celeilalte, până la bucătărie. Femeia puse 
două scaune faţă în faţă și își invită fiica să se așeze. 
Mona o ascultă, dar bătăile din pi- 

cior îi trădară emoţiile si nerăbdarea. Ema se așeză, 
la rândul ei, dar neliniștea de pe chipul fiicei sale și 
obrajii cu urme de lacrimi uscate o întristară. Știuse, 
din clipa în care apăruse acasă, rănită, că durerile 
sufletești carea aveau să vină îi vor bântui fetei 
visele, o vor seca de puteri și-i vor zdruncina con- 
vingerile și sentimentele pure. 

— Mamă... unde e David? trecu Mona direct la 
subiect. 

Ema se văzu din nou neputincioasă în faţa fiicei 
sale. Nu știa răspunsul, nu cu exactitate, dar îl putea 
ghici. Avea bănuielile ei și nu știa, acum, dacă să le 
țină pentru ea, minţindu-și astfel copila, sau să fie 
sinceră - cu preţul durerii pe care răspunsul ei urma 
să i-o pricinuiască. 

— Aș vrea și eu să știu, răspunse ea, pe un ton 
domol. 

— Dar bănuiești unde-ar putea fi, continuă Mona, 
nelă- sându-i timp să-și coacă povestea. 

— Bănuiesc că e... cu ei. Iris ne-a spus că, înainte 
să te aducă înapoi acasă, un bărbat o strigase pe 
Gabi. Tu tocmai ne-ai povestit că ea este fiica lui 
Robert. El a venit la școală după ea. Și... l-a găsit pe 
David acolo, lângă cadavrul fiicei sale. Ce-a urmat... 

Doar gândul pe care-l rosti cu voce tare o îngrozi 
pe Ema. Nu putu să nu se gândească la Robert și la 
pierderea lui. Și-l imagină și lăcrimă instinctiv. își 
aduse aminte de moartea Maiei, care-o sfâșiase pe 
dinăuntru. Ştia el oare că și fata pe care-o crescuseră 
împreună dispăruse de pe faţa Pământului? Ar fi vrut 
să nu fi cunoscut sentimentul de a-și pierde copilul, 
dar tocmai pentru că îl trăise până-n măduva oaselor 


știa cât de tare doare. O durere ascuţită, care nu 
trece niciodată, oricât ai canaliza-o spre alte 
sentimente, oricât ai încerca să te minţi, oricât ţi-ai 
umple timpul cu lucruri mărunte. Un chin care nu are 
leac, indiferent cât ai încerca să-l tratezi, chiar și cu 
un alt soi de iubire. Un sentiment de gol, de pustiu, 
cu care te trezești dimineaţa pentru tot restul vieţii și 
pe care-l iei în pat cu tine noapte de noapte, ca să-ți 
tulbure visele. 

Cu toate că trăiseră în minciună, Robert fusese un 
tată bun pentru Maia, nicicând nu-i reproșase ceva în 
relația lor. Se întrebă cum putuse, totuși, să-și 
neglijeze adevărata fiică, sânge din sângele lui, doar 
pentru a trăi cu două necunoscute. Chiar și-așa, era 
convinsă că-și iubise infinit de mult fata de care fu- 
sese despărţit vreme de cinci ani. Ema se trezi 
întrebându-se cât de des se vedeau pe vremea când el 
juca rolul de tată al micuţei Maia. Și-acum, când 
bărbatul își recuperase ca prin minune fiica, prin 
deconspirarea planurilor atent urzite, rămăsese fără 
ea, într-o încleștare nedreaptă de forțe. Femeia știa 
că durerea lui era înzecit amplificată de modul în 
care își găsise Gabi sfârșitul. A-i spune unui părinte 
că propriul copil și-a căutat soarta cu lumânarea, nu 
e cea mai bună variantă, chiar dacă e adevărată. 

Emei i se rupse sufletul când o văzu pe Mona 
învinovăţin- du-se de moartea Gabrielei, fata care-o 
căutase și-o atrăsese în clădirea școlii tocmai pentru 
a-i lua ei viaţa. Soarta schimbase rolurile și călăul 
devenise victima propriului plan și-a propriei arme. 
Robert n-ar fi luat însă nicicând în vedere această 
variantă, nu când fiica lui nu mai era pe lume, ca să 
se apere. El avea să devină judecătorul și să-i 
condamne fata la același crunt sfârșit: moartea. 


— Crezi că avem vreo sansă ca David să mai fie în 
viată? Mamă, tu îl știi pe tatăl lui Gabi. Oare-o fi 
acţionat impulsiv sau... sau pot trage speranţa că 
David e încă prizonierul lui? întrebă Mona printre 
suspine. 

Fata își frământa mâinile și le duse, împreunate, la 
nivelul feţei, ca într-o rugăciune violentă. 

— Ciudat cum a fi prizonier îmi sună acum a statut 
privilegiat, se miră adolescenta de propriile-i gânduri. 

— Ca mamă grijulie, îmi vine să-ţi spun să nu te 
gândești la asta și să nu-ţi faci sânge rău, că sigur e 
bine. Sinceritatea relaţiei noastre îmi interzice însă 
să mă port cu perdea acum. Aș vrea să te pot minţi 
sau măcar amăgi, cu gândul că o fac 

pentru binele tău psihic și sufletesc. Dar tu nu ești o 
fată ca toate fetele, n-ai nevoie de mângâieri false. 
Sigur a fost luat împotriva voinţei sale și nu e tratat 
regește. Poate nici măcar omenește. Cu tot haosul din 
care ai fost luată de Iris, cred cu tărie că David e în 
viată si va fi bine. Si știi de ce? Pentru că e un băiat 
inteligent, înainte de toate. Va ști să-și folosească 
apartenenţa la Casa Focului în avantajul său. Și, cel 
mai important, va rămâne în viaţă pentru tine. Te 
iubește, așa cum și tu îl iubești. Vă leagă o dragoste 
mai puternică decât propriile secrete și încăpăţânări. 
Despărțirea voastră n-a fost altceva decât un zid uriaș 
ce părea că se înalţă până la cer, dar pe care l-aţi 
dărâmat bucată cu bucată, eliberându-vă de secrete, 
acceptându-vă slăbiciunile, mărturisindu-vă fricile. 
Dragostea v-a legat mereu, chiar dacă eraţi de-o 
parte și de alta a zidului. Ea v-a permis să vă eliberaţi 
sufletele, să vă lepădaţi mândria și să înţelegeţi că 
aparțineţi unul celuilalt. N-aţi făcut-o în același 
timp... asta nu-i nimic. Ai spus că David a extras 


Focul din tine. De ce crezi că a făcut-o? Nu s-a gândit 
la preţul pe care ar fi putut să-l plătească, te-a pus pe 
tine pe primul plan. Să fii tu bine, și-apoi el. 

— Dar eu nu pot fi bine dacă el nu e, se emoționă 
Mona, re- cunoscându-și sentimentele pe care le 
negase din ambiţie prostească. 

— Rolurile se schimbă. Acum el e prioritatea ta, el 
va fi bine pentru că tu te vei ruga pentru asta, îţi vei 
canaliza energiile spre bunăstarea lui și el te va simți. 

— Ar face bine să lupte pentru viaţa lui, se însufleţi 
fata. Așa cum s-a ţinut după mine, cum n-a obosit 
cerșindu-mi iertare, cum mi-a declarat fără încetare 
dragostea lui. Mamă... sper doar s-apuc să-i spun că- 
mi pare rău, să-i cer iertare pentru reacţiile mele 
violente și pentru că am ales Focul în locul lui. Asta 
am făcut. Nu mi-a mai păsat de nimeni și de nimic. 
Am vrut să fiu eu și puterea mea, fără să mă gândesc 
că puterea am câștigat-o lepădându-mă de iubire. Ce 
slabă am fost! se învinovăţi, rememorându-și trăirile 
pe care Focul le semă- 

spun că-l iubesc mai presus de toate! 

Ema se ridică de pe scaun și-și cuprinse fiica în 
braţe. 

— Aș vrea ca mâinile mele să se îmbine într-un 
scut protector, să te apere de forţele care se vor 
dezlănțui și să-ţi ţină inima în siguranţă, să ţină la 
depărtare orice urmă de tristeţe și suferinţă. Dar știu 
că ai propriile bătălii de dus, că inima ta va fi bine 
acum, deoarece știe să disceamă binele de rău, 
iubirea de ură. 

— E vina mea că David a fost luat! Eu trebuia să 
suport consecinţele actelor mele, se agită Mona. 

— Atunci e vina mea că tu ai reușit să pleci de 
acasă și să te alegi cu un glonţ în mână, replică Ema, 
doar ca să-i arate că regretele și sentimentele de 
vinovăţie nu aduc nicio rezolvare. Hai să nu ne facem 
una ca asta. David a apărut acolo fiindcă așa și-a 
dorit, așa a simţit, nu l-a obligat nimeni. Suntem 
suma responsabilităților pe care ni le-am asumat de 
bunăvoie. 

— Mi-e teamă că-i vor face rău, se întoarse fata la 
gândul care-o ţinuse trează, dezvăluindu-și ochii roșii. 

— Robert e un strateg. Sunt sigură că moartea 
fiicei sale a căzut ca o bombă asupra lui, dar mai știu 
și că vrea răzbunare si asta înseamnă că-si dorește să 
suferim si noi la fel ca el. Va vrea să ne vadă agonia, 
așa că, măcar pentru scopul ăsta jalnic, îl va ţine pe 
David în viaţă. 

— Sper! oftă Mona, în timp ce o rază de speranţă îi 
licări în privire. 

Ema îi prinse faţa în palme, nelăsându-i alternativă 
decât să o privească-n ochi. 

— Ne-am întors aici să ne facem dreptate, să ne 
luăm viaţa înapoi. Puteam să fugim, să uităm de toţi 
și de toate, odată regăsiţi. Dar Nativii au nevoie de 
noi ca să-i îndrumăm, să le deschidem ochii, să le- 
arătăm că viaţa nu e doar despre a trăi pașnic, cu 
preţul de a fi rupti de lume. Ne-am întors ca să le vor- 


bim despre o primejdie care-a izvorât din sânul 
nostru, care ne 

demonstrează că binele și răul sălășluiesc deopotrivă 
în noi. Fuga nu e o soluţie. Am revenit acasă, unde 
pașii ne-au adus întotdeauna înapoi. Aici, oamenii nu 
mai pot fi răniţi. Noi... da, dar suntem Forte și știm să 
trăim cu asta, ne putem purta cica- tricile cu 
mândrie. Tu ești un exemplu de urmat, sunt mândră 
de tine. Eu n-am putut-o salva pe Maia și-mi voi 
blestema neputinţa câte zile voi avea. Dar îl vom 
salva pe David. Iți promit! 

își sărută fiica pe frunte și Mona se ghemui la 
pieptul ei, udându-i pielea albă, ca de fildeș. 

— Dormi cu mine în seara asta, ca atunci când 
eram mică și-mi era frică de monștrii de sub pat, o 
rugă. 

— Cum să nu, acceptă Ema cu însufleţire. 

Parcurseră la fel de lin drumul înapoi spre camera 
fetei, ţinându-se de mână. 

Se întinseră una lângă alta și Mona i se cuibări în 
braţe. Ema îi mângâie, cu mișcări ușoare ca Aerul, 
părul care i se ondulă pe degete, până ce fata adormi. 

Ei îi trebui încă un ceas ca să adoarmă, în minte cu 
vorbele lui Robert, care-i sunau ca o sentință 
irevocabilă: Ochi pentru ochi, fiică pentru fiică! 


X 


Mona! Mona! silabisi David, între vis și realitate, 
simțindu-şi capul vâjâind îngrozitor. 

— Uşurel, îl sfătui Olivia, când el dădu să se ridice 
brusc în capul oaselor. 

îl ajută s-o facă, deși el protestă la început, și-l 
îmbie cu o cană de apă. 

— Bea! îi porunci. 

— Nu mi-e sete! se încăpăţână băiatul. 

— Trebuie să bei! N-ai pus gura pe apă de când am 
ajuns aici. Ai ars tot, ai avut o febră cum n-am mai 
pomenit. Mi-a fost 

teamă să nu ţi se înrăutăţească starea. Chiar... chiar 
mă mir că ţi-ai revenit așa de repede. 

— Nu te mai mira atât! i-o trânti David, fără pic de 
jenă. Dacă ai fi fost lângă mine, ai fi știut că am mai 
avut astfel de episoade. Asa am făcut cunoștință cu 
Focul din mine: violent! Si am trăit-o fiind doar un 
copil. Singur! Și iată-mă! N-am murit. M-a făcut mai 
puternic! 

— Nu înţelegi, se chinui femeia să-i explice 
unicitatea situaţiei. Ai atras Focul Sarei, venele ţi s- 
au înroșit de parcă ai fi fost un teren scăldat în râuri 
de lavă. Am simţit că te vei aprinde de-aici, din coșul 
pieptului, îi arătă locul în care trăsese puterea Sarei. 
Chiar dacă ești Foc, ai emanat o energie cât pentru 
zeci de Nativi laolaltă. Ai fost... ca o bombă făcută să 
explodeze în câteva secunde. 

— Hei! îi tăie el avântul. Cum ţi-am spus: nu-i 
nimic nou pentru mine. Adică... durerea aceea am 
mai simţit-o, căldura infernală m-a cuprins în 
repetate rânduri. Zi-mi, mai bine, ce-i cu astea? o 
întrebă, arătând spre legăturile care-i strângeau 
mâinile la spate. 

Nu era nici sfoară, nici fier, ci o combinaţie 
ciudată, un material pe care nu-l mai văzuse: rece, 
aspru și flexibil. Trăgea de el și se întindea și-apoi îi 
atrăgea mâinile împreună, cu forţa unui magnet. Cu 
cât se zbătea mai mult și încerca să-l rupă, cu atât 
mușca mai tare din carnea încheieturilor sale. 

— E un material ignifug, cătușe sfinte pentru 
Nativi răzvrătiți. Sara a găsit un leac și pentru asta, 
pufni mânioasă. N-ai nicio șansă să le desfaci 
smucindu-te în halul ăsta, așa că liniș- teste-te si nu o 
să te mai rănească asa de tare. O să ti le desfacă, 
dacă te va vedea... cuminte. 

— N-ai să vezi! 

Băiatul se ambiţionă să tragă și mai tare de cătușe, 


până-i dădu sângele. 
— David! strigă Olivia și băiatul se opri imediat. 
încetează! Ascultă și tu, măcar o dată. 

Femeia se ridică de pe scaun și începu să se 
plimbe în sus și în jos, obosită. 

— Nu-ţi mai face rău singur. Nu-i de-ajuns că te 
chinuie scorpia aia? Ţine, bea! îi întinse ea cana cu 
apă. 

Când realiză că David n-avea cum s-o apuce nici să 
vrea, i-o băgă sub nas, obligându-l, prin gestul ei 
insistent, dar și din priviri, să bea. El analiză apa 
îndelung înainte s-o bea pe toată dintr-o înghiţitură. 
Ascultă fraza pe care mama sa i-o șopti - „Eu ţi-am 
adus-o, personal!" - și-și potoli setea care, deși min- 
tise, îl secase de puteri. 

— Uite, apreciez că îţi pasă de mine acum, după 
cincisprezece ani. Am crescut, practic, de unul 
singur, știu să-mi port de grijă, îmi cunosc forţa și 
slăbiciunile. Mulţumesc pentru apă. Sper să nu mă fi 
otrăvit nebuna aia. Și bănuiesc că tot tu m-ai 
îmbrăcat în... hainele astea, observă tânărul tricoul 
negru, curat, cu trei numere mai mari, și pantalonii 
scurți, gri - sau poate doar decoloraţi -, largi și uzati. 
Faptul că te agiţi pe-aici, prin jurul meu, nu mă ajută 
cu nimic. Mai mult mă încurci, îmi distrugi moralul. 
Te rog, du-te și lasă-mă-n pace! 

— Nu știi ce spui! îl avertiză femeia. 

— Dar tu știi? Din câte-am văzut, baba asta vă 
joacă pe toţi pe degete. Cu ce mă poţi ajuta tu pe 
mine? 

— Nu știu! Cel puţin, voi ști că ești bine și nu va 
trebui să te caut prin tot cătunul ăsta, dacă ea va dori 
să te scoată de-aici. 

— Deci, ești doar de decor, o întărâtă David. 

— Oh, mai taci! Te porţi ca un răzgâiat! Da, sunt 


îngrijorată, ai dreptate. M-am simţit așa doar atunci 
când am plecat. Să nu crezi că mi-a fost ușor! Habar 
n-ai! N-am pretenţia să mă ierți, simţi ce simţi și asta 
e. Nu voi îngenunchea la picioarele tale, ca să-ţi cer 
iertare. Am trăit cu decizia mea, bună sau rea... a fost 
ce-am avut nevoie în acel moment, am plecat fără să 
mai privesc în urmă. Asta nu înseamnă că nu m-a 
durut. Te-am visat ani de zile, strigându-mi că mă 
urăști. Şi uite... cred că a fost o premoniţie! Am 
învăţat să trăiesc fără tine și fără tatăl 

_ tău, mi-am îngropat sentimentele 

materne. Așa că habar n-am cum se poartă o mamă 
grijulie. Eu asta simt acum, că se rup părți din mine 
la fiecare urlet al tău. Știu că n-ai nevoie de mine, îţi 
citesc răceala și indiferenta în privire. Cu toate astea, 
prefer să stau aici atât cât va fi nevoie, fie că mă vrei, 
fie că nu. 

David se mulțumi să pufnească pe nas și-apoi se 
întoarse cu faţa la perete. 

— Trebuie să mănânci ceva. N-ai mâncat nimic. 
Ești slăbit, insistă femeia. 

— Apa am băut-o. Mâncarea... n-o să mă convingă 
nimeni pe lumea asta, nici măcar s-o gust. Şi să nu-mi 
zici că și pe-asta tot tu ai făcut-o, o tachină el. Că va 
trebui să-ţi ofer titlul de Mama anului. 

— Vrei să-ți dai jos odată armura asta nenorocită? 
Te ascunzi în spatele unor cuvinte pe care le-arunci 
batjocoritor. Crezi că ești slab dacă recunoști că ţi-e 
foame sau sete? Sau dacă îmi arăţi că nu te simţi 
perfect, așa cum vrei să cred? Te văd. Bine? Nu ești 
în regulă, orice-ai zice. Ironia sorții ar fi să mori de 
foame. 

— Cine vorbește! rosti băiatul, analizându-și 
mama. 

Ea vorbea continuu, de minute bune, despre starea 
în care se afla el, plângându-i de milă și rugându-l să 
se pună pe picioare. O privi atent și realiză că femeia 
atrăgătoare, semeaţă și ironică, pe care-o întâlnise în 
drumul său spre școală, dispăruse. Olivia din faţa lui 
era mai slabă, maxilarele proeminente ieșindu-i acum 
și mai mult în evidenţă. Bretonul, ud de transpiratie, i 
se lipea mereu de frunte și femeia și-l potrivea și mai 
neglijent peste cap, eliberându-se parcă de-o povară. 
Hainele îi erau murdare, purtate, bănuia David, de 
când ajunseseră aici. Avusese grijă să-l schimbe pe 
el, dar ea avea nevoie de-o baie mai mult decât el. 
Ochii - micuţi, de felul lor, păreau a i se înfunda în 
orbite, trădându-i oboseala. Clipea mai rar, pleoapele 
rămânându-i două-trei secunde închise, înainte să se 


dezmeticească din moţăială. Chiar și-așa, David nu 
putu să nu 

observe asemănarea dintre ei, acum mai mult ca alte 
dăţi. Se pomeni că-și dorește să fi moștenit culoarea 
ochilor ei pătrunzători, când verzi, când albaștri, 
limpezi ca marea. îi mulțumea însă pentru părul pe 
care-l luase de la ea și pentru perfecțiunea tenului. 
Dincolo de aspectul fizic, se întrebă oare cât de mult 
se asemănau temperamental, la cel mai profund 
nivel. Olivia din labirint fusese cea mai groaznică 
versiune a ei: rea, amenințătoare, răzbunătoare, 
batjocoritoare, îngâmfată, aproape... diabolică. îi 
vorbise Emei cu ură, o tratase ca pe-o cârpă bună 
doar de șters pe jos. Ar fi vrut să știe acum dacă 
femeia din seara în care-o văzuse, după atâta timp, 
când îl luase peste picior și aruncase o minge de foc 
spre el, este versiunea care-o definește, și-acum, 
arătându-se preocupată de cel ce se dovedise a fi fiul 
pe care-l abandonase, era doar un moment de ră- 
tăcire și sensibilitate temporară. 

— 01..., Olivia, bolborosi el, dându-și seama că nu 
știe cum s-o strige, nu voi mânca, nu mai insista. Aș 
prefera, totuși, să mergi să-ți faci baia aia cu care mă 
ameninţi. Nici tu nu arăţi mai bine ca mine. Poate te 
și întinzi vreo două ore... 

— Ai vrea asta, nu-i așa? îl întrerupse, fiind sigură 
că el vrea doar să scape de ea. 

— N-o spun ca să te alung. Uită-te la mine, sunt 
legat, probabil suntem si închiși cu cheia în... casa 
asta, sau ce-o fi, zise în derâdere, privind pereţii care 
stăteau să cadă peste ei. Sincer: spală-te, schimbă-te, 
arăţi cam... îmbâcsită. 

Olivia îl privi nedumerită, încercând să descifreze 
adevăratele lui intenţii. Ştia foarte bine că si starea ei 
fizică era deplorabilă. Simţea cum emană un miros de 
stătut care-o deranja până și pe ea, darămite pe cel 
nevoit să împartă camera cu ea. De când ajunseseră 
aici, preferase să stea cu ochii pe el, de teamă că 
Sara îi va face rău, dar, în momentul de faţă, nu mai 
știa cine pe cine va răni mai întâi. Dacă David 


devenise o ameninţare pentru bătrâna dirijoare de 
Forțe, cu atât mai mult trebuia s-o ţină departe de el. 
A pleca acum, lăsându-l singur, 

pentru o nenorocită de baie, nu reprezenta deloc cea 
mai bună opţiune. 

— Nu vreau să scap de tine, ghici David motivul 
ezitării femeii. Doar că, pe bune-acum... cam miroși, 
zise, strâmbând din nas, încercând să fie cât mai 
serios posibil. 

Mirosul Oliviei nu-l deranja atât de tare pe cât 
voia s-o facă pe ea să creadă. Mai mult, simţea ca pe- 
o adiere mirosul ei specific, de mamă, care-i 
rămăsese în nări chiar și după atâta timp. 

— Uite, continuă el, poţi pune un Nativ la ușă, să 
mă păzească. Sau pune trei. Zece chiar. îl poţi trimite 
până și pe fratele tău, care mă vrea mort. Pe cine 
vrei, dar ia o pauză. Și... poate-mi găsești niște fructe. 
Dacă le speli cu aceeași apă pe care-ai adus-o special 
pentru mine, le voi mânca. Nimic gătit, doar fructe. 

Știa că e argumentul care-o va convinge. în sfârșit, 
îi cerea ajutorul, se hotărâse să mănânce, făcându-i 
pe plac. 

— Vrei să mănânci..., zâmbi Olivia. Poate, până la 
urmă, avem mai multe în comun decât am crede. 

O trimitea de la el sub pretextul că va accepta 
mâncarea adusă de ea. La urma urmei, nu-i putea 
refuza această cerere. 

— Nu, nu cred că avem, răspunse David încordat, 
bleste- mându-se că se găsise tocmai acum să fie 
sincer. 

Figura Oliviei se schimbă dintr-odată. Nu se 
enervă, așa cum ar fi crezut, ci colţurile gurii i se 
lăsară brusc în jos, într-o expresie ce exprima o 
deprimare profundă. Atunci, David se văzu nevoit să 


continue, schimbând registrul și aruncându-se într-un 
joc periculos: 

— în seara în care aţi luat-o pe Mona și-aţi tinut-o 
captivă într-un labirint de flăcări, atunci te-am văzut 
prima oară. Te-am recunoscut. Poate nu din prima 
secundă, dar mai repede decât aș fi crezut. Nu mai 
aveam amintiri cu tine, ai plecat când eram mult prea 
mic pentru a-ţi păstra imaginea vie în minte. îţi știam 
însă chipul, din poze. O imagine statică, nimic care să 
arate căldura unei mame. 

— David... șopti Olivia, încercând din reflex să-și 
justifice din nou decizia. 

— Nu, lasă-mă să termin. Nu-ţi reproșez nimic. La 
ce mi-ar folosi? M-am speriat când te-am văzut, 
recunosc, dar nu în sensul că mi-a fost teamă de tine. 
Am văzut în tine o persoană rece, în ciuda căldurii pe 
care o emanai din flăcări. O războinică ce-a mânuit 
Focul maiestuos, dar din răzbunare, din plăcerea de a 
fi rea. I-ai vorbit Emei cu o nerușinare crasă. Chiar 
atât de mult o urăști? Adică: voi ați răpit-o, voi i-aţi 
schimbat identitatea și v-aţi jucat cu viaţa ei, și tot ea 
e monstrul din poveste? Te-ai simţit în elementul tău 
în acea seară. Noi am fost gândacii, tu - bocancul 
gata să ne strivescă într-o clipă. De ce... de ce ești 
așa? întrebă într-un final, cu barba tremurându-i. 

întrebările fiului ei căzură ca un bolovan. Nu se- 
așteptase la asta. Se obișnuise s-o provoace, s-o ia 
peste picior, să-i conteste sentimentele materne 
apărute brusc în inima ei. Faptele și comportamentul 
ei, adevărul pur, fără alte ocolișuri, creionau o 
persoană fără suflet. Cea care chiar fusese, mai bine 
de cincisprezece ani. 

— Așa... cum? atacă ea, ridicând tonul. Fără inimă? 
Rea? Poate așa e în natura mea! 

— Prostii! i-o reteză David, șocând-o. Așa vrei să te 
scoţi, dând vina pe natura Focului? El te-a făcut rea și 
nemiloasă? Te-ai născut așa? Ai fost o fetiță mică și 
violentă? Hai, acum... Pune cărțile pe masă, gândi. 

— Habar n-am ce vrei să-ţi spun. Poate că ai 
dreptate, dar răutatea asta de care vorbești face 
parte din minte. E mereu aici - arătă spre pieptul ei - 
și aici - duse arătătorul la cap. 

— Lasă-mă cu astea! Cu toţii avem o latură 
întunecată. Până și Luna are una! Asta ești tu? Asta 
te definește? 

— Asta vezi în mine? se-arătă femeia curioasă, 
pufnind pe nări. 

— Nu contează ce văd eu. Nu ce văd acum. Asta e 


dilema mea: acum ești total schimbată și încerc să-mi 
dau seama dacă 

Faur 

¢_e doar un_rol pe care-l joci în preajma mea. 
Brusc, ţi-ai recăpătat sufletul.) Unde 2 femeia din 
labirint? Cât de mult ești ea și cât ești cea de-acum? 


întrebări stupide, realiză David. Nu știa ce-ar 
câștiga aflând răspunsul la ele. Olivia se domesticise, 
cel puţin în prezenţa lui. Acum își arăta din nou 
sălbăticia, simţind-o ca pe-un ibric sub presiune uitat 
pe foc. Avea să explodeze, aici, acum, și știa că n- 
avea să fie deloc bine. 

Femeia făcu însă exact contrariul. își trase scaunul 
lângă el și începu să povestească: 

— Am avut o copilărie fericită. M-am născut aici și 
tot aici am crescut, până pe la zece ani. Dacă-l 
întrebi pe Robert, pfff, el a fost mereu fascinat de 
locul ăsta. Am fost ca doi camarazi, nedespărțiţi. De 
dimineaţa până seara alergam neobosiţi pe ulițele 
satului, ne luptam cu săbii de lemn, învăţam să stăpâ- 
nim Focul. Eram impresionați de ce puteam face, ne 
minunam de fiecare flacără, mai mare decât cea de 
dinainte, mai intensă. De pe la opt ani, însă, joaca 
noastră a devenit antrenament în toată regula. 
Singurul lucru bun pentru mine a fost că eram 
împreună. Am fost munciţi până la epuizare. Am 
încetat să mai fim copii. Atunci am început să urăsc 
locul ăsta și să vreau să fug undeva unde pot fi eu, 
unde pot decide cum să-mi petrec ziua. Sara a văzut 
potenţialul nostru și a hotărât, împreună cu mama 
noastră, să mergem la oraș, să ducem o viaţă 
normală. Să mergem la școală, să cunoaștem oameni 
noi. Pentru mine, a fost un vis devenit realitate. Eu și 
Robert am continuat să fim nedespărțiţi. Ne-am 
antrenat zilnic, când și cum hotărâm noi. O dată pe 
an, ne întorceam aici, să ne împărtășim cunoștințele. 


Focul a trezit în mine setea de putere și-am devenit 
necruțătoare cu ceilalți. Am urât să mă întorc printre 
sălbatici, așa i-am numit. Cred că am urât-o, de fapt, 
pe Sara, dar mama era fascinată de ea și de planurile 
ei. Am realizat, apoi, că de-aia ne-a și trimis în lume, 
ca să devenim pionii ei, la nevoie. Când m-am 
îndrăgostit de tatăl tău, totul s-a schimbat. Ai apărut 
tu în viața 

noastră și am fost cea mai fericită. O lună, două, trei. 
Un an, doi, trei. Probabil am căzut în depresie. Nu m- 
am mai recunoscut, am renunțat la natura mea 
pentru a suporta crizele unui bețivan. Tu... tu 
plângeai întruna. Casa noastră devenise un mediu 
toxic pentru mine. Am renuntat la a fi eu, pentru voi. 
Dar într-o zi am hotărât că e destul. Am decis să plec 
fără să privesc în urmă. Focul mă chema la el. Și-am 
plecat. Și te-am lăsat acolo, cu el. M-am dăruit 
Focului în totalitate. Abandonarea ta m-a schimbat, 
dar nu m-am înecat în lacrimi, dimpotrivă. Am închis 
atunci poarta sufletului meu și-am aruncat cheia. Am 
devenit spion, luptătoare, am uitat că am fost mamă 
vreodată. Și-apoi a venit Sara cu planul ei, pe 
jumătate mărturisit. Am intrat în casa aia blestemată 
pentru a-i face mamei pe plac și pentru... adrenalina 
cu care mă hrăneam în astfel de misiuni. Problema a 
fost că Robert s-a procopsit cu femeia pe care-o 
răpisem din propria casă. Am suferit pentru suferința 
lui. Dar totul s-a schimbat când s-a îndrăgostit de ea. 
Noi doi ne-am văzut din ce în ce mai rar. A trebuit să 
mă prefac mătușa iubitoare și cumnata drăgăstoasă 
doar pentru a-l vedea o oră. Ema l-a luat din viaţa 
mea, în doar câteva luni, pe singurul om pe care-l 
iubeam și care mă iubea necondiţionat. L-am văzut pe 
Robert doar când i-am bătut eu la ușă. Abia își făcea 
timp s-o vadă pe Gabi. Așa că, da, chiar o urăsc pe 
Ema. Și-apoi, viața m-a luat din nou prin surprindere: 
mi-am regăsit fiul, dar el e îndrăgostit de fiica ei. 
Poate că așa a găsit Universul calea de a se răzbuna 
pe mine, să mă lege pe veci de femeia asta. Ceea ce 
simt pentru ea nu are însă nicio treabă cu 
sentimentele mele pentru tine, confuze și ele. Acum, 
că te-am regăsit, nu știu... Nu joc niciun rol. Să 
spunem că e partea flegmatică a Focului, care-mi 
scoate la suprafaţă vechi trăiri. 

Când simţi că lacrimile îi stau să cadă, se ridică si 
se duse iute la ușă. 


— Poate că am, totuși, nevoie de baia aia, găsi ea 
scuza cea mai potrivită. Ne vedem mai târziu! A... Se 
întoarse pe jumă- 

tate spre David. Până mă întorc, să ai pregătită 
povestea despre moartea Gabrielei. Atât eu, cât și 
Robert, merităm să știm adevărul! Tot adevărul! 


XI 


Micul dejun era o tradiţie de familie, întotdeauna 
fusese. Ema, Eric și Mona, treziţi dis-de-dimineaţă, 
înaintea cocoșului, mâncau fără tragere de inimă din 
bucatele primite de la Nativi la reîntoarcerea lor în 
comunitate. Femeia îi mulţumise lui Dumnezeu 
pentru darurile primite, scăpase astfel de-o grijă. 
Deși gătitul era una din pasiunile ei, de când revenise 
în sânul familiei nu pusese mâna pe-o oală sau tigaie. 
Nu se simţise pregătită să-și reia atribuţiile 
gospodărești, n-avusese dispoziția de-a găti din 
plăcere și cu dragoste - ingredientul ei special, care 
dădea o savoare unică preparatelor sale. 

Mona sorbi gălăgios din ceaiul de mentă, proaspăt, 
oferit de vecina Beatrice. Nu mai băuse de mult un 
ceai natural, se săturase de cel din pliculeţele cu 
plante uscate, din magazine. Adora verdele crud al 
lichidului şi aroma  îmbietoare care-i  desfăta 
simţurile. îi oferise energie pentru întreaga zi. Renun- 
tase la cafea de când aflase că mamei ei îi fusese 
administrată zilnic o doză de drog în licoarea maro, 
aburindă, cu miros demential. își aduse aminte de 
cafelele pe care le primise și ea în fiecare zi de la 
Gabi, conștientizând acum că, mai mult ca sigur, și 
acelea conţinuseră vreun soi de otravă. Gândul acesta 
o făcu să i se întoarcă stomacul pe dos. îi mulțumi 


apoi Mamei Natură, Pământului ei darnic și dătător 
de viaţă, pentru ceaiul tămăduitor și pentru toate 
resursele pe care le dăruise, necondiţionat, omului. 

Eric încerca să-și împartă atenţia în mod egal între 
cele două fete din viaţa lui, dar, rând pe rând, câte 
una îi lua ochii, fă- cându-l să zăbovească cu privirea 
asupra ei. Naturaleţea soției 

lui îl uimea de fiecare dată. Ochii albaștri scânteiau 
pe chipul somnoros, dar destins. Pielea ei albă, fină, 
reflecta o lumină aparte, diafană, de poveste. O 
asemui, pentru o clipă, unei prințese a gheţurilor, în 
irișii ei de culoarea cerului văratic jucându-se un vânt 
domol, ce șerpuia printre umbre și lumini. Privirea îi 
era însă caldă, emanând dragoste, dăruire și 
devotament. Părul lung, roșcat, îi era prins la spate 
într-un coc neglijent, doar bretonul îi rămăsese liber 
pe frunte. Mișcările ei descriau curbe delicate, de la 
corpul care se întindea pentru înviorare, până la 
mâna pe care-o ducea la gură, cu mâncare. Cutele ce- 
i brăzdaseră fruntea cu câteva zile în urmă, semn de 
încordare și îngrijorare, dispăruseră. Pungile de sub 
ochi, care-i trădaseră în dimineaţa precedentă 
nesomnul, se retrăseseră și ele. Chipul luminos al 
Emei îi înseninase și lui ziua. De cealaltă parte a 
mesei, Mona își savura la fel de tăcută micul dejun. 
Era ceva în postura și-n gesturile ei simple, ca 
învârtitul linguriţei în cana de ceai, care-i transmitea 
fericire, dragoste de viaţă și recunoștință. Se 
obișnuise, în ultimii cinci ani, cu părul negru al fiicei 
sale, astfel că trecerea la nuanțele turbate ale 
Focului si apoi la cea actuală, pe care-o asemui 
castanei coapte, îl derutase și se trezea adesea 
căutând-o pe fata cu părul cărbune. 

Dimineaţa aceasta ar fi descris, în mod normal, 


începutul unei zile de vis, al unei vieţi simple, la care 
râvnea din ce în ce mai des. Ştia însă că momentele 
ca acestea, de desfătare, chiar și printr-un banal mic 
dejun luat împreună, aveau să înceteze curând. Nici 
n-apucă să-și întipărească bine momentul lor de 
familie în minte, ca energie pentru clipele 
primejdioase care aveau să vină, că bătăile repetate 
în ușă le anunță un musafir. Eric se miră când 
observă că nici Ema, nici Mona nu mai tresărită la 
zgomotul de-afară. E doar un invitat nepoftit, încercă 
bărbatul să privească partea plină a paharului. Se 
ridică fără a sta să cântărească situaţia și deschise 
ușa fără șovăire. 

— Ooo... trăiește! auzi glasul binecunoscut al 
fratelui său, într-o intonaţie stridentă. începusem să- 
mi fac griji. 

Bărbatul intră fără alte introduceri și-l îmbrăţișă 
pe Eric cu putere. Rămase secunde bune agăţat de 
gâtul lui. 

— Vorbește lumea că v-aţi întors acasă, dar am 
zis... neeee, sigur nu. M-ar fi căutat dacă ajungea 
acasă, nu? Dar au trecut două zile, frate, și n-ai dat 
niciun semn de viaţă, continuă musafirul cu patos. 
Stai așa, să te privesc mai bine, spuse și se de- părtă 
doi pași, ca să-l poată vedea cu totul. Arăţi mai bine 
decât când te-am văzut ultima oară... fără glumă. Nu 
mai ai fața aia de om al străzii, mereu abătut și 
încercănat. Sincer, când ne-am văzut... Câţi ani au 
trecut de-atunci? Doi, trei? își răspunse singur, 
printr-o ridicare de umeri, și-și continuă depănarea 
amintirilor: Nu știam dacă ești treaz, beat sau doar 
suferind. Am plecat atunci de-acasă doar pentru tine, 
ca să te văd, să mă conving că rămâi pe linia de 


plutire, și m-am întors mai amărât decât tine. Mi-ai 
frânt sufletul, mi-ai părut un caz fără salvare. N-ai 
acceptat niciun ajutor din partea mea sau a Nativilor, 
cei care au ţinut la tine și s-au oferit să... 

— După trei ani, i-o întoarse Eric. Nu mai 
contează..., adăugă, dându-și seama că n-are niciun 
rost să dezgroape amintiri dureroase. 

— Uită-te acum la tine, la pectoralii ăștia, spuse 
râzând, atin- gându-i frăţește pieptul. 

— Ba uită-te la tine: fratele cel mare, și tot imatur 
ai rămas, zâmbi Eric, smotocindu-i părul bogat. 

— Du-mă la fete, frate, de ce mă ţii pe hol? Doar nu 
crezi că de tine mi-era dor? Fii serios! 

Ema îl aștepta deja în prag de cum îi auzise vocea. 
Le lăsase bărbaţilor puţină intimitate, dar, știindu-l 
pe Paul, era convinsă că avea să dea buzna peste ele 
curând. Ochii i se înseninară când îl văzu și se bucură 
când citi aceeași încântare și pe chipul lui. De când 
se împrietenise cu Eric, copilă fiind, și deveniseră 
nedespărțiți, Paul, fratele cel mare, îi sprijinise 
mereu, le păstrase secretele, mai mult, chiar spusese 
mici minciuni nevinovate când fusese cazul să 
acopere vreo escapadă de-a lor care-i 

purtase mai departe de casă. Când și el se 
îndrăgostise de Re- beca, cea care avea să-i fie mai 
apoi soţie, Ema și Eric le fuseseră exemplu de urmat. 
își petreceau mai toată ziua împreună la plajă, iar 
spre seară colindau ulițele localităţii și se opreau în 
locurile unde făcuseră sanctuarele lor. Locuri de stat 
la povești, de împărţit o sticlă de alcool furată de- 
acasă sau o ţigară rulată în foaie de ziar vechi. 

Se îmbrăţișară pătimaș și bărbatul chiar o ridică pe 
Ema în braţe, încercând s-o rotească în spaţiul îngust 
al holului. 

— Roșcato... te-ai gândit și tu să apari! începu 


Paul, în registrul pe care femeia îl cunoștea prea 
bine. 

Totul la el începea cu o glumă; abia apoi lua 
lucrurile în serios. 

— încărunţea de tot frate-meu dacă nu te găsea și 
ne scotea și nouă fire albe. 

— Da, fix de-aia am apărut, glumi Ema, la rândul 
ei. 

îl analiză și nu putu să nu observe cât de mult 
semănau cei doi fraţi. Cu toate astea, asemănarea lor 
rămăsese pur fizică. Eric avea o sensibilitate și-o 
profunzime care-i lipseau lui Paul. Noul venit câștiga 
teren când venea vorba de charismă, dar și de 
relaţionarea cu ceilalţi. El era extravertitul familiei, 
pe când Eric, introvertitul. Lui Eric trebuia să-i 
câștigi încrederea pentru a ţi se confesa, trebuia să-i 
oferi iubire înainte de-a o primi înapoi, dar o oferea 
după aceea înzecit. Paul era cu o palmă mai scund ca 
soțul ei și puţin mai slab, iar această diferență nu 
trecuse neobservată, mulţi luându-l pe Eric drept 
fratele cel mare. Avea un chip primăvăratic, cu 
trăsături calde. Irișii verzi, cu mici pete de culoarea 
chihlimbarului, îi complimentau tenul bronzat. Părul 
bogat și ușor cârlionţat, șaten deschis cu irizaţii 
blonde, îi încadra chipul între bucle scurte, 
neglijente. Ele sporeau farmecul bărbatului și Ema își 
aduse cu drag aminte cum mai toate Nativele Apei 
suspinaseră după el în prima lor tinereţe, visând să-și 
treacă degetele prin cârlionţii blondinului. Timpul 
parcă nu trecuse peste el, Paul păstrându-și flerul 
tipic 

unui adolescent. Avea ochii la fel de jucăuși și părea 
că flirtează cu orice interlocutoare de gen feminin. 


Ema îl știa însă atât de bine, încât trucurile lui doar o 
amuzau teribil, nutrind astfel o simpatie specială 


pentru el. 

— Stai să te văd mai bine, se-ndepărtă Paul puțin 
de ea, stu- diind-o din cap până-n picioare. Nu mi-a 
venit să cred când mi-a spus Eric că te-a găsit. Un 
scurt sms, bineînţeles, la ce să mă aștept din partea 
lui? Arăţi bine, tot mai bine. Ti-a priit acolo, era să-i 
scape, dar se-abţinu până și el de la comentariul 
stupid. Bine-ai venit acasă! Ne-a fost dor de tine! 
spuse, în schimb, îm- brăţișând-o din nou, mai 
puternic. Pe cine-avem aici? întrebă apoi, văzând-o pe 
Mona peste umărul Emei. Ăștia doi or fi mai frumoși, 
dar tot ei sunt. Tu, în schimb... ai plecat un copil și te- 
ai întors... o gagică faină! exclamă uimit, deschizând 
braţele ca s-o cuprindă. 

— Hei! Ai grijă la limbaj! îl apostrofă Eric. 

Mona zâmbi automat, simţindu-și obrajii fierbinţi. 
Ea l-ar fi recunoscut și după cinci ani de zile, chiar și 
doar auzindu-l. Avea o voce inconfundabilă și-o 
intonație pe măsură, de parcă ar fi fost un actor pe 
scenă. 

— Hai la unchiu'! Ce-ai crescut, moţato! 

Fata se duse spre el, ușor timidă, dar îmbrăţișarea 
pătimașă pe care-o primi o făcu să se destindă și să 
se poarte natural cu el, cu unchiul cel simpatic, care 
știuse dintotdeauna să discute cu copiii pe limba lor. 
Fusese un adevărat personaj în toată copilăria ei, 
interpretând zeci de roluri, de la pirat, clovn, până la 
cel al Bătrânului din partea Casei Apei - preferatul 
puștilor. Toţi copiii îl urmăriseră cu gura căscată, mai 
ales atunci când jocul lui reprezentase o exagerare a 
oamenilor pe care-i știau din viaţa reală. 

— Ești mi-nu-na-tă! se miră Paul din nou de Mona. 
Nu mă satur să te privesc! Ia să vedem, spuse, luând- 
o de mână și învârtind-o într-o piruetă dublă. Ești o 
adevărată... domnișoară, zise zâmbind, privindu-i pe 
cei care-i așteptau gafa. 

— Mulţumesc, reuși într-un final să vorbească si 
Mona. 

— Eşti majoră acum, își aminti. Trebuie să 
petrecem. Părinţi, luaţi aminte: avem de organizat o 
super-mega petrecere pentru nepoata mea preferată! 

— E singura ta nepoată, se-amuză Ema de 
entuziasmul lui. 

— In fine, înţelegeţi voi ideea! le făcu ștrengărește 
cu ochiul. 

— Ar fi fost excelent să ne fi întors acasă pentru 
asta, pentru a o sărbători pe Mona și a găsi cu ce să 
ne umplem timpul liber. Ca să ne punem însă viaţa la 
punct, avem un drum anevoios de străbătut. Pentru 
asta avem nevoie de tine. De... toate Forţele, unite 
pentru un scop comun: eliberarea! 

— Ce tot spui acolo? Ne vezi cumva asupriţi? Ne 
bat cuceritorii la poartă? întrebă Paul într-un râs 
continuu. Hai, că-i bună asta! 

— Sunt multe lucruri care s-au întâmplat și pe care 
nu le știi. Nici nu știu cum să ţi le spun, ca să nu mă 
privești ca pe un lunatic. Hai... hai la o scurtă 
plimbare, îi propuse fratele său, serios. 

— Puteţi vorbi aici, interveni Mona. 

— Putem, da, dar aș prefera să fie între patru ochi. 
Voi deja știți totul, nu e nevoie să retrăiţi acele 
momente, nu acum, când trebuie să ne păstrăm 
mintea limpede. 

— Dar, tată... 

— Ne vom întoarce, ca să confirmaţi spusele mele. 
Pot face pariu că ăsta micu' - își înghionti fratele - nu 
va crede o fărâmă din ce-i voi povesti. 

— M-a cam intrigat sms-ul mamei. Să ţi-l citesc 
din nou, poate te va ajuta să-mi dai explicaţii mai 
bune, spuse după ce ieșiră. Suna așa: Dragul meu, va 
veni curând vremea când va trebui să alegi cu 
înțelepciune tabăra din care vei face parte. Şi tu-mi 
confirmi apoi că lumea a înnebunit de tot. Ce e așa de 
grav? Ai o faţă... 

— Hai, îţi povestesc pe drum. 

Cei doi cotiră la dreapta pe prima străduţă, lungă 


cât vedeai cu ochii. Eric ar fi vrut să se bucure de 
peisaj, să admire curțile, 

să privească oamenii și să-i surprindă la activităţile 
lor matinale, dar știa cât de preţios e timpul. 

— Mesajul pe care mi l-ai citit e de la mama..,, 
spuse Eric cu jumătate de gură. Mama care, teoretic, 
este moartă, gândi pentru sine. 

— Da, și ea la fel de secretoasă ca tine. Dar e ceva 
putred la mijloc, zău! Ce-aţi păţit? V-aţi certat? M-a 
șocat că a plecat cu voi atunci, sincer. Nu e ea cea 
mai altruistă persoană din lume. Dar tu ești fiul 
preferat, nu? M-am bucurat apoi că măcar nu vei fi 
singur cu Mona. Am vorbit ba cu tine, ba cu mama și- 
apoi aţi încetat să mai scrieţi, să sunaţi și să 
răspundeţi la apelurile mele. Și tu și ea. Mi-ai trimis 
un banal mesaj că ai găsit-o pe Ema și că sunteţi 
bine. Atât. Și-apoi sms-ul de zilele trecute. Care-i 
marele secret? 

— Nu știu cu ce să încep, dacă mă crezi. Nu e nicio 
variantă ușoară să-ți spun tot ce am de spus... 

— Dar rupe-o odată! îi ceru Paul, sătul de 
introducerea tărăgănată a fratelui său. 

— Ema a fost răpită acum cinci ani, exact cum v- 
am spus atunci. Cei care au luat-o aveau sarcina de a 
o răpi pe Mona, doar că ea era Ja plimbare cu mine și, 
în toată încurcătura, au luat-o pe Ema. După cinci 
ani, am găsit-o în cel mai banal mod posibil. Problema 
a fost că ea... habar n-avea cine sunt. Am ur- mărit-o 
până am putut să-i vorbesc. Eram un necunoscut pen- 
tru ea. în tot acest timp, ea a avut o altă familie, una 
falsă: un soț și-o fetiță de patru ani. Maia, și-o aminti 
acum melancolic. A fost drogată zilnic și vechile 
amintiri i-au fost înlocuite cu unele noi - Moartea Vie 
îi spune Iris procedeului ăstuia halucinant. în seara în 
care a împlinit optsprezece ani, Mona a dispărut. Cei 


care plănuiseră s-o ia de lângă noi au făcut-o în acea 
seară, cu un scop anume: să-i preschimbe Elementul 
în Foc. Răpirea ei, gândită de când era doar o copilă, 
a avut un singur ţel: Transformarea sa. împreună cu 
Ema, Iris și iubitul Monei, am găsit-o într-un labirint 
de flăcări, plutind între viaţă și 

___ moarte, cu trupul incandescent. 

Ema a reușit să o elibereze și am crezut că a scăpat, 
că e în siguranţă. Abia la câteva săptămâni a izbucnit 
Mona în fața noastră și am văzut că Focul pusese 
stăpânire pe trupul ei: era Pământ și Foc, deopotrivă. 
Apoi... 

— Ooo, stai așa, îl opri Paul din turuială. Ce 
Dumnezeu tot îndrugi acolo? Vorbești ca un robot 
programat să pălăvrăgească fără noimă, fără oprire. 
Respiră! Tu auzi ce zici? Hai, că nu-mi arde de glumă! 

— Nu e nicio glumă! Te-am avertizat că nu mă vei 
crede. Şi încă nu ţi-am spus partea cea mai... 
incredibilă. 

— Şi fetele îmi vor confirma balivernele tale? 
Răpirea. Dubla răpire? se corectă. Familia falsă, 
Moarea Vie, Transformarea, iubitul. Asta sper să fie 
singurul lucru adevărat: că Mona are un iubit. lar 
dacă are... atunci, unde e? 

— L-au luat! se-nflăcără Eric. 

Paul căscă ochii, aproape să-i iasă din orbite. Da, l- 
au luat ex- tratereștrii, gândi, mirat de fratele său, a 
cărei imaginaţie o luase razna. 

— E băiat bun, continuă Eric abătut, dar ne-a 
mințit pe toţi. Am aflat că este Foc. Mona l-a părăsit 
și a urmat dramă după dramă. Fata s-a strecurat pe 
fereastră și a fugit la un bal nenorocit, unde a dat 
peste „ prietena" ei, Gabi, schiță Eric ghilimelele în 
aer. Nimeni alta decât fiica soţului fals al Emei, Foc și 
el. Asta ţi-am spus? A împușcat-o pe Mona și-apoi, în 
învălmășeală, pistolul s-a declanșat și prietena... a 
murit. David, care între timp a extras Focul din 
Mona, a urmărit-o și a reușit s-o cheme pe Iris, care-a 
adus-o acasă. Așa că el a rămas acolo și... l-au luat. 
Acum ai înţeles? explică Eric cu patos, gesticulând de 
ZOr. 

— Îhî, mormăi Paul. Frate, ăsta-i dus rău! 

— Deci ai înţeles, răsuflă Eric ușurat. 

— Da, am înţeles... că suferi de diaree verbală! 
Frate, ești nebun? se-agită bărbatul. Ce-i cu 


balivernele astea? Ești bine? 

Ştii că-mi poți spune orice. Până la urmă, lumea asta, 
a oamenilor obișnuiți, nu e chiar Raiul pe Pământ. Te- 
ai ţicnit de tot! Cine a sărit pe fereastră? Cine pe cine 
a mai luat de data asta? 

Paul se-apropie de Eric la doar o palmă distanţă și- 
i luă capul în mâini. Schimbă apoi tonul vocii, 
vorbindu-i blând și rar: 

— Frate, știu că dispariţia Emei te-a distrus, dar s- 
a întors. Revino înapoi, la noi, fetele au nevoie de 
tine! Gata cu teoriile și conspiraţiile! Eşti acasă, unde 
ești iubit și apreciat. Spune-mi doar cum să te ajut, 
mi se frânge inima când te văd așa, în pragul 
nebuniei. 

— Și am avut dreptate, trase Eric concluzia. Ştiam 
că mă vei face nebun, mai devreme sau mai târziu, 
spuse, ridicând din sprâncene spre fratele său. 

— N-oi fi chiar nebun, dar nici în toate minţile nu 
ești! îi spuse Paul, mai în glumă mai în serios. Ce-a 
fost rău a trecut, îl asigură, bătându-1 prietenește pe 
spate. Va veni și mama și vom găsi o soluţie să vă 
reintegraţi, s-o luaţi de la zero fără alte griji- 

— Paul! strigă Eric, luând o faţă serioasă. De-ajuns 
cu caterinca! 

— Asta ziceam și eu, ridică bărbatul din umeri, 
dându-i de înţeles că el spusese deja asta. 

— Eu am vorbit foarte serios, se ţinu Eric tare pe 
poziţie. Lucrurile sunt grave și... urgente. Nu-ţi voi 
spune că va trebui să alegi o tabără, sunt convins că 
va fi o decizie care va veni de la sine. Nu știu cum de 
ţi-a spus mama asta... având în vedere că ar trebui să 
fie... moartă, zise el, înghițind în sec. 

— Hei! Asta nu-i funny deloc! îl avertiză Paul, cu 
arătătorul ridicat în faţa ochilor fratelui său. 


— E purul adevăr. Am văzut-o explodând și apoi... 
a dispărut. 

— Au luat-o și pe ea? se-ambiţionă Paul. 

— Cum? se-arătă Eric total debusolat. Cine? 

— Cum cine? Ăia... care au răpit-o pe Ema, apoi pe 
Mona. Omuleții slăbuți, verzi, cu capul mare și ochii 
bulbucaţi! 

Paul răcni furios, bătăile accelerate ale inimii 
fiindu-i vizibile în venele pulsânde. 

— Am plecat de-aici! spuse, întorcându-i spatele 
fratelui său. Ne vedem când vei lua discuţia asta în 
serios! Eu îmi fac griji pentru tine și tu mă iei peste 
picior! 

Eric alergă și se postă înaintea lui, forțându-l să 
rămână pe loc și să-l asculte. 

— Trebuie să mă crezi! Hai înapoi acasă, îi 
propuse. Fetele îţi vor confirma tot ce ţi-am spus. 

— Dacă o vor face, înseamnă că sunteţi nebuni cu 
toţii!  conchise Paul,  ocolindu-și fratele și 
continuându-și drumul. 

Apoi Eric strigă, fără să-i pese că e în plină stradă 
și va fi auzit. Ceea ce avea de spus era oricum o 
informaţie pe care urma s-o dezvăluie întregii 
comunități. 

— N-au luat-o! Ea a fost cea care a pus totul la 
cale! Paul, mama e mintea criminală! 


XII 


Pentru prima dată de când dispăruse de sub ochii 
fiului și ai nepoatei sale, lăsându-le impresia că a 
murit, Sara era fericită. Nu anticipase gestul altruist 
al micuţei Maia, chiar o șocase. Creaţia ei se 
dovedise, însă, a fi mult mai puternică decât bănuise 
vreodată. Se stinsese cu gândul de a-și salva mama, 
femeia care o crescuse fără a o fi purtat în pântece. 
Doar existenţa ei, simplul trai al copilei-Furie, fusese 
un succes. Evoluţia neașteptată dărâmase toate 
barierele lumii magice pe care femeia crezuse că o 


cunoaște ca-n palmă. Dar nu, genul de magie pe care 
ea îl materializase depășise până și graniţele 
practicilor oculte ale maeștrilor în domeniu. 

Sara își orânduia ingredientele și recipientele pe 
masa de lucru. Muncise împrăștiat în noaptea răpirii 
Emei, pariase pe un amestec gândit cu mult timp 
înainte, dar îmbunătăţit pe loc, mânată de adrenalina 
momentului. Acum, amesteca de zor niște eprubete 
transparente, care conțineau lichide  vâscoase, 
aburinde. Le abandonă pe blatul de lemn, știind că 
succesului ei i se adăugase o armă nesperată. O 
duruse când Mona o respinsese ca îndrumător. Nu-și 
făcuse însă probleme că planul ei privind 
Transformarea nepoatei nu va da roade. Poate că 
Monei n-avea să-i placă să-și accepte bunica drept 
lider, dar știa cu siguranţă că nu va putea să nu se 
lase ispitită de glasul Focului. Odată iniţiată, 
Transformarea era ireversibilă. Văzuse Focul în ochii 
fetei și, cel mai important, citise în ea dorinţa de-a se 
dărui Elementului care nu-i ceruse permisiunea să-i 
pecetluiască destinul. Focul era un cuceritor și nu se 
strecura pe nesimţite în mintea și trupul gazdei sale. 
Urla clar și răspicat, dogorind corpul, sufocând 
mintea, topind inima. Chiar și-atunci când te nășteai 
sub un semn de Foc, cunoașterea și stăpânirea 
Elementului necesitau o implicare și o muncă asiduă 
din partea Nativului. Focul nu venea cu instrucțiuni 
de folosire și nu era inofensiv, ca restul Elementelor. 
Sara văzuse atâtea cazuri în care Nativii muriseră de 
mici, consumaţi de violenta Elementului, încât se 
hotărâse să le devină Fraţilor ei un ghid în procesul 
de învăţare și însușire a acestei Forțe. 

„Focul nu se domesticește", le-a spus în repetate 
rânduri. „Nu e un animal de casă, pe care să-l poţi 


dresa. Dacă la asta v-aţi gândit... sunteţi morţi de pe- 
acum. Nu! Focul e o Energie Vie care ne curge prin 
trup, ne hrăneşte, ne alimentează celulele, 
parcurgându-ne milimetru cu milimetru carnea, 
sângele, oasele. Ne călește trupul și ni-l face 
indestructibil. Simţiţi Focul din voi, simţiţi-i puterea 
și-apoi canalizaţi-vă energia către locurile unde aveţi 
nevoie de el. Dacă vă panicaţi, El o ia ca pe o 
împotrivire și se atașează și mai mult de voi. Sapă cu 
ghearele înflăcărate în voi și-atunci... suferiţi. Atunci 
pierdeţi teren în 

fața lui. Focul nu e o parte din viața noastră de care 
vă puteţi descotorosi când aveţi chef." 

Sara râse gutural, conștientă de naivitatea multora 
dintre Nativii ei. Știuse însă că nu va avea nevoie de 
Nativii pașnici care trăiseră cândva alături de 
celelalte Case, în Harmonie. în faţa ei văzuse mereu 
chipuri speriate, copii îngroziţi, femei intimidate de 
discursul ei. Ea avea nevoie de războinici care să 
creadă în invincibilitatea lor mai presus de orice. Așa 
că, de cele mai multe ori, apelase la șantajul 
emoţional pentru a se face ascultată. Le inoculase 
bărbaţilor datoria de a-și pregăti familiile, asta dacă 
doreau să mai aibă una. Se autoproclamase liderul lor 
și nimeni, niciodată, nu îndrăznise să-i conteste au- 
toritatea. „Când Focul prinde viaţă în mâinile voastre, 
le spusese cu îndârjire, ei bine, e cel mai exaltant 
moment din câte există! Flacăra - și exemplifica 
întotdeauna creând văpăi uriașe și șerpuitoare, cu 
ambele mâini -, e o extensie a trupului nostru. Priviţi 
cum se mișcă, e vie, e prietenoasă cu cel care-o diri- 
jează. E o armă: cu ea ne vom recâștiga casa care ne- 
a fost refuzată. Hai, să vă văd pe toţi", îi provoca 
apoi, și fiecare Nativ, de la cel mai mic la cel mai în 


vârstă, își îndrepta palmele în sus și elibera flăcări de 
toate dimensiunile și nuanțele roșiatice posibile. în 
acele momente, Sara primise atâta fericire și împli- 
nire, cum viața de familie nu reușise nicicând să-i 
ofere. 

Focul n-a prins rădăcini așa cum te așteptai, 
rememoră ea cuvintele lui David. Băiatul se bătuse cu 
pumnii în piept că Mona eliminase Focul, ceea ce știa 
că n-avea cum să fie adevărat. Nu, nu-l eliminase de 
bunăvoie, îi fusese extras din trup ca o tumoare 
canceroasă. Gândul acesta o consumase mai mult 
decât ar fi crezut. Fusese, într-adevăr, cel mai măreț 
plan al ei pus în aplicare. își dedicase ani întregi 
slăbind caracterul nepoatei sale, pentru a înlesni 
procesul Transformării. Văzuse în ea o inimă rănită și 
gânduri rătăcite, împrăștiate. Cât timp trăiseră 
departe de Harmonie, Mona fusese introvertită, 
mereu nesigură pe ea și pe afecțiunea celor din jur. 
Sara își părăsise cu 

_ greu adevărata familie din Celulă, 

dar la acel moment, pusă în fata unei încurcături 
monumentale, luase decizia de a-si urma fiul și 
nepoata în căutarea Emei pierdute. Fusese singura 
modalitate de-a se asigura că Mona va decădea 
emoțional. Sătulă însă de colindat aiurea, Sara o 
introdusese pe Gabi în joc, oferind pentru prima dată 
un element de stabilitate în viața nepoatei sale. Ii 
adusese în orașul în care Ema trăise în ultimii ani și 
așteptase cuminte să le dea lovitura de grație. Nu 
anticipase, totuşi, un lucru: David. N-ar fi crezut nici 
într-o mie de ani că Mona, aproape sălbatică, se va 
îndrăgosti și-și va deschide astfel inima zăvorâtă 
odată cu dispariția misterioasă a mamei sale. Chiar 
și-așa, reușise să o ia din sânul familiei reîntregite și 
să inițieze Transformarea, după cum plănuise de ani 
de zile. 

Și-acum, băiatul îi râdea în față, bucurându-se că 
planul ei dăduse greș. Că el, un mucos cu Focul în 
vene, reușise să-i nă- ruiască visul. 

Nu, asta nu era o informaţie pe care s-o ia de 
bună. Era ceva ce trebuia să vadă cu ochii ei, să se 
convingă singură că Mona redevenise Pământ. 

Așa că plecase, dis-de-dimineaţă, spre Harmonie. 
Simţise că Eric, Ema și Mona reveniseră acasă. își 
părăsise familia într-un mod spectaculos și se întreba 
dacă cei trei chiar fuseseră atât de proști încât să 
creadă că murise cu-adevărat. Mai venise în satul 
Nativilor, lumea o luase drept una de-a lor, astfel că 
prezența ei trecuse de cele mai multe ori 
neobservată. Nu-l vizitase nici pe Paul, știind că 
acesta îi va pune o mie de întrebări despre fratele lui, 
despre apariția miraculoasă a Emei, și chiar nu 
avusese dispoziţia de a reintra în rolul mamei 
preocupate de fericirea fiilor ei. Așa că se rezumase 
la un scurt mesaj pe telefon, la care nu mai 
răspunsese, oricât insistase Paul. 

Prezența Oliviei - agitatoare de spirite, și-a lui 
Robert - furios sub presiune, crescuse tensiunea în 


mica ei localitate. Puţini îl văzuseră pe David și 
încercase să-l ascundă cât de mult 

Harmonie avea să fie exact ceea ce îi trebuia în clipa 
de față. La urma urmei, nu făcea altceva decât să-și 
viziteze familia reîntoarsă pe meleagurile natale. 

Păși încet, cu ochii aţintiţi în faţă. N-avea în plan să 
se oprească la fiecare colț și să pălăvrăgească cu 
oamenii dornici de conversaţie. îi cunoștea bine: toţi 
erau binevoitori, politicoși, prietenoși, ajungeai la 
destinaţie chiar și după două ore, dacă stăteai să le 
acorzi tuturor atenţie. în dimineața aceasta, spre 
mirarea ei, străzile nu erau foarte populate și femeia 
doar salută scurt din cap persoanele pe care le întâlni 
în cale. Nu se opri locului o secundă, dându-le de 
înțeles că nu are timp de zăbovit. Văzu de la 
depărtare o siluetă în fața casei lor, casă care ieșea în 
evidenţă din orice parte a satului ai fi venit, având 
coloristică unică. Silueta prinse contur și văzu un păr 
lung, ne- fiind sigură de culoarea lui. Ultima dată 
când o văzuse pe Mona, părul ei și-al mamei sale 
semănau izbitor. Femeia încercă să simtă Focul din 
nepoata ei. O făcuse în repetate rânduri când i se 
adresase anonim, fiind doar vocea Elementului care-o 
chema întru dăruire. Acum... nu-l mai simţea și 
pulsul începu să i se accelereze. Poate că David 
avusese dreptate și atunci... atunci ar trebui s-o ia de 
la capăt și să-și regândească strategia de cucerire. 
Nu! Poate e doar o coincidenţă nefericită! Ritualul a 
decurs perfect, incantaţia ei a fost fără cusur! Și, cel 
mai important, Focul, odată intrat, nu mai poate ieși 
dintr-un om decât odată cu moartea lui. Și nepoata sa 
era mai vie ca niciodată. Ea era. O văzu acum clar. 
Fata stătea jos, pe pământ, cu picioarele încrucișate 
și mâinile proptite în coate, pe pulpe. Era într-o 
poziţie meditativă, de yoga, și ochii închiși îi sugerau 
că fata își acorda câteva clipe de relaxare. De- 
aproape, părul ei era altfel, fără nuanțele de roșu și 
galben. încercă să se consoleze cu gândul că fata își 
schimbase ea singură culoarea părului, un obicei la 
care recurgea mereu când se plictisea, până ajunsese 


la negru și nu mai dorise s-o schimbe. O privi câteva 

secunde bune, fără ca măcar să respire, profitând de 
faptul că fata nu-i simţise prezenţa și nici părinţii ei 
n-o văzuseră din casă si din curte. Venele nu-i mai 
luceau asa cum făcuseră când Focul se instala în 
trupul ei. Părea un copil ca oricare altul și asta o 
scotea din sărite. Ştia, însă, că timpul în care vor fi 
doar ele două era limitat, așa că hotărî s-o trezească 
din visare: 

— La ce meditezi? începu ea, scurt și sec. 

Fata deschise ochii brusc, se dezechilibră și căzu 
pe spate. 

— Tu... cum e posibil? se arătă şocată de apariţia 
ei. 

Se ridică apoi în picioare și se scutură de praf. își 
încleștă maxilarele și pumnii, deopotrivă, încercând 
să pară stăpână pe sine, deși picioarele-i tremurau ca 
gelatina. O examină rapid din cap până-n picioare și 
se miră de hainele negre pe care le purta, de fusta 
largă, până la pământ, și de pelerina de aceeași 
culoare pe care-o flutura după ea. Avea și o glugă în 
cap, con- turându-i o figură sinistră, ca o călugăriță 
din filmele de groază. Cât putu să-l vadă, părul îi era 
lins peste cap și părea astfel mai închis, iar rujul roșu 
era nelipsit de pe buzele îmbătrânite. 

— O, haide, doar n-ai zis c-am murit! Te credeam 
mai deșteaptă de-atât! râse femeia sarcastic. 

— Ai explodat! exclamă furioasă fata. 

Părinţii ei erau convinși că Sara nu-și găsise 
sfârșitul așa de ușor, dar ea sperase din tot sufletul 
ca acela să fi fost finalul poveștii ei. Atâta timp cât n-o 
văzuse, își dorise și se rugase să fie moartă. Acum, 
stând făloasă în faţa ei, o făcu să se cutremure. 

— A fost doar un alt fel de Foc pentru mine. Ştii că 


sunt puternică, poate chiar indestructibilă. Focul nu 
arde Focul. Ai fi știut asta dacă mi te-ai fi alăturat. Și 
tu poţi fi ca mine, încă nu e prea târziu. Urmează-mă! 
Ai un loc special în Familia mea! 

— Aici e familia mea! ţipă Mona atât de tare încât 
Sara se miră cum de Ema sau Eric nu dădură buzna 
peste ele. 

Mona râse, genul de râs tipic bunicii ei, în 
batjocură, schimbare de comportament care-o 
debusolă pe Sara. 

— Prea târziu, continuă fata, apropiindu-se de ea 
până i se lipi aproape de corp. își înăltă chipul spre 
ea și-și etală mândră ochii căprui, cei de odinioară, 
nu cei de culoarea chihlimbarului, pe care i-i dăduse 
Focul. Mă vezi, nu? o întărâtă. Sunt Fiică a 
Pământului, din cap până-n picioare! Pământul m-a 
revendicat pentru că am fost a lui dintotdeauna, chiar 
și-atunci când tu ai încercat mișelește să-mi 
preschimbi Elementul. Nu sunt păpușa ta și cu atât 
mai mult nu voi deveni proprietatea ta. 

Fata simţi o plăcere pe care n-o mai simţise de pe 
vremea când Focul încercase să o cucerească, 
oferindu-i putere. Așa că se concentră asupra 
abilităţilor sale native, păstrând însă contactul vizual 
cu bunica malefică. Rădăcini groase străpunseră 
Pământul și, din câteva gesturi rapide, Mona reuși s-o 
imobilizeze pe femeia care venise s-o cheme din nou 
de partea ei. Sara stătea dreaptă, fără a încerca să se 
elibereze de plantele agăţătoare care-i striveau 
corpul. Durerea care o săgetă când văzu adevărul cu 
propriii ochi nu se compara cu cea fizică, pe care-o 
resimțea. Vru să-și lase nepoata să se bucure de o 
falsă putere. Se îmbărbătă repede. Nu avea să 
jelească după o copilă nerecunoscătoare. Soarta-i 


punea la dispoziție o armă și mai eficientă decât fata 
răzvrătită, una pentru care Focul nu era o noutate și 
pe care avea s-o folosească împotriva lor. 

— Așa, deci... rosti Sara, disimulându-și trăirile. 

— Exact așa! se înverșună Mona, strângând 
legăturile și mai tare, în timp ce chipul femeii se 
schimonosi. Sunt stăpână pe propriile mele puteri și 
nu ne vei mai răni. Vei pleca de-aici și ne vei lăsa în 
pace, urlă fata din nou, de se cutremură pământul. 

— Asta... nu-i o variantă! se-auzi glasul hotărât al 
Emei. 

Femeia ieșise în pragul ușii și o privea cu ură pe 
Sara, astfel că bătrâna știu că trebuie să renunţe la 
rolul de victimă. 

Se aprinse în secunda a doua, arzând legăturile 
Monei, care trosniră cu un zgomot spart, fix când 
Aerul Emei o izbi în plex. Sara căzu pe spate cu o 
bufnitură, dar se ridică îndată în pi- 

Ema ajunse imediat lângă ea și-i dădu lovitură după 
lovitură, pumnii ei fiind învăluiri de-o forţă invizibilă 
uimitoare, care-o năuci pe Sara. Bunica se îndepărtă 
de femeia răzbunătoare cu pasi rapizi, câştigând un 
mic spațiu între ele, suficient cât sa-i poată adresa și 
câteva cuvinte, înainte de a tăbări asupra ei: 


— Să fie asta Ema de care s-a îndrăgostit fiul meu? 
Ce să zic... te prinde mai bine decât rolul de casnică. 

Ema nu-i răspunse și se ghemui când femeia se 
aruncă asupra ei cu pumnii înroșiți. Un scut o protejă 
de loviturile care cădeau ca niște paloșe și se retrase 
din poziţia incomodă în care fusese prinsă, pentru a 
putea plusa și ea cu câteva lovituri. 

— O, haide! Doar nu ţi-a mușcat pisica limba, 
continuă Sara, deloc istovită. A, era să uit! Robert îţi 
transmite salutări! Cică nopţile sunt mai răcoroase de 
când ai plecat din patul lui, sau ceva de genul ăsta, 
nu rețin chestii de-astea siropoase. 

Ema citi o plăcere sinistră în ochii goi ai soacrei 


sale, dar reuși să tacă, deoarece știa că, dacă ar 
începe să vorbească, și-ar pierde concentrarea. Ar 
avea atât de multe să-i zică! S-o blesteme pentru 
moartea Maiei, pentru răpirea ei și a Monei. Dar se 
tinu tare pe poziţie, iar când Sara eliberă o minge de 
foc, se-aruncă instinctiv în lateral, unde știuse că o 
lăsase pe Mona. Focul lovi gardul alb din faţa casei 
lor și se înălţă rapid, concomitent cu un fum negru. 

De după colț apărură într-un suflet Eric și Paul, 
șocați de imaginea din faţa lor: de-o parte - mama lor, 
îmbrăcată ca în Matrix, cu flăcări în mâini, îndreptate 
spre cealaltă parte, unde Ema, murdară și rănită, o 
proteja pe Mona. 

— Ce mama naibii!... urlă Paul. 

— i-am zis eu! i-o trânti Eric, care fugi la gardul 
în flăcări. 

Lovi pământul cu un pumn puternic și-și chemă 
Elementul în ajutor. Extrase Apa pe care-o simţi 
izvorând din pământ și o aruncă într-un jet puternic 
asupra focului care se înteţise. Abia după ce reuși să 
stingă incendiul, se îndreptă spre scena 


88 


Forte ale Naturii - Furia Elementelor Daniela 


de luptă. Paul ajunsese între timp între femei și se 
uita nedumerit când într-o parte, când în alta. 

— Mamă, ce-i asta?! întrebă el, surprins de teatrul 
de război. Cum e posibil așa ceva? îţi ataci propria 
familie? 

— Termină! i-o întoarse femeia. Ai rămas același 
naiv pros- tuț. Tu nu vezi nici lucrurile de sub nasul 
tău! 

— Nu zău! se-nflăcără bărbatul, rănit în orgoliu. 
Uite că te văd pe tine foarte clar. Ești... ce ești? Un 
diavol mascat! Un drac deghizat în mamă și bunică! 

— Cum ziceam:  sentimentalisme!  bombăni 
plictisită Sara. 

— Ai venit să termini ce-ai început? se aruncă și 


Eric în discuţie. Hai! Aici și acum! Hai să încheiem 
totul, odată pentru totdeauna! O  provocă, 
încleștându-și pumnii. 

Sara hohoti, relaxându-și mâinile. 

— Doar nu credeţi că va fi atât de simplu! le râse 
ea în faţă, batjocoritor. Tu, Paul: ai decis? Ti-am spus 
că va veni vremea când va trebui să alegi o tabără... 

— Tabără? o întrerupse el. Ești nebună! îmi aleg 
familia! Aleg dragostea și prietenia. Aleg pacea! 

— Pacea? se miră femeia. Oh, vom ajunge și-acolo, 
doar că va însemna altceva decât ce-ţi închipui tu. 
Pacea vine după un război, n-are cum altfel. 
Așteptaţi-ne... sau nu! Noi oricum vom veni! Asta, 
spuse, rotindu-se pe călcâie, este locul nostru. Asta 
este comunitatea noastră, pe care-o vom supune. 
Dar... destul cu vorba! Trebuie să plec! Am o armată 
de organizat! Lăsaţi fata să respire, le dădu un fals 
sfat. Nu-mi mai trebuie! Am o altă armă. Ooo, şi e 
nesperat de puternică! 

Privi direct spre Mona și fata înțelese. Picioarele i 
se înmu- iară și lacrimile porniră să îi curgă pe obraji. 
Femeia îi zâmbi, le făcu cu ochiul și le întoarse 
spatele. 

— la-mă cu tine! strigă Mona, spre surprinderea 
tuturor. 

Eric, Ema și Paul căscată ochii, alarmaţi. 

Dar Sara nu se întoarse, și-i răspunse flegmatic, 
savurând victoria: 

— Nu-mi mai eşti de niciun folos acum! El, în 
schimb, este minunat! 


XIII 


Legături ignifuge pe naiba! își zise David, când 
Olivia plecă de lângă el. Mai fusese legat o dată, când 
nu își putuse controla corpul. își aminti că ea-i 
spusese că le poate desface, dacă se concentrează 
suficient. 

O minţise doar pe jumătate, ca s-o facă să plece. 
într-adevăr, femeia chiar avea nevoie de-o baie, dar 
nasul lui se obișnuise cu mirosul ei, așa că nu-l mai 
deranja atât de tare. Ceea ce plănuia era să plece și 
n-ar fi vrut nici să se lupte cu ea ca să-l lase, nici ca 
ea să fie considerată complicea lui - asta în cazul în 
care i-ar fi permis să fugă. Lovitura pe care i-o 
dăduse Sara, cu gândul să-i dea o lecţie, nu făcuse 
altceva decât să-i încarce bateriile. Inexplicabil, atât 
cât reușise să vadă, Focul ei magic îl arsese, dar nu-i 
făcuse răul pe care îl bănuiau ceilalţi. îl însemnase, 
spuseseră toţi șocați, și David nu dorise altceva decât 
să-și vadă semnul care-i băgase pe toţi în speriețţi. 
Dacă la venirea lui aici era slăbit din cauza lipsei de 
hrană și a somnului odihnitor, acum băiatul simţea în 
el o electricitate care-l surescita, îl readusese la viaţă 
atunci când fusese la capătul puterilor. Și el era 
singurul care știa asta. 

Acum avea o teorie și era hotărât să o testeze. N- 
avea nimic de pierdut. Trebuia doar să fie singur. Se 
poziționă bine în șezut și se uită peste umăr, să-și 
vadă legăturile. încheieturile îi sângeraseră când 
încercase să se elibereze. O făcuse dinadins, pentru 
a-i arăta mamei sale că, într-adevăr, acele cătușe sunt 
de nedesfăcut. Dar nu și pentru el! Nu acum, când 
Focul Sarei se întâlnise cu al lui și-al Monei. Trei 
surse de Foc, una mai puternică decât cealaltă, unite 


armonios într-un singur trup și spirit. Așa că David se 
arcui de piept în faţă, pentru a 

da mai multă libertate de mișcare mâinilor. Se 
concentră si se gândi la lichidul incandescent care-i 
brăzdase corpul și pumnii lui strânși se înroșiră. 
închise ochii și-și duse Focul mai sus, până aproape 
de cot. Auzi materialul împotrivindu-se, de parcă-ar fi 
fost viu. își trase apoi cu putere mâinile în lateral și 
legăturile pocniră. David râse pentru sine și-și aduse 
mâinile în fața ochilor, admirând materialul din care 
fusese clădit de Natură. Se bucură de libertate doar 
câteva secunde, apoi își aminti că-i spusese Oliviei să 
aducă oricâte gărzi vrea ea în faţa colibei nenorocite. 
Nu conta că erau trei sau zece, el tot avea să plece. în 
cameră era o singură fereastră, prea mică pentru a 
încăpea prin ea. A face o gaură în perete, în mijlocul 
zilei, nu era cea mai fericită alegere. Așa că-și 
îndreptă atenţia spre ușă. Trase adânc aer în piept și 
încercă clanța improvizată. încuiată. Ar fi vrut să știe 
câţi oameni îl păzesc, dar chiar și așa, știa că fuga 
era cea mai bună soluţie pentru el. Era aproape de 
Har- monie, înțelesese asta clar. Nu știa cum, 
momentan, dar avea să ajungă acolo, măcar cât să-i 
spună din nou Monei că o iubește. Ultima dată când o 
văzuse fusese rănită, sângele îi șiroia din braţ și, 
emoţional, fusese o epavă. Se rugase în tot acest timp 
ca Iris s-o fi vindecat-o. N-avea, de fapt, nicio îndoială 
că era bine. Sara n-o văzuse din acea seară și acum, 
după ce-i mărturisise adevărul despre ea, se temea că 
e în pericol mai mult ca oricând. Avea să îi avertizeze 
pe toţi, să le spună despre acest loc în care se căleau 
Nativii pentru luptă, chiar dacă avea să fie ultimul 
lucru pe care avea să-l facă. 

Făcu apoi un lucru prostesc: bătu la ușă. Nici el nu 


știu ce urmărise cu gestul ăla: să-i răspundă cineva 
înapoi cu o bătaie sau cu un urlet? Nu se întâmplă 
nici una, nici alta. Nu se întâmplă nimic, așa că David 
mai bătu o dată, de data asta mai tare. Nimic. Fusese 
zăvorât pe dinafară, dar, indiferent de materialul din 
care fusese făcută încuietoarea, băiatul nu-și făcu 
probleme. își încălzi palmele și puse presiune pe 
încuietoare, care se topi imediat, lăsând o gaură mare 
în ușa de lemn. Fu 

surprins de ușurința cu care trecu de acest hop și se 
amuză: Astora le e așa de frică de baba aia nebună, 
că n-ar fugi nici cu ușa deschisă! Probabil că 
pedeapsa de după e mai cruntă decât izolarea în sine. 
Asta nu-l speria pe el. Cumva, în sinea lui, își dădu 
seama că e prea important ca Sara să riște să-l vrea 
mort. Așa că ieși pe ușă ca și cum ar fi fost casa lui și- 
ar fi plecat la plimbare. Niciun Nativ de pază. Se uită 
bine în stânga și-n dreapta și văzu doar oameni 
simpli, îmbrăcaţi ca acum câteva sute de ani, cu 
veșminte acoperindu-le trupurile, croite de mână, nu 
luate de-a gata. Se-ntrebă de unde îi făcuse rost 
Olivia de hainele pe care le purta. Civilizaţia parcă-i 
ocolise. 

Așezarea era un loc simplu, uitat de timp, ferit de 
lume. Nu aveau curent, nici gaz, căci măreţul Foc pe 
care-l venerau le oferea tot ce le trebuie. Trecură pe 
lângă el femei cu copii de mână, dar și bărbaţi care-l 
fixau cu privirea și-și vedeau în continuare de drum. 
Când să-i urmeze, afișând o expresie de nepăsare și 
indiferență ca mai toţi de pe uliţe, îl zări pe Robert. 
înghiţi în sec și-o rupse la fugă în direcţia opusă. 

— Hei! auzi în urma lui, dar nu se opri și nici nu 
privi în spate. 

Auzi doar pași apăsaţi urmărindu-l. 


Când dădu colţul, se ciocni de Olivia. A dracului 
nepotrivire! mormăi pentru sine. Femeia scăpă 
fructele pe jos și-l privi șocată. 

— Ce crezi că faci? îl trase violent de mânecă, 
băgându-l cu faţa în peretele cocioabei de pe colţ. 

— Trebuie să plec de-aici! se zvârcoli David, 
făcând apel la bunătatea ei. 

— Acum? în plină zi? Ești nebun de-a binelea! îi 
șopti la ureche, arătându-și mânia cauzată de 
încercarea lui copilărească. 

— Hei, tu! înapoi în camera ta! auzi gâfâind vocea 
unui bărbat, probabil cel desemnat să-i fie paznic. 

Halal gardian! David se eliberă din strânsoarea 
mamei sale și fugi din nou. Dădu nas în nas cu Robert 
și-ncercă să treacă de el. Bărbatul îi opri avântul și-l 
puse la pământ dintr-o lovitură. 

— Hai, unchiule, îi zise sarcastic, lasă-mă să trec! 

Se ridică imediat și-și șterse pământul de pe el, 
păstrând contactul vizual cu cel care i se așezase în 
drum. 

— Ce, suntem prieteni acum? i-o trânti Robert. 

— N-am zis asta. Suntem... rude. Neamurile se 
ajută între ele! 

Privi în jur. Alte gărzi sosiră și-i înconjurară. David 
își puse mâinile pe cap și înjură în barbă. 

— Serios? ripostă Robert. Atunci trebuia să-ți ajuţi 
verișoara în acea seară, nu iubita criminală. 

— Hai să nu ne mai întoarcem acolo! îi atrase 
Olivia atenţia fratelui ei, uitând că, în urmă cu doar 
câteva clipe, îi ceruse fiului său să pună cap la cap 
povestea morţii Gabrielei, pentru a le-o împărtăși. 

— Ba ne vom întoarce acolo până vor plăti toţi 
vinovăţii! replică furios, împungându-l pe David cu 
degetul arătător. 

— începe cu mine, atunci! se grozăvi băiatul. 

— De-ajuns! răsună o voce gravă. Vă puteţi regla 
conturile mai târziu. Acum, treci la locul tău, băiete! 

David se întoarse și-l văzu pe cel mai masiv dintre 
paznici. Era un exemplar masculin reușit: înalt de- 
aproape doi metri, cu un piept musculos dezvelit și o 
pereche de pantaloni scurţi improvizată. Pielea-i era 
bronzată, iar părul blond, lung până la umeri, părea 
aspru și neîngrijit. Era desculţ, cu picioarele ușor 
îndoite, pregătit de atac. în mână ţinea un bătac de 
metal și bătu cu el în pământ, ca să amplifice efectul 
poruncii. Băiatul privi iarăși în jur, căutând calea cea 
mai ușoară de scăpare. întâlni ochii mamei lui, 
rugători și mânioși, deopotrivă. Poate c-ar fi trebuit 
să aștepte lăsarea nopţii, dar acum era prea târziu 
pentru regrete. Trebuia să-și regândească strategia. 
Sau să conceapă alta. Atacul veni, însă, înainte să-și 
pună gândurile în ordine. O mână roșiatică îl prinse 
de încheietura dreaptă. Se așteptă să-l doară, dar nu 


simţi nici măcar o pișcătură. Și-atunci prinse curaj. îl 
lovi pe atacator cu mâna liberă, până ce acesta 

— îi dădu drumul. Alţi doi Nativi îl 
apucară din spate. David își concentră Focul în mâini 
și-și înfipse degetele fierbinţi în picioarele lor. 
Bărbaţii urlară, spre surprinderea tuturor. Băiatul se 
întoarse și-i văzu încovoiaţi de durere. Răniţi. Se 
încruntă de mirare. Un altul se-avântă asupra lui și 
David își pregăti pumnul incandescent, cu care-l 
pocni sub bărbie. O rană vie apăru pe chipul 
schimonosit al atacatorului. Ceilalţi Nativi rămaseră 
nemișcaţi, ținându-1 totuși în mijlocul cercului. 
Bărbatul care aducea cu Tarzan încinse bătacul până 
când îl înroși ca fierul ţinut în jăratec. David n-ar fi 
vrut să simtă pe pielea lui arma aceea, adusă parcă 
din lad, așa că se concentră asupra ei și reuși să se 
eschiveze când căzu asupra lui ca un paloș mitic. 
Bărbatul avea un joc de picioare de invidiat, David 
bănuind că, cea mai mare parte a vieţii lui, nu făcuse 
altceva decât să se antreneze. Era agil și lovea cu 
precizie, pe când el izbea ca un bolovan și cădea tot 
ca unul. N-avea nicio șansă în faţa luptătorului care-i 
păru aidoma unui gladiator din arenă. Nu! Un simplu 
muritor n-ar fi avut nicio șansă. Sau un alt Nativ. Dar 
el și Focul lui erau speciali, văzuse asta, așa că nu se 
mai gândi la abilităţile adversarului, ci la slăbiciunile 
acestuia. Focul său era, poate, unica slăbiciune. Pară 
următoarea lovitură și prinse bătacul în palme. Erau 
faţă în faţă acum, împărțind aceeași armă, dar David 
nu dorea să i-o ia, ci să-i arate bărbatului adevărata 
lui Forță. Nativul împinse bara încinsă spre David și-l 
târî până-l lipi de perete. îi rânji cu superioritate, 
sugerându-i să se retragă. Băiatul nu mai văzu pe 
nimeni și nimic. Auzi doar în surdină vocea mamei lui, 
care-i ceru nu să se predea, ci să-l ardă pe nenorocit. 
Așa că făcu întocmai. își canaliză Focul în bătacul 
care începu a sfârâi. îl folosi ca pe un conductor, 
transmițând Focul pârjolitor direct în palmele 
bărbatului. Namila se prăbuși urlând, cu palmele li- 
pite încă de unealta incandescentă. 

— Gata spectacolul! Toată lumea acasă! ordonă 


deodată o voce gravă. 

Sara se apropie de David şi începu să aplaude 
zeflemitor. Aruncă o privire usturătoare bărbatului de 
la picioarele ei și, din priviri, le comandă celorlalți 
Nativi să-l ia de-acolo. 

— Bravo! Le-ai dat o lecție oamenilor mei! Dar nu 
mă face să-ţi dau și eu una, schimbă ea macazul, 
amenințând. 

— Mi-ai mai dat una, îti amintești? Si uită-te la 
mine, sunt teafăr și nevătămat. Mai puternic, datorită 
ţie. Așa că.... mulțumesc? 

— Nu face pe grozavul! Cu mine nu-ți merge! 
încotro crezi că te duci? 

— Oriunde! Departe de-aici! De comunitatea ta din 
lumea a treia! Ai putea avea mai mult respect pentru 
oamenii ăștia, măcar să le dai niște haine ca lumea. 

— Treci înapoi în camera ta! îi ordonă Sara, 
întorcându-i spatele. 

— Pe bune? râse David. Nu mă poţi ţine cu forța 
aici, să știi! Uite ce-au păţit cei care au încercat să 
mă oprească! spuse, plin de sine. 

— Cine a zis ceva de forță? 

Femeia se opri, se întoarse din nou spre el și etală 
același zâmbet enervant. 

— Vei rămâne aici de bunăvoie! 

— Asta-i bună! Ne vedem în lad! pufni băiatul, 
făcând cale întoarsă. 

Se îndepărtă de ea, întrebându-se dacă o să poată 
pleca chiar atât de ușor. Răspunsul sosi imediat: 

— Ti-am vizitat iubita astăzi! 

Bătrâna îi captă pe loc atenţia. David se opri și se 


întoarse spre femeia care-i știa punctul sensibil și îl 
ataca exact acolo. Nicio Forţă pe care-o stăpânea nu- 
1 putea ajuta acum. 

— Bănuiesc că nu i-ai dus o plăcintă coaptă de 
tine, replică el cu asprime. Ştii... asta fac bunicile! 
încercă s-o atace emoţional. 

— O, da? Tu de unde știi? 

David respira sacadat. își strânse pumnii, forțându- 
se să nu o lovească peste fața aceea înfumurată. 

— Am o propunere pentru tine. Ca să fie bine 
pentru amândoi. Dacă tu promiţi că vei fi cuminte și 
ascultător și rămâi aici, eu promit să-ţi las iubita în 
viaţă. 

— Tu auzi ce spui? pufni el pe nas, șocat de pactul 
care ei i se părea echitabil. E nepoata ta! Nu-i poți 
negocia viaţa! 

— Ce mai tragedie! Am văzut-o, ai avut dreptate: e 
același Pământ plictisitor. Prin urmare, nu-mi mai e 
de niciun folos! Harmonie a fost la doi pași să ia foc 
iarăși! râse bătrâna. Sunt multi, dar proști. Cred încă 
în povești cu zâne, în Mântuitoarea lor, care-i va 
salva de la pieire. Voi începe cu Mona, apoi voi con- 
tinua cu Ema, până-i voi arde pe toţi, până la cel mai 
mic suflet care mi se va împotrivi, vorbi serios de 
data asta, scrâșnind din dinţi. 

— Oricum o vei face! Pentru asta trăiesc oamenii 
ăștia, nu? 

— Da, o voi face. Dar tu îmi poţi fi alături și, în 
schimb, îi voi cruța pe cei pe care-i iubești. Pe cei de- 
un sânge cu tine, spuse înfigându-și mâna roșie în 
gâtul Oliviei, care icni de durere. Dacă vrei să pleci... 
nu te voi reţine. Gândește-te doar că eu voi fi ajuns 
demult în Harmonie, atunci când tu vei călca acolo. Și 
nu vei găsi altceva decât un sat pârjolit și-o iubită 


moartă. Și nu voi fi eu responsabilă de moartea ei, ci 
tu! Eu zic că nu-i o alegere atât de greu de făcut, 
până la urmă! 


XIV 


Robert îl conduse pe David spre coliba care urma 
să-i fie din nou casă, cel puţin în viitorul apropiat. O 
făcu pentru sora lui, deși, în adâncul sufletului, l-ar fi 
lăsat fără viaţă în mijlocul satului, sub privirile 
tuturor. Fusese martor la transformarea băiatului, la 
ciudatul eveniment care se petrecuse sub ochii lui și 
pe care nu știuse să-l catalogheze altfel. Focul care, 
conform 

tradiţiilor de sute de ani, nici n-ar fi trebuit să-și 
găsească lăcaș în corpul lui, se hrănise de-a dreptul 
cu Focul eliberat de Sara asupra sa, în semn de 
tortură. Femeia voise să-l chinuie și făcuse exact 
contrariul. Focul acela, creat după reţetă proprie în 
camera obscură ce-i servea drept laborator, i se 
strecurase lacom în piept și-i crestase carnea, 
marcându-și teritoriul. Se înfieră până și el, deși 
văzuse multe victime ale Focului la viața lui. Ceea ce 
Elementul „său îi făcuse. băiatului fusese altceva, iar 
imaginea în care lichidul incandescent îi scrijelise 
violent, pe viu, un „simbol caracteristic Nativilor, îi 
rămăsese întipărită în minte și-l tulburase. O noutate? 
O... profeție? Ştia foarte bine că Focul nu iartă, nu 
acceptă jumătăţi de măsură și în niciun caz nu se 
câștigă, ca la loțerie. Dar băiatul exact asta făcuse: 
câștigase, pe nedrept, o putere incredibilă. Robert ṣe 
rugase atunci pe loc ca Focul femeii să-l facă slab, 
şă-l cucerească Lu Du și să-l epuizeze. Nicio șansă, 
însă! Ciţise clar putere. în acel simbol. Nu-și putuse 
explica în ce _ fel, dar simţise ca și cum ei ar fi fost 
mici copii față de ceea ce putea deveni David, și asta 
îl înfiorase. Totuși, dorința de răzbunare l-ar fi făcut 
să-l provoace acolo, să-l atace, chiar și mișelește, și 
să-l facă să plătească pentru moartea fiicei sale, 
Pentru asta n-avea să-l ierte niciodată, chiar dacă 
era fiul surorii lui. Şi nici n-avea să uite. 


îl împinse în cămăruţă. îl fulgeră cu privirea și-i 
porunci să stea locului și să fie obedient. Altfel, va 
avea de plătit preţul promis de Sara. Și el îi va sta 
alături femeii, până ce vor cădea, rând pe rând, toţi 
complicii la uciderea Gabrielei. Prima pe lista lui era 
Mona, apoi el. Doar ei fuseseră în acea noapte în 
liceul cuprins de flăcări. O, iubirea trădează atât de 
ușor! Luase asupra lui o crimă pe care-o comisese 
doar prin implicare emoţională și, când furia lăsase 
loc durerii, Robert îl citise ca pe-o carte deschisă. O 
acoperise pe iubita lui cu atâta ușurință, încât îsi 
trădase nevinovăția. Nevinovat? Nu, niciunul nu era 
nevino- YA! 
vat!_ In clipa de faţă, nici nu mai conta cine avea să 


cadă primul: adolescentii, Ema, frumoasa si 
trădătoarea lui fostă nevastă si, s- ->> 

fără doar și poate, Eric - înfumuratul ei soţ 
credincios. Era scurtă lista lui, dar n-avea să se 
oprească până nu-i cădeau toţi la picioare, milogindu- 
se pentru viaţa lor. 

Dar, înainte de toate, avea o piatră pe inimă care 
nu-i dădea pace, așa că se hotărî să ceară 
răspunsurile pe care le merita. îi oferise loialitate și 
nu ceruse în schimb decât sinceritate și transparenţă. 
Ea îl tratase cu indiferenţă, nicicând nu era de găsit 
și, când reușea să dea de ea, îl expedia mereu, cu 
același pretext stupid că planurile de război nu se fac 
singure. 

Nu-și găsi locul nici după ce ajunse în camera lui - 
o cutie de pământ ars, de trei pe trei metri. Totul 
fusese mult prea intens în ultimele zile, sângele îi 
clocotea în vene, planurile lui nu avansaseră nicicum, 
așa că se hotări să nu se lase până nu se confrunta cu 
ea. Astăzi. Acum. Deschise usa furtunos. Si acolo, în 
prag, o văzu pe Sara. 

— Doar nu te-am speriat! se amuză femeia de 
chipul crispat al lui Robert. 

— Te căutam, îi spuse bărbatul sec. 

— Se pare că suntem pe aceeași lungime de undă. 
Nu degeaba îmi vei fi alături în luptă... 

— Care luptă? o întrerupse iritat. Planifici de ani 
de zile asta și uite... tot aici suntem. Hai odată! 

— Si tu ești doar de câteva zile aici, i-o întoarse 
bătrâna, vizibil deranjată. 

Intră înăuntru nepoftită și se trânti pe scaunul 
rezemat de peretele opus, așezându-se picior peste 
picior. 

— Nu cred că ești în măsură să-ţi dai cu părerea, îi 
spuse, fixându-l1 cu privirea. 

— Ba... cred că sunt. Uiţi că n-am venit singur. 
Cum se pare că ai uitat și că-mi datorezi niște 
răspunsuri. 

— Răspunsuri? se prefăcu Sara mirată. Eu ţi-am 
promis răzbunare, nimic altceva. 


— Ea nu face parte din povestea asta. Nu mai face. 
Unde e? Tot eviţi să-mi dai un răspuns. Unul credibil. 

— E bine, ţi-am mai spus. 

— Asta nu-mi oferă nicio certitudine, insistă 
Robert. Sara, unde e Maia? 

— O, Doamne! Plicticos mai ești! Robert, Robert... 
rămâi o enigmă pentru mine. Mai întâi, faci un circ 
cât casa că-ţi dăm viaţa peste cap, că te-am pus la 
casa ta și ţi-am pus o nevastă în pat și-un plod în 
braţe. Apoi, pac! Nevasta îţi cade cu tronc și mucoasa 
ți se bagă pe sub piele. Apoi te superi iar că apare 
adevăratul soţ în peisaj și tu rămâi al nimănui. Dar 
stai, mai ai o fiică, una chiara ta, pe care ai lăsat-o ca 
să te joci de-a tata și de-a mama cu o necunoscută. 
Culmea, fiica nu mai e fetița tatei, și suferi din nou. 
Și-apoi, din senin, ea... moare. Pardon! Este o-mo-râ- 
tă, sublinie. Ai venit aici să facem o echipă. Să-i 
călcăm în picioare pe vinovaţi, nu? Și totuși, gândul 
îți stă la Furia mea! 

Se ridică în picioare și lovi pământul, care se 
cutremură sub bocancii ei. 

— E fiica mea! strigă Robert, din toate puterile. 

— E pe dracu'! tună Sara. 

Se-apropie de el, îl prinse de piept și-i zise, ca pe-o 
ameninţare: 

— Eu am nevoie de soldaţi, nu de tătici 
plângăcioși. Dacă vrei să plângi pe cineva, plânge-ţi 
adevărata fiică, dar fă-o repede. Și în privat. Mă 
întrebi când începe lupta. De ce? 

Ţi se pare că ești pregătit? Nu m-aș mira să te 
găsesc cu batista la nas când lucrurile vor deveni 
serioase. Așa că... hotă- răște-te: vrei răzbunare? Vrei 
să-i faci pe Nativi să plătească pentru moartea fiicei 
tale? Atunci, fii bărbat! Eric te va mânca pe pâine, în 


halul în care ești acum. 

Nările bărbatului se dilatară, semn că nu-i plăcu 
ceea ce tocmai auzise. Sara știu exact unde să-l 
lovească. 

— Hai, treci afară! la o armă în mâini și 
antrenează-te cu Fraţii tăi. 

Cum chipul lui nu-i mai transmise nimic, femeia îi 
spuse o parte din ceea ce voia el să audă: 

— Maia... e cu Ema. De-aia am spus că e bine, sunt 
sigură că are grijă de ea. E o mamă bună, nu? 

Robert o privi cu neîncredere, bănuitor. Cu Ema? 
N-are niciun sens, gândi. 

— De ce-ar fi cu ea? Ultima dată când am vorbit, 
era la tine. Acum îmi zici că e cu ea. E cam trasă de 
păr varianta ta. 

— Offf, neîncrezător mai ești! se-arătă Sara 
ofensată. Am regizat o întâlnire între ele, asta am 
făcut. Nu de inimoasă ce sunt, bineînţeles. Am vrut ca 
micuța Furie să-și omoare mama, dar, vezi tu, nu știu 
cum dracu' de-a vrăjit-o Ema, că asta mică nu numai 
că nu i-a făcut niciun rău, dar a și plecat cu ea acasă. 
Eşti mulțumit acum? mimă femeia o înfrângere, 
spunându-i jumătate de adevăr. Cu cât te vei antrena 
mai devreme, cu atât vom fi mai repede pregătiţi. Și 
cu atât le vei revedea mai repede, învârti ea cuțitul în 
rană. lar când vom ajunge în Harmonie, îţi promit că 
Ema și Maia vor fi ale tale. Chiar și Mona, dacă vrei. 
Poţi face tot ce vrei cu ele, atâta timp cât veţi 
dispărea din ochii mei și nu va trebui să le mai văd 
vreodată în fața ochilor. Cum o să se împace Ema cu 
gândul că vrei să-i omori fiica - ei, bine, asta e numai 
și numai problema ta. Suficient de corect? 

Sara îi întinse mâna, ca să pecetluiască armistițiul. 
își păstră același zâmbet rece, care se mai îndulci 
puţin când Robert slăbi încordarea din umeri și-i 
strânse mâna. 

Femeia plecă și el rămase singur. Se trânti în patul 
din care ieși praf înecăcios și blestemă condiţiile în 
care se vedea nevoit să locuiască. îi plăcuse mereu 
acest loc, se atașase de el și de tradiţiile Iui încă din 
copilărie. Viaţa simplă fusese tot ceea ce avusese 
nevoie. Să alerge descult pe pământul bătătorit de 
vreme și prin iarba răcoroasă, să mănânce cu 
mâinile, să se joace cu tot ceea ce le oferea natura: 
frunze, bețe noduroase, pietre, nisip. Până într-o zi, 


când mama lor le spusese că se vor muta la oraș. 
Robert plânsese o zi întreagă. Adorase antrena- 
mentele cu Fraţii de Element, chiar dacă Olivia se 
văicărise mereu că sunt mult prea grele și intense. El 
fusese conștiincios 

și matinal și nicio sarcină nu i se păruse prea grea. A 
fi Nativ al Focului fusese cel mai mare dar pe care-l 
putuse primi și dorise să întoarcă Naturii favorul, 
fiind un exemplu de responsabilitate și rigurozitate. 
Plecatul la oraș îi distrusese universul familiar. 
Fusese luat de Acasă si dus în lumea mare, rece si os- 
tilă. Cu timpul, învățase să o încălzească după bunul 
plac, crescând adolescent rebel și mânuind Focul în 
folosul lui: egoist și imatur. Tu m-ai adus aici, îi 
reproșase în repetate rânduri Sarei. Așa că lasă-mă 
să fiu Foc, dacă asta îmi doresc. M-ai târât aici și, în 
loc să mă bucur de-o lume nouă, trebuie să mă 
ascund de ochii ei neiertători. Unde mai e distracţia 
mea? Așa că-și luase lumea-n cap și se adaptase 
societăţii, până-și găsise împlinirea în cursele de 
motocicletă și devenise eroul mulțimii adunate să-i 
vadă trucurile. Acum, revenit în locul pe care-l 
numise cândva acasă cu atâta patos, se simţea un 
străin. I se părea inacceptabil că Celula rămăsese un 
sătuc în care oamenii încă trăiau fără apă, curent și 
gaz în casă. Nimănui nu părea să-i pese de aceste 
lipsuri, deoarece nu le conștientizau. Se spălau afară, 
la lighean, fără a-i deranja foarte mult, dar tot nu 
înceta s-o acuze pe Sara de ignoranţa pe care-o 
sădise în minţile Nativilor săi. Auzise poveștile din 
Harmonie, din vremea când trăiseră cu toţii în pace și 
armonie. Vorbeau despre această localitate ca despre 
Raiul pe Pământ și Robert nu înţelesese niciodată de 


ce oamenii visează la ceva ce lăsaseră în urmă, în loc 
să pună umărul să construiască pentru ei. Cucerirea 
satului Harmonie devenise visul cu care crescuse 
orice copil al Focului. Locul special al Nativilor, un 
Eden care oferă locuitorilor împlinire, stabilitate, 
bucurie de viaţă. Plecaseră de-acolo cu sute de ani în 
urmă, pentru că doriseră să conducă, să fie liderii 
unei comunităţi; în schimb, se închiseseră într-o bulă 
uitată de timp, iar păpușara Sara deţinea cheia 
loialității lor naive. Erau captivi fără să știe, primind 
fărâme de adevăr. Așa că, sub comanda dictatorială a 
femeii, Fraţii lui de Foc se pregăteau să invadeze 
paradisul promis. O mare porcărie, gândi Robert. O 
simplă bucată de pământ, 

ca oricare alta! Bănui însă că pentru Sara nu era 
nimic altceva decât o victorie personală, la fel cum 
avea să fie răzbunarea lui. Nu dădea doi bani pe 
localitatea aceea și pe planurile bătrânei. Nu crezuse 
niciun cuvânt din câte-i spusese, nu pusese botul la 
teatrul ei ieftin, așa că nu-i rămânea altceva decât să- 
i facă jocul, pentru a scurta timpul de așteptare. Se 
va antrena și se va pregăti de ochii lumii, doar pentru 
a părăsi cât mai repede această văgăună și a pleca 
spre cei care aveau să-i dea socoteală pentru 
pierderea fiicei sale. 

— De ce ești așa abătut? auzi vocea repezită a 
surorii sale, care intră în cameră trântind ușa la 
perete. Stai cu faţa în palme de parcă urmează să 
mergi la spânzurătoare! 

— Cum de ţi-ai părăsit plodul? jucă și el cealaltă 
faţă a monedei. 

— Ha, ha, ce comic ești! spuse Olivia cu jumătate 
de gură și veni lângă el, ridicând același praf pe care 
ambii se văzură nevoiţi să-l îndepărteze cu mâinile, 
strâmbând din nas. Ce loc deprimant, frate! Mai 


spune-mi și mie, încă o dată, ce mama naibii căutăm 
noi aici? Sincer... mi-e dor de Netflix și HBO, de 
cuptorul cu microunde, până și de uscătorul de păr. 
Vreau să plec. Hai să plecăm de-aici! Trebuia să-mi 
zici unde vrei să ne duci, că nu acceptam în ruptul 
capului. Trebuia să te las lat încă de când ai spus că-l 
vei folosi pe David drept momeală. 

— O, hai Olivia, nu mai face pe victima! In alte 
condiţii, ai fi fost în primul rând al luptei. De ce 
dracu' te-a înmuiat băiatul ăsta? 

— Nu știu despre ce vorbeşti, făcu femeia pe 
neștiutoarea. Locul meu nu mai e aici și nici n-am 
chef să invadez o localitate de dragul cotoroanţei. 

— Exact ce spuneam și eu! Acum o lună voiai să-i 
arzi pe toţi, îți mai aduci aminte? Ce s-a schimbat? 

— Cum ce? Baba aia nebună tocmai a dat foc casei 
tămăduitoarei, din Dumnezeu știe ce motiv. Probabil 
doar pentru că așa au vrut mușchii ei. Tocmai mi-a 
ars fiul! E dusă de-a bi- 

nelea! Tu chiar crezi că te vei putea înţelege cu ea? 
Că-ţi va da ce-ţi dorești? Ne joacă pe degete, asta 
face! 

— Eu cred că mai degrabă fiu-tău a ars-o pe ea. Şi 
la propriu și în orgoliu. Care-i povestea lui? Ce mama 
naibii e sau ce a devenit? Eşti sigur că beţivanul ăla e 
tată-său și nu l-ai făcut cu vreun zeu, ceva? 

Olivia îi trase un pumn în spate și-și înfipse mâinile 
în părul lui, răsucindu-1 printre degete. 

— Tot ca o femeie lovești, destinse Robert 
atmosfera şi se  puseră amândoi pe-un râs 
necontrolat. 

— Şi tu și baba cu aceeași întrebare? L-am iubit pe 
beţivanul ăla, dracu' știe ce-am văzut atunci la el, de 
i-am mai fost și fidelă! Nu l-am înșelat niciodată și, cu 


atât mai mult, el nu are fărâmă de supranatural în el. 
David... nu știu, e un mister și pentru mine. Sincer 
acum, redeveni Olivia serioasă, vreau să plec. Și 
vreau să-l iau și pe el cu mine. 

— Tot ca o femeie glumești, încercă bărbatul să-i 
readucă zâmbetul pe buze, fără a reuși. Ai văzut ce- 
am văzut și eu: l-a pus să aleagă. L-a lăsat să plece, 
cu un preţ. Ela ales să rămână și tu vrei să-l scoţi de- 
aici? 

— A fost ameninţat! Ce naibii era să facă? A făcut 
alegerea pe care ar fi făcut-o oricare dintre noi. 

— Rămâneţi! Și-am încheiat discuţia! Nu vreau să- 
ți port de grijă. Am un plan și vreau să-l văd dus la 
bun sfârșit. Dacă încerci să pleci, nu te văd bine, iar 
eu voi fi prins la mijloc, să aleg între tine și... mine. 
Nu-mi face asta! 

— Cine e egoist acum? Trebuie să-l scot de-aici, 
înţelegi? rosti panicată. 

— Cu preţul mortii iubitei lui? 

— Iubită pe care tu oricum plănuiești s-o omori! 
strigă Olivia. Cumva... tot acolo se va ajunge. Intr-un 
fel sau altul, Monei îi e sortit să moară de o mână de 
Foc. 

Robert înghiţi în sec. De la moartea Gabrielei, se 
întrebase neîncetat dacă va fi în stare să ia viața 
copilei. 

— Ti-e gândul doar la răzbunare. Crezi că vei 
ajunge în Harmonie și pur și simplu îi vei ucide 
nepoata? Fata pe care a protejat-o în tot acest timp? 

— Nepoata ei a încetat să mai însemne ceva pentru 
ea în momentul în care n-a mai fost arma pe care a 
creat-o, nu înţelegi? se trezi Robert din visare. Nu-mi 
va sta în cale. Mi-a promis că mi-o va lăsa mie. 

— Serios? Şi tu o crezi? se miră Olivia. Ţi-a promis- 
o cumva și pe Ema? îi va face iar o vrajă, ca să-ți cadă 
din nou în braţe? 

înlemni când văzu răspunsul în ochii fratelui său, 
dar nu se abţinu să-i strige: 

— Robert, tu chiar așa de prost ești? Prost 
grămadă! Se ridică din pat și se postă în faţa lui, 
gesticulând de zor. Baba aia e o manipulatoare! Se 
gândește doar la ea, nu dă doi bani pe tine, pe mine, 
pe nimeni. Norocul ei că l-a găsit acum pe David, și-a 
găsit o altă armă, fără să miște un deget. Asta e el, 
nu? Poate nu-l cunosc, că nu am cum, nu? Darpot să 
pun rămășag pe viața mea că, și dacă-l târăști într-o 
bătălie, nu va lupta nicicând împotriva iubitei lui și-a 
familiei ei mirobolante. Ne va omori pe toţi înainte să 
arunce o flacără spre Mona lui iubită. Măcar el a ales 
o tabără. în inima lui, e devotat. Tu... tu în care 
tabără ești? Că eu o voi șterge de-aici mai devreme 
sau mai târziu! în ce tabără ești? puse paie pe foc, 
repetând întrebarea. 

Robert rânji de parcă sora lui ar fi turuit degeaba 
în tot acest timp. Ştia că ea era singura familie pe 
care-o avea, dar băiatul de peste drum o schimbase. 
Ea nu mai trăgea acum în aceeași direcţie cu el, 
oricât se bătea cu pumnii-n piept, provocându-l. 

— Eu îmi voi avea răzbunarea și-apoi... mai vedem! 
hotărî. 


XV 


Vestea că Sara și-a făcut apariţia în Harmonie și e 
cu totul altă persoană decât o cunoscuseră s-a 
răspândit repede. Iris 

ajunse rapid la Eric și Ema, dar bătrâna plecase deja. 
Hotărâră cu toții să nu o caute. Deocamdată. Ar fi 
fost în van, oricum. Sara se făcuse nevăzută. 
Protectoarea știa un lucru: avea să convoace tot satul 
la o întrunire, pentru a le deschide ochii celor trei 
Bătrâni ignoranţi. Așa că-și luă inima-n dinţi și se 
îndreptă spre Sfat, dând sfară-n ţară să se-adune cu 
toţii acolo. Ajunse repede la destinaţie, purtată ca o 
mângâiere de Aerul său. Ușa Sfatului era deschisă, 
ceea ce o miră. întotdeauna stătea închisă, ca simbol 
al intimităţii care li se acorda Bătrânilor. Ușa închisă 
semnifica totodată și respectul oferit mai marilor, Na- 
tivi care aveau nevoie de o concentrare suplimentară 
și liniște pentru a putea oferi, mai apoi, la rândul lor, 
sentimentul de pace sufletească celorlalți Fraţi din 
comunitate. 

Călcă apăsat, să-și facă simțită prezenţa. Se gândi 
că dacă ar apărea iar plutind, pe nesimţite, le-ar 
cauza acestora o sperietură zdravănă și va fi din nou 
dojenită, și-acum avea cu adevărat nevoie să fie 
ascultată, nu luată peste picior. Așa că se purtă ca un 
cetățean exemplar și chiar le ceru din ușă 
permisiunea să intre. 

Bătrânii își reluară locul pe tronuri când femeia 
intră în sală. Se așezară confortabil pe fotoliile din 
piatră masivă, dăltuite și sculptate cu migală. Adam 
își luă postura obișnuită, cu pieptul înainte și cu 
barba în vânt. Rămase tăcut până ce Gloria și Victoria 
își găsiră și ele locul și luară poziţia neclintită. Iris 
râse în sinea ei, asemuindu-i cu trei figuri de ceară: 
dure la exterior, dar imediat cum va începe să le- 
așeze focul la picioare, sub forma unei vești deloc pe 
placul lor, vor începe să se topească. 

Știu că nu mai e nici loc și nici timp de 
introducere, așa că trecu direct la subiect: 

— Am venit să vă spun că de astăzi voi începe 
instrucţia cu Nativii. Sara doar ce-a plecat din 
Harmonie, asta după ce a intrat aici ca una de-a 


noastră. Ştie foarte bine că nu suntem doar Nativi, 
suntem și Naivi, și că, în ochii tuturor, ea este femeia 
Apă, mama lui Eric. Când ea e, de fapt, mai mult de- 
atât, e... 


105 


Forte ale Naturii - Furia Elementelor * Daniela 


— Ce instrucţie? Eu cred că te-ai zăpăcit de cap! o 
întrerupse Victoria, vorbind Apa vicleană din ea. 

își aranjă tacticos părul castaniu, dându-și șuviţele 
lungi din faţă după urechi, trădându-și neliniștea. 

— Iris! interveni Adam, cu vocea lui gravă, 
caracteristică. Ti-am spus să nu mai faci valuri prin 
localitate! Lasă oamenii să-și ducă traiul ca până 
acum. Nu înţeleg ce urmărești cu toată șarada asta! 
Ce mare lucru că a venit Sara aici, să-și verse nădu- 
ful? 

—  Năduful? pufni Iris sarcastică. Si-a revărsat 
flăcările, Focul din ea, pe care l-a ţinut secret în toţi 
acești ani. Noi am fost orbi, în frunte cu mine, și n-am 
știut să citim semnele. Am crescut cu un Nativ Foc în 
sânul comunităţii și, culmea, nu asta este problema. 
Problema, arzătoare, sublinie intenţionat, este că am 
crescut un dușman și l-am hrănit cu visurile și 
slăbiciunile noastre. Si... el ce-a făcut? A venit să ia 
ce crede că i se cuvine! A început acum cinci ani de 
zile, când a vrut să-și ia nepoata, dar și-a luat nora, 
dintr-o greșeală prostească. Și continuă să o facă și 
acum, luând pe rând oameni dragi de lângă noi. 
Șaradă? își aminti cuvântul aruncat ca o insultă de 
către Adam. O, ar fi cel mai convenabil pentru toată 
lumea ca eu să fiu nebună și să bat câmpii! Din 
păcate, realitatea e alta: Sara, fiică a Apei, s-a 
transformat la vârsta majoratului și de atunci ea e 
Foc! Auziţi? Se aude până acolo sus la voi? Poate că 
trăiţi într-o altă lume, dar e timpul să coborâţi de pe 
tronuri și să faceţi ceva! Să luptaţi pentru 
comunitate, asta dacă vreţi să mai existe una! Focul 
va veni, v-am avertizat. Si nu va veni să ceară, va veni 
să ia! 

— Fugi de-aici! o contrazise Victoria. Cum să fie 
Sara Foc? 

— De ce te miri? se amuză Iris. Ar fi fost normal ca 
tu, mai marea din Casa Apei, să prevezi asta, nu? Să 


simţi că ai pierdut o fiică, una apropiată generaţiei 
tale. Nasul tău fin n-a mirosit asta chiar deloc? o 
provocă, bucuroasă că o poate musștrului. 

— Hai să nu începem cu jignirile acum, grăi Gloria, 
care până atunci tăcuse mâlc. 


106 


Forte ale Naturii - Furia Elementelor Daniela 
Faur 


Stătuse așezată și domoală, tipic Pământului care- 
o guverna, până când hotărî să-și scoată și ea 
ghearele. Trebuia, înainte de toate, să le ţină spatele 
celorlalţi doi Bătrâni. 

Părul lung, de-un blond cu reflexii cenușii, ce-i 
încadra simetric chipul prelung și albicios, o făcea să 
semene cu o nălucă. Nu era deloc asemeni Nativilor 
Pământului, rumeni în obraji, cu care Iris era 
obișnuită. Pereţii de piatră ai tronului păreau laturile 
unui sicriu care-o încadrau ameninţător. își alungă 
iute gândurile când femeia începu să vorbească, mai 
ales că Gloria era singura pentru care nutrea un 
dram de simpatie. 

— Iris, continuă Gloria, nu înţeleg de ce ai venit 
aici. Nici tu, nici zecile de persoane care au intrat 
neinvitate într-un loc care, cândva, era sacru pentru 
toţi. Ce facem? Călcăm tradiţiile în picioare doar 
pentru că vrem să aruncăm cu reproșuri? Să căutăm 
vinovaţi? 

— Nimeni nu caută vinovaţi! Eu l-am găsit deja, 
tocmai v-am povestit despre el. Mă aflu aici în același 
scop ca și în dăţile trecute: trebuie să ne apărăm. 
Vom fi atacați! Am venit doar să vă informez că, de 
astăzi, Harmonie va deveni un avanpost în fața 
atacatorilor. Cu cât stăm mai mult la povești, cu atât 
pierdem timp preţios. îndrăznesc să vă cer să vă 
alăturaţi nouă - mie și sutelor de persoane care cred 
în ceea ce am tot spus de când m-am reîntors acasă. 
Vom lupta, de nevoie. Nu-mi doresc asta, dar nu noi 


am căutat neplăceri. Nu vă voi cere acordul, decizia e 
luată deja. Ne vom antrena, ne vom folosi puterile 
drept arme și scuturi și vom ţine piept atacului ce ne 
bate la ușă. O, prezenţa Sarei a fost doar un test! Și... 
l-am cam picat! 

— Poate că ar trebui să iei familia mirobolantă și 
să vă căraţi de-aici! propuse Victoria. După voi vine, 
nu? 

—  Huuuooo! răsunară glasurile din spatele 
Protectoarei, la unison. 

— Pentru ei? pufni Iris, la auzul vorbelor 
ignorante. în niciun caz! Ei sunt doar... desertul. Până 
să ajungă la ei, se vor bucura să ne spulbere pe rând, 
Nativ după Nativ, sau poate vor 

dori să cerem îndurare și să le devenim sclavi. Nu 
vom face asta! Nu le vom cădea la picioare! 

— Nu vom fi asupriţi! se-auziră alte voci, în ecouri 
repetate. 

— Să plecăm? Iris recunoscu vocea prietenului ei, 
Eric. Dar abia ne-am întors! Am venit acasă și vrem 
ca acest loc să rămână al nostru, nu să ardă iar în 
flăcări, ca odinioară! 

Iris își privi mândră prietenul venit să ţină piept 
celor care, nu demult, îi întorseseră spatele. Era 
galant și îmbrăcat parcă de sărbătoare, altfel decât se 
obișnuise cu el în ultimele luni: avea o cămașă albă 
cu mâneci lungi, suflecate până la cot, o pereche de 
blugi închiși la culoare, iar în picioare, o pereche de 
teniși. Moștenirea portului de la oraș. îl urma Ema - o 
apariție spectaculoasă, într-o rochie până la 
genunchi, în cloș, de-un verde ce-ţi lua ochii. Iris 
asemui materialul cu o pajiște împodobită cu zeci de 
floricele multicolore. Femeia arăta răpitor în rochia 


cu decolteu pătrat și bretele late prinse după cap. 
Părul roșu, lăsat liber pe spate, și rochia se 
completau și se scoteau reciproc în evidenţă. Iris nu 
putu să nu remarce faţa senină a Emei, tenul ei neted 
și curat, ochii albaștri, electrizanţi. Deși tocmai își 
înfruntase soacra, Iris știa că pământul natal le 
oferea tuturor o degajare aparte, sporind naturaleţea 
sentimentelor și a gesturilor. Era îngrijorată, dar nu 
crispată ca Ema de câteva zile în urmă. 

Veniră amândoi lângă Iris, care privi cu admiraţie 
cum se postează asemeni unui zid neclintit în faţa 
Bătrânilor, ţinându-se de mână. 

— Ema, lăsă Adam să-i scape numele, de uimire. 

Ea fusese mereu preferata lui și se gândise că îi va 
lua locul atunci când avea să ajungă prea bătrân ca 
să mai poată ocupa tronul. Văzuse o sclipire în ea de 
când era o copilă și admiraţia lui crescuse pe măsură 
ce Ema devenise adolescentă. Fusese dezamăgit când 
tocmai ea, feblețea lui, alesese să-și unească destinul 
cu un Nativ Apă. Parcă-i căzuse cerul în cap și i se 

destrămaseră toate visurile legate de ea. Adam fusese 
cel care hotărâse să le dea o lecţie, lor și celor care-i 
susțineau, alun- gându-i din comunitate. Nu-i fusese 
totuna când auzise că dispăruse și, cunoscând-o, 
știuse că vorbele lui Eric erau adevărate. Ea n-ar fi 
plecat de bunăvoie și nici în ruptul capului nu și-ar fi 
lăsat familia de izbeliște. Hotărâse să-și ţină părerea 
pentru el și să nu-i susțină crezul în public bărbatului. 

Acum, după cinci ani în care n-o mai văzuse, 
rămase cu ochii pironiţi asupra ei. Era diferită de toţi 
Nativii Aerului, începând de la încăpăţânarea de a-și 
vopsi părul într-o nuanţă turbată de roșu, până la 
hotărârea și dârzenia pe care le exprima prin simpla 


ei prezență. Ea nu putea fi dusă de nas, minţită că 
totul va fi bine și că pericolele sunt doar vorbe-n vânt. 
Nu, ea sădise adânc ură în pieptul Sarei, asta o știau 
cu toţii, și răzbunarea cea de pe urmă avea să fie 
memorabilă. 

— Ema, repetă Adam. Fii binevenită! Mă bucur că 
ești bine și că te-ai reunit cu familia. 

Eric pufni în râs, sfidând vorbele bărbatului, care 
avea obiceiul de a se schimba după cum bătea vântul. 

Adam îi aruncă lui Eric o privire acidă, dar se 
ambiționă să-şi păstreze calmul, deoarece sala 
Sfatului se umpluse ochi de Nativi, iar ocheadele lor 
nu erau prea prietenoase. 

— Mulţumesc, Bătrânul meu, i se adresă Ema 
politicoasă, încercând să detensioneze atmosfera. Mi- 
e greu să descriu în cuvinte bucuria pe care o trăiesc 
din nou în sânul familiei. Ne aflăm astăzi aici 
deoarece aș putea compara fericirea pe care-o simt 
cu sentimentele care mă leagă de locul meu de 
baștină și de Fraţii mei, indiferent de Element. Cu 
toţii formăm un întreg și păstrăm armonia din 
frumoasa noastră localitate. Din păcate, această 
fericire si stare de liniște cu care sunteti obisnuiti a 
fost tulburată. Focul, același care m-a luat din pat, în 
urmă cu cinci ani, a venit să-și revendice supremaţia. 
Nativii Foc sunt cât se poate de hotărâți să pună 
mâna pe Harmonie. Cu orice preţ! 

La început, liniștea se așternu în sală ca o plapumă 
groasă, în scurtă vreme, însă, spiritele se încinseră. 
Nativii vorbeau toţi în cor, creând o zarvă infernală, 
până când Gloria se enervă. Se ridică încet de pe tron 
și, în ciuda chipului inexpresiv pe care-l etală, lovi cu 
putere în pardoseală și Pământul îi înțelese furia, 
crăpând sub picioarele Nativilor, șocați de-a binelea. 
Sala se cutremură și oamenii abia reușiră să-și 
păstreze echilibrul și să rămână în picioare. 

— De ce-aţi venit aici? Aici nu e piaţă și loc de 
târguială! Voi! se adresă Emei si lui Eric. Trebuia să 
nu vă întoarceţi. De ce-ati făcut-o? Poate că totul se 
întâmplă cu un scop și locul vostru nu mai e aici, 
printre noi. Am trăit bine mersi până să iscaţi voi și 
netrebnica asta - arătă spre Iris - haos în comunitatea 
noastră. Liniștită. Armonioasă, ai zis bine. Voi ati 
adus Focul, voi veţi aduce năpasta! Așa că, vorbesc în 
numele Bătrânilor când vă spun pe șleau, așa cum vă 
place: cărați-vă de-aici! 

— Aţi vrea asta, nu? scuipă Eric. Nu noi suntem 
vinovaţi de ceea ce va veni. Nu v-aţi gândit nicio clipă 
că poate voi, voi toţi, ati declanșat toate astea? Poate 
că, dacă mi-ati fi fost alături în urmă cu cinci ani și o 
găseam pe Ema mai repede, n-am mai fi fost luaţi 
prin surprindere acum. Nu noi, eu și familia mea, am 
izgonit Focul din comunitate. Asta este stigmatul 
strămoșilor noștri. Asta vrea Focul, orbi ce sunteți! 
Nu mă vrea pe mine sau pe familia mea. Noi am fost 
doar sforile în acest joc de marionete. Simpli pioni, 
dar ne-am rupt de păpușar, i-am dat planurile peste 
cap, așa că, împreună avem o șansă să-i ţinem piept. 

— O, mare orator ai devenit, luă cuvântul Victoria, 
țintuin- du-l cu privirea pe Eric, fratele ei de 
Element. Aveţi o poveste impresionantă, serios. Dar 
nu ne amestecați și pe noi în ea! 

— Noi, cine? se-auziră glasuri. Noi, adică voi trei, 
Bătrânii? Sau noi - toate sufletele fantastice din 
Harmonie? 


Gloria încercă să-și folosească din nou puterea 
Pământului, dar, ciudat, în loc să se caste mai mult, 
asa cum si-ar fi dorit, crăpăturile se uniră, într-un 
zgomot asurzitor. 

Din inima mulţimii înainta Mona. Era o Forţă în 
acţiune, refăcând spărtură după spărtură, pe măsură 
ce se-apropia de ei. Călca apăsat, cu tălpile goale, pe 
pardoseala de piatră. Se opri, se-aplecă și sărută 
Pământul de sub ea, mulțumindu-i c-o ascultase. Urcă 
hotărâtă treptele spre tronuri, sub privirile mirate ale 
mulţimii, chiar și-ale părinţilor ei. îmbrăcase o rochiță 
albastră, vaporoasă, cu imprimeu cu floarea-soarelui, 
din vechile haine ale Emei, și-i venea de minune. Se 
opri la câţiva pași de Bătrânii care se retraseră în 
jilțurile lor. 

— Am fost lăsată fără mamă când aveam cel mai 
mult nevoie de ea. Am fost răpită, am fost supusă 
unui ritual străvechi, mi s-a băgat Focul în mine cu 
forța. Am fost implicată într-un joc nebun, de o 
femeie tiranică, am fost ţintuită cu legături in- 
candescente. Am luat Foc și-apoi Focul mi-a fost 
smuls în chinuri indescriptibile. Am fost amenințată 
cu moartea, am fost împușcată și-am ajuns apoi să 
port sângele prietenei mele pe mâini și-n suflet. Mi-a 
fost răpit iubitul, mi-a fost amenințată familia. lar 
acum... acum sunt izgonită din propria casă? Ce-aţi 
făcut voi - îi interpelă ea pe Bătrâni - în toată vremea 
asta? Cum v-a încercat pe voi viața? îndrăzniţi să daţi 
vina pe noi, să vă spălaţi pe mâini, sperând că 
amenințările vă vor ocoli? 

Cei trei o priviră înmărmuriţi și Gloriei îi străluciră 
ochii la vederea puterii fantastice a adolescentei din 
faţa ei. Poate că nu aveau să piardă, la urma urmei. 
Mulțimea scandă numele Monei și Bătrânii se văzură 
nevoiţi să-și înghită cuvintele pregătite pentru atac. 


Ema, Eric și Iris îi făcură semn Monei să-i urmeze. 

Ileșiră cu toţii afară, unde sute de Nativi îi așteptau 
cu sufletul la gură. Se opriră pe prima treaptă 
pietruită și priviră adunarea numeroasă: Nativii care- 
i urmau, care le susțineau crezul, aveau să îi urmeze 
și în luptă. Se ţinură cu toţii de mâini și îi admirară 
pe oamenii simpli din fața lor. Deși neobișnuiţi să-și 
folosească Forţa în alt scop decât cel casnic, toţi 
patru simțiră că vor alcătui o legiune pe cinste. Iris 
hotărî să ia cuvântul: 

— Dragii noștri, vă mulțumim că aţi venit astăzi 
aici. De azi înainte nu vom mai fi Forțe doar cu 
numele, ci ne vom folosi puterile, le vom cunoaște, 
vom învăţa să ne dozăm forţele și să le întrebuinţțăm 
în favoarea noastră și împotriva dușmanului. O... 
suntem  minunaţi! Suntem diferiți, dar mai 
asemănători decât vă închipuiţi. Gata cu bisericuţele 
și grupuleţele în funcţie de Element. Munciti alături 
de cine doriti cu adevărat, dansaţi cu cine vă place, 
iubiți pe cine vă dictează inima! De azi înainte 
suntem fraţi cu toţii, o singură familie, a Forţelor Na- 
turii. Mama Natură e numai una, ea ne-a făcut 
speciali și în inima ei suntem un întreg. Haideţi să fim 
propriii noștri eroi! 


XVI 


Iris reuși să împrăștie alaiul din Piaţa Sfatului, 
într-un gest de bun-simt față de Bătrânii scorţoși. 
Harmonie, precum și forța interioară ce ţinea 
comunitatea în armonie, aparţinea Nativilor. Bătrânii 
erau un simbol. Atât. In zadar se străduise să le 
deschidă minţile. Cum ar fi putut să fie altfel, când 
decenii întregi, cei care stătuseră pe tronuri nu 


făcuseră altceva decât să dea sfaturi rupte din 
mantrele spirituale? Nativii fuseseră învăţaţi să 
trăiască pașnic, chiar dacă satul lor trecuse prin foc 
și pară, pârjolit de-o forță născută și crescută în 
interior. Odată plecaţi, Nativii Focului fuseseră uitaţi 
și simpla amintire a existenţei lor era un sacrilegiu. E 
la mintea cocoșului că se vor întoarce, își spunea Iris 
adesea. Și venise vremea, timp în care Nativii Focului 
avuseseră suficient răgaz să se regrupeze și să gân- 
dească strategii de atac, să ţeasă planuri de 
răzbunare. Se înarmaseră cu răbdare cu zeci și zeci 
de ani în urmă, răbdarea fiind, poate, cea mai 
importantă armă care avea să le ghideze pașii pe 
viitor. Răbdare, ambiţie, forță fizică, tărie de caracter 
- toate laolaltă, într-o minte și un trup de om, aveau 
să nască un adevărat luptător. 

Și vor ajunge aici și vor găsi un popor de casnici 
care se va apăra în fața lor cu coase, sape și furci? Nu 
mai suntem pe vremea strămoșilor, nu mai suntem 
simpli țărani - dar ne comportăm ca unii atunci când 
vine vorba de-a învăța arta războiului! - le strigase 
Iris Bătrânilor în faţă, la întâlnirea precedentă. Așa 
că își luase inima-n dinţi și-și ascultase instinctele. 
Trebuia să fie Protectoarea care le fusese promisă 
prin naștere. Avea să devină femeia care, dacă nu 
trăise cu tot sufletul pentru Nativi, avea, în schimb, 
să-și dea viața pentru ei. 

Ema își privi prietena cu mândrie. încetase să mai 
fie femeia diafană, o prințesă Disney, dincolo de 
aspectul gotic, dat de crestătura de pe obraz. 
Devenise o adevărată conducătoare și lumea o 
asculta și o urma. Ema își dădu seama că nici nu mai 
conta că odată le greșise, câtă vreme acum punea pe 
primul plan binele comun și, mai mult, era hotărâtă 
să schimbe destine. 

O privi cu admiraţie și pe propria-i fiică. Stătea 
într-un grup de puștani care se uitau la ea ca lao 
zeiță din povești. Mona le povestea cu patos, râdea și 
gesticula, iar copiii nu-și luau ochii de la ea nicio 
secundă. 

— Mamă! o întrerupse din meditație Mona. îţi vine 
să crezi că oamenii de-aici n-au acces la o bibliotecă 
modernă? Că n-au citit niciun autor contemporan? Că 
nu știu, pur și simplu, cine este... Harry Potter? 

— Vom avea timp pentru toate, după... - întrerupse 
ea firul poveștii, realizând că n-ar fi trebuit să pună 
pe umerii copiilor povara numită luptă. Nu-l știți pe 
Harry? Asta nu e bine, reluă Ema firul discuţiei, 
dregându-și gafa.. Păi... va trebui să facem ceva în 
privința asta. Când vom avea timp, o vom trimite pe 
Iris înapoi la căsuţa în care am locuit noi și ne va 
aduce toate cărţile Monei. Și-apoi, o dată pe 
săptămână, vom ţine un club de lectură. E musai să 


intraţi în universul fantastic al vrăjitorilor și să faceţi 
cunoștință cu lumea magică de la Hogwarts! Ce 
spuneţi? 

— Daaa! strigară copiii în cor. 

— Eu zic să citim în fiecare zi! propuse o voce 
pițigăiată din grupul de copii. 

— Nu-1 lua în seamă, râse Mona. El e Denis și s-a 
cam prins de fusta lui Iris de când s-a reîntors aici. E 
un mic urmăritor şi-un devorator de cărți. Şi 
prietenul nostru, de-acum înainte, adăugă cu drag, 
ciufulindu-l. 

— Mona, hai, trebuie să mergem. Avem de făcut o 
oprire în drum spre casă! 

— Chiar trebuie să plecaţi? insistă Denis, vizibil 
afectat că cea mai cool fată din localitate spărgea 
grupul proaspăt format. 

— Mai sunt și alte zile, îi spuse Mona, ca o 
promisiune. 

Ema râse subtil, dar o mâhni ignoranţa care se 
așezase ca o peliculă subţire, cu rol protector, 
chipurile, peste satul uitat de lume. Rămăsese 
departe de ochii lumi, dar se și pierduse în negura 
timpului. Fusese cu adevărat norocoasă când i se 
aprobase mobilarea bucătăriei cu electrocasnice 
moderne, pentru a-și putea desfășura ușor activitatea 
de patiser. 

Plecară amândouă în tăcere. Ema luă palma fiicei 
sale într-a sa, continuându-și drumul și admirând 
casele de-o parte și de alta a ulițelor. Copilă fiind, 
Mona fusese fascinată de coloritul divers al caselor, 
în funcţie de Elementul care guverna fiecare locuinţă 
a Nativilor. Satul lor devenise și mai special în ochii 
ei atunci când începuse să deslușească simbolurile 
desenate cu pricepere pe pereţii exteriori ai 
construcțiilor. Nativii Apă își vopseau casele în 
albastru deschis, iar soclul, cu un albastru marin. 
Soclul era decorat, din loc în loc, fie cu desene 
simbolizând Elementul Apă, fie chiar cu scoici și 


pietre de mare. Nativii Aer aleseseră pentru casele 
lor un bleu del - un albastru ca cerul senin de vară, 
iar soclul părea un nor uriaș: o bandă albă vălurită, 
decorată, la rândul ei, cu simboluri discrete. Casele 
Nativilor Pământ fuseseră mereu preferatele Monei, 
asta pentru că mulţi integrau o parte din natura 
însăși în fațadele 

___ locuinţelor lor. Preferata ei 

rămăsese o casă ce tocmai se ivi de după colț, așa că 
fata se apropie s-o admire pe îndelete. Pereţii erau 
maro, în timp ce soclul verde simboliza iarba crudă și 
proaspătă. Mulţi își plantaseră iederă, pe care o 
întinseseră apoi pe casă, ca o perdea naturală 
fascinantă. Casa favorită a Monei încorporase în 
construcţie un copac natural, înalt și masiv. Farmecul 
lui era că frunzele nu i se îngălbeneau niciodată și nu 
cădeau toamna, ca ale celorlalți copaci. Bunica Maria 
îi spusese că e un copac vrăjit, dăruit de Mama 
Natură comunităţii, ca simbol al firii lor speciale, al 
puterilor lor nebănuite și al spiritului pe care să-l 
păstreze mereu viu și pur, asemeni frunzelor care-și 
păstrau veșnic culoarea. 

— îţi mai place casa asta? se miră Ema, surprinsă 
de delicatețea cu care Mona atingea copacul, ca și 
cum ar fi vrut să simtă întreaga profunzime a 
simbolisticii lui. 

— Da, e... specială, admise fata. Dar nu mai 
specială ca a noastră, nu? 

— Așa-i. A noastră e cu adevărat unică, doar a fost 
vopsită cu dragoste și decorată de mânuţele tale 
dibace și poznașe, își aminti cu melancolie că 
atrăseseră pentru a nu știu câta oară furia Bătrânilor, 
refuzând ajutorul meșterilor satului. 

— Mai povestește-mi o dată, te rog, rosti Mona. 

Ema îi zâmbi călduros, rememorând cu dragă 
inimă că era povestea pe care i-o spusese cândva 
săptămânal fiicei sale, la insistenţele ei. 

— După ce eu și tatăl tău ne-am căsătorit, ne-am 
construit o căsuță. Fiind prima familie mixtă din 
comunitate, ceilalți Nativi așteptau cu sufletul la gură 
să vadă ce culoare vom alege pentru ea. Așteptau să 
vadă care va fi cocoșul casei, în funcţie de culoarea 
aleasă. Doar că noi am făcut ce ne-a dictat inima și ni 
s-a părut logic. Din cei patru pereţi ai casei, am pictat 
doar doi: unul conform schiţei caselor Nativilor Aer, 
celălalt, precum casele Nativilor Apă. Abia după ce 


te-ai născut tu am vopsit și cel de-al treilea perete, în 
maro și verde. 

— Iar celălalt perete este și acum nevopsit. 

— Exact! îi confirmă Ema. Mă rog, nevopsit e 
exagerat spus. 

Mona pufni în râs, amintindu-și clipele în care 
susținuse că va deveni pictor și are nevoie de-o pânză 
mare pentru a-și exersa talentul. Așa că părinții 
vopsiră ultimul perete în alb și Mona desenase de zor 
tot ce-i trecuse prin cap: de la animale, la flori și 
fluturi, până la reprezentarea comică a familiei ei. 
Personalizase chiar și ceilalți pereţi, cu simboluri 
doar de ea știute. 

— Cred că ar trebui să împrospătăm culorile casei 
noastre, propuse Mona. 

Zări casa de la depărtare și îi păru ștearsă, ternă. 

— Da, ar fi bine. O vom face, după... Tăcu, 
blestemându-se că nu mai are curajul să facă niciun 
plan de viitor fără să se împiedice de ceea ce știa că 
va veni. Momentul care va trasa un alt punct de 
cotitură pe axa timpului localităţii. Mă bucur că mulţi 
și-au pus flori colorate pe pervazuri, ai observat? 
schimbă ea subiectul. 

— Da, zise Mona cu jumătate de gură. 

— Am ajuns, constată Ema, oprindu-se în faţa unei 
case albastre a Nativilor Apei. 

Mona recunoscu casa și se însenină imediat, dar 
ochii îi fură atrași de unul din colțurile casei care 
spărgea monotonia fațadei lor. 

— Un... copac? se miră fata, admirând desenul 
migălos al unui arbore înflorit în marea de albastru a 
casei. 

— Da, auzi vocea unui tânăr, dincolo de gard. E 
surioara noastră, Sofia. Prinţesa casei, spuse el, 
râzând. Haideţi înăuntru, le pofti, deschizându-le ușa. 
Unchiul Eric e aici deja, ne-a spus de ieri că veţi veni, 
așa că vă așteptam cu drag. De-aia nici n-am plecat 
de-acasă, cu toate că am auzit că rău am făcut că n- 
am auzit discursul verișoarei mele dragi. 


Un tânăr înalt si zvelt, cu un zâmbet ce-i lumina 
fata albă, le aşteptă în prag și le îmbrăţișă cu patos 
de cum călcară în curtea 

lui. Se opri s-o admire pe Mona din cap până-n 
picioare și o luă în braţe încă o dată, strângând-o cu 
putere. Fata se rușină, dar acceptă îmbrăţișarea 
sinceră și călduroasă. 

— Râul, Râul... fermecător ca întotdeauna, reuși 
Mona să spună într-un final, admirându-i buclele 
blonde, moștenite de la tatăl său. Nu-mi vine să cred 
că te-ai înălţat în așa hal, spuse, ridicându-se pe 
vârfuri pentru a ajunge la nivelul bărbiei lui. 
Fantastic! se minună din nou. 

— Păi, voi, fetele, sunteţi precoce, vă grăbiţi să 
creșteţi și-apoi stagnaţi, momentul în care noi, băieţii, 
ne facem intrarea în scenă și vă scoatem din lumina 
reflectoarelor, atrăgând atenţia asupra noastră: 
băieţii deveniți bărbaţi. 

— O, mai lasă vrăjeala! auzi Mona un alt glas 
cunoscut. Lasă fata să intre ca lumea în curte. O ţii 
pironită-n prag, de zici că-i pedepsită! 

Fata se apropie de ea, o cuprinse într-o 
îmbrăţișare călduroasă și îi sărută apăsat ambii 
obraji. 

— O, uau! Arâţi bestial, Georgia, conchise Mona, 
admirân- du-și verișoara înaltă și slabă, îmbrăcată 
într-o rochie albă și decoltată, care-i scotea bronzul în 
evidenţă. 

Părul lung, creţ ca al fratelui ei, îi cădea pe spate 
în bucle perfecte. O invidiase mereu pentru părul 
minunat, pentru volumul dat de cârliontii naturali. 
Ochii albaștri ca marea, nasul mic și buzele cărnoase 
o intimidau până și pe ea. Toate neamurile sale din 
partea tatălui aveau dinţii albi, perfecţi, de parcă 
natura i-ar fi modelat din preţioasele perle marine. 


— Da, mulțumesc, se bucură fata de complimente, 
dar și de privirile insistente ale verișoarei sale. îţi 
place părul meu? îţi zic un secret, continuă, fără să 
aștepte răspunsul Monei. Mi-l1 fac singură, cu coji de 
nucă și foi de ceapă. Și hainele tot eu mi le fac, se 
lăudă. 

— Cârpele! interveni Râul, chicotind. 

— Mai tacă-ţi fleanca, se rățoi Georgia la fratele 
său. Hai mai bine să-ţi prezentăm surioara, lumina 
ochilor noștri, centrul universului nostru, spuse cu o 
exagerare nedisimulată. 

Mona înainta încet, ca pe teren minat. La doar 
câțiva pași de ei, mama și mătuşa ei Rebeca - o 
femeie frumoasă, dar cam masculină din cauza 
umerilor lăți și-a părului șaten deschis, pe care-l 
tinea mereu prins în coc la spate, lăsând adesea im- 
presia că e cheală, aplaudau și se minunau de jocul 
unei copile vesele. 

— Mona, ce bine-mi pare că te văd! o îmbrăţișă 
mătușa. Ce mare și frumoasă te-ai făcut! Ești ca o 
păpușă și-ți stă de minune în rochie. 

Sigur a auzit de-a lungul timpului că-s o răzvrătită, 
că port doar negru, blugi și bocanci, își zise Mona. 

— Mulţumesc, aprecie fata. Știam de la tata că mai 
aveţi un copil. Doar că n-am dat importanţă acestei 
vești, completă în gând. 

— Da, ea e... accidentul! ţinu Georgia să 
completeze, răutăcioasă. 

— Georgi! se răsti Rebeca la ea. Nu fi 
nepoliticoasă! 

O săgetă cu privirea până ce adolescenta lăsă 
capul în pământ. 

— Eram doar sinceră, se apără fata. Doar este 
Nativ al Pământului, veni cu informaţia pe care Mona 
o aștepta cu interes. 

Se apropie de fetița zburdalnică, ce continua să 
alerge în cerc. Micuța se opri un moment și-i oferi 
Monei un zâmbet curat, apoi căzu în fund, ameţită. 

— Hei, micuţo! o salută și-o mângâie pe-un obraz. 
Eu sunt Mona, verisoara ta. Si eu sunt Pământ, să 
știi. Să mai crești un pic și te voi învăţa toate 
trucurile mele, spuse cu drag și crescu apoi în faţa 
tuturor flori multicolore, pe care i le oferi fetei. 

— Sofia a apărut în viața noastră pe neașteptate, 
sublinie Rebeca pentru urechile fiicei sale, dar ne-a 
umplut viața cu bucurie. N-am fost nicicând mai 


fericiţi. M-am speriat când mi-am dat seama că nu va 
fi Apă, ca noi toţi, dar Paul a fost un drăguţ și m-a 
liniștit toată sarcina, dându-vă pe voi ca exemplu. Așa 
că am îmbrățișat necunoscutul și bine am făcut. M-au 
ajutat 

mult și copiii, le mulțumi celor doi năzdrăvani din 
priviri. Ei au fost mai mult încântați că am încălcat o 
regulă sacră decât că vor mai avea o surioară. Stelele 
s-au aliniat într-un final, Bătrânii acceptând vestea 
noastră, chiar dacă în sinea lor au fiert de nervi. Nu 
suntem singura familie după voi care are un copil de- 
un alt Element. 

— S-a mai dezgheţat lumea la minte, răsuflă 
Georgia ușurată, vizibil fericită. 

— Că ai tu un gagiu Aer, de-aia te bucuri! i-o 
întoarse Râul. 

Nu dură mult și-și luă o palmă peste cap de la sora 
lui, urmată de înjurături în barbă. 

— Stăm câteodată și ne întrebăm dacă împielițaţii 
ăștia doi nu sunt mai copii decât micuța Sofia, râse 
Paul, care se-apropie de ei alături de Eric. Bine aţi 
venit în umila noastră casă, făcu el pe gazda 
primitoare. Eu am desenat copacul, ca simbol al 
noului nostru născut. Era păcat să nu fi onorat acest 
moment important din viețile noastre. Adevărul e că 
venirea pe lume a micuţei ne-a cam trezit la realitate, 
recunoscu, luând-o pe Sofia în braţe. Prea trăiam în 
lumea noastră perfectă, îngrădiţi de reguli! Am uitat 
să fim naturali, să simțim cum ar fi normal s-o facem. 
Un copil vine din dragoste, atunci când îi este dat să 
vină, nu se programează. 

— Mulţumim frumos! completă ironic Râul. 


— Ai și tu farmecul tău! i-o întoarse în glumă tatăl 
lui, așa programat cum ai fost. Așa că eu mă bucur 
nespus că aţi venit acasă și aţi și început să le daţi 
lecţii limitaţilor ăstora. A venit timpul să creștem, să 
ne dezvoltăm și să le oferim copiilor noștri toate 
informaţiile de care se bucură lumea întreagă. Sun- 
tem îndoctrinaţi și limitați, în loc să le fim cu 
adevărat superiori oamenilor. Doar pentru că avem o 
forță aparte, pe care o folosim din an în Paște, nu ne 
face să fim mai buni. Nu e o competiţie, nu mă 
înţelegeţi greșit. Dar îmi doresc ca noi și copiii noștri 
să ne dezvoltăm abilitățile, să lucrăm cu puterile 

buni. Eu, unul, m-am săturat doar să-i sting focul 
vreunui vecin disperat, care n-a ţinut sub control 
grătarul din grădină. Noua generaţie are nevoie de 
un exemplu. Voi trei sunteţi acela! 

— Să nu exagerăm, spuse Ema rușinată. Poate ne 
deosebim puţin de voi, dar avem și noi fricile noastre. 

— Gata cu ele! rosti Eric cu patos. Fix asta vrea ea: 
să ne vadă șovăind, să ne îndoim de noi și de cel de 
lângă noi. Ea chiar crede că e o glumă când spunem 
că împreună suntem mai puternici. 

— Toţi pentru unul, unul pentru toţi! se înflăcără 
Rebeca, în- tinzând mâna în faţă. 

Pe rând, toţi ceilalţi le-așezară pe ale lor una peste 
alta. Erau asemeni cavalerilor care-și uneau săbiile 
într-un centru de încredere și sprijin reciproc. 

Desenul copacului înflorit semnifica speranţa şi 
libertatea, idealuri pentru care fiecare merita să 
lupte! 


XVII 


— îmi pare rău că nu te-am crezut când mi-ai spus 
de mama, se scuză Paul pentru a nu știu câta oară. 
Doar că... e ceva greu de digerat. Părea... imposibil! 
încă îmi pare ireal. Dacă n-aș fi văzut-o cu ochii mei, 
aș fi insistat că ești nebun și ai urgent nevoie de 
ajutor. Dar a fost real, își aminti. Am citit atâta ură în 
ochii ei, spuse cu regret, lăsând capul în pământ. 
Credeam că ne iubește. Suntem fiii ei, la naiba! Dacă 
nici ăsta nu-i lucru sfânt, atunci ce e? 

— Nu știu, Paul, zău! răspunse Eric. Ne-o iubi, în 
felul ei bolnav de-a iubi. în mintea ei, o face pentru 
binele tuturor, ea chiar crede că ne va mântui, că e 
un Mesia crescut pe pământ de Divinităţile Focului cu 
scopul de-a izbăvi Nativii. 

— Mie nu-mi vine să cred, recunoscu Rebeca 
zăpăcită. Adică... e mamă. Ar trebui să fie mamă 
înainte de toate! A trăit ca noi, alături de noi, a 
crescut doi băieţi extraordinari... și acum îmi spuneţi 
nu numai că e dracul pe Pământ, ci și că vrea să 
dezlănţuie Iadul asupra comunităţii noastre. Şi a 
început cu propria familie! Rosti răspicat ultima 
propoziţie, sperând că se va convinge de absurditatea 
propriilor afirmaţii. E un drac care se crede înger, 
sau cum? întrebă, descriind mișcări largi cu braţele. 

— Cam așa ceva, se amuză Ema de cuvintele 
cumnatei sale. Cred că visează la o comunitate 
renăscută, chiar dacă asta înseamnă să ardă și să 
reclădească totul de la zero. Harmonie e doar 
fundaţia de care are nevoie. Si are nevoie si de noi, 
Nativii, de oameni care să i se supună, într-un final. 
Ce rost are să domnească peste un oraș de cenușă, 


fără discipoli? Nu, vrea cu disperare să fie adulată, să 
i se recunoască sacrificiul. A muncit atâţia ani 
plănuind cum să ne atace, făurind în secret arme 
umane, pentru ca totul să-i iasă ca la carte. Mona i-a 
fost indispensabilă, sânge din sângele ei, fata care s-o 
urmeze. Asta spune, totuși, multe despre ea. Putea, 
până la urmă, să pârjolească satul de mult, i-ar fi ieșit 
de minune. Dar nu, ea e un strateg, nu acţionează din 
impuls. Şi-a pus speranţele în nepoata care se va 
dedica Focului și cu care va domni peste Nativi. 
Atragerea Monei de partea ei ar fi venit automat cu 
detașarea ei faţă de noi. Asta e o ruptură emoţională 
teribilă, o schiță diavolesc gândită pentru nimicirea 
noastră sufletească, înainte de-a ne cuceri teritoriul. 

— Eu tot nu o înţeleg, se revoltă Rebeca. Adică... 
să coci tu un plan atâţia ani de zile? Mai bine ne 
ataca în tinereţe, când se afla și ea în floarea vârstei. 
Acum nu mai are atâta timp la dispoziţie ca să se mai 
poată bucura de succesul ei. Asta, bineînţeles, dacă-i 
iese. 

Ceilalţi trei râseră de vorbele femeii, care-i privea 
aproape bosumflată. 

— O, Rebeca, ai fi surprinsă să vezi puterile 
mamei, vorbi Eric, considerând oportun să intervină. 
Sunt sigur că și astea le-a dobândit în timp. E ceva 
dincolo de Forţa Focului. E magie, e răutate în stare 
pură. Așa că eu zic că nici n-ar trebui să îndrăznim s- 
o subapreciem. E mult peste noi, atât ca nivel de 
pregătire, cât și ca spirit de anticipație. Şi mai are un 
atu. 

Făcu o pauză scurtă, suficient ca ascultătorii lui să 
caște ochii cât cepele în așteptarea răspunsului 
revelator. 

— Ne cunoaște, spuse Eric scurt. Ne cunoaște 


comunitatea, fiecare locșor din localitatea asta și pe 
noi, ca oameni - știe fiecare familie în parte, ne știe 
obiceiurile, tabieturile. Și... își cunoaște familia, cea 
care-i va ţine piept, la urma urmei. Noi vom sta în 
prima linie de apărare și sunt sigur că se bazează pe 
asta. Odată ce va trece de noi, restul va fi floare la 
ureche. 

— Atunci haideţi să spargem barierele comunului! 
se înflă- cără Paul. Să rupem prejudecățile astea 
despre noi - Nativii pașnici. Să ne dăm silinţa să fim 
exact opusul a ceea ce se așteaptă ea. 

— De-ar fi așa ușor! se trezi Ema vorbind fără să-și 
cântărească spusele. 

— Păi ea e una, cât de greu poate fi? pufăi Rebeca, 
ridicând din umeri. 

— Una? se impacientă Ema, ridicându-se în 
picioare de pe scările de ciment. Ce naivă ești! 

Ochii mari de uimire ai femeii o făcură pe Ema să 
regrete cuvintele scăpate. Nu fusese ceva ce nu 
gândise, dar uitase să fie diplomată și toate 
nenorocirile abătute asupra ei o făcuseră să înţeleagă 
că a fi direct și sincer este cea mai bună opţiune. 
Totodată, uitase ce înseamnă să ai prietenii și familia 
aproape și-acum înţelese că ar trebui să scoată la 
iveală, din străfundul fiinţei sale, toleranța și 
bunătatea în relaţia cu oamenii dragi. Uitase 
caracteristica Balanţei de-a cântări totul înainte de-a 
lua o decizie, până chiar și vorbele care, de cele mai 
multe ori, răneau mai mult decât loviturile. Nu-și 
jignise cumnata, dar to- 


122 


Forte ale Naturii - Furia Elementelor Daniela 
Faur 


nul pe care i-o spusese, ca și cum ea trăia într-adevăr 
pe altă lume - una roz și fără griji sunase ca o ofensă 
adusă spiritului ei de observaţie. 

— lartă-mă, se scuză, oferindu-i o privire caldă. Nu 


trebuie să ne gândim nicio clipă că Sara va fi singură. 
Vor fi cu sutele, poate chiar mai mulţi. îi cunosc pe 
unii dintre cei care-o urmează și, credeţi-mă, nu vor 
avea milă de noi. 

Eric își privi soția nedumerit, întrebându-se dacă îi 
ascunsese ceva de când veniseră aici. Nu-și trădase 
în niciun fel trăirile, îi păruse chiar mai senină de 
când se întorseseră în Har- monie. Acum însă citi în 
ochii ei o spaimă pe care o ţinuse pentru ea și care-o 
instiga la o francheţe surprinzătoare. 

— Ma-ma, îi întrerupse glasul suav al micuţei 
Sofia. 

— Mamă, am făcut suficient pe dădaca. la-ţi în 
primire prinţesa. Și... lăsaţi discuţiile de oameni mari 
pentru altădată sau retrageţi-vă în casă, dacă nu vreţi 
să băgaţi trecătorii în sperieţi, spuse Georgia franc. 
lar noi avem treabă, zise arătând spre fratele și 
verișoara ei. Știţi voi, chestii de adolescenţi. 

— Avem? întrebă Mona curioasă, care până atunci 
alergase prin curte după Sofia. 

— Păi, cum altfel? Stiam că vei veni, așa că ne-am 
pregătit să-ți facem o primire ca la carte. Să lăsăm 
oamenii mari să discute, noi avem chestii mai 
interesante de făcut, spuse, subliniind ultimul cuvânt. 
Ești pregătită pentru aventură? 

Mona râse de entuziasmul verișorului si încuviință 
dintr-o scurtă mișcare a capului, curioasă. 

— Aveţi grijă să nu daţi foc la casă, strigă Paul în 
urma lor. 

— Foc? se întrebă Mona mirată. E un fel de-a 
spune sau...? 

— Vei vedea, răspunse Râul, făcându-i cu ochiul. 

O conduseră în spatele casei. Fata rămase mută de 
uimire când văzu un câmp de apărare improvizat în 
stilul unui labirint. Patru butoaie uriașe, așezate în 
colțurile unui pătrat imaginar, erau pline ochi cu apă. 
în mijlocul lui, într-o grămadă dezordonată, văzu 
lemne tăiate, obiecte de plastic și cârpe mur- 

dare. Până să ajungă la butoaie, zeci de obiecte 
contondente le blocau calea și singura modalitate de- 
a trece în partea cealaltă a curții era ocolirea lor - nu 
era deloc o treabă ușoară. Zeci de fire de nailon, 
asemeni celor de pescuit, erau prinse de crengile 
pomilor opuși, ca un păienjeniș. Mona desluși cu greu 
adevăratele capcane invizibile. 

— Ce mama naibii coaceţi voi aici? se scăpă Mona. 

— Hai, recunoaște că-ţi place! o tatonă Râul. Când 
te gândești că ne ia vreo două ore să aranjăm totul și- 
apoi dărâmăm ce vezi în fața ochilor cam în zece 
minute... ai zice că nu merită, dar e un exerciţiu bun 
pentru noi, să știi. Ne-am construit propriul câmp de 
bătălie, unde să ne testăm puterile. 

— Fără inamici, pufni Mona, deși regretă că o 
luase gura pe dinainte. 

— Nici n-avem nevoie de adversari, interveni 
Georgia. E un test menit să ne ajute să ne cunoaștem 
pe noi înșine, să ne vedem abilităţile. Improvizăm și 
inamici, fii fără grijă. 

— Cum ai trece prin toate astea? fu Râul curios. 
Vreau să zic, cum ajungi dincolo de butoaie? Să zicem 
că acolo te așteaptă... trofeul. 

Aș arde totul în cale, îi trecu Monei prin minte. 
Dar Focul o abandonase și fata crezuse că luase cu el 
și gândurile incitatoare. Nu o făcuse, Mona simțind în 
acel moment că cea mai scurtă cale spre victorie e 
cea directă, fără ocolișuri și menajamente. Nu știu 
exact la ce să se aștepte, așa că se gândi să-și ia 
verișorii prin surprindere. Lovi scurt pământul cu 
piciorul drept și înălță o movilă care le ajunse celor 
doi până la brâu. Pe urmă se întinse, își arcui trupul 
și sări printre firele subţiri, întinse pe deasupra lor ca 
o pânză de păianjen. Abia atunci le zări de-a binelea, 
nu înainte ca ultimul fir să o taie-n carne vie. Ateriză 
pe pământul care-i ridicase deja o altă treaptă și feri 
o altă reţea fibroasă. în faţa ei se aprinse un foc din 
mijlocul obiectelor pe care le crezuse aruncate 


anapoda. Erau materialele care alimentau focul, dar 
nu suficient cât să menţină fla- 

_ căra mare. Dădu să se-apropie și 

văzu sticla care-și goli conţinutul peste vâlvătaie. 
Mirosul de combustibil o izbi în nări. Focul se înteţi și 
se propagă în micile șanțuri formate în pământ, pe 
care le scăpase din vedere. Flăcările nu se stinseră, 
așa cum anticipase, semn că erau și ele alimentate de 
lichidul inflamabil, turnat cu grijă în crăpăturile din 
pământ. Stătu preț de câteva secunde și se minună 
de Focul de dinaintea ei. Avea în el ceva atât de 
familiar, încât ar fi stat să-l admire la nesfârșit. 
Combinația aceea fascinantă de culori tomnatice, 
jocul nuanţelor arămii reflectate în irisurile ei o 
liniști. îi veni să urle în gura mare că Focul este cel 
mai viu Element și că nu e dușmanul lor, dacă ai ochi 
să-l privești. Dar atunci se întâmplă ceva - un fum 
negru ieși din vâlvătaie și-un miros puternic de 
cauciuc ars o aduse cu picioarele pe pământ. Asta nu- 
i Focul meu, Focul pur, se trezi gândind. Le aruncă o 
privire piezișă verișorilor care rânjeau la ea. Atunci 
își ridică mâinile și le așeză pe piept. închise ochii și- 
și alungă toate gândurile care-i distrăgeau atenţia. 
Venise timpul să-și îmbrăţișeze din nou Pământul 
care-i fusese sortit drept călăuză în viaţă. își întinse 
braţele în lateral și pământul se săltă în fire subtiri, 
urmând mișcările celei care-l dirija cu măiestrie. 
Mona creă apoi două vârtejuri de nisip și praf, pe 
care le avântă spre focul mocnit, stingându-l într-o 
clipă. își scutură palmele, victorioasă, amuzându-se în 
sinea ei de naivitatea verișorilor, care crezuseră că o 
pot pune în dificultate. Floare la ureche! își spuse 
mândră. Dădu să înainteze, dar apa din butoaiele din 
faţa ei începu a se înălța. Erau ca două valuri uriașe 
care se întâlnesc la mijloc, formând o barieră 
plutitoare. Frumos, gândi ea, dar nu suficient cât să 
mă ţină în loc. Se întoarse din nou spre Râul și 
Georgia. Băiatul îi făcu cu ochiul și manevră fără 
efort Apa din spatele ei. înainte să mai facă vreun 
pas, Georgia ridică, la rândul ei, Apa din celelalte 
două butoaie, creând o a doua barieră. Mona râse, 


dar, până să se dezmeticească, fraţii uniră cele două 
obstacole incolore și ea se trezi înconjurată de Apă 
din toate părțile. Stătea în mijlocul unui 

unduitoare. îi putea zări pe cei doi printre obstacolele 
vălurite care pulsau a viaţă. Aceeași viață pe care-o 
văzuse mai devreme în Focul jucăuș. Apa îi de- formă 
realitatea, verișorii părându-i-se niște creaturi 
agitate, deși stăteau pe loc. îi plăcu spectacolul, dar 
știu că trebuie să treacă de butoaiele din capătul 
curții pentru a câștiga trofeul imaginar. Așa că le 
întoarse spatele și, când ajunse lângă peretele fluid 
din fața ei, vru să treacă prin el. Crezuse că va 
răzbate prin el ca prin pâine, dar mare-i fu uimirea 
când acesta vibră, împingând-o înapoi. Apa devenise 
flexibilă în mâinile mânuitorilor ei. Pentru ea, fusese 
ca și cum ar fi încercat să străpungă un perete 
elastic, dar dur, complet impenetrabil. Chicotelile din 
spatele ei o enervară și-o ambiţionară să treacă odată 
de bariera aceea. La urma urmei, era făcută și 
susținută de doi adolescenţi. Vru să trișeze într-un fel 
și să treacă peste ea, Pământul crescând nivelul sub 
picioarele ei. Dar cu cât se înălța, cu atât se ridica și 
perdeaua de Apă. Pământ contra Apă, își zise. 
Niciodată nu se întrebase care dintre ei va câștiga 
într-o confruntare directă. Mona își combinase de 
multe ori Elementul cu cel al părinţilor ei, dar mereu 
în joacă și întotdeauna se completaseră, nu se 
întrecuseră. Pământ versus Apă. Gândește! se 
apostrofă ea. Se aplecă și strânse pământul în bulgări 
uriași pe care-i aruncă apoi în zidul care fremăta sub 
ploaia de lovituri. Fiecare bulgăre fu respins de 
bariera care încetase să mai fie una de Apă pură. 
Mona văzu în ea mult mai mult de-atât, văzu energie, 
o forţă electrică de-a dreptul, și se întrebă cum Dum- 
nezeu e posibil așa ceva. își mai observase tatăl 
îngheţând Apa, dar niciodată nu văzuse o Apă 
flexibilă și dură, totodată. Dacă pe deasupra ei nu pot 
trece și prin ea nici atât... atunci va trebui să o fac 
pe... dedesubt, gândi. Bănui că Pământul ei nu-i va 
permite Apei să se infiltreze, așa că își luă avânt și 
făcu un lucru nebunesc. întinse braţele deasupra 


capului și se aruncă în jos, ca și cum ar fi sărit în 
mare. Pământul se deschise și-o înghiţi. 


— Ce mama naibii?! exclamă Râul, speriat și 
debusolat. 

Cei doi așezară Apa înapoi în cele patru butoaie și- 
o zăriră pe Mona în locul pe care ei îl indicaseră 
drept linie de sosire. Fata era plină de pământ uscat 
din cap până-n picioare și se scutura încet, așa cum 
făcea mama lor, în bucătărie, când se umplea 
accidental de făină. 

— Unde-i premiul? întrebă Mona, toată un zâmbet. 

— Băi, vară, ești nebună? se arătă Râul șocat. 
Nimeni n-a mai trecut de zidurile noastre până acum. 
Să-i fi văzut pe mama și tata: un car de nervi, își 
aminti, amuzat. Ce-a fost asta? Adică... faci des așa 
ceva? Mie așa mi s-a părut, mărturisi el, fără a-și 
ascunde surprinderea. 

— Nu, recunoscu Mona. Pur și simplu, am căutat o 
portiță de salvare. întotdeauna există una, trebuie 
doar să elimini variantele nepotrivite. A fost pentru 
prima dată când am făcut așa ceva. M-am rugat să 
meargă. La urma urmei, ce puteam păţi? în cel mai 
rău caz, m-aș fi ales cu o lovitură zdravănă și vreo 
vânătaie... pe viaţă, adăugă, zâmbind. Eu, ca eu, 
dar... voi... a fost ceva nemaipomenit. Apa... e Apă. 
Voi aţi făcut un adevărat scut energetic. Cum e 
posibil? 

— Apa e Apă! pufni Georgia. Asta spune toată 
lumea și uite că poate fi mai mult de-atât, în mâinile 
potrivite, nu? Hai să-ţi arătăm. 

Se apropiară cu toţii de un butoi și Râul aduse Apa 
în fața Monei. Era ca un val spectaculos, având 
propria gravitație. 

— Pune mâna, o sfătui. Hai, curaj! insistă, când 
simți ezitarea fetei. 

Mona întinse mâna și o trecu prin Apă cum 
procedase când fusese înconjurată de cei patru pereţi 
transparenţi. O bucură senzaţia revigorantă și se 
minună de iuţeala Apei, care-i smuci mâna într-o 
clipită. 

— Bun, încearcă să faci asta... acum! îi propuse 


Georgia. 

Fata ridică Apa din butoiul de vizavi și-o uni cu cea 
susținută de fratele ei. Mona văzu acum scânteia care 
lega cele două valuri într-o simbioză perfectă. 

Atinse Apa plutitoare și descoperi aceeaşi 
combinaţie stranie de elasticitate și duritate. 

— Cum e posibil? vru ea să afle. 

— Puterea gemenilor, o lămuri Râul. Când văzu 
fața uimită a verișoarei lui, continuă: se spune că 
dacă gemenii își combină puterile, pot amplifica forța 
Elementului. 

— Şi nu doar amplifica, interveni Georgia. Practic, 
am conferit Apei alte caracteristici. Cumva, am făcut- 
o dură ca piatra, sigur ai simţit, dar o putem manevra 
în forma ei lichidă. Puțin mai vâscoasă, dacă vrei să-i 
spui așa consistenţei sale finale. 

— Şi cum Dumnezeu aţi descoperi asta? se-arătă 
Mona tot mai curioasă. 

— Am auzit povești, oferi Râul explicaţiile cerute. 
Ştii că aici informaţia circulă, dar e spusă ca o 
poveste, ceva de neînchipuit și de neprobat acasă - 
dacă vrei. Cum e și cazul Transformării: nu e decât o 
poveste de speriat Nativii poznași. Așa-i, oare? zâmbi 
cu subînţeles. Se spune că totul este scris în Marea 
Carte care-a dispărut din Harmonie odată cu voi. 
Acum știm cine și de ce a luat-o. Așa că eu și soră- 
mea ne-am apucat de experimentat. Am făcut curtea 
varză, am inundat-o, am ars-o. Ne-am luat zeci de 
bobâmace de la părinţi. Deși au fost sceptici la 
început, mai târziu ne-au încurajat. Totul pe fondul 
dispariției mătușii Ema. Cred că au simţit că e nevoie 
să ne cunoaștem adevăratele puteri, în cazul în care 
vom avea nevoie de ele. 

— Sunteţi grozavi! se minună Mona și îi îmbrăţișă. 

— Şi tu ești! Ne-ai lipsit! mărturisi Georgia, 


primind cu căldură gestul de afecţiune al verișoarei 
sale. 

— Și... cum ţi se pare terenul nostru de joacă? vru 
Râul să știe neapărat. 

— Ei bine, m-aţi surprins, trebuie să recunosc, 
admise Mona. Un singur lucru nu pușcă cu realitatea: 
Focul. Dacă aţi vrut să imitaţi Focul Nativilor, care-l 
stăpânesc, ei bine, n-aţi reușit. Și nici nu aţi putea s-o 
faceţi. Focul lor arde și devorează. Se înalţă și te lasă 
fără suflare. Nu-1 poţi stinge cu una cu două. Atacân- 

du-1, îl provoci și intensitatea lui te orbește și te 
năucește. E Viu și mușcă din carne vie cu poftă și- 
apoi se linge pe bot și mai flămând. 

Râul își privi verișoara hipnotizat, uimit de patosul 
cu care povestea, și o opri înainte de a i se face pielea 
de găină. 

— La naiba, fată! Se vede că ai fost și Foc... felul în 
care vorbești despre el aproape că-l umanizează și 
mă bagă pe mine în sperieţi, așa că... mersi de 
informaţie. Am făcut un Foc de cacao în comparaţie 
cu mărețul Foc. Am priceput. 

— Da, spuse scurt Mona, privind prin ei. Eu... îl 
simt! 

— Şi asta nu-i ciudat deloc! rosti Georgia 
entuziasmată. Am auzit că, de mâine, ne antrenăm cu 
Nativii, schimbă ea subiectul. Perfect! Abia aștept! 
Noi, cei trei fantastici, le vom arăta Fraţilor noștri 
puturoși ce-nseamnă să fii o Forţă! 

Cei trei râseră în cor și risipiră tensiunea și 
nesiguranța care îi cuprinsese auzind discuţiile 
părinților. 

în cealaltă parte a curţii, Ema mustea a 
îngrijorare. Aerul îi adusese la urechi discuţia 
copiilor. Uitase că poate face asta. Bucuria pe care-o 
simţise în vorbele adolescenților care evocaseră 


puterea gemenilor îi strânse inima. Știu că undeva, în 
cealaltă tabără, o pereche de gemeni avea să profite 
la maximum de puterea lor combinată. Foc unit cu 
Foc. Robert și Olivia. 


XVIII 


Mona vorbi cu atâta patos despre exerciţiul la care 
fusese provocată de verișorii ei, tot drumul spre casă, 
încât părinţii ei nu se mai săturară să o privească. 
Vorbea și gesticula, expli- cându-le cum reușise să 
treacă de toate obstacolele minuţios gândite de Râul 
și Georgia. 

— Mamă, tată, chiar cred că vom avea o șansă în 
lupta cu Focul. Să-i fi văzut pe cei doi, cât sunt de 
stăpâni pe ei, cu câtă măiestrie își mânuiesc 
Elementul. Le vom insufla această dra- 

goste celorlalți Nativi și vom fi o armată care le va da 
de furcă înfumuraţilor. Veţi vedea! 

Eric îi aplaudă iniţiativa, în timp ce Emei i se 
strânse sufletul la fiecare vorbă înflăcărată a fiicei 
sale. Pentru prima oară, Mona adormi de-a dreptul 
încântată, menţionând că va gândi strategii de luptă 
în vis, iar dis-de-dimineaţă se va oferi să-i antreneze 
pe Nativii Pământului. 

Eric și Ema merseră și ei la culcare, undeva la 
miezul nopţii, dar femeia se trezi înainte de răsăritul 
soarelui. Eric o găsi în bucătărie, echipată cu mănuși 
de plastic și frecând de zor chiuveta. 

— Ema... ești bine? întrebă somnoros, frecându-și 
ochii cu podul palmelor. 

— Cum nu se poate mai bine, mormăi ea în barbă, 
apăsând și mai tare pe buretele de sârmă. Ne 
antrenăm copiii să-i trimitem la război. Ce-ar putea fi 


mai bine de-atât? De azi, vom fi soldaţi cu mic, cu 
mare. îi dăm și pisicii, care dă târcoale casei de când 
am venit, o armură, și-o aruncăm și pe ea în luptă! 

— De ce ţi-e frică? 

— Frică? Nu mi-e frică! spuse Ema răspicat, de 
parcă ar fi acuzat-o de cine știe ce grozăvie. 

își aruncă mănușile de bucătărie în chiuvetă și 
rosti repede, pentru a preîntâmpina replica soţului: 

— Frica e pentru lași! Pentru cine are timp să stea 
să cugete și să se sperie în avans de ce va să vină. își 
încleștă pumnii și maxilarul, apoi vorbi și mai apăsat: 
nu mai am timp de temeri, nu-mi mai permit luxul de- 
a trăi coșmarurile la intensitatea clipelor reale. Am 
fost slabă, m-am panicat la orice adiere de vânt și am 
permis fricii să mă coboare în abisul tenebros al 
minții mele. Gata! Destul! Sunt o Forţă, trebuie să-mi 
îmbrăţișez destinul, parcă așa mi-ai spus, nu? 

— Iubito, îi spuse Eric blând, apropiindu-se de ea 
și slăbin- du-i strânsoarea palmelor, pentru a i le 
cuprinde. Analizezi totul prea în detaliu. Tu, Balanţă 
ce ești! E perfect normal să-ţi 

fie frică. Eu am trăit cu frica-n sân timp de cinci ani. 
Și asta nu m-a făcut un laș. Mi-a fost frică să nu uit, 
nici măcar o clipă, scopul de a te regăsi, mi-a fost 
frică pentru Mona, constant. Și în momentul de faţă, 
ei bine, și-acum mi-e frică. E un sentiment uman care, 
ai să râzi, nu arată cât de slabi suntem, ci cât de 
măreți. Trebuie să ai un lucru, ca să-ţi fie frică să nu- 
1 pierzi. Tu și Mona sunteţi averea mea spirituală și 
sufletească. E normal să am temeri în ceea ce vă 
privește pe voi două și viitorul nostru. Chiar și 
simplul gând că nu ne mai petrecem timpul 
împreună, așa cum o făceam cândva, e o frică, 
resimțită ca o pierdere. Frica ne face să ne 


conștientizăm punctele slabe și să ne perfecţionăm. 
Tu ești azi lângă mine deoarece am murit de teamă 
că te voi pierde, noi suntem azi aici, de frică să nu ne 
pierdem identitatea spirituală. Pentru toate astea am 
luptat și vom lupta până la ultima suflare, conchise 
Eric, privind-o cu aceiași ochi blajini. 

— Cum de-ai ajuns să vezi partea bună în orice 
situaţie? se minună Ema, parţial convinsă de 
argumentele soţului. 

— Pentru că binele există în orice, chiar dacă nu-l 
vezi, îi zise Eric cu îndârjire. 

— Ha! pufni femeia. Doar nu crezi asta cu 
adevărat! i-o trânti, încruntându-și sprâncenele. 

îi întoarse spatele și privi pe fereastră, fără a 
observa ceva anume, și vorbi ca pentru ea, un alt 
monolog rostit cu voce tare: 

— Bine... De unde atâta bine? Unde ai văzut binele 
când ai rămas fără mine? In toţi acești ani în care ai 
suferit, în care Mona m-a plâns, încercând să accepte 
că a rămas fără mamă? Oare binele de care vorbești 
va fi suficient de puternic atunci când câmpiile vor fi 
cuprinse de flăcări nesfârșite? Cum să-mi trimit 
copilul la luptă, când știu ce va veni? 

— Nu cred că mai putem decide noi pentru ea. Nu 
o mai putem trata ca pe-un copil, nu și acum, după ce 
a trecut prin ce-a trecut. Doamne, ce calvar a 
înfruntat! Trebuie să trăiască cu moartea prietenei 
sale pe conștiință, e un sentiment de care 

noi nu o vom putea vindeca în veci. Doar ea o va 
putea face, luptând pentru crezul ei, pentru familia 
ei, pentru viitorul pe care și-l dorește. Iubitul ei e 
prizonier. Cum crezi că am putea s-o convingem să 
stea deoparte? 

— Nu știu! urlă Ema. îi voi înălța cel mai uriaș 


turn, îi voi săpa cel mai adânc beci din lume și-o voi 
închide acolo până va trece urgia. S-o ţin departe de 
ea. Departe de... el, spuse aproape fără glas, 
cuibărindu-și faţa în palme. 

— Ema, ce-mi ascunzi? Ce-ţi macină sufletul? 

Se apropie de ea și-i dezveli chipul plâns. 

— în seara în care ne-am reîntors în Harmonie, eu 
am plecat ultima. Am ieșit afară, am simtit ceva, ca o 
chemare. Si el era acolo, Robert, complet răvășit. 
Atunci am înţeles ceea ce se întâmplase. Am înţeles 
că Gabriela fusese fiica lui și că tocmai o pierduse. N- 
am avut nevoie de cuvinte pentru a-i simţi durerea. 
Chipul lui era aproape... monstruos. 

— Ema, ţi-a făcut ceva? Te-a rănit în vreun fel? se 
panică Eric. 

— M-a atins acolo unde știa că mă va durea cel mai 
tare. Dar, de data asta, n-a făcut-o ca pe o răzbunare 
împotriva mea. De data asta o vrea pe ea ca preţ 
pentru moartea fiicei sale. „Ochi pentru ochi, fiică 
pentru fiică". E tot ce mi-a spus! Mi-a fugit pământul 
de sub picioare, încă îmi fuge când mă gândesc la 
asta. Omul ăsta va face pe dracu-n patru să ajungă la 
ea și să-i ia viaţa. Cred că doar pentru asta mai 
trăiește acum! 

Eric văzu cum soţia lui se crispează și tremură 
vorbind despre episodul pe care îl ţinuse doar pentru 
ea și care-i măcinase existenţa de când reveniseră pe 
pământurile natale. 

— Hei, îmi pare rău că ai trecut singură prin asta! 
spuse, luând-o în braţe. O ţinu acolo minute bune, la 
căldura pieptului său, până îi simţi trupul 
detensionat. Mona va fi bine. Ne are pe noi. Te are pe 
tine. E puternică și curajoasă. Am încredere că totul 
va fi bine. O vom proteja cu preţul vieţii noastre. 

— O, asta ţi se pare o variantă bună? Să ne dăm 
viața pentru ea? Da, la nivel ideatic, e lucrul cel mai 
drept, dar, Eric, asta ar 


132 


Forte ale Naturii - Furia Elementelor I Daniela 


devasta-o, să rămână fără unul dintre noi. Din nou. 
Nu! Trebuie să o protejăm și să avem grijă și de noi, 
de noi amândoi. Merităm să avem un final fericit, să 
ne avem unul pe altul! 

— Ai perfectă dreptate, vorbesc fără să gândesc! 
Ce spui, ne luăm ziua asta pentru noi? înainte să 
înceapă nebunia? propuse Eric. 

— Azi? se arătă Ema debusolată. Azi va începe Iris 
antrenamentele. Ai văzut ce entuziasmată este Mona. 

— Atunci... jumătate de zi? Sau măcar un sfert de 
zi? Tare aș vrea să ajung... 

— La mare? îi fură Ema replica, anticipând dorința 
soțului ei. 

— La mare, spuse oarecum rușinat că se gândise la 
plăcerile lui, când amenințările le băteau la ușă. Sunt 
oare prea egoist? 

— Nu ești, surâse. E ok pentru mine. în două ore 
plecăm, așa că poţi să mai cucăi puţin. 

— Nu vrei să... să cucâim? 

— Eu am ceva în plan. Dacă e să ne răsfățăm, să o 
facem până la capăt, spuse făcându-i cu ochiul. 

— Bine, atunci, la culcare cu mine. Cred că mă voi 
cuibări lângă Mona, dacă tu mi-ai refuzat compania. 
A trecut ceva timp de când n-am mai strâns-o în 
braţe, recunoscu abătut. Ești sigură că ești ok? 

— Da, sunt bine. Mi-am luat o piatră de pe inimă. 
Sunt bine, serios. Somn ușor, îi ură, după ce-l sărută 
duios pe frunte și pe fiecare ochi în parte. 

îi ţinu apoi câteva clipe chipul blând între palme. 
In ochii lui verzi ghici valurile înspumate ale mării, 
iar moliciunea pielii lui îi aminti de nisipul fin al 
plajelor de acasă. îi mângâie părul bălai, pe care-l 
asemuise întotdeauna spicelor coapte de grâu prin 
care alergaseră în copilărie. 

Bărbatul se înroși când se simţi analizat și-și 
sărută soţia cu ardoare. Ema răspunse sărutului lui, 
lăsându-se purtată pe aripile pe care nici măcar Aerul 
ei nu i le oferea, așa cum o făcea dragostea care 


încolțise din nou în inima ei. 

Rămasă singură, cu gustul lui pe buze, știu exact 
ce avea de făcut. își alungă repede gândurile negre. 
Știu că iubirea lor va fi ca o barieră în faţa răului. 
Asta va fi mantra după care își va ghida pașii în viaţă, 
de acum înainte. Dragostea lor le dovedise în 
nenumărate rânduri cât de surprinzătoare putea fi. 
Fusese veche, fusese nouă, dar mereu o constantă 
care le definise existenţa. Ştia reţeta perfectă care le 
definea iubirea, înscrisă în caietul vechi, moștenit de 
la mama ei, Maria. îl luă din sertarul în care-l ţinuse 
mereu și-l deschise la pagina îngălbenită de vreme, 
cu colţul îndoit. Acolo scria mare, cu litere de mână 
frumoase, ordonate şi ondulate: „Brioșe cu 
scorțișoară". Ema avea reţeta în memorie, făcuse 
brioșele de sute de ori, dar, fiind din nou aici, în casa 
ei, vru să revadă scrisul mamei sale, peste care trecu 
cu degetele și suspină de emoție. Ingrediente așter- 
nute pe foaie de bunica Maria, acum jumătate de 
veac: 3 ouă, 150 ml ulei, 150 ml lapte, 150 gr zahar, 
praf de copt, 335 gr făină, 2 linguriţe cu vârf de 
scorţișoară. Zăbovi pe ultimul ingredient, scris cu 
majuscule, cel care făcea brioșele să iasă perfecte: 
dragoste - cantitate infinită. Așa că făcu aidoma 
instrucțiunilor lăsate de mama sa: bătu ouăle cu 
zahărul până devenită albe și spumoase. Puse apoi, 
pe rând, laptele și uleiul. După ce termină cu 
ingredientele umede, le încorporă, unul câte unul, pe 
cele uscate: făina, praful de copt și scorțișoara. își 
aminti cu drag că în copilărie, când își ajuta mama la 
gătit, numea scorţișoara praf de zâne. Doar de acolo 
poate veni aroma îmbietoare a preparatului final și 
gustul divin, rupt parcă din stele. Așa că Ema își puse 
și sufletul în brioșele pe care nu le mai gătise de- 


atâta amar de vreme pentru familia ei adevărată, 
care aprecia minunâţiile culinare și le gusta cu toate 
simţurile. Refăcu aluatul și coapse șase tăvi, în final, 
bucuroasă că se întorsese la cele două cuptoare cu 
tăvi etajate ale bucătăriei, și zorii zilei se iviră cu 
miros de scorțișoară. 

— Mamă, faci ce cred eu că faci?! dădu Mona 
buzna în bucătărie, buimacă. 

Adulmecă mirosul asemeni căţeilor flămânzi și se 
învioră de îndată. 

— Ce desfătare în dimineaţa asta! exclamă ea, 
furând o brioșă. 

O admiră înainte de a o înfuleca pe nerăsuflate. 
Scoase un geamăt scurt și închise ochii, pentru a o 
savura de la prima până la ultima firimitură. 

— E delicioasă! Ba nu, e divină! Ca acelea din 
copilărie. Ca acelea pe care le-am mâncat ca 
nerușinata la ziua Angelei, când mi s-a confirmat că 
ești în viaţă. 

Se aruncă în braţele mamei sale, cu lacrimi în ochi. 
Pe Ema o podidi plânsul și-și propti capul pe umărul 
fiicei sale. Stătură așa minute bune, până ce Mona se 
desprinse din îmbrăţișare, mânată de un gând 
copilăresc: 

— Pot să le pudrez eu cu zahăr și scorţișoară? Pot? 
se bucură ca atunci când, copilă fiind, îi revenea 
mereu această îndatorire, pe care o îndeplinea cu cel 
mai mare drag. 

— Bineînţeles, îi răspunse Ema cu căldură. E 
sarcina care îţi revine ţie, negreșit. 

Așa că fata luă zahărul proaspăt măcinat și-l 
amestecă cu o porţie sănătoasă de scorțișoară. Trecu 
apoi amestecul prin sită, peste fiecare brioșă în parte. 


Le ninse pe toate pe rând, cu migală. 

— Ce facem cu atâtea brioșe? întrebă fata, 
curioasă. 

— Păi., luăm câteva cu noi pe plajă și restul le 
luăm la antrenamente, să-i servim pe Nativi! Dacă nu 
vrei să vii cu noi la mare... începu Ema, nesigură de 
planurile fiicei sale. 

— Nu, e ok, vin. Mi-a spus tata. Cred că avem 
nevoie de două ore de recreere înainte să-nceapă 
nebunia. In plus, îmi e dor de marea și nisipul de aici. 

— Perfect! conchise Eric, îmbrăcat în pantaloni 
scurți și cu un prosop în jurul capului. 

— Cu prosopul ce faci? se amuză Ema. 

— Așa merg oamenii normali la plajă, nu? spuse 
Eric, la fel de amuzat. 

— Aham, doar că tu nu ești un om normal, fără 
supărare. 

Se apropie de el, să-i ia prosopul, dar Eric fu mai 
rapid și i-l petrecu în jurul taliei, apropiind-o astfel 
de el din două mișcări. 

— Atunci îl voi lua să te întind pe tine pe el, să nu- 
ţi zgârie nisipul pielea delicată. 

— Câh! o auziră pe Mona și izbucniră în râs. Sunt 
și eu aici! Dacă aveţi chef de... de-astea, să știți că eu 
mai bine rămân acasă. 

— Care... de-astea? o tachină tatăl său. Asta e 
dragoste, dragoste pură. Așa ai apărut tu pe lume. 

— De două ori câh, plusă fata, zâmbind. Știu cum 
am apărut pe lume, știu că nu m-a adus barza, așa că, 
vă rog, ţineţi astea pentru voi. 

— Hai, nu mai fii pudică, prinţesă! Mergem la 
mare sau... mergem la mare? Hai să ne întrecem! le 
provocă. 

Mona și Eric o luară la goană, în timp ce Ema 
rămase în urmă. Cineva trebuie să care și brioșele, își 


spuse. 

Părăsiră zona de case și pășiră pe un nisip fin ce se 
întindea în faţa lor ca o zonă deșertică, nepopulată. 
Marea rămânea încă ascunsă, dar mirosul sărat 
cuceri deja simţurile ascuţite ale lui Eric. Coborâră o 
pantă, apoi o văzură, imensă, nemărginită. La fel cum 
o lăsase: sălbatică, dar primitoare, învolburată, dar 
lină atunci când îi vorbea. întinse braţele, ca pentru o 
îmbrăţișare. Se bucură când simţi nisipul parcă 
cernut cu sita, presărat cu bucăţi de scoici sparte sub 
tălpile goale. Se preschimbă într-un alt om: liber și 
fără griji. Privi peste umăr, cerând parcă aprobare. 

— După tine, spuse Mona veselă, arătându-i 
infinitul albastru. 

își dădu într-o clipită tricoul jos și alergă spre ea, 
spre marea care-l crescuse, spre marea care-l 
învățase mânuirea Elementului său, spre marea care-i 
oferise mereu alinare. 

înotă minute bune fără a ieși la suprafaţă, timp în 
care Ema ajunse și ea pe plajă. 

— Sper că nu te duci din nou după el, îi atrase 
Mona atenţia. E bine! 

— Da, știu că e bine. N-a fost așa de rea experienţa 
de data trecută, își aminti Ema, roșind. 

— O, da, acum îmi amintesc, spuse fata zâmbind. 

— Atunci, ești invitata mea, completă Mona, 
arătându-i calea spre apa mării. 

— Ştii ceva? Hai să-l lăsăm singur puţin, are 
nevoie de un moment cu Apa sa. Ce zici, înfulecăm 
niște brioșe până se satură el de înotat? 

— Asta, mamă, e cel mai bun plan pe ziua de azi. 

Se așezară amândouă pe nisipul care începea să se 
încălzească. Soarele se ivise deja la răsărit, colorând 
marea, la orizont, în nuanţe roșiatice. Liniştea 
dimineţii fu spartă de un sunet lung - un chiot, un imn 


închinat poftei de viaţă. Eric străpunsese Apa, care-l 
aruncă zeci de metri în aer. Ema se ridică în picioare, 
cu inima bătându-i nebunește. Bărbatul se arcui și își 
schimbă direcţia, îndreptându-se înapoi cu mâinile 
deasupra capului, spre marea care-și lungise braţele 
și-l înghiţi de-a dreptul. 

— Mamă, stai jos. Ce te mai panichezi! exclamă 
fata, mestecând de zor. Doar nu crezi că marea îl va 
pune cândva în pericol. Manevrează Apa după bunul 
plac și ea nu se supără. Dimpotrivă, îi face toate 
jocurile pe care le începe. E minunat! N-am mai văzut 
pe nimeni să se bucure așa de mult de Elementul său 
cum o face tata. Zici că-i curge Apă prin vene și 
respiră tot Apă. E cam dependent, trebuie să 
recunosc. Cum am fost și eu, până nu demult, de 
Focul care mă hrănea, gândi melancolică. 

— Da, ai dreptate. Poate că ar trebui să-l iau ca 
exemplu și să nu mă mai tem atât de folosirea 
abilităților mele. 

— Hai să încercăm! împreună, o provocă Mona. 
Avem aici tot ce ne trebuie. Suntem într-un colţ de 
natură minunat. 

Ema ezită, dar privirea dură a fiicei sale o făcu să 
lase frica la o parte. Femeia se apropie de apă și lăsă 
valurile să i se spargă 


137 
Forte ale Naturii - Furia Elementelor Daniela 


la picioare. Tresări la atingerea rece, dar închise 
ochii și se concentra asupra brizei care-i încântă 
simţurile. Trase adânc aer în piept, aerul sărat și 
revigorant pe care nu-l mai găsise nicăieri. Aduse 
mâinile în fața corpului și le undui asemeni valurilor. 
Simţi Aerul cum i se așează pe braţe, urmându-i 
mișcările. Se cuprinse apoi cu mâinile, ca într-o 
îmbrăţișare, dar își păstră gândul la Elementul care 
începuse să-i fluture părul. Ridică palmele spre cer și 
simţi adieri puternice îmbrăcându-i întreg corpul. 

— Hei, unde-s valurile mele? auzi ca pe-o șoaptă 


glasul soțului. 

— Ti le-a furat mama, se amuză Mona. Bine, ea a 
luat doar vântul care le forma. 

Și apoi femeia deschise ochii și se văzu învăluită 
într-un vârtej uriaș, iar marea din faţa ei se liniștise 
aidoma unui lac. Risipi vântul peste întinderea de 
ape, care se bucură să-și reia dansul vălurit. 

— Se pare că, până la urmă, n-ai nevoie de ajutor, 
doar de un pic de șantaj emoţional, glumi Mona. De 
încurajare, am vrut să spun, se corectă, după ce Eric 
o săgetă cu privirea. 

— Vezi? Eşti un talent înnăscut, o aplaudă 
bărbatul. Gata cu joaca și cu tatonatul terenului. Nu 
ești pe teren necunoscut, adu-ţi bine aminte asta. 
Nici măcar nu trebuie să te strofoci foarte tare, Aerul 
te va urma natural. 

— Da, să trăiţi, glumi Ema, salutându-l 
militărește. Ai dreptate. Amândoi aveţi. Sunt o Forţă 
și puterea mea nu mă va lăsa la greu! 

— Ce ziceţi de niște brioșe? propuse Eric. 

— Ăăă... noi ce crezi că am făcut cât timp tu te 
bălăceai de zor? Fiecare cu priorităţile lui. Ti-am 
păstrat una-două, de gust, să nu zici că suntem rele. 

— Mâncăcioase mai sunteţi, le apostrofă bărbatul. 
Ok, mai facem o ultimă baie și apoi mergem să vedem 
ce pune Iris la cale? 

— Bine, admise Mona. Asta după ce mai mănânc o 
brioșă. Sunt tare bune! 

Fugi spre coșul abandonat de mama ei pe plajă și 
Eric se puse și el în mișcare, hotărât să-și protejeze 
prăjiturelele care i se cuveneau. Se aruncară, practic, 
asupra panerului din lemn împletit, dar brioșele își 
luară zborul. O priviră cu mândrie pe Ema, care-și 
trimisese Aerul să-i aducă prâjiturelele rămase. 
Femeia radia de încântare, jonglând cu brioșele, în 


ciuda celor doi pofticioși. 
O, tu, Forţă a Aerului, ne vei ghida pe toți și ne vei 
aduce victoria mult visată, gândi Eric fericit! 


XIX 


Au stat la mare exact cât își propuseseră. Știau cu 
toţii că au de lucru și că timpul este preţios. Au trecut 
pe acasă doar cât să se schimbe și să ia restul de 
brioșe pregătite de dimineaţă. 

Ajunși în Piaţa Sfatului, remarcară o mulțime de 
voci diferite răsunând de dincolo de impunătoarea 
clădire. își croiră drum spre locul care mișuna de 
oameni, atât curioși, cât și Nativi dornici de acţiune. 
Mare le fu mirarea când văzură un adevărat furnicar 
și, spre surprinderea lor, majoritatea se echipase de 
luptă. Locul fusese împărţit în patru sectoare. 
Antrenamentele începuseră deja și Iris se opri din 
explicaţii, pentru a-i implica și pe ei în discuţie. Alţi 
Nativi, de vârsta lor, îi dirijau pe cei care soseau și-i 
așezau în funcţie de Element. 

— Nu știu de ce sunteţi cu toţii îmbrăcaţi de parcă 
am face antrenamente de lupte greco-romane, le 
atrase Iris atenţia, după ce văzu mulţi Nativi 
îmbrăcaţi gros sau cu armuri improvizate. Hei, tu, i 
se adresă unui băiat ascuns în spatele fraţilor săi. 
Arăţi ca un ninja, doar ochii ţi se văd. Nu ne vom 
lupta ca-n filme, nu ne vom tăvăli pe jos. Nu în primă 
fază. Prima oară e 

important să ne cunoaștem Elementul, să ne jucăm 
cu el, să-l simţim ca parte din noi. De aceea ne vom 
împărți pe grupe, în funcţie de Element. Cel de-al 
patrulea sector, și cel mai mare, este dedicat 
confruntărilor. Ne vom provoca unii pe alții. Și... știți 


ce? Ideea nu e să vedem cine e mai bun și cine 
câștigă, ci cum ne putem ajuta reciproc, cum ne 
putem spori puterea în fața adversarului, lucrând 
împreună. Fiecare grupă va avea un conducător care 
vă va fi exemplu. Ei sunt Eric, Ema și Mona. Sunt 
printre puţinii care și-au folosit cu adevărat puterile 
și cărora viața le-a dat o lecţie. Una nedreaptă și 
dureroasă, dar din care știu că au învăţat multe. E 
unul dintre motivele pentru care îi consider cei mai în 
măsură să vă ajute să vă depășiți eventualele temeri. 
E normal să vă fie frică. Vă mulțumesc că aţi acceptat 
în număr atât de mare invitaţia mea de a ne trans- 
forma într-o comunitate vie, care va lupta la propriu 
pentru viitorul pe care merităm să-l avem. Mă simt 
copleșită și m-aţi ambiţionat să devin cea mai bună 
variantă a mea. Aici si acum, alături de voi! Să 
trecem la treabă. 

Mulțimea aplaudă frenetic discursul Protectoarei 
lor și-apoi Nativii își reluară locul în grupele 
pregătite, așteptându-și liderii. 

— Iris... începu Ema, dar aceasta o întrerupse 
imediat. 

— Știu ce vrei să spui: că... ce-am făcut? Că nu ești 
potrivită. Bla, bla, bla. Ești cea mai în măsură să-i 
conduci, trebuie doar să ai încredere în tine. 

— Abia mi-am redescoperit puterile! protestă 
femeia, bosumflată. 

— Perfect! îi răspunse Iris, numai un zâmbet. Ema, 
zise apoi prietenei sale, luând-o pe după umeri. Tu ai 
putea fi liderul nostru, al tuturor, nu doar al puștilor 
Aer, dornici să se ia la trântă cu Nativi ai Focului. Ai 
puterea să-i domolești, să le potolești pornirile și să-i 
ajuţi să se controleze. 

— Ihâm, îngăimă Ema, deloc convinsă. Apropo: 
mişto outfiti îi aruncă lui Iris în glumă, admirându-i 
ţinuta surprinzătoare: 

o pereche de colanţi negri și un tricou bleumarin 
scurt. Părul împletit spic, prins într-o coadă mică la 
spate, îi conferea o alură de bătăușă care nu se 
potrivea cu discursul ei, gândi Ema. 

— Da, da, mersi, mersi, zâmbi Iris, la rândul ei. Mă 
adaptez vremurilor. Nu asta ar purta o bătrână de 
două sute de ani, dar cred că-mi stă bine. 

Râseră amândouă cu poftă și se îmbrăţișară lung. 

— Nici cu tine nu mi-e rușine, observă Salvatoarea 
îmbrăcămintea asemănătoare a Emei, compusă tot 
din colanţi și tricou, puţin mai lung, ce-i drept. Cu 
toţii sunteţi sportivi astăzi, îmi place. Hai să le 
arătăm Ninja-Nativilor ăștia cum stau lucrurile cu 
Elementele noastre. 

— încep eu, se încumetă Mona. Abia așteptam 
momentul ăsta. Adunarea! le strigă ea Nativilor 
Pământ. Uitaţi cum stă treaba: eu vă voi arăta ce pot 
face cu Pământul ăsta de sub noi, iar după aceea, voi 
veţi încerca să faceţi întocmai. Cine reușește... 
primește o brioșă. Care dintre voi s-a jucat cu 
abilitățile lui până acum? 

Majoritatea ridică mâna. 

— Perfect, atunci, se miră Mona, întrebându-se 
dacă nu s-a grăbit să se laude înainte de vreme. Ce 
știți să faceţi? vru să știe. 

— Să creștem flori. Să îndesim iarba. Să accelerăm 
creșterea fructelor și a legumelor, se auziră voci din 
mulțime. 

— Ok... Dar ceva ce n-are legătură cu agricultura 
și horticultura? 

Toţi tăcură și se priviră întrebători. 

— Tu, arătă spre un tânăr de vreo douăzeci de ani. 
Crește-mi o floare. 

Băiatul se aplecă, atinse pământul și, după un 
minut, solul fu străpuns de o tulpină care înflori 
imediat într-o floare de un roșu aprins. 

— Cam greu, spuse Mona cu voce tare. Galbenă. 
Fă-mi una galbenă acum. 


— O floare galbenă? 

- Da! 

— Aăă, se arătă băiatul încurcat. Nu știu dacă... 
știu să fac exact culoarea pe care mi-o ceri. Eu fac 
flori și ele ies multicolore. Cum să-i dau culoarea pe 
care o vrei? 

— Ei, na! îl întrerupse ea. Cere-i Pământului o 
floare galbenă. Nu-mi cere mie explicaţii. 

Băiatul încercă din nou și de data aceasta crescu o 
floare albă. Mona căscă ochii mari la el. 

— Atunci fă-mi un trandafir! Ce culoare vrei tu, să 
nu zici că sunt rea, lansă fata o altă provocare. 

Tânărul, transpirat tot, reuși să facă o a treia 
floare, identică cu primele două: o floare cu cinci 
petale, ca o margaretă. 

— Altcineva? Poate cineva să facă o floare sau o 
plantă nouă, la cerere, fără să ia ca model cele 
existente deja? 

Se-aplecară cu toţii și zeci de fire verzi străpunseră 
pământul cu flori multicolore de același tip. 

— Astea-s florile care împânzesc toată localitatea 
Harmonie și pe care le-am văzut la fiecare geam, de 
când am ajuns aici, gândi fata cu voce tare. Offf.... Se 
pare că vom avea de lucru mai mult decât am crezut, 
spuse calmă de data aceasta, căutând privirile 
părinţilor ei. 

— Cu răbdare, vom ajunge departe, completă Iris. 

— Dar... n-avem timp, spuse Mona abătută. 

— Păi, ăsta e jobul nostru din secunda asta. Să 
facem fiecare secundă să conteze! 

— Ai dreptate, răspunse Mona hotărâtă, ca s-o 
audă toată lumea. Nu suntem un popor de luptători, 
dar nu suntem nici grădinari. Să fim Fii ai Pământului 
e o binecuvântare. Eu mi-am exersat abilităţile de 
mică, datorită părinţilor mei minunaţi. Am făcut 
greșit, am stricat, am făcut din nou. M-am supărat, 
m-am dat cu fundul de pământ în semn de protest, 
dar n-am încetat niciodată să cred în mine și în ceea 


ce sunt capabilă să fac. Pământul, ca fiecare Element, 
ne ascultă. Ne ascultă dorinţele, trebuie doar să 
găsim frecvenţa potrivită de comuni- 

care. E ca si cum te-ai detașa de toate si rămâi doar 
tu si Natura din jur. Pământul nostru este atât de 
darnic. Dacă aţi ști... Și protector. Vă va apăra, dacă 
i-o cereţi. Vă va fi scut, dar și alinare. Trebuie să-i 
oferiţi dragoste, ca să vă simtă calzi, și vă va 
răspunde înzecit. 

Fata se aplecă și închise ochii. își trecu palma 
dreaptă peste pământul din faţa ei și, în doar câteva 
secunde, apăru o tulpină plină cu spini, la capătul 
căreia înflori un trandafir roșu splendid. Mona îl 
atinse la bază și, după câteva clipe, firul singuratic 
deveni o tufă de toată frumuseţea. Cu toţii o 
aplaudară, dar ea nu stătu să culeagă laurii victoriei. 

— Aceasta e frumuseţea Pământului. Asta, însă, e 
partea necesară, spuse, în timp ce piciorul ei drept 
se-nfipse cu putere în terenul înflorit. Un val de praf 
se ridică și răscoli straturile colorate, amestecându-le 
apoi până ce Pământul înghiţi și ultima petală. Asta 
va trebui noi să facem, din păcate. Eu și Elementul 
meu am ajuns să ne completăm extraordinar. Oricât 
de ciudat vi s-ar părea, Pământul meu a început să-mi 
anticipeze gândurile. Asta până să... până să mă 
prindă Focul în mrejele lui, recunoscu fata. N-am 
putut vorbi despre asta până acum. Am simţit că mi s- 
a luat ceva ce mă completa, dar Elementul meu nativ 
a umplut imediat golul lăsat de plecarea Focului. 
Sunt din nou eu, Mona, fata Pământului, și sunt al 
naibii de hotărâtă să lupt pentru a păstra onoarea pe 
care mi-a făcut-o Natura. Nu ne-a înzestrat degeaba, 
nu! Ne-a arătat puterea gradual și noi trebuie, de azi 
înainte, să o accesăm pe toată. E în noi, așteaptă doar 


să fie dezlănţuită. Stăm departe de ochii lumii, 
deoarece majoritatea ne-ar considera periculoși. Și 
putem fi periculoși. Haideţi să umblăm acum la acest 
substrat care ne poate face să fim temuţi. Pentru 
Pământ e o bucurie să creeze, să regenereze, să 
nască flori și plante verzi. Asta e datoria lui 
primordială. Dar Pământul e și înţelegător și alege să 
se sacrifice atunci când îi cer să se surpe sau să se 
înalțe, căci știe că eu am nevoie de asta. Pentru a fi 
mai bună. Pentru a 

evolua. Pentru a supraviețui. Premiul vostru de astăzi 
este o brioșă. Luptaţi pentru ea. Mâine, în locul 
brioșei, va fi în joc libertatea noastră. 

Nativii făcură întocmai. Lăsară suficient spaţiu 
între ei și se puseră conștiincioși pe treabă. Mona le 
văzu chipurile concentrate, maxilarele încleștate și 
sudoarea de pe frunți. 

Ema o luă în braţe și-o sărută pe obraji. Fata 
acceptă mândră  sărutările mamei, chiar dacă 
altădată ar fi fost stânjenită să fie pupată de faţă cu 
atâţia oameni. Ştia că trebuie să preţuiască orice 
moment de afecțiune, să primească fiecare 
îmbrăţișare oferită, mai ales că-i lipsiseră atât de 
mult în ultimii ani. 

— Amazoana mea, sunt mândră de tine! Ai mai 
mult curaj decât mine, o admiră Ema. 

Fata revenise la hainele negre, alegând o pereche 
de pantaloni sport și un tricou pe care-l înnodase sub 
buric. în picioare își luase bocancii care fuseseră 
cândva ai Emei. își prinsese părul la spate, într-o 
coadă de cal care-i flutura la orice mișcare. 

— Mamă, Iris are dreptate, ești puternică. Vei fi cel 
mai bun profesor. Uite, eu m-am enervat din prima, 


recunoscu, și i-am cam certat. Privește, și tata e un 
priceput într-ale predării. Am făcut bine că ne-am 
întors. 

Eric se dusese deja la grupa care-i aparținea și-i 
aliniase pe toţi ca la armată. După aceea, le vorbi: 

— Noi vom fi cei mai defavorizaţi în lupta care va 
veni. De ce? Pentru că nu vom fi înconjurați de Apă. 
Nu o putem crea din nimic, nu e la vedere, ca Aerul și 
Pământul. De aceea, va trebui să o... extragem. O, da, 
Apa se găsește oriunde în natură, chiar și în pietre, 
dacă-ţi dai silințţa. O găsești în adversarul din faţa ta, 
asudat tot. 

Bărbatul se apropie de ei și-i privi pe rând. Nativii 
Apă se uitau atenţi, dar și intimidaţi. Eric râse, 
amuzat de circumstanţe. Ei tocmai îl ajutaseră, fără 
măcar să aibă habar. începuseră să transpire și 
broboane mici le apăruseră pe frunte, tâmple și 
bărbie. Bărbatul întinse degetele spre chipul primu- 

lui Nativ și, din câteva mișcări, adună toată apa care-i 
ieșise din corp într-o bulă mică, pe care-o ţinu 
suspendată în faţa ochilor Nativului mirat. Făcu așa 
pe rând celor care se aflau aproape de ei și uni apoi 
toate bulele într-una mai mare. 

— Doamnelor și domnilor, aceasta este transpiraţia 
voastră. E Apă din corpul vostru. Nici nu m-am 
chinuit să o extrag, doar am adunat-o. Voi aţi făcut 
treaba cea mai importantă. Desigur, cantitatea asta 
de Apă nu prea ne va fi de folos în luptă. E doar un 
exemplu care vă ajută să deschideţi ochii și să gândiţi 
dincolo de granițele minţii voastre. Desigur că nu 
vom fi înconjurați de râuri, să ne facem de cap. Să ne 
imaginăm că ăsta e terenul nostru. E arid, nu? La 
prima vedere, așa pare. Nu băltește apa, deci sigur s- 
a zis cu noi. Dar nu e chiar așa. 

Eric se aplecă și-și lipi palmele de pământ. 


Murmură ceva neînțeles și pământul se udă ca și 
când cineva ar fi vărsat apă pe el, de cealaltă parte a 
lumii, și acum aceasta ieșea la suprafață de partea 
lor. Apa nu ţâșni ca atunci când stinsese focul care 
cuprinse casa lui David, ci se revărsă domol, 
îmbibând solul. îi dădu apoi un curs, înălțând-o, și-o 
lăsă să curgă înapoi spre pământ, ca o cascadă 
minusculă. 

— Trebuie să protejăm și solul, altfel îl vom usca și 
se va crăpa. Nu vrem asta, dar poate va fi necesar. în 
cazul de faţă, n-am avut noroc cu o pânză freatică de 
suprafață. Dacă vom căuta mai adânc, o vom găsi. De 
aceea am spus că trebuie să lucrăm în echipă. Nativii 
Pământului vor avea grijă să regenereze Pământul, 
să-i redea viaţa odată ce noi am scurs-o din ea, strop 
cu strop. 

Apa se va reîntoarce în pământ, ăsta e cursul 
normal al naturii. Noi va trebui să învăţăm să 
extragem Apa și s-o folosim ca materie primă, dacă 
vreţi. Nu o vom risipi, nu o vom lăsa să se scurgă, 
cum fac eu acum, de dragul exerciţiului. Apa, odată 
extrasă, va deveni arma voastră. Vă voi arăta cum s-o 
folosiți și s-o modelaţi. Apa stinge Focul, sper că n-aţi 
uitat. în starea ei pură, e cea mai în măsură să-i vină 
de hac. De aceea, sunt 

_ sigur că va trebui să muncim pentru 

a o procura. Apa și îngheaţă. Putem face și asta, mai 
ales dacă ne ajută și Nativii Aerului. Vom avea, astfel, 
arme tăioase, care să spintece în carne vie. Ce vă 
doriţi mai mult de-atât? A, da, vă trebuie un stomac 
să digeraţi toate informaţiile astea, știu, spuse Eric, 
văzând feţele crispate ale fraţilor lui de Element. 

Ema se duse si ea la grupa sa, mai puţin stăpână 
pe ea decât fiica și soțul ei. își adunase Nativii în 
cercuri concentrice, să-i poată vedea mai bine și să-i 
simtă mai aproape de sufletul ei. Așa simţea ea 
Elementul: întâi cu sufletul, conectându-se cu el, și 
abia apoi îi dicta corpului mișcările potrivite pentru a- 
i da Aerului o forţă vizibilă. Se așeză direct pe jos, 
fără a le adresa vreun cuvânt, și închise ochii. Luă o 
poziție ca de meditaţie, cu picioarele încrucișate și 
palmele pe genunchi. Se eliberă de toate grijile, nu 
mai auzi nici șoaptele din jur. Rămase doar ea în 
mijlocul Naturii. Simţi Aerul cum o învăluie ca într-o 
îmbrăţișare, mângâind-o. I se lipi de piele și pătrunse 
prin ea, alimen- tându-i trupul ca un combustibil. Se 
simţi mai ușoară și, inexplicabil, invincibilă. Aerul o 
inundă și-o îmbrăcă într-un scut invizibil. Se 
contopiră, deveniră unul și același: ea îi oferi trupul 
ei, el îi acceleră simţurile și-i întremă spiritul. Ema 
deveni Aer. Aerul se-nfruptă din Ema. Sub privirile 
tuturor, femeia nu doar pluti, ci deveni străvezie. Se 
materializă când atinse pământul și rosti: 

— Trebuie să ai ochi să-l vezi când pentru alţii e 
invizibil. Aerul e limpede ca apa de izvor. Trebuie să- 
ţi deschizi inima, să-l simţi și să-l îmbrăţișezi ca parte 
din tine, când pentru toţi ceilalţi e doar un factor de 
mediu indispensabil vieţii. O, dar Aerul e cel dintâi și 
cel de pe urmă. Pentru mine e mamă și tată, m-a 
crescut, m-a făcut să devin femeia de astăzi. Ei bine, 
de azi înainte, eu îi voi întoarce favoarea și-l voi slăvi, 
îl voi lua cu mine în lupta care ne va aduce libertatea. 
Nu-mi va mai fi frică, nu mă voi mai teme. Sunto 
Forţă a Naturii, am puterea de a schimba lumea și voi 


începe cu protejarea căminului nos- 

tru. Voi, fraţii mei, haideţi să-i dăm avânt Aerului 
nostru, haideţi să-i cunoaștem fiecare adiere, să ne 
încredem că ne va purta semeţ pe aripile lui când 
diafane, când strașnice. Trebuie să ne înălțăm, să 
zburăm. Avem acest avantaj, pe care niciun alt 
Element nu-l are. Dar puterea noastră cea mai mare 
știți care este? Suntem trei. Trei Elemente împotriva 
unuia. Ei pot fi sute, pot fi mii. Noi suntem diferiţi și îi 
putem surprinde în atâtea feluri! Ne vom antrena 
separat și-apoi vom lucra împreună. E scurt timpul, 
dar obiectivul nostru este măreț. Nu-i vom lăsa să ne 
ia pământul! 

Aplauzele Nativilor umplură văzduhul și inima 
Emei tresări de încântare. Era împlinită. Era acasă și 
sentimentul de completare veni odată cu trăirile pe 
care le citi în ochii Fraţilor ei de Element. Aveau 
încredere în ea și n-avea să-i dezamăgească. 

O văzu pe Iris făcându-i semn și i se alătură ei și 
lui Eric, care deja o urmase pe drumul care ducea la 
locul de antrenamente. 

— Sunt mândră de voi, le spuse Iris. Mai ales de 
tine, Ema. Nu va fi ușor să-i aducem la nivelul vostru, 
o să fie mult de muncă, dar eu cred că există în 
fiecare material bun de luptător. 

— Ema are un avantaj cu zburatul, ai zis bine, 
dragă. în locul tău, i-aș aduna pe toţi în tumul din 
Sfatul Bătrânilor și i-aș arunca în gol. Să vezi cum ar 
zbura cu toţii! alese Eric să fie din nou comic, râzând 
singur la gluma pe care tocmai o făcuse. 

— Ha, ha, zâmbi Ema. Fă tu pe polițistul rău, dacă 
vrei, ești invitatul meu. 

— Eric, nu știu ce ne-am face fără sfaturile tale 
pertinente, zâmbi și Iris. îmi pare rău că v-am 
întrerupt, dar vreau să vă arăt ceva, cât vă mai pot 


răpi două minute de lângă Nativii voștri. 
Iris păși în clădirea Sfatului și merse până în 
capătul sălii, în spatele tronurilor mai marilor. 


147 


Forte ale Naturii - Furia Elementelor Daniela 


— Ce căutăm aici? Nu văd nimic deosebit. Știu 
bine încăperea. M-am strecurat de sute de ori aici, 
copil fiind. In căutare de comori, le explică Eric 
femeilor care-l priveau nedumerite. 

— Nu era nimic, spuse Iris. Acum, este. 

Ridică fără efort o placă mare de granit și 
pardoseala dezvălui un fel de beci, cu scări care 
duceau sub nivelul solului. Coborâră cu toţii, după ce 
Iris lumină spaţiul, iar Emei și lui Eric le scăpă un 
sunet de uimire la vederea încăperii enorme, ascunsă 
de ochii lumii. 

— La asta lucrez de când am revenit în Harmonie. 

încăperea, o cameră cimentată, era uriașă, 
susținută de stâlpi de beton proptiţi pe pardoseala 
Sălii Sfatului. De jur-îm- prejurul ei se aflau paturi 
improvizate, perne aruncate pe jos, iar într-un colț - 
mâncare neperisabilă. 

— Aici vom aduce copiii. Era nevoie de un loc 
pentru ei, ca să-i ţinem departe de ceea ce va veni. 
Știu că nu inspiră siguranţă și confort, dar e posibil 
ca Nativii Focului să avanseze în sat și nu vreau să 
risc viața copiilor nevinovaţi. Vor veni aici cu cei mai 
bătrâni, bineînţeles. E tot ce-am putut face de una 
singură. N-am vrut să știe nimeni. Nici măcar 
Bătrânii nu știu, chiar dacă e fix sub ochii lor. 

— E perfect, fu de părere Eric. Te vom ajuta și 
vom aduce aici cele necesare: mai multe perne și 
pături. Mă încred în Paul și în familia lui. Adolescenţii 
ăia doi sunt mai mult decât pregătiţi să ne dea o 
mână de ajutor. 

— Iris, ești minunată. Te-ai gândit la toate! spuse 
Ema, îm- brăţișând-o. Sincer, nu credeam vreodată că 


va fi nevoie să ne ascundem copiii de Fraţi de-ai 
noștri, adăugă melancolică. Mă doare când văd locul 
ăsta rece și aș vrea să știu când și-au pierdut Nativii 
Focului umanitatea. 

Dar poate că nu sunt toți așa cum îi credem. Poate 
că mai există speranță de salvare pentru mulți dintre 
ei, femei și copii. Poate că nu este totul pierdut și 
încă putem deveni o mare familie, gândi Ema, 
abătută. 

XX 


Pentru Sara, dimineaţa începu cum nu se putea 
mai bine. Tocmai primise vestea că Nativii se 
antrenează în Harmonie, ca să le ţină piept viitorilor 
cotropitori - ea și armata ei. O pufni râsul când află 
că cei care îi antrenează sunt tocmai membrii familiei 
sale. Cu toţii erau slabi, chiar și după ce ea le dăduse 
o lecţie care să le ajungă pentru toată viaţa. Cădeau 
la prima adiere de vânt și boceau, în loc să facă ceva 
concret pentru a schimba evenimentele care li se 
întâmplaseră - pe nedrept, după lamentările lor. O, 
da, ea le fusese îndrumător, sfătuitor și-acum le va 
deveni călău. Asul ei din mânecă era la doi pași de ea 
și avea să țină cu dinții de el. Avea s-o ajute, avea s-o 
facă, pentru că nu era pregătit să plătească preţul 
nesupunerii. 

Ce previzibili sunt oamenii! se minuna ea de 
fiecare dată. Cum acceptă ei să se sacrifice pentru 
binele celuilalt, mânat de ciudatul și supraevaluatul 
sentiment numit iubire. Dar, înainte de a-și juca cea 
mai de preţ carte, o mai îngrijora un aspect: Robert. 
Bărbatul devenise suspicios și agitat și începuse să 
tulbure apele în mica lor comunitate. Fraţii ei de 
Element aveau o mare calitate: nu puneau întrebări. 


Erau riguroși și disciplinaţi ca niște soldaţi și 
ascultau de căpitanul lor fără să-i pună alegerile la 
îndoială. Cuvântul ei era literă de lege și ei i se 
supuneau fără să crâcnească. Chiar și așa, Robert 
nutrea ură pentru cei de care Sara avea nevoie, 
sentiment necunoscut de Nativii Focului. Dacă ei 
aveau să acţioneze împinși de la spate, doar pentru 
că ea le promisese Paradisul pierdut, Robert n-avea 
nevoie de nicio invitaţie ca să le dorească moartea. 
Mai mult, era nerăbdător să-i înfrunte și nu-și mai 
găsea locul. Voia să plece, să-și ducă la îndeplinire 
planul de răzbunare, chiar dacă asta însemna să 
calce în picioare munca ei de-o jumătate de viaţă. 

îl minţise cu privire la Maia și-i simţise 
neîncrederea. Găsise de cuviinţă ca pasul următor, 
pentru a-l ţine lângă ea până la 

momentul atacului, să fie învrăjbirea împotriva Emei. 
Mai mult decât și-o făcuse femeia cu mâna ei. Sara 
spera că, distrugând orice urmă de iubire care îi 
întina bărbatului judecata, avea să-l aducă pe drumul 
cel bun. Avusese răbdare cu el și nu-l gonise tocmai 
pentru că îi recunoștea calităţile de mânuitor al 
Focului, destul de impresionante pentru un 
autodidact. 

— Ai vrut să mă vezi, spuse Robert, intrând în casă 
fără să bată la ușă. 

— Să-ţi vorbesc, mai bine zis, își păstră ea aerul 
superior. Te văd... tulburat. 

— Ştii bine de ce. Am venit aici cu un scop... 

— Da, știu: vrei răzbunare, îi luă femeia vorba din 
gură. Și eu ţi-am promis-o, în schimbul unui preţ: să 
mă ajuţi în planul meu cu Harmonie. 

— Aș fi putut s-o fac singur! De când sunt aici, n- 
am făcut altceva decât să pierd timpul, răcni. 


— Chiar ai fi putut? îl luă Sara în derâdere. Tu m- 
ai sunat în acea seară, îți amintești? Dacă te-ai fi 
descurcat de unul singur, ai fi fost deja plecat, n- 
aveai nevoie de acordul meu. Ai fi trecut peste 
cuvântul meu și ţi-ai fi încălcat promisiunea... dacă te 
ardea chiar atât de tare să-i pedepsești pe cei care ți- 
au luat fiica de lângă tine. Cred că ţi-ai dat seama că 
nu e chiar floare la ureche să calci în casa lor, să-ţi 
faci dreptate și să mai și ieși viu de-acolo. 

— A zis cineva ceva despre a scăpa cu viață? vorbi 
Robert, ca pentru el. 

— l-auzi! se minună ea. Doar nu ești atât de prost 
încât să începi o misiune sinucigașă! Ce? Nu mai ai 
pentru cine trăi, despre asta e vorba? Nu fi prost! 
Știu de la mama ta ce fel de bărbat ai fost înainte de- 
a intra sfânta Ema în viaţa ta. Poţi fi el din nou, poţi 
redeveni idolul femeilor și marele  cascador 
neînfricat! 

— Las-o baltă, Sara! Bărbatul acela nu mai există! 

— O, dar cum nu? Furia lui e încă prezentă, o 
citesc zilnic pe chipul tău. Perseverenţa și tenacitatea 
- la fel. Dacă vechea 

viață nu-ți mai surâde, ce-ai spune de una nouă? Ai fi 
un lider perfect pentru fraţii tăi de Element. 
Gândește-te! Ai tot ce-ţi trebuie pentru a-i conduce 
nu doar pe ei, ci și noul popor care se va naște în 
zilele următoare. 

— Să fiu șeful sclavilor? Asta îmi propui? Care-i 
planul tău, de fapt? Ajungem în Harmonie, îi ardem 
pe toţi cei care ni se împotrivesc, și-apoi... ce? Vom fi 
regi peste un oraș de cenușă? Ne vom așeza tronurile 
peste o mare de morminte? Nu văd nicio măreție în 
asta. Poate că o moarte încărcată de semnificaţii e o 
variantă mai bună decât oferta ta! 

— Prostii! îi reteză ea vorbele pline de elan. Nu vor 


cădea toţi, le vom oferi îndurare, dacă ni se vor 
supune. 

Robert începu să râdă forțat și îi spuse apoi pe-o 
voce înaltă: 

— E același lucru! Nu se vor pleca în faţa ta! Vor 
alege moartea, mai degrabă. Gândește-te la familia 
ta, la fiii tăi, la nepoata ta. La cum îi știu, la cum o 
știu pe Ema, se vor lupta cu tine și cu armata ta - o 
mână de neanderthalieni -, până la ultima suflare. Nu 
se vor preda și nu te vor accepta conducătoarea lor. 

— Se vor lupta cu noi, Robert. Cu mine și cu tine, 
deopotrivă. De ce vorbești despre mine și armata 
mea? De partea cui ești? Crezi că poţi juca pe poziţie 
de mijloc? Nu se poate! Nu te-am ţinut legat, cum îţi 
tin nepotul, apropo! Dacă n-ai plecat până acum, nici 
n-o vei mai face! Știu asta la fel de bine ca tine. [ţi 
place, pare-se, să  dramatizezi! îţi vei găsi 
răzbunarea, i-o spuse clar și răspicat, făcându-l să 
înghită în sec. Ţi-o voi oferi pe Ema pe tavă, dacă asta 
vrei. Ti-am mai spus-o, dar văd că insiști să ţi-o repet. 
Chiar și pe fiul meu, la naiba! Prefer să mă scape alţii 
de el, decât să trebuiască s-o fac eu, cu mâna mea. O 
voi face, știi bine că o voi face! Asta înseamnă să fii 
loial unei cauze, Robert! Asta e destinul meu, l-am 
îmbrățișat încă de când am reușit să descifrez 
primele indicii. A-mi sacrifica propria familie e doar 
un preţ pe care sunt dispusă să-l plătesc. Nu-i mai 
simt ca fii ai mei tare de mult, sufletește vorbind. Pro- 
babil te gândești că n-am suflet, de-aia pot accepta 
lucrul ăsta 

____ cu atâta ușurință! O, dar nu e asa. 

Focul mi-a arătat adevărata cale, adevărata mea 
menire, schimbându-mi priorităţile. Nu pot trăi 
pentru doi copii nerecunoscători, când Fraţii mei de 
Element au nevoie de o călăuză. Ei îmi sunt și frați și 
copii. l-am făcut pe Paul și pe Eric din ambiţie, 
fălindu-mă cu reușitele mele în fața femeii pe care-am 
urât-o cel mai mult pe lumea asta. I-am crescut știind 
că, la un moment dat, va trebui să-i părăsesc. De 
aceea n-am fost nicicând o mamă foarte iubitoare și 
grijulie. N-am bănuit că voi ajunge să le doresc moar- 
tea. Ştii vorba aia? Eu te-am făcut, eu te omor! Așa a 
fost să fie! Nu mi-am închipuit nici că vor ajunge mari 
activiști, luptând pentru libertatea celorlalţi Nativi. 
Poate că ar fi fost mai bine dacă moșteneau egoismul 
meu, dar se pare că au luat mărinimia tatălui lor. 
Robert: sunt ai tăi! Sunt toţi ai tăi! Nu am astfel de 
mândrii. Nu trebuie să-i omor cu mâna mea, ca să mă 
asigur că trupurile lor vor zace la trei metri sub 
pământ. Ti-am cerut doar un pic de răbdare. Mă 
încred în tine, de-aia te-am ales! Am văzut în tine 
ceea ce tu refuzi să vezi chiar și acum drept calitate: 
ești al dracului de zelos! Ești insistent și neobosit! 
Asta înseamnă să-ți dorești ceva cu ardoare și să muţi 
munţii din loc pentru a-ţi face voia. Hai să-ţi arăt 
ceva! Asta ca să-ţi ridic moralul, în cazul în care ţi-a 
trecut prin minte că poate vom pierde. 

Sara părăsi camera și-i făcu semn s-o urmeze. își 
aprinse ambele palme,  luminându-le calea. 
Străbătură tot sătucul și co- borâră într-o vale pe care 
Robert o studiase deja și se-ntrebă ce-i de văzut într- 
un loc pustiu. Femeia se opri fix când bărbatul se 
gândi că nu acesta e locul unde voise, de fapt, să-l 
aducă, încercă să privească dincolo de flăcări, dar nu 
văzu decât o întindere plană, înghițită de întunericul 
nopții. 

— Nu-i nimic aici, spuse el încurcat. 

— Răbdare, Robert, răbdare! râse Sara de graba 
cu care el dăduse verdictul asupra locului. Sigur nu 


vezi nimic? îl provocă. Mai uită-te o dată, dar cu 
atenţie. 

Femeia mări intensitatea flăcărilor și un joc de 
umbre și lumini se proiectă pe pământul care 
încetase să mai fie plat. Robert căscă ochii și văzu 
clar, pe toată întinderea terenului, zeci, poate sute de 
movile înalte de pământ bătătorit. Mai văzuse asta o 
dată, în noaptea în care se-alesese cu o nouă fiică, 
creată din Pământ, Aer, Apă și adusă la viaţă de Focul 
magic al creatoarei sale. 

— E... ceea ce cred eu? spuse cu jumătate de gură, 
neîndrăznind să spună cuvântul care le denumea. 

— O, da! spuse Sara plină de sine. Aceasta este 
armata mea. Nativii Focului vor fi prima linie de atac. 
Ele însă, Furiile, vor fi cireașa de pe tort. Nici nu vor 
ști ce-o să-i lovească. Mai ai vreun dubiu cu privire la 
victoria noastră? 

— Nu, acum nu mai am, recunoscu bărbatul, 
surprins de nebunia femeii. 

— în plus, continuă ea mândră de sine, mai am 
încă un as în mânecă. 

— încă unul? 

— Da! Ştii ce e acela un cal troian? + 


XXI 


Olivia fusese supărată pe David pentru mișcarea 
proastă și negândită pe care o făcuse. îl lăsase singur 
o zi, fără apă și mâncare, pe care le refuzase în 
repetate rânduri. Sperase că-i oferise timp pentru a-și 
băga minţile în cap. O duruse faptul că fusese atacat 
și ameninţat, citise în ochii lui o durere mai mare 


decât atunci când suferise fizic. Dar o duruse și faptul 
că o dusese de nas doar pentru a fugi. în plină zi! Ce 
nesăbuit! Vorbea de una singură, mirându-se de 
curajul prostesc de care dăduse dovadă băiatul. în 
același timp, îl admira pentru perseverenţa lui. La 
doar optsprezece ani, tânărul știa ce vrea: să-și 

pe fata femeii care-i fusese cumnată falsă timp de 
cinci ani. 

Olivia ajunsese s-o urască pe Ema pentru simplul 
fapt că dăduse vieţile tuturor peste cap. O ura și 
pentru zâmbetul ei, pentru amabilitatea și bunătatea 
care-o caracterizau întotdeauna. In toţi acești ani, nu 
o văzuse nicicând nerespectându-și bărbatul pe care- 
1 considera soţ. își iubise până și fiica falsă, cu o 
ardoare pe care ea nu o simţise pentru propriul fiu. O 
bătuse la toate capitolele și asta o scotea mereu din 
sărite. Nu o cunoscuse pe Mona decât în seara 
răpirii. își amintea perfect de seara aceea. Se simţise 
importantă, făcuse parte dintr-un plan organizat de 
data aceasta. Ea și Robert protejaseră trupul fetei 
intrate în transa Transformării. Se minunase în acea 
noapte cum nu o făcuse vreodată în viaţa ei. O șocase 
puterea Sarei și ușurința cu care-i jucase pe degete 
pe membrii familiei ei, pentru a-și vedea nepoata 
devenind Foc. Olivia nu pusese multe întrebări. Nici 
nu-i păsase de ce se va alege de fata chinuită de 
Focul care mușca neiertător din ea. Și-atunci îl 
văzuse pe David și nu-l recunoscuse. Nici măcar de 
atâta lucru nu fusese capabilă! înţelesese, în timp, un 
adevăr care acum o durea: Mona era cea mai 
importantă persoană din viaţa fiului său. Și acum se 
hotări să facă ceva în privinţa aceasta. 

Dădu buzna în cămăruţa băiatului ei, înainte să se 
răzgândească sau să regrete decizia pe care o luase 
pentru amândoi, îl găsi ghemuit într-un colţ. îi aruncă 
un măr și-o bucată de pâine caldă, pe care băiatul le 
prinse din instinct. 

— Mănâncă-le! Acum! Nu mai stăm la discuţii. Nu 
vrea nimeni să te otrăvească. Nu că n-ai merita-o, 
după ce ai dat-o în bară deunăzi. 

— Ti-am spus că nu-mi trebuie, se încăpăţână 
David, deși mirosul divin al pâinii aburinde îi gâdila 
nările. 

— Eşti piele și os! Ai cearcăne! Arâţi ca dracu', pe 


scurt! Nu te mai încăpățâna, că numai ţie îţi faci rău. 
Așa vrei să te vadă iubita? Sunt sigură că niciunei 
fete nu-i plac băieţii stafidiţi. 

David o fixă cu privirea, neștiind ce să priceapă din 
vorbele femeii. 

— Da, ai auzit bine, spuse cu voce mai joasă. In 
noaptea asta o tai de-aici! Noaptea, ai auzit? Aşa se 
evadează, nu în plină zi, ca amatorii. Așa că ia și 
mănâncă, să te întremezi putin. La starea în care ești, 
mă îndoiesc că vei ajunge în Harmonie înainte să ţi se 
descopere lipsa! 

— E vreun joc? întrebă, nedumerit. 

— Of, tare neîncrezător mai ești! 

Se apropie și se lăsă pe vine în faţa lui. 

— Nu e niciun joc. Mănâncă! Ai fugit mișelește. 
Puteai să-mi fi spus. Aș fi înțeles. N-aș fi fost de 
acord, dar aș fi înţeles. După cele întâmplate, cred că 
cel mai bine e să pleci de aici, dacă asta îți dorești, 
bineînţeles! 

— Normal! spuse David pe nerăsuflate. Dacă așa 
crezi că-ţi vei mai spăla din păcate... 

— Of, afurisit mai ești! îl întrerupse Olivia, 
trăgându-l de păr. Nu are nicio legătură cu mine. Nu 
vreau să stabilesc o legătură mamă-fiu. Am înţeles 
deja că am ajuns prea târziu în viaţa ta ca să mai 
schimb cumva relaţia noastră. Nu sunt o mamă 
eroină! Pleci singur și te descurci! Nu voi răspunde 
pentru tine și în niciun caz nu voi recunoaște că te- 
am ajutat! Singura mea dorinţă este să mănânci bine 
și să bei apă înainte să pleci. Ești slăbit și nu vorbesc 
prostii când spun că nu vei ajunge nici la jumătatea 
drumului în starea pe care o ai acum. Ești un zombi 
ambulant! Vreau să te pui pe picioare, altfel amânăm 


și vei pleca numai după ce pui câteva kilograme pe 
tine, dacă nu mă asculți acum. Adică la Paștele 
Cailor! 

Băiatul nu ascultă toată prelegerea mamei. Se și 
înfruptă din pâinea caldă ca din cel mai mare deliciu. 
Mâncă hapsân, cu poftă, și uită să mestece cum 
trebuie. Mușcă apoi din măr și se bucură de zeama 
dulce-acrișoară care ajută pâinea să-i alunece pe gât. 

— Mai ai? întrebă fără pic de jenă. 

— De mâncare? se minună Olivia, surâzând. 
Imediat îți mai aduc. Tu... mestecă și respiră. 

Se întoarse în câteva minute cu o altă bucată de 
pâine caldă, în care așezase niște brânză proaspătă. 
David înfulecă și sandvișul improvizat și bău o cană 
zdravănă de apă rece de izvor. 

— Mulţumesc, spuse, după ce termină ospăţul 
rustic. îmi pare rău că te-am minţit. Am vrut doar să 
nu te implic în evadarea mea. 

— Puteai să o gândești cu cap, atunci! 

— Nu am planificat-o din timp. A fost o pornire de 
moment. Am vrut doar să văd dacă pot rupe 
legăturile alea supralău- date, ignifuge. Și am putut. 
Apoi am vrut să văd dacă pot ieși pe ușa asta 
nenorocită. Și am putut. Am vrut să scap... 

— Si n-ai reușit, i-o întoarse Olivia sec. 

— Aș fi reușit, dacă ea nu m-ar fi pus să aleg! se 
arătă David înfrânt. 

— O, dar așa procedează ea. Asta e tactica ei. De 
ce crezi că nu mai ești legat? Pentru că te înfrânge 
emoţional, apasă pe rănile tale sufletești. Ce rost are 
să te înlănţuie, când tu oricum ești aici din cu totul 
alte motive? 

— Atunci, ce propui? Să accept că deja a câștigat? 

— Nu cred că sunt în măsură să-ţi dau sfaturi și să 
mă aştept să și ţii cont de ele. îţi spun doar să nu-i 


mai pui pe alţii pe primul loc. Să te gândești la ce îţi 
dorești tu și să acţionezi în consecinţă. Să te gândești 
că persoana pe care o pui înaintea ta se poate 
descurca și singură. Crezi că dacă tu te sacrifici, ea e 
în siguranță? Poate pe moment, dar pentru cât timp? 

— Asta chiar e cel mai groaznic sfat pe care mi-l 
puteai da! se înflăcără tânărul. Si uite, nici măcar tu 
nu tii cont de el. Dacă ai fi crezut cu adevărat asta, 
atunci n-ai fi fost aici! E imposibil să nu mă gândesc 
la ea, să n-o pun pe ea pe primul plan. Gândul că o 
voi revedea, că îi voi cere scuze și mă va accepta din 
nou în viaţa ei, m-a ţinut pe linia de plutire! 

— Cam multe incertitudini, băiete! 

— Ei bine, e tot ce am! Speranţa e combustibil 
suficient pentru a-mi alimenta inima și a-mi înviora 
sufletul! Mona e tot ce am, chiar dacă e doar o 
himeră, ea e tot ce-mi doresc, deși risc să nu mă mai 
vrea. Știu că mă iubește, altfel n-ar fi durut-o atât de 
mult minciunile mele. Asta nu înseamnă că m-a si 
iertat. Si mai știu că o iubesc atât de mult, încât voi 
face orice și voi aștepta oricât e nevoie până va fi 
pregătită să mă primească din nou în viaţa ei. 

— O, prostule! Ea nici măcar nu știe cât te sacrifici 
pentru ea! 

— Trebuie să știe? E suficient să știu eu. Dorinţa 
de-a o revedea mă motivează. Sincer, am fost un 
hoinar jumătate din viaţa mea și sunt doar un puști 
de optsprezece ani! Am fost al nimănui. Familie 
căreia să-i peste de mine nu am, prieteni nu îmi fac 
ușor. Casă... nici aia nu mai am, au înghiţit-o flăcările. 
Când spun că ea e tot ce am, tot ce contează, nu 
vorbesc în metafore. E tot ce vreau să am. Poate că 
sunt prost, da, poate că vorbesc exagerat pentru un 
tânăr abia ajuns la vârsta majoratului. Poate par 
prăpăstios că mă agăţ de prima iubire ca de ultima 
gură de aer. Dar eu sper ca prima mea iubire să fie și 
cea din urmă. Știu că nu e doar prima iubire, e marea 
mea iubire. Simt asta, la fel cum au simtit-o și Eric și 
Ema. Nu toţi suntem norocoși să ne întâlnim 
jumătatea. Dar cei care o fac simt asta până în 
măduva oaselor. E o certitudine, un sentiment de 
neclintit. 

— Atunci ar fi o proastă să nu te preţuiască pentru 
asta! se trezi Olivia înduioșată. Fă ce trebuie să faci 
și ţine minte tot ce mi-ai spus mie acum, pentru ca 
atunci când cineva te va amenința din nou, să fii 
neclintit, ca iubirea asta cu care te lauzi. 

— Tu... vii cu mine? 

— Bineînţeles că nu. Te voi conduce doar, îţi voi 
arăta drumul. 


— Ai putea veni, spuse David cu jumătate de gură. 

Olivia râse, dar glasul îi trădă amărăciunea: 

— Of, puștiule, multe mai ai de învăţat! Nu pot 
pleca acum cu tine, când tu mergi să te vâri în pat cu 
dușmanul meu. 

— Nu așa ar trebui să vezi lucrurile. Sunt sigură că 
ei te vor ierta și te vor accepta. 

— Cum să nu... sfânta Ema iartă tot! spuse în 
batjocură. Dacă ai fi ales o altă cale, te-aș fi urmat 
bucuroasă. Așa... îmi ceri prea mult. Așa cum Robert 
vrea să-și răzbune fiica, și eu vreau să-mi răzbun 
mama, în cazul în care ai uitat de ea. 

— Că Robert mă vrea mort? Nu, n-am uitat. Mă și 
mir că nu m-a îngropat până acum, sincer. Și, în ceea 
ce privește moartea mamei voastre... cred că nu cauţi 
unde trebuie. Nu ei au omorât-o. Asta știu sigur! 

— Ba bineînţeles că unul dintre ei a omorât-o! Iris, 
mai exact! 

— Cum? se arătă David surprins. Asta e o prostie! 
Iris n-ar face asta. Ei îi datorez multe, să știi, chiar 
dacă nu-ţi place s-o auzi. Ea m-a simţit din prima, a 
știut că ascund ceva și nu m-a dat de gol. M-a sfătuit 
mereu, cerându-mi să fiu sincer că voi avea de 
suferit. Mi-am pus singur bete în roată. Ea mi-a ţinut 
partea chiar și atunci când ceilalţi m-au respins. în 
plus, eram cu toţii atunci în labirint, n-ar fi avut când 
să o facă! 

— Naiv mai ești! Ai uitat că e Aer, că zboară? Când 
ne-ati găsit voi în labirint, ea nu era. Mama plecase și 
Iris lipsea. Fă un calcul! 

— Dar nu doar Iris a lipsit. Gândește-te! Și Sara a 
plecat înainte să cadă perdeaua de Foc. Ea a omorât- 
o. E logic! 

— Baliverne! spuse Olivia nervoasă, întorcându-i 
spatele. Una e să te ajut să ajungi la ei, alta e să cred 
tot ce-mi spui despre ei. Discuţia noastră se oprește 
aici. Plecăm după miezul nopţii. Să fii gata! 


XXII 


Sara îl surprinse de-a dreptul pe Robert, făcând 


mărturisiri după mărturisiri. Nu-i spusese însă tot, 
bărbatul acceptându-i nevoia de discreţie, asta după 
ce ea reușise să-l convingă că ei 

victoriei. Da, Sara nu-i dezvăluise toate planurile, 
unele erau mult prea prețioase pentru a fi împărtășite 
oricui. învățase, de-a lungul anilor, că nu e suficient 
să ai un singur as în mânecă dacă-ţi dorești să câștigi, 
ci ai nevoie de toţi așii din joc. în felul acesta, nu mai 
poţi fi luată pe nepregătite. Destinul se jucase cu ea 
și o pusese în faţa unui fapt împlinit: Transformarea 
pentru care trudise atât amar de vreme eșuase. Sara 
pierduse o bătălie. Nu și războiul. Venise timpul să se 
înarmeze cu toate atuurile și să se asigure că nimic 
nu-i va sta în cale de data aceasta. îi venea însă greu 
să relaţio- neze cu cei pe care-i cooptase în tabăra sa, 
fără a-și călca principiile în picioare. Oamenii, atât de 
prevăzători și de capricioși, nu învăţaseră nici până în 
ziua de azi să-și cunoască lungul nasului! Dar ea avea 
nevoie de alianțe. Persoana cu care trebuia să 
lămurească aspecte importante din călătoria ce bătea 
la ușă îi dădea emoţii. Omul, care devenise pion în 
jocul ei strategic, era schimbător ca vremea. Nu 
știuse niciodată cum să-l abordeze, mai ales că el 
fusese cel care o contactase în urmă cu cinci ani. îi 
ascultase atunci oful și se abţinuse să nu-i râdă în 
faţă, îl lăsase să creadă că are putere de decizie în 
planurile ei. De câteva zile, însă, devenise agitat și 
Sara schimbase macazul, re- amintindu-i că îi făcuse 
o favoare și nu va rămâne nerăsplătită. 

îl zorise pe Robert să se întoarcă la treburile sale, 
pretextând că e obosită. De fapt, ea își eliberase 
programul pentru următoarea întâlnire, care se 
anunța una cu turbulenţe. Se știau de mici copii, 
crescuseră împreună, chiar dacă, la acea vreme, 
interacțiunea lor fusese minimă. Destinul îi adusese 
fată în fată când se maturizaseră și pecetluiseră un 
armistițiu, pentru ca fiecare să-și protejeze propriile 
ambiţii, sub falsul pretext că o fac pentru cei pe care- 
i iubesc. Sara, maestra manipulării, citise în ochii 
interlocutorului său setea de putere și dorința de 
subjugare pe care-o obținuse și-o menţinuse cu brio 


până acum. Fac ce fac și Eric și preaiubita lui Ema 
ajung mereu Mărul Discordiei, chiar și fără voia lor, 
gândi în timp ce-și aștepta complicele în 

mijlocul drumului de legătură dintre Celula și 
Harmonie. Era tipic ei, o întâlnire pe ascuns, dar în 
văzul lumii. Asta dacă ar trece ţipenie de om prin 
aceste locuri la ceasuri târzii din noapte. 

Negura fu umbrită de valurile albicioase ale cetii 
groase tipice serilor de vară timpurie. Aerul deveni 
instabil, răcoros și greoi, semn că nu mai era singură. 
Din pâcla ca de lapte se ivi o siluetă. Sara râse când o 
văzu și-i plăcu la nebunie misterul care-o învăluia. Se 
întrebă dacă asta e reacţia pe care o stârnește 
oamenilor atunci când își face apariţia: aceeași robă 
lungă neagră, cu glugă, îmbrăca persoana care se 
opri la doi pași de ea. 

— Nota zece pentru prestaţia de până acum, rupse 
Sara tăcerea, aplaudându-și invitatul. Stai liniștit, 
sigur nu te-a văzut nimeni. Oamenii tăi dorm la ora 
asta, nu? îl luă în derâdere. 

Nu primi nicio replică din partea lui. 

— Of, dar serios mai ești, continuă femeia. Dă-ţi 
gluga aia jos, am impresia că vorbesc de una singură. 

Nou-venitul făcu întocmai, dezvelindu-și chipul 
cernit. 

— Așa mai vii de-acasă, continuă, turuind ca o 
moară stricată. Totuși, ce-i cu faţa asta? De ce ești 
așa amărât? 

Sara vru să-l analizeze în detaliu, așa că deschise 
palma și o flacără aurie își înălță limbile, îndulcind 
atmosfera rece dintre ei. Focul nu făcu însă decât să 
arunce un joc de umbre pe chipul bărbatului, 
înăsprindu-i și mai mult trăsăturile. Părul grizonant și 
parcă tot mai alb pe la tâmple i se electrizase de la 
gluga pe care tocmai și-o dăduse jos, așa că-i stătea 


în toate direcţiile. Ochii mari, căprui, erau tulburaţi, 
Sara vedea asta clar. O privea fără să clipească, iar 
sprâncenele formau o linie descendentă, trădându-i 
mânia. 

— O, Adam, la dracu', nu-mi arde de jocul tău! se 
enervă ea de-a dreptul, din cauza teatrului ieftin al 
bărbatului. Ti-a mâncat pisica limba? 

— Tu ce motiv crezi că aș avea? Așa, după tine... S- 
a întâmplat oare ceva diferit astăzi în propria-mi 
ogradă? răsună glasul grav al bărbatului. Ţi-ai făcut 
tu cumva apariţia în Harmo- 

nie, deși ne-am înţeles să nu o faci? Ţi-ai dezvăluit tu 
adevărata natură în miezul zilei...? 

— De fapt, era mai mult dimineaţă, chicoti femeia, 
întreru- pându-l. 

— Ţi se pare amuzant? tună bărbatul. 

Ecoul vocii sale brăzdă cerul, încărcându-l cu zeci 
de fire luminoase. Văzduhul bubui, cutremurând-o pe 
Sara. îi captase toată atenţia. 

— Ce-a fost în mintea ta? îmi e suficient că trebuie 
să țin piept haosului creat de fiul tău rătăcitor, care s- 
a gândit să se reîntoarcă la locul de baștină. Taman 
acum, când vrei tu să-ţi faci apariţia cu fast. îmi 
explici și mie ce joc e ăsta? Parcă ne-am înţeles că-i 
vei ţine deoparte și vei sta ascunsă până în ziua pe 
care, apropo, nici acum nu mi-ai comunicat-o. Cam 
multe abateri de la plan... 

— O, Adam, scutește-mă! Tu și planurile tale, care 
trebuie respectate din scoarță în scoarță! Eşti parte 
din Natură, tu mai mult decât alţii ar trebui să știi că 
nimic nu e bătut în cuie și de neclintit. Așa e și cu 
planurile. Crezi că de drag am venit azi în Harmonie? 
Crezi că mi-a fost dor de prea iubitul meu fiu? Nu! A 
trebuit să aflu ceva, neapărat! O chestiune urgentă, 
de viaţă și de moarte, aș putea spune. 


— Şi nu crezi că era ceva ce-aș fi putut afla eu, din 
interior? 

— Nu! i-o reteză Sara. E ceva personal, între mine 
și nepoata mea, dacă ţii neapărat să știi. Nu e o 
informaţie pe care s-o strigi în gura mare, te asigur. 
Şi, chiar dacă mi-ai fi spus, tot aș fi vrut să văd cu 
ochii mei. 

— Planul tău s-a destrămat! învârti Adam cutitul în 
rană. 

— O parte din el, dragule, doar o parte. La cum mă 
știi, bă- nuiești probabil că i-am găsit fetei deja un 
înlocuitor, așa că planurile mele sunt în perfectă 
siguranţă. 

— Planurile tale în sus, planurile tale în jos, se 
ambală bărbatul. Parcă trebuia să fie ale noastre, sau 
mă înșel? Mi-ai găsit și mie un înlocuitor? N-a fost 
vorba să... 

—  Relaxează-te odată! Știu foarte bine ce-am 
vorbit. îmi aduc perfect aminte cum m-ai căutat acum 
cinci ani de zile, insinuând că am avut de-a face cu 
dispariția Emei. 

— Am fost pe deplin convins, de-aia te-am abordat 
și tot de-aia nu l-am sprijinit pe Eric în căutarea ei. îţi 
amintești cum i-am convins pe toţi să nu se bage în 
povestea exagerată a fiului tău? Zici că știi ce-am 
vorbit... atunci de ce stau lucrurile fix pe dos? 

— Ti-am promis că-i voi ține deoparte, că nu vor 
mai pune piciorul în Harmonie, în schimbul tăcerii și 
al cooperării tale. Ştiu prea bine ce ţi-am făgăduit. 
Dar, vezi tu, am avut nevoie ca ei doi să o regăsească 
pe Ema, pe cealaltă Ema, pe care am creat-o eu. Doar 
așa sufletul Monei a fost zdruncinat din nou, lăsând 
cale liberă Transformării. 

— Care a eșuat, totuși. 

Adam afișă un rânjet care-o înfurie de-a binelea pe 


Sara. 

— Asta s-a întâmplat de curând și n-are a face cu 
ritualul pe care l-am respectat cu sfinţenie. 

— Mai contează când s-a întâmplat? Pentru mine 
sigur nu! Tot ce mă interesează și mă deranjează, 
deopotrivă, e prezenţa lor în Harmonie. Au încălcat 
toate regulile noastre sacre și i-am simţit ca pe niște 
ghimpi în coaste. Când ai răpit-o pe Ema, am văzut în 
asta o șansă de-a scăpa de ei fără a mă murdări pe 
mâini, dacă e să fim sinceri. Asa că nu ti-am cerut 
ceva ce tu nu făcuseși deja. Te-am rugat doar să-i ţii 
departe de comunitatea mea. 

O, bucură-te de ea cât mai poţi, gândi Sara, 
zâmbind haină. 

— S-au întors, n-am ce să le fac. De fapt, eu am 
plecat înaintea lor. Să spun doar că... dădăcirea lor n- 
a mai făcut parte din plan. O fi Eric fiu-meu, dar cu 
siguranță nu-mi seamănă! în plus, sunt doar trei 
oameni, ce atâta tam-tam cu revenirea lor? Da, mi-ai 
spus: s-au apucat să antreneze Nativii. Și? Crezi că în 
doar câteva zile vor transforma grădinarii și pescarii 
în sol- 

dați? Asta a fost cea mai delicioasă veste pe care mi- 
ai trans- mis-o! Am reușit și eu să râd cu gura până la 
urechi. 

— Normal că nu vor reuși! pufni Adam. Dar nu asta 
mă roade pe mine, ci gândul lor nebun de-a se 
pregăti de luptă. Ce-i cu frenezia asta? Sara, vorbesc 
întruna despre lupta care va veni. Să fie ei absurzi 
sau eu credul? Mi-ai spus că vei veni cu Nativii tăi în 
sat și ne vei ameninţa, vei băga teroare în oameni. Ei 
se vor refugia la sânul protector al Bătrânilor și ne 
vor lăsa să luăm decizia cea mai bună pentru 


comunitate. In felul acesta, câștigăm amândoi: te 
facem cel de-al patrulea Bătrân și vom putea locui 
împreună. Asta ţi-ai dorit mereu, nu? Un loc de vază, 
printre noi! 

Credul? gândi Sara. Nu, prost de-a binelea! 

— Harmonie e un loc sacru pentru mine, continuă 
bărbatul. Nu vreau să-l atingă nicio flacără, înţelegi, 
da? 

— Stai liniștit, nu vreau să distrug micuța 
localitate, dacă de asta ţi-e frică. Doar pe cei ce-o 
locuiesc, își spuse. 

— Nu mi-e frică, Sara. Nici de tine, nici de Nativii 
tăi. Nu-mi place că una vorbim și alta facem. Ar 
trebui să avem încredere unul în altul. Eu ţi-am spus 
tot ce se întâmplă în Harmonie, tu de ce nu poţi fi pe 
deplin sinceră? 

— Ce vrei să-ți spun? Că Nativii mei sunt, de fapt, 
o armată? O știi deja, doar te prefaci că nu. Ce crezi 
că am făcut în tot acest timp aici, ascunși de ochii 
lumii? Am croșetat și-am tricotat? Oamenii mei sunt 
hotărâți să lupte pentru un loc în comunitate. Asta le- 
am promis. Depinde de voi, de tine, cum se va 
întâmpla fuziunea noastră, plusă Sara cu minciuni. 
Oricât aș încerca să-i conving că Celula e Casa lor, 
nu-i pot duce de nas. Ei știu că au o origine și vor să 
facă parte din armonia Caselor. Poţi înţelege asta? 

— Pot, normal că pot, dar nu vreau să-mi pui 
semenii în pericol. E normal să vă așteptați la 
ostilități din partea noastră, doar nu vă vom primi cu 
braţele deschise, ce naiba?! 

— Vezi? sublinie femeia, prefăcută. 

de bun augur. Și, bineînţeles, completarea: vă veţi 


stabili în Harmonie cu orice preţ. Așa că noi vom avea 
de ales între a porni o luptă și a începe tratativele. 


Sună bine, nu? 

— Sună, dar Eric, Ema și Iris vă pregătesc un 
război. 

— Si? Crezi că atunci când va fi momentul, vor 
avea ceva de spus? Lasă-i să lupte, dacă vor. Le va 
prinde bine puţină acţiune. Le veţi da ce și-au dorit, 
nu te voi opri din asta. Tăvălește-i puţin! La naiba, fă 
ce vrei cu ei! 

— Să fie ei martirii comunităţii! propuse femeia. 

— Exact! se lumină Adam. E chiar genial! Ha! Le 
voi face pe plac, îi voi lăsa să creadă că da, ne fac un 
bine punându-se în prima linie de apărare. Singura, 
de altfel. Iar dacă vor cădea, asta e, îi vom plânge cu 
lacrimi de crocodil. Noi, ceilalți, vom înţelege că 
lupta nu e o soluţie. Suntem diplomaţi, nu războinici. 

Chipul i se lumină vorbind și Sara înţelese că 
bărbatul redevenise același om care prefera să vadă 
partea plină a paharului, ignorând faptul că ea 
completa cu venin partea goală. 

— Du-te acum, îl rugă. Așteaptă semnul meu. Ziua 
cu pricina se apropie. Fii pe fază și facilitează-mi 
accesul în Harmonie, e posibil să am nevoie de ajutor 
din interior. Doar câţiva oameni. 

— De acord, pecetlui Adam înţelegerea cu o 
strângere fermă de mână. Aştept semnul tău! Şi... 
fără alte surprize, de acord? 

— Promit că nu voi face ceva nesăbuit decât dacă 
situația o va cere! zâmbi Sara. 

— O, nu e răspunsul pe care-l aşteptam, 
recunoscu bărbatul. 

— Dar e cel sincer, cel pe care îl meriti, nu? Ştii că 
totul depinde de ei. Ţine-i tu ocupați în Harmonie și 
nu vor exista abateri de la plan. 

— în privinţa asta poţi sta liniștită, nu e nevoie să-i 
ţină cineva ocupați. Se suprasolicită singuri de zici că 
vine Apocalipsa, râse Adam grotesc și dispăru, lăsând 
un aer rece în urma lui. 

O, bărbat naiv! Chiar vine! Sfârșitul lumii, așa cum 
o știi tu, iți va bate la ușă și tu îi vei deschide și-l vei 
pofti înăuntru. Ca un orb ce ești! , 


XXIII 


Olivia luă pulsul micii adunări din jumătate în 
jumătate de oră după miezul nopţii. Din toate serile 
posibile, fix astăzi se nimerise ca Nativii Focului să 
găsească motiv de sărbătoare: logodna a doi dintre 
ei. Uitase că și semenii ei știu să se distreze. 
Melancolică, își aminti cum, copii fiind, ea și Robert 
se furișaseră mereu la astfel de celebrări, pentru a 
lua parte, chiar și indirect, la petrecerea adulţilor. 
Fraţii lor de Element erau aprigi și cheflii, cântau, 
chiuiau, dansau în jurul unui foc de tabără imens, 
trecând sticle de băutură din mână în mână. Se 
îmbătau cu toţii cu licori preparate de ei și cădeau 
lăţi pe unde nimereau. Privindu-i acum, îi compătimi, 
dar își dădu seama că oamenii ăștia, așa ignoranţi 
cum păreau, nu uitaseră să se bucure de puţinele 
plăceri cu care încă îi mai surprindea viaţa. Se uneau 
între ei, după legea străbună, Foc cu Foc, și aduceau 
pe lume progenituri concepute cu exact nouă luni 
înainte de zodiile de Foc. Totul era calculat. Nimic nu 
era lăsat la voia întâmplării. 

îți era imposibil ca, în orice casă te-ai fi aflat, să nu 
le auzi vocile, guturale și piţigăiate, deopotrivă. 
Sunau a jale și dor, a patimă și-a bucurie de viaţă. Și, 
din toată gloata aceea, nu că Olivia s-ar fi așteptat ca 
ea să fie acolo, Sara lipsea. David era din ce în ce mai 
nerăbdător și insistent. Să plece odată, până nu-l 
prinde ziua pe drum. Când bătrâna își făcu însă 
apariția și se strecură în locuinţa sa, Olivia știu că 
trebuie să se pregătească. Avea să-l conducă pe 
David doar până la ieșirea din Celulă. Odată plecat de 


lângă ea, avea să rămână singur. 

Băiatul înţelesese și acceptase asta, chiar dacă ea 
văzu că în sufletul lui se dădea o nouă bătălie. Rostise 
cu voce tare un șir 

pretenţia ca mama lui să-i dea răspuns la fiecare în 
parte. Erau întrebări ce trecuseră de bariera minţii 
sale, pe care le întoarse pe toate părțile, pentru a-și 
face curajul de-a păși dincolo de locul în care se 
trezise prizonier. Dacă n-avea să găsească drumul 
până în Harmonie? Dacă avea să fie prins? Şi, ceea ce 
îl rodea, de fapt, dacă Mona n-avea să-l primească cu 
braţele deschise? Dacă Mona încă îl blama și îl ura 
fiindcă îi luase Focul? Dacă ea... pur și simplu, 
încetase să-l mai iubească? Nu, nu aşteptă ca Olivia 
să-i răspundă, nici măcar să-l aline cu o vorbă bună 
sau de duh. Ştia că, odată ce-o să pună piciorul în 
Harmonie, inima îi va fi întregită, măcar o secundă, 
până când Mona avea să i-o spargă din nou în mii de 
bucăţi, dacă avea să considere de cuviinţă. 

— Hai, acum! îl repezi Olivia. Hoașca nebună 
doarme. Așa aș zice, după sforăitul care răsună mai 
ceva ca urletele petrecăreţilor. S-a întors acum o oră. 
După treizeci de minute, camera i s-a cufundat în 
beznă așa că, putem pleca. 

— Si Robert? El unde e? 

— N-o să-ţi vină să crezi! pufni femeia. Și-a pus 
mintea cu lunaticii ăștia și a băut cot la cot cu ei. E 
beat turtă. Norocul nostru. Hai! Poate ți se pare 
ciudat, dar, cu ocazia asta, nu ne va simţi nimeni 
lipsa. Cei mai multi vor fi inconștienţi, incapabili să 
găsească drumul spre colibă, darămite să te mai și 
păzească. îi cam doare la bascheţi, cum se spune. 

David zâmbi. Vru, pe moment, să-și ia surâsul 
înapoi, să pretindă că gluma ei nu-l binedispuse, dar 
se răzgândi. Femeia din faţa lui, cea care risca acum 
ajutându-l, devenise umană și el îi datora acest 
zâmbet sincer. Olivia îi răspunse la fel, apoi îl 
înghionti afară. 

leșiţi în stradă, îl apucă de după gât și se lăsă cu 
toată greutatea pe el, târându-și efectiv picioarele. 
David vru s-o împingă, dar îi făcu jocul numaidecât: 
se prinse că femeia se prefăcea beată și complet 


neajutorată. Mai mult, începu a bolborosi cuvinte 
neînțelese, asemeni matolilor din depărtare. 


166 


Forte ale Naturii - Furia Elementelor Daniela 
Faur 


Merseră așa minute bune, până ce braţul băiatului 
amorți și femeia se sătură să vorbească pe limba 
Nativilor chercheliţi cu cei cu care se întâlniră mai la 
toate colţurile ulițelor. 

— Aș fi zis că-s toţi acolo, în centru, dar se pare că 
s-au mai înmulţit de pe vremea mea. Ce dracu să facă 
în pustietatea asta? Copii, că altă treabă n-au! Bine 
că nu ne-au luat la întrebări. Hai, să grăbim pasul, 
spuse femeia. 

leșiră din zona de case și coborâră câteva trepte 
naturale, formate de bolovani uriași și pământ 
bătătorit de vânt și ploi. Pe măsură ce coborau, 
buruienile păreau tot mai înalte. Cei doi se pierdeau 
printre mărăcini uscați, provocându-le senzaţii iri- 
tante de mâncărime și usturime. 

— Să nu te-aud! lansă Olivia o replică în 
întâmpinarea lamentării băiatului, pe care o presimti. 
Doar nu credeai că o să te duc pe-o cărare presărată 
cu petale de trandafiri. 

— N-am spus nimic, se apără David. 

— Urma să o faci, așa că m-am scutit singură de 
văicăreala ta. E cel mai neplăcut sunet pe care îl pot 
auzi urechile mele. 

— Bine, m-aș fi plâns puţin, recunoscu. E ca dracu' 
drumul ăsta, spuse, croindu-și cu greu calea prin 
terenul ciulinos. Bine măcar că am scăpat de 
pietroaiele alea. Oare așa e tot drumul până-n 
Harmonie? Chiar că mă va prinde dimineaţa! 

— O, Doamne! Parcă nu te văitai! ridică femeia 
tonul. Nu, prinţișorule, imediat vom ajunge în 
pădurea magică și acolo vei călca doar pe mușchi 
verde-crud, îmbibat cu rouă dimineţii. Florile își vor 


deschide petalele, salutând începutul unei noi zile, 
schimbă ea registrul, imitând o voce caldă, de 
povestitor. Mergi drept înainte și, când vei întâlni 
câini cu covrigi în coadă, vei ști că ai ajuns în 
Harmonie, îl luă peste picior. Ești de groază! Gata cu 
vorba! Hai, grăbește pasul, eu trebuie să mă și întorc. 
Imediat ajungem la locul unde ne vom lua la 
revedere. 

Rostind aceste ultime cuvine, simţi cum i se 
strânge inima, îl certa că vorbește, dar ea vorbea mai 
mult ca el. Ca să umple timpul și spaţiul dintre ei. 
Doar câteva minute vor mai respira 

împreună acelaşi aer, apoi el va pleca. Acum el va fi 
cel care-o va abandona pe ea. Nu reuși să-și alunge 
gândul acesta. O merita! O merita cu vârf și îndesat. 
Ea îi spusese să plece, dar l-ar fi vrut plecat departe, 
chiar cu prețul de-a se despărți de el pentru 
totdeauna. Acum simțea cum i se întoarce stomacul 
pe dos, ştiind că el nu se îndreaptă spre salvare, ci 
exact spre epicentrul exploziei care-i va zgudui din 
temelii. Se vor revedea, o ştia prea bine, dar va fi o 
întâlnire ca aceea din noaptea care îi reunise - în 
tabere diferite. 

David se opri singur când drumul încetă a fi 
anevoios și pâcla deveni mai transparentă. Olivia își 
înfrână pașii și gândurile care-o luaseră razna. [i veni 
greu să-l trimită singur acum, când regăsise o parte 
din ea în el, așa că făcu ce se pricepea mai bine: îl 
repezi. îl alungă. Ca și cum ar fi ţinut-o din treabă. 

— Mergi tot înainte. Tii drumul vreo două-trei ore 
și-apoi vei da de faimoasa localitate Harmonie. O s-o 
recunoști, te asigur. Praful de zână îţi va confirma că 
ai ajuns în locul potrivit, fii fără grijă. Hai, la drum 
acum! Să nu te oprești din mers, fie ce-o fi! Să nu 
discuţi nimic cu nimeni până nu ajungi acolo. Nu te 
cunosc, nu mă cunoști! Eu în noaptea asta am băut 
bine și am adormit devreme, în coliba mea de cinci 
stele. Tu... nu știu ce-ai făcut. Erai bine când ţi-am 
dat pupicul de noapte bună. Te-am lăsat supărat și 
îmbufnat, cu gândul la iubita care te-a părăsit. Ai 
înţeles? Dacă te prinde cineva pe-aici... ești pe cont 
propriu! Ai scăpat singur. Ai găsit singur drumul. Ne- 
am înţeles? repetă întrebarea, când văzu că David nu- 
i răspunse de prima dată. 

Băiatul dădu scurt din cap. Ea îi întoarse spatele, 
înăbușin- du-și lacrimile. 

— Olivia! îi ceru el să se oprească. Hai cu mine! Te 
vor primi, sunt sigur de asta! 

— Vorbești prostii! spuse ea, chiar dacă inima îi 
crescuse de fericire. Nu, e călătoria ta. Dacă vin cu 


tine, pedeapsa ta va fi 

mai cruntă. Așa... ai evadat, pur și simplu. Va fi o 
evadare, nu un complot. 

— Dar... tu chiar crezi că Sara va crede că nu m-ai 
ajutat? Te va răni... 

— Pleacă odată! se răsti. Până nu mă răzgândesc și 
te târăsc înapoi. Să faci bine să rămâi acolo, ai 
înţeles? Să n-o lași pe căţeaua aia să te șantajeze. Nu 
din nou! 

— Atunci înseamnă că ne vom revedea... în luptă, 
spuse David, cu voce joasă. Voi fi alături de ei, 
indiferent cine se va afla în tabăra cealaltă. Ştii asta, 
nu? 

— Aș fi dezamăgită să fie altfel! recunoscu Olivia. 

Băiatul zări expresia schimbată a mamei sale. O 
văzu din nou fâstâcindu-se, emoţionată. Simţi că-l ia 
tare pentru a nu-și dezvălui trăirile, așa că făcu el un 
pas spre ea. îl ajutase și-i fusese alături, așa că fu 
sincer când o prinse de mână și-o trase spre el, luând- 
o prin surprindere. Ea nu se zbătu și nu-l respinse. 
Se îmbrăţișară scurt, dar intens. Se bătură apoi pe 
spate, prietenește. 

— Mulţumesc! îi mai spuse David, înainte de-a 
porni pe drumul indicat de ea. 

Nu privi înapoi, deși ar fi vrut. 

Pentru prima dată de când o întâlnise, și-ar fi dorit 
să-i rămână alături, așa sâcâitoare cum fusese în 
ultimele zile. De când îl alungase Mona din viaţa ei, îi 
lipsise sentimentul de apartenenţă. Nu mai avea pe 
nimeni care să-i poarte de grijă. Și-apoi apăruse ea, 
femeia monstru, care îl părăsise din pur egoism. O 
privise și o tratase cu răceală, convins că poartă o 
mască și că-și va da arama pe faţă într-una din zile. 
Dar nu, nu se întâmplase așa. Dimpotrivă. Pe măsură 
ce treceau zilele, femeia devenise tot mai preocupată 


de starea lui. Inima de gheaţă începuse a i se topi, 
glasul i se îndulcise. N-avea să o ierte nicicând pentru 
că se alesese pe ea, cu preţul părăsirii lui. N-ar fi 
crezut nici că va avea cândva urechi pentru a-i 
asculta toate explicaţiile. Dar ea nu se lamentase și 
nu pozase în vic- 

timă. Asta aprecia la ea, că era sinceră și tăioasă, nu 
se ascundea după degete. Nu încerca să picteze în 
nuanţe calde tabloul rece al abandonului. îl părăsise. 
O făcuse și-și asumase tot ceea ce implicase gestul ei 
crud. Dar nu se gândise că-l va mai întâlni și că 
vechile sentimente vor renaşte. Sămânţa iubirii de 
mamă încolţise din nou în inima ei. O simţise și el. 
De-asta îi ceruse să-l urmeze. Poate fusese un 
moment de slăbiciune. Răspunsul ei nu avea să-i 
afecteze decizia de-a li se alătura prietenilor lui. 
Inima lui îi aparţinea Monei. Nu va rupe nicio fărâmă 
din ea pentru a i-o oferi mamei sale. Dar voise să fie 
altruist și să se poarte cu ea așa cum și-ar fi dorit să 
se fi purtat ea în urmă cu treisprezece ani. Să-i lase o 
poartă deschisă spre inima lui, chiar dacă acceptul ei 
n-ar fi însemnat că rănile pe care i le cauzase i se vor 
închide vreodată. Refuzase să-l urmeze. îi anticipase 
răspunsul, dar nu o blamase. într-un fel, alesese bine. 
De data aceasta, faptul că nu îl însoţise nu însemna 
că îl părăsise. Dimpotrivă, îi arăta că trebuie să-i ţină 
spatele în continuare, adică să mintă în privinţa 
plecării lui. 

David merse fără a privi înapoi, dar imaginea ei îl 
urmă. O lăsă în trecut, deși știa că se vor revedea, 
chiar dacă doar pe câmpul de luptă, așa cum îi 
spusese în faţă. întâlnirea lor avea să fie inevitabilă. 
Se întrebă dacă aceasta fusese ultima lor in- 
teracţiune, dacă, odată ce se va vedea în focul 
confruntărilor, ea se va gândi la el, dacă va dori să-l 


protejeze sau va redeveni femeia din labirint, însetată 
de putere și dornică de nimicire. 

Pe măsură ce se îndepărtă de Celulă, încetă să se 
mai gândească la Olivia. Mona îi apăru în minte și i se 
păru că o vede aievea. Avea atâtea să-i spună! Nici nu 
știa cu ce să înceapă. Oare ce ar fi neapărat necesar 
să știe ea, în cazul în care minutele lor ar fi 
numărate? Să-și ceară iertare? Să-i facă promisiuni? 
Să-i jure fidelitate? Știa că Sara e șireată și e posibil 
să-l prindă din urmă și să-i destrame toate planurile. 
Așa că grăbi pasul. 

îi va spune Monei că o iubește, asta înainte de 
orice altceva. Va trebui să-l asculte, chiar dacă nu-i 
datorează nimic. Citise 

suferință în ochii lui Iris, în seara în care ea o scosese 
pe braţe pe Mona. Știuse că el rămăsese drept 
garanţie. Că se sacrificase pentru ea, fata pe care-o 
iubea. Nu cu sentimentul acesta dorise el să rămână 
familia ei. Nu fusese o victimă. Alesese cu bună 
știință să rămână în urmă. Alesese chiar și să 
plătească preţul care bănuia că avea să vină, odată cu 
moartea Gabrielei. 

Avusese noroc, realiză acum. Olivia îl ţinuse în 
viaţă. Legătura lor de sânge îl determinase pe Robert 
să nu-l omoare. Fusese cruțat doar pentru a fi folosit 
drept momeală sau monedă de schimb. Dar el 
întorsese placa. Ce-i mai arsese! Acum nu-i mai păsa 
de nimic. Nici de viitor, nici de ce surprize îi mai re- 
zerva viața. Lungă sau scurtă. Nici măcar asta nu mai 
putea ghici. Ştia doar că trebuie s-o vadă pe Mona, 
chiar dacă va fi ultimul lucru pe care-l va mai face. 
Stupid lucru, dacă stau să mă gândesc, vorbi pentru 
el, grăbind pasul. Am doar optsprezece ani și mă 
gândesc la moarte ca și cum ar fi ceva firesc să 


părăsesc lumea într-una din zilele astea. Sau în orele 
următoare. Sau în câteva minute... 

Mersul grăbit îi deveni pas alergător. Pasul 
alergător se transformă în fugă. își dădu seama că 
timpul e preţios, nu o resursă de care să dispună la 
discreţie. Avea s-o întâlnească pe Mona și să-i spună 
că o iubește. Asta era tot ce-i trebuia inimii lui! 


XXIV 


Nu avea ceas, nici măcar nu știa la cât plecase din 
Celulă, așa că nu încercă să ghicească ora. Mersese, 
după cât își dădu seama, mai mult de două ceasuri. 
Nu întâlnise ţipenie de om. Tinuse poteca bătătorită 
și menţinuse un ritm constant. Doar câmp în jurul lui, 
cât văzuse cu ochii, nicio casă, niciun indicator, 
niciun semn că împrejurimile ar fi fost populate. își 
adusese aminte de ceea ce îi povestise Mona, că 
localitatea unde 


171 


Forte ale Naturii - Furia Elementelor Daniela 


crescuse era ruptă de lume. Totuși, nu se așteptase 
să fie în pustietate. Ajunsese să se întrebe dacă totul 
e real sau doar un miraj, dacă dincolo de iarba pe 
care-o călca exista un loc ferit de privirile 
trecătorilor. 

Noaptea începu a se risipi, lăsând în urma ei doar 
umbre albăstrii. Lumina roșiatică a răsăritului încălzi 
cerul creionat de Natură după asfinţit doar în tonuri 
reci. David simţi că e un personaj pe pânza unui 
tablou de Monet. Culorile se pierdeau una într-alta. 
Liniștea care-l înconjura și-i pătrundea până-n 
măduva oaselor îi limpezi gândurile. Și deodată simţi 
ceva neașteptat. Nu-și putu explica trăirea. Poate că 
era glasul pământului străbun care-i recunoștea 
Elementul, care-l simţea drept un Nativ. Zeci de fiori 


îi străbătură trupul și se simţi conectat cu infinite fire 
invizibile la conștiința sacră a comunităţii. Cel mai 
ciudat gând îi trecu prin minte: se simţea... acasă! 
Parcă purtase un văl pe ochi tot drumul și-abia acum 
vedea bine. 1 se părea că Harmonie i se întindea la 
picioare și cerea să fie explorat. 

Micuţul sat pitoresc își dezvălui farmecul imediat 
ce David părăsi câmpiile sălbatice și păși pe ulițele 
pietruite. Totul i se păru mirific. Fascinant. O 
localitate ruptă din povești. Genul lucrurilor și 
sentimentelor care ţi se par prea nefirești ca să fie 
adevărate. Știa că până și acest sătuc are poamele 
sale acre, dar ce-ar fi fost o pădure fără uscături? Ura 
ideea de perfecţiune, mereu avea la bază ceva 
putred. Mai știa că Nativii nu sunt perfecţi și se 
bucură. I se umplu sufletul de fericire când descoperi 
autenticitatea locului, a celor care-i erau neamuri, 
fără a exista o legătură de sânge între ei. învățase de 
la Mona că Forţa Elementului îi conecta pe toţi, așa 
că se lăsă surprins de localitatea care îi păru o 
viziune. Satul dormea. Câte-un cocoș mai harnic se 
grăbea să anunţe venirea dimineţii, invitându-și 
colocatarii umani să se trezească. Admiră casele 
atent împodobite și își dădu seama ce-l deranja din 
tot ce vedea și din tot ce auzise din poveștile iubitei 
sale: divizarea Nativilor în 

funcţie de Element. Unde era, atunci, armonia din 
Harmonie? Dacă toţi sunt o familie, atunci de ce erau 
un întreg format din mai multe părţi? 

Colinda deja străduţele de minute bune. încetă să 
se mai minuneze când nu reuși să descopere casa pe 
care o căuta. Cea despre care Mona îi vorbise atât de 
frumos, în care Elementele își dăduseră întâlnire și 
hotărâseră să locuiască împreună. în armonie. în 
pace. în iubire. Razele soarelui îi încălziră ceafa și 


băiatul începu să se agite. Poate că timpul îi era 
limitat. Poate că sentimentele aveau să îl sece de 
puteri. Era slăbit. Se hrănise mai mult cu aer și cu 
încăpățânare în ultimele zile, așa că resimțea pe 
pielea lui lipsa traiului decent. Absorbirea Focului îl 
întărise, dar nu suficient ca să-i suplinească restul 
carenţelor. Nerăbdător să o vadă cât mai repede pe 
fata pe care-o iubea, închise ochii și rosti numele 
celei care-i fusese mereu alături. Cumva, între ei se 
formase o legătură specială. De prietenie și 
încredere, fără a avea nevoie de prea multe cuvinte. 
Şi ea apăru. Ca o zeiță ruptă din Legendele 
Olimpului. Diafană și divină. Iris lăsă să-i scape un 
sunet de uimire și-l îmbrăţișă cu patimă, îl analiză și- 
și trecu din nou mâinile în jurul trupului lui uscăţiv. 

— David! Doamne-Dumnezeule! Nu pot să cred! 
Cum ești? Cum ai ajuns aici? Vai, în ce hal arăţi! Ești 
bine... având în vedere situaţia în care te-am lăsat. M- 
am temut că... Doamne, bine că ești teafăr! exclamă 
femeia. 

Se simţi prost că-l lua la întrebări, dar i se părea 
de necrezut să-l vadă aici, în Harmonie. Si da, David 
din fata ei arăta altfel. Mai slab, dar tare de înger. 
Ceva o intriga și nu reuși să-l citească. Poate că 
hainele negre și largi sau bucata aceea de material 
care-i acoperea gâtul. în toiul verii. Se întinse să i-o 
ia, dar băiatul se împotrivi. 

— M-au rănit, alese el să-i spună. 

Nu minţise întru totul. Chiar îl răniseră. Știu însă 
că semnul pe care abia îl dobândise avea să provoace 
mare vâlvă și priori- 

Mona. Apoi avea să le povestească totul. 

— Cine? David, unde-ai fost? Robert te-a luat? Sau 
Sara? Spune-mi că vei rămâne... 

— Of, Iris, n-aş fi crezut că te va afecta atât de 
mult lipsa mea, se amuză David. Eşti plină de 
surprize. Şi eu, care la început te-am luat drept 
femeia de gheață. N-am ştiut că ai o inimă atât de 
mare! 

— Păi, cum să nu? rămase femeia setată pe 
gândurile ei. Știu în ce hal te-am lăsat. Și uite în ce 
hal te regăsesc! 

— Se putea și mai rău! Am fost mai rău de-atât. 
Acum sunt bine. în curs de... vindecare. Dar am o 
rană, Iris, una vie, și sufăr permanent, oricât de bine 
aș arăta fizic. Mona... Mona m-a părăsit, m-a respins, 
m-a alungat! Cred că mă urăște! Oare așa o fi? A 
trebuit să vin să mă conving. E bine? Pentru ea sunt 
aici, Iris. Du-mă la ea. Ultima dată când am văzut-o, 
abia dacă era conștientă. Am întors situaţia pe toate 
părţile și am ajuns să mă conving de unul singur că e 
bine. Aș fi simţit dacă n-ar fi fost. Am avut și am 
încredere în tine și am știut că o vei vindeca. Iris... 
du-mă la ea, te rog, până nu se trezește tot satul și 
apar curioșii. Nu vreau spectatori. Şi, ca să-ţi 
răspund măcar la câteva din întrebări: Robert m-a 
luat și m-a dus Sarei. Dacă ai ști ce-i acolo! Am venit 
ca să rămân, dar nu știu dacă mă pot bucura de acest 
lux. în ultimul timp, au cam făcut alţii alegeri în 
numele meu. Ai spune că sunt slab, și poate aşa e, 
dar ce să fac cu inima asta a mea, care se 
încăpăţânează să-i protejeze pe ceilalți? Eu nu mai 
contez, jur că nu contez. Vreau să știu că Monae 
bine. 

— Şi crezi că ea e bine fără tine? 

— Nu știu! E? 

— Hai să vedem, îi surâse Iris, arătându-i calea. 
Vom găsi timp și pentru restul. 

Merseră împreună pe străduţele pe care femeia le 


cunoștea ca-n palmă. Cotiră la dreapta și apoi Ia 
stânga. David o recu- 

= noscu imediat. Poziţionată pe colţ, 

casa putea fi admirată în toată splendoarea ei. îi luă 
băiatului ochii de-a binelea, deși el admise că nu i-ar 
strica o reîmprospătare a culorilor. Iris îl conduse 
spre faţada rezervată Elementului Pământ. Pentru 
asta, trecură de micul gard alb și pătrunseră în 
curtea familiei. Locul spre care-i îndreptase Iris 
atenţia dădea spre curte. Niște ferestre uriașe rupeau 
din armonia locuinţei, contrastând cu arhitectura ei 
clasică. Sticla transparentă era îngrădită de un desen 
minuţios: doi copaci superbi, unul înflorit și altul cu 
frunze tomnatice, își uneau coroanele deasupra 
geamurilor, continuând să se extindă chiar și pe 
acoperișul de ţiglă cărămizie. Făcu doi pași mai 
aproape și-atunci o văzu. Dincolo de pereţii invizibili, 
Mona dormea într-un pat ieșit din tipare. Nu putu să-i 
vadă chipul din cauza poziţiei în care se afla: fata stă- 
tea pe burtă, iar mâna stângă îi era așezată exact sub 
frunte. Părul i se revărsa peste antebraţ, ascunzând-o 
cu totul. Băiatul îi aruncă lui Iris o privire 
întrebătoare și ea se mulțumi să dea din cap scurt, 
afirmativ. 

— Hai, curaj! îl îndemnă. Vă las. Eu merg să mă 
pregătesc să-mi întâmpin Nativii pentru 
antrenamente. Ştii ce să faci dacă ai nevoie de mine. 

Femeia dispăru și el rămase singur. O privi din 
nou, înainte de a-și face curaj să bată timid în geam. 
îi păru rău s-o trezească pe Mona, dar nu avu încotro. 
Se întrebă dacă nu cumva ar fi fost mai bine să 
ciocănească la ușa din faţă, ca tot omul. Dar atunci i- 
ar fi deschis unul dintre părinţii ei, iar el nu-și dorea 
decât să aibă câteva clipe împreună, doar el și Mona. 
Bătăile lui ezitante nu avură niciun succes. își luă 
inima-n dinţi și lovi geamul mai puternic. Fata ridică 
ușor capul de pe pernă, vizibil deranjată. Se uită 
chiorâș spre fereastră, blestemându-l în gând pe cel 
care îndrăznise să-i întrerupă somnul. îi luă doar 
câteva secunde să se dezmeticească și să-l vadă. Să-l 
recunoască. Se repezi spre geam, împiedicându-se de 


cearșaful care i se încolăcise în jurul trupului. David 
râse. Zâmbi și ea, din- 

Fau colo de peretele transparent. Mona se opri în 
faţa geamului și puse o mână pe el. Băiatul își așeză 
palma peste a ei, comple- tând-o. Unul părea reflexia 
celuilalt. Fuseseră despărțiți din încăpățânare, din 
orgoliu, apoi din cauza răzbunării altora. Acum îi 
separa doar o bucată de sticlă. David ghici lacrimile 
încă nescurse din ochii Monei și se rugă să fie semn 
că-l va ierta, dacă nu cumva îl iertase deja. Fata nu-și 
luă ochii de la el și, totuși, rămase acolo, de cealaltă 
parte a zidului gros de doar un centimetru. Să fie asta 
liniștea de dinaintea furtunii? se întrebă David. Ar fi 
vrut s-o admire din cap până-n picioare, dar se rușină 
când văzu că ea purta doar o pijama subţire: un tri- 
cou larg și lung și o pereche de pantaloni scurţi care 
abia se întrevedea de materialul care cădea peste ei. 
îi privi părul. 1 se păru fermecător cum fata își putea 
schimba nuanţa după placul inimii, după dispoziţie 
sau după anotimp. Ultima dată când o văzuse fusese 
roșcată, cu șuvițe arămii și blonde, asemenea 
flăcărilor care-o mistuiau. Acum se întrebă dacă ele 
vinovat de schimbarea culorii, dacă el i-o luase fără 
permisiunea ei, odată cu Focul pe care-l extrăsese 
din ea. îl duru sufletul să o privească, dar îl chinui și 
mai tare gândul că ea va rămâne acolo, ca un 
manechin în vitrină și el va fi doar un simplu spec- 
tator în viaţa ei. Dar nu, fata făcu presiune pe geam și 
acesta se deschise. O ușă, fix în faţa lui, și nici nu 
bănuise. 

Se dădu câţiva pași în spate, să-i facă loc să iasă. 
Mona rămase câteva secunde în prag, suficiente cât 
să-i crească băiatului angoasa. Ea îl privi și se 
minună de explozia de sentimente pe care o citi pe 
chipul lui. Acum era ca o carte deschisă, el, băiatul 
care-i ascunsese atâtea și nu reușise să anticipeze 


furtuna care o lovise. 

Fusese atât de supărată pe el! Mânioasă de-a 
dreptul!  Meritase să-l îndepărteze. Știuse însă 
întotdeauna că el nu se prefăcuse în relaţia lor. 
Durerea însă nu-i permisese să gândească clar. A-l 
părăsi fusese cea mai justă decizie. Decisese cu 
mintea și-și încuiase inima într-un loc întunecat. Cu 
gândul de-a o 

_ salva, David îi răpise singurul lucru 

care-i mai alimentase inima. Da, Focul preschimbase 
dragostea în euforie, înțelegerea în încăpățânare, dar 
fusese al ei. Ar fi vrut să fie lăsată să decidă ea 
pentru ea. Dar nu, trecutul se tot repetase și se 
trezise din nou în faţa unui fapt împlinit. îl urâse 
atunci! Mai mult decât o făcuse când aflase că-l 
minţise în tot acest timp. Și, culmea, în aceeași seară, 
el o salvase. Din nou? întorsese întâmplările pe toate 
feţele, străduindu-se din răsputeri să afle care ar fi 
fost momentul în care ar fi putut să schimbe ceva. 
Pentru ca Gabi să nu moară, pentru ca ea să nu se 
reîntoarcă acasă în sânul familiei și David să rămână 
acolo, ca tribut pentru crima pe care ea o săvârșise. 
O făcuse din dragoste pentru ea, recunoscuse asta 
când își permisese să-și abandoneze frustrările și 
fricile. 

Și acum apăruse la geamul ei, de nicăieri. Nu era 
în cea mai bună formă a lui, dar era același băiat de 
care se îndrăgostise. Tenul măsliniu îi păru mai 
închis, ca și cum ar fi stat mult timp în fum. Sau 
poate că era doar murdar. Părul îi crescuse sau așa îi 
părea acum, fiind nespălat. Câteva fire de păr 
începuseră a i se ivi în barbă, lucru pe care nu-l 
observase niciodată la el. Dar ochii ăia... ochii lui 
negri erau aceiași. Acum o privea cu ochi blânzi și 
umezi, de căprioară. Era rănit și fizic și emoțional, 
vedea asta bine. Ea-1 rănise poate mai mult decât o 
făcuse cel care răzbunase moartea Gabrielei. Nu avea 
nevoie de confirmare pentru a ști că el plătise pentru 
tot ce se întâmplase în noaptea balului. Și, cumva, 
ajunsese din nou la ea. Ezită la început, gândind că 
totul poate fi o capcană. Apariţia lui în zorii zilei era 
cel puțin dubioasă. Dar nu-i mai păsa. Fusese mult 
prea precaută până acum, jucase în defensivă, pentru 
a diminua riscurile care ar fi putut apărea odată cu 
deciziile ei. 

— Mona..., rupse David tăcerea, șoptindu-i numele. 

— David, șopti și ea, lăsând lacrimile să-i inunde 


obrajii. 

I se aruncă în braţe cu toată fiinţa ei, strângându-l 
cu putere. La naiba cu logica! La naiba cu toate! 
Inimii nu-i poţi pune frâu! 

El o cuprinse de mijloc și-și potrivi capul între 
umărul și gâtul ei. Suspinară amândoi, înecându-și 
plânsetele. Ca doi copii ce caută alinare în braţele 
mamei, doi adolescenţi îndrăgostiţi, care se împacă 
după prima ceartă, două jumătăţi pe care iubirea i-a 
reunit, în ciuda tuturor obstacolelor. 

— Doamne, David! Pe unde-ai umblat? îl întrebă, 
gâtuită de emotie, rămasă în îmbrăţișarea lui caldă. 
Mi-a fost teamă că n-o să te mai văd. Am fost o 
proastă! Te-am alungat și-apoi tu ai rămas să plătești 
un preț care nu era al tău. Am fost și proastă și 
oarbă! Și tu ești un prost că ai ascultat de mine! Nu 
știi că te vreau chiar și atunci când îţi urlu să dispari 
din viața mea? De ce-ai plecat? De ce n-ai rămas? 

— Si eu, care credeam că mă vei întreba de ce ti- 
am luat Focul, destinse David atmosfera, făcând-o să 
râdă. 

Se rupseră din îmbrăţișare, dar rămaseră mână-n 
mână. Mona îi mângâie apoi chipul, îi șterse lacrimile 
și nu-și mai luă ochii de la el. Fata i se însenină, căci 
îsi dădu seama că nu mai are nevoie de nimic altceva 
pentru a fi fericită. 

— Sunt aici acum! o liniști el. 

Ar fi sărutat-o de la început, dar avea nevoie de 
certitudinea că nu o va îndepărta cu gestul lui. Ar fi 
făcut-o și cu preţul unor palme, dar nu dorea să-i fure 
un sărut, voia ca amândoi să se abandoneze unul 
altuia. Ea rămăsese a lui, indiferent cât o rănise. Și el 
fusese al ei, înainte ca ea să-l primească în viața ei. O 
apucă de obraji și-și apăsă gura pe a ei. Buzele fetei, 


ca două petale catifelate de trandafir, le primiră 
bucuroase pe ale lui. Lacrimi le udară ca picurii de 
rouă și savurară un sărut dulce și sărat deopotrivă. 
Prelungiră momentul, luându-și porţia pentru tot 
timpul în care nu se mai simţiseră și nu se mai atin- 
seseră. 

— Doamne, ce mult te iubesc! Știi asta, nu? Crede- 
mă, te-am urmat chiar și atunci când nu m-ai vrut, 
dar ai fost atât de categorică, încât am ajuns să cred 
că tu chiar nu mă mai dorești în viaţa ta. Te-am 
mințit! Da, știu! Am fost un prost şi-un idiot, 

dar nu mai pot schimba asta acum. Și-apoi, ţi-am luat 
Focul. Nici n-am realizat ce fac, jur, dar când mi-am 
dat seama, am știut că trebuie să continuu. A trebuit 
să te lepăd de el, căci tu n-ai fi făcut-o. Te-ar fi 
consumat. Te-a rupt de mine și te-ar fi rupt și de 
familia ta. Ai fi ajuns singură, cum am trăit eu atâţia 
ani. Te-ar fi purtat prin cele mai întunecate unghere 
ale minții și ale sufletului tău. Și, crede-mă, nu e 
ușor! Și pentru ce? Ţi-aș fi acceptat hotărârea de a te 
abandona Focului, dacă aș fi știut că te va împlini și-ți 
va oferi, în timp, viaţa pe care o meriţi. Pentru asta 
nu-mi voi cere iertare. O voi face doar pentru ceea ce 
deja mi-ai reproșat: că n-am fost suficient de insistent 
încât să nu te las să mă părăsești. Așa că, iartă-mă că 
te-am lăsat să cazi pradă nesiguranţei când ai avut 
mai mare nevoie de mine. lartă-mă că am plecat 
atunci când m-ai gonit, că ţi-am acceptat hotărârea 
de a te despărți de mine. Ştiu că nu-ţi place să facă 
alții alegeri pentru tine, dar trebuia să-mi reamintesc 
că eu nu sunt un oarecare. Atunci poate că... poate că 
nu te-aș fi pierdut! 

— Cred că nu știe nimeni mai bine ca tine cât de 
încăpăţânată sunt! Te-am purtat pe toate cărările, din 
Rai în Iad, și te-am lăsat acolo. Tu ai fost deja în acel 


loc care-ţi promite Lumea, dar nu are de dat decât 
cenușa ei. Am fost oarbă. M-ai rănit nespus de mult 
ascunzându-te de mine. De mine, fata care, în sfârșit, 
și-a făcut curaj să se destăinuie și să-și ofere inima. 
M-am culcat pe-un nor alb, pufos, și m-am trezit în 
mijlocul unei furtuni. M-am pomenit cu un iubit Nativ 
al Focului, când eu m-am îndrăgostit de-un băiat 
simplu, supranatural doar prin felul în care m-a făcut 
să mă simt în prezenţa lui. Nu m-a durut că ești Foc, 
să nu crezi asta. Ştii că m-a deranjat întotdeauna 
împărţirea noastră în funcţie de Element. M-a durut 
că n-ai găsit puterea de-a fi sincer cu mine. Ai avut 
atâtea ocazii să-mi spui adevărul și ai ales să taci. M- 
am simţit înșelată. Trădată. Focul din mine creștea, 
urla si ardea. Si-atunci te-am văzut. Orice altceva a 
încetat să mai existe pentru mine. Focul mi-a devenit 
confident. Mi-a spus că-mi sunt de ajuns. Dar ce n-a 
știut ela 

fost că inima mea era dăruită deja, deci n-aș fi putut 
fi pe deplin a lui, așa cum îl simţeam că vrea. Vorbesc 
despre El ca despre o persoană, pufni. Poate pentru 
alţii ar părea stupid, dar știu că tu mă înţelegi. Da, El 
n-a vrut altceva decât să-i aparţin întru totul. Am 
simţit asta și, după ce te-am văzut cu mama ta, am 
știut că doar El mă poate salva. Lumea e perfidă, nu-i 
așa? Oamenii îți arată doar partea pe care vor ei s-o 
vezi. Se ascund în spatele unor măști, din varii 
motive. Mereu trebuie să ne justificăm alegerile. Şi 
tu... 

David lăsă capul în pământ. își promisese că nu se 
va mai scuza și că dragostea lui pentru ea va fi 
suficient de puternică pentru a o aduce înapoi în viaţa 
lui. Şi-acum ea era francă și-și descărca sufletul, 
atingându-l teribil, reamintindu-i toate greșelile pe 


care încercase să le ascundă sub preș. 

— David, privește-mă! îl trezi ea din visare. M-ai 
pierdut! Da, chiar s-a întâmplat asta. Preţ de... câteva 
zile. Care au trecut infernal pentru mine. Au fost mii 
de ore adunate în capul meu. Sau poate au și fost 
reale. Cine mai știe? Dar tu ești azi aici. Habar n-am 
cum. Căci ești tu, nu? întinse mâna spre chipul lui, 
atingându-l odată cu cuvintele care-i ieșiră natural 
de pe buze. Sunt buzele tale cele care m-au sărutat. 
Sunt mâinile tale cele care m-au cuprins. De-ai fi fost 
o himeră, aș fi știut. Sunt sigură de asta! 

— Eu sunt! Dar, de fapt... tu ești. Tu ești inima 
mea. Universul meu. Tu ești acasă pentru mine și te- 
aș urma oriunde. Fără tine, n-am niciun rost. Sunt 
doar un vagabond care rătăcește pe străzi străine. 

— Aproape că miroși ca unul, îl întrerupse Mona, 
zâmbind. 

— O, da! La naiba! își aduse el aminte. Am refuzat 
cam tot ce-am primit, de la mâncare, la apă. îmi cer 
scuze. Nici n-am realizat. Adevărul e că nu m-am 
gândit că trebuie să fiu bine pentru tine, m-am 
încăpățânat doar să refuz. încontinuu. 

— Hai în casă, să faci un duș și să mănânci ceva, 
propuse Mona. Avem timp să povestim și după ce te 
întremezi puţin. 


180 
Forte ale Naturii - Furia Elementelor Daniela 


Vino, o să-ți pregătesc chiar eu o baie fierbinte, de-o 
s-o ţii minte. 

— Stai, o prinse el de mână și o trase înapoi. Și 
dacă nu avem timp? 

— Ce vrei să spui? îl privi nedumerită. 

— Tot și toate... e prea mult! Elemente contra 
Elemente. Setea asta de putere, care doar vrea să fie 
astâmpărată indiferent de preţ și consecinţe. Mona... 
Sara se pregătește să vină aici. Și nu va veni singură. 


— Las-o să vină! se arătă fata curajoasă, umflându- 
și pieptul. Vine după mine. A mai venit o dată. Să 
vină! 

— Poate că nu va veni după tine, de data aceasta... 
Poate că va veni direct să ia, fără jumătăţi de măsură! 
Fără armistiţii. Fără milă. 

— David... ce ţi-a făcut? vru să afle Mona, după ce-i 
citi înfri- gurarea-n glas. Ești cu noi acum. Totul va fi 
bine. Suntem pregătiţi. 

— Oare? 

Mona îl strânse din nou în braţe și se ridică pe 
vârfuri pentru a-i da un sărut fugar. 

— Hai în casă, repetă. Hai să mai fim adolescenţi 
cât încă mai putem. Și, de-ar fi să vină Iadul peste 
noi, adu-ţi aminte că i-am călcat deja pragul. Ce 
poate fi mai rău de-atât? 

O armată de oameni scăpați din Iad? se întrebă 
David. Luă însă chipul iubitului afectuos și-i spuse 
Monei ceea ce avea nevoie să audă: 

— Ai dreptate! Hai să fim iar vechii noi! Chiar și 
pentru câteva clipe! 


XXV 


Sara se trezi dis-de-dimineaţă, mânată de dorinţa 
de-a pune totul cap la cap și de-a decide ziua 
invadării minunatului sat 

Harmonie. Ce mai conta o zi sau două în plus? Nativii 
ei erau pregătiți. Majoritatea fuseseră crescuţi în 
acest spirit. Știa că, cu cât le va da mai mult timp lui 
Robert și capricioasei surori Olivia, cu atât va risca 
să-i piardă. Şi David... cu el era altă poveste. Femeia 
își dădu seama că băiatul n-avea s-o urmeze nicicând 
din proprie inițiativă, și că nici șantajul n-o să-i mai 
ţină mult. Cândva, cumva, el tot avea să găsească o 
cale să scape. 

Se duse spre chilia care-i găzduia pe cei doi fraţi și 
le bătu la ușă. Robert îi răspunse imediat, deși era 
ameţit de somn. 

— Sara! exclamă el surprins. Habar n-am cât e 
ceasul, dar pot pune pariu că abia s-a crăpat de ziuă. 
Ne lași, te rog, să dormim? Mersi! zise și îi trânti ușa- 
n nas. 

— Nu e vreme de dormit! strigă ea, intrând 
nepoftită în cameră. Ar fi fost o idee bună să nu te fi 
îmbătat ca porcul aseară, îi dădu peste nas. Hai, 
Olivia, sus și tu! Mă și mir că ai dormit aici. Ne 
vedem la fiu-tu. Aveţi cinci minute să fiți acolo. N-am 
timp să vă dădăcesc și pe voi. 

Olivia sări ca arsă din pat. 

— la exemplu de la soră-ta! îi spuse în batjocură 
Sara lui Robert. Olivia, cât entuziasm pe tine! 

— Vreau doar să nu te las singură cu el, fu ea 
sinceră. E ceva rău în asta? 

— Deloc, pufni Sara în râs. E ciudat cum te-ai 
schimbat de când aţi venit aici. Până și eu am 
observat asta. Am fost mereu mândră de tine. Ai fost 
Nativul model. Ai pus interesul nostru, al Familiei 
Focului, înainte de al tău, personal. Nu mai pot spune 
asta acum. Te-a înmuiat bine ăsta micu'. Și știi ce? 
Nu-mi prea place! Propun să-ţi scoţi ghearele, să ţi le 
ascuţi chiar. Vom pleca la bătălie, vom vărsa sânge. 
Ai sprijinit întotdeauna cauza mea. Vreau s-o văd din 
nou pe Olivia aceea incisivă. Crezi că poţi face asta? 


După ce terminăm treaba, ești liberă să faci ce vrei 
cu viaţa ta. 

— Vai, dar ce darnică ai devenit și tu, o luă tânăra 
peste picior. 

Se abţinu din toate puterile să nu se dea de gol, să 
nu-și trădeze panica. Se rugă ca David să fi ajuns 
teafăr la destinaţie. Ii făcu semn fratelui ei să se 
grăbească. El o privi încruntat și întrebător și-și dădu 
seama că pune ceva la cale sau că ascunde ceva de 
el. Sara ieși prima și ei o urmară. Inima Oliviei bătea 
nebunește. 

— Să-l lași în pace, prea l-ai chinuit! rupse ea 
tăcerea, doar ca să nu tacă. E aici, cu noi, te-ai făcut 
înţeleasă. Mai bine rămâneam cu el și azi-noapte! își 
jucă ea rolul mai departe, vorbind, aparent, doar 
pentru ea. 

Ajunseră la ușă, unde două gărzi îl păzeau pe 
băiat. Bărbaţii se-ndreptară de spate și luară figuri 
serioase când o văzură pe Sara. Femeia intră prima, 
oricât ar fi vrut Olivia să n-o fi făcut-o. Reuși să-i 
arunce fratelui ei o privire disperată fix înainte de 
răgetul Sarei. 

— Ce mama dracu'? reactionă Robert, dând buzna 
în odaia goală. 

Sara se întoarse cu faţa la ei, turbată de furie. 

— David?! Unde-i băiatul meu? Ce-ai făcut cu el?! 
se prefăcu Olivia disperată. 

— Tu chiar te-aștepţi să cred sceneta asta? 
exclamă Sara tăioasă, întorcându-se furioasă spre ea. 
îmi dau seama când minţi. Dacă n-ai fi știut nimic 
despre dispariţia lui, mi-ai fi sărit la gât, nu m-ai fi 
luat la întrebări! Și în niciun caz nu te-ai fi apucat să-l 
cauţi într-o cameră goală. Ia vezi, o fi sub saltea? 

Olivia încetă jocul și căută privirea liniștitoare a lui 
Robert, în ochii lui găsi însă tot furie și știu că o 


dăduse în bară. Nu-și regretă însă decizia. Văzu 
pumnii încleștaţi ai fratelui ei și se întrebă dacă-i ţine 
așa ca simplu gest sau chiar e pregătit să o apere. 
Sara se apropie amenințătoare de Olivia și o 
înghesui într-un colț. Olivia înghiţi în sec, dar nu-și 
luă privirea din ochii femeii. 
— Unde e? o întrebă Sara, scrâșnind din dinti. 

— A plecat departe! 

— Serios? Mă îndoiesc! pufni bătrâna. Am pus o 
întrebare stupidă! Bineînţeles că știu unde e! Spune- 
mi doar când a plecat, ca să știu câtă pagubă a putut 
să ne facă. 

— Du-te dracu'! se încăpăţână Olivia să rămână 
neclintită în faţa ei. 

— Așa zici... Bine. Voi pomi la drum atunci, să nu 
las îndrăgostiți! să-și jure că vor fi împreună pentru 
totdeauna la bine și la rău. E cam imposibil scenariul 
ăsta. Atunci, zi-mi măcar dacă te-a durut că a plecat 
fără tine. Te-a abandonat, așa cum și tu i-ai făcut lui 
acum cincisprezece ani. O cam meritai, așa-i? Nici 
măcar tu nu poţi spune că nu te-ai așteptat la asta! 
Vreo sugestie de pedeapsă? Tu ce-i făceai când era 
mic și neascultător? O simplă urecheală nu era de 
ajuns, evident! Nimic? Rânji la lipsa de reacţie a 
Oliviei. Bun, lasă! Improvizez eu ceva, la fața locului! 

— Nu pleci nicăieri! urlă Olivia, când bătrâna îi 
întoarse spatele. 

își canaliză focul în mâini și o prinse pe Sara de 
încheietură, trăgând-o înapoi. 

— Olivia! apucă Robert să strige. 

Reacţia lui fu mai lentă decât a Sarei și nu putu 
para lovitura care căzu asupra surorii lui. Ea nici nu 
știu ce-o lovise și cum de-o lovise așa iute, ca un 
fulger. Ca un bici usturător. O lamă încinsă îi căzu pe 
chip, crestându-i obrazul stâng. Simţi sângele 


fierbinte țâșnind de parcă ar fi fost captiv sub stratul 
de piele. Urlă grotesc, căzu în genunchi și-și duse din 
instinct palmele la față. Văzu cu coada ochiului 
carnea sfârtecată și lichidul roșu care curgea în 
neștire, prelingându-i-se pe bărbie și pe gât. O luă cu 
leșin și-l auzi ca prin vis pe fratele său implorând-o 
pe Sara s-o cruţe, în timp ce sărea să-i sprijine trupul 
care n-o mai asculta. O ţinu la pieptul lui, protejând- 
o. 

— Sara!!! Ce dracu'? A greșit, dar dacă începi să 
ne pui și pe noi să plătim pentru orice scăpare, atunci 
nu văd cu ochi buni 

colaborarea noastră! Las-o, mă voi ocupa eu de ea! 
Ştii că noi doi suntem mai puternici împreună. Dacă o 
elimini pe ea, elimini, practic, un avantaj strategic. 
Gândește-te! O pierzi pe ea, ne pierzi pe amândoi! 

— E pe barba ta, auzi? urlă bătrâna. Să dea dracu' 
să mișcaţi un deget în lipsa mea! Las-o așa, să poarte 
semnul nesubordo- nării! Și să nu crezi că-mi va fi 
greu să scap de voi, amândoi, dacă-mi veţi sta în cale! 
își scoase ea ghearele. Nimeni nu e de neînlocuit, 
pricepi? 

Sara plecă singură în Harmonie. Se amuză când se 
gândi că va fi din nou lăsată să plece. Și cu David la 
braț. Cât de bine e să fi mereu cu un pas înaintea 
tuturor! își zise. 

Totul avea să se termine repede, în numai câteva 
zile. Nu simţi epuizare, ci doar o urmă de regret că 
nu acționase cu câţiva ani în urmă. Avea să se bucure 
însă de toate, în scurt timp. Avea să-și permită să 
stea, să se odihnească, fără să mai urzească mereu 
planuri și intrigi. Nici nu-și putea imagina cum ar fi 
fost asta, dar gândi că avea să se obișnuiască, până la 
urmă, cu binele. 

Ajunse în faţa casei dușmanilor ei. închise ochii și 


se eliberă de gânduri. Căută Focul lui, căută să se 
conecteze la Elementul ei, care se unise cu cel al 
băiatului. îl simţi. La numai câţiva pași de ea. 

Dincolo de ușă, David se opri din înfulecat 
sandvișul pregătit de Mona. își simţi semnul arzând și 
nici măcar atunci nu i-l arătă iubitei lui. Tipă scurt. 
Ema și Eric dădură buzna în bucătărie. 

— David? întrebă Ema. 

Băiatul își simţi semnul zvâcnind, ca un al doilea 
puls pe gâtul său. 

— Sara! E aici! 

— Cum? se panică Eric. Ești sigur? 

Nu mai așteptă răspunsul băiatului, că se și repezi 
în stradă. 

— A venit după mine, spuse David. 

— După tine? se miră Ema. Eşti sigur? 

— După mine a venit, spuse categorică Mona. Baba 
asta e atât de insistentă! se revoltă ea. 

— Te-ar fi luat data trecută, dacă ar fi vrut, îi zise 
David. A dorit doar să te rănească, pentru a mă juca 
pe mine pe degete. Ştie că, atingându-te pe tine, mă 
răneşte pe mine! 

— David, abia ai venit! Zi-mi că n-o să pleci din 
nou! îi ceru Mona lăcrimând si aruncându-i-se în 
brate. 

— Mona, de ce nu ne-ai trezit? vru Ema să știe. 

— Ați venit târziu de la antrenamente, mamă. M-a 
luat prin surprindere. A fost scurt timpul. N-am vrut... 
să-l împart cu nimeni, recunoscu. 

Se ridicară amândoi de la masă. 

— Nu e nicăieri, se auzi glasul bărbatului, din 
stradă. 

— David, mă bucur că eşti aici! spuse Ema, 


îmbrăţișându-l. Nu trebuie să pleci nicăieri. Rămâi 
cu noi! Nu ne mai are cu nimic la mână, ca să ne 
șantajeze din nou emoţional. 

Sau... are? se întrebă David. Nu-și mai simţi 
semnul și-și dădu seama că e mâna ei în joc, că-l 
provoacă. îl cheamă. Asta înseamnă că... i-a 
descoperit lipsa. Olivia! primul gând îi zbură la ea și 
se miră până și el. Să joace Sara această carte? 

— David... ne ascunzi ceva? întrebă Eric, abia 
reîntors în casă. Ești bine? 

— Toată lumea mă întreabă dacă sunt bine! 
răbufni băiatul. Suntem cu toţii niște mingi de tenis 
pe terenul ei, aruncaţi din- tr-o parte într-alta. Mama 
mea - e acolo, cu ei. 

— Mama ta? Dar credeam că... 

— Că m-a părăsit? termină David propoziţia lui 
Eric. Da, a făcut-o, și o urăsc pentru asta. 

— Ooo, la naiba! își aminti Mona că ea o văzuse și, 
cumva, prinsă în tumultul propriei sale drame, uitase 
să le vorbească părinţilor ei despre ea. 

— Au răpit-o și pe ea? fu Ema curioasă. De ce n-aţi 
venit amândoi? 

David râse forțat. Mona își acoperi faţa cu mâinile, 
afectată de întorsătura pe care-o luaseră lucrurile. 

— Nu, nu a fost răpită, e acolo de bunăvoie. Aţi 
uitat că sunt Foc? Asta înseamnă că mama mea e un 
Nativ. N-am știut toate astea, dacă mă bănuiţi din 
nou că v-am minţit. Am fost sincer când v-am spus că 
habar n-am cum m-am trezit cu aceste puteri. Se pare 
că sunt totuși fiul unui Nativ al Focului. Mama mea 
e..., făcu o pauză voită înainte de a-i spune numele: 
Olivia. Aceeași Olivia pe care o știai drept cumnata 
ta, i se adresă Emei. 

— Ei, drăcie! lăsă Eric să-i scape. 

— Cum? Olivia e... mama ta? se arătă femeia 
șocată. 

— Cred că sunt singura coincidenţă din viaţa 
voastră. Apropierea mea de Mona chiar a fost 
naturală, venită din suflet. N-am urmărit absolut 
nimic, dacă cumva vă trece și asta prin minte. Am 
descoperit de curând identitatea mamei. A fost o 
surpriză de ambele părti, vă jur. 

— Si uite cum ne înrudim cu toată armata Iadului, 
încercă Eric o glumă. 

— Să-ţi aduc aminte că mama ta e conducătoarea 
lor? îi sări Ema în ajutor băiatului, fără a gusta gluma 
soțului ei. 

— O, nu, mersi! Nu e ceva ce pot uita! 

— Ea m-a ţinut în viață. Dacă nu era ea, Robert m- 
ar fi omorât atunci când și-a găsit fiica moartă. Da, 
Robert și Olivia sunt la cheremul Sarei. Ei și câteva 
sute de Nativi ai Focului. 

— Mai spune-i și-acum s-o aducă pe mamă-sa aici, 
la noi! îi scăpă bărbatului. 

— Eric! îl apostrofă soţia. Nu fi impertinent! Dacă 
vrei să fii glumet, să știi că nu-ţi iese! 

— Ea m-a ţinut în viaţă și tot ea m-a ajutat să plec. 

— Atunci Sara va juca această carte împotriva ta! 
îl asigură Ema. Doar tu poţi alege. 


— Nu pleci niciunde! îi porunci Mona. Femeia aia 
te-a abandonat când aveai nevoie de ea. Ce, un 
simplu gest de afecţiune șterge cu buretele tot răul 
pe care ţi l-a făcut, părăsindu-te? 

— Mona..., interveni Ema. Nu e corect ce-i ceri. E 
mama lui, la urma urmei. Sunt sigură că, dacă va fi 
pus să alegă, îi va fi și așa suficient de greu. Nu pune 
presiune asupra lui. In iubire nu e loc de așa ceva. 

Mona se bosumflă. 

— E aici! le întrerupse David, simţindu-și semnul 
arzând. 

Dădură buzna afară cu toţii, dar, în loc s-o vadă pe 
Sara, cum se așteptau, văzură cinci tineri împărţiţi în 
două tabere. Doi dintre ei păreau inconștienți. 

— Luca? Maria? îi recunoscu Mona pe Nativii 
alături de care se antrenase cu o zi în urmă. 

Trupurile celor doi își schimbară poziția sub 
privirile șocate ale nou-veniţilor. O forţă invizibilă îi 
dirija ca pe două păpuși, întorcându-i la orizontală, cu 
feţele în sus. Levitau, cum o făcuse Mona în labirintul 
în flăcări. Scăpară cu toţii sunete de uimire când 
venele lor deveniră vizibile prin pielea aproape stră- 
vezie și zeci de firicele se-aprinseră în culori calde, 
amenințătoare. Ceilalţi trei, momentan conștienți, 
țipară în cor și se luară în braţe. 

— Sara! strigă Eric, mâhnit. Ce, acum te-ascunzi? 
Eliberează copiii! 

— Ar trebui să fiu ofensată că nu-mi mai zici 
mamă? apăru femeia, toată un zâmbet. 

— Eliberează copiii! urlă el. 

— Şi cum altfel am putea discuta civilizat? Voi 
săriţi la bătaie de cum mă vedeţi, râse spart femeia. 
Așa, știu că veţi sta în banca voastră. Ar trebui să-mi 
mulțumiți. Aveţi nevoie de toate puterile. Se anunță 
vremuri întunecate. De fapt, ca să vezi că nu sunt cea 
mai mare scorpie, îți dau un indiciu: mai ai doar o 
singură noapte să-ţi ţii soţia iubită în braţe. 

— N-ai nevoie de copiii ăștia! interveni Ema. Lasă-i 
în pace. 

— Nu, n-am nevoie de ei, ai dreptate. Dar îmi face 
o plăcere teribilă să vă las cu gura căscată. Tinerii 


ăștia împlinesc astăzi optsprezece ani. Și ceilalţi trei 
cred că mâine și poimâine. La 

când aveţi sezon de împerecheat! Așa că m-am gândit 
să le ofer o zi de naștere memorabilă: le înlocuiesc 
Elementul plictisitor cu măreţul Foc. Nu vor fi cea 
mai mare realizare a mea, sunt șanse chiar să moară 
înainte de-a simţi Focul, dar nu e ca și când m-aș 
baza pe ei. Cum o făcusem cu Mona. Cum e să te 
simţi neputincios? O singură mișcare nepotrivită și 
ăștia doi vă vor oferi un spectacol de artificii pe care 
nu-l veţi putea uita prea curând. 

— Ce-ţi mai place să te joci de-a păpușarul! 
exclamă Ema, care ignoră avertismentele femeii și se 
apropie de ea cu pași mărunți. 

— Dacă sunt bună la asta! rânji femeia. Cum îţi 
place în sânul familiei? Tot am uitat să te întreb. Oare 
ţi-am trimis salutări din partea lui Robert? Pfff, am 
uitat, bătrâneţea asta! Nu-ţi mai zic nimic acum, n- 
are rost, mai ales că vine chitit după tine. După 
Mona, de fapt. Pare-se că au niște socoteli de 
încheiat. Nu știu, nu mă bag, zise în derâdere. Dar 
cred că pe tine te va păstra drept premiu, parcă așa 
am înţeles. Pesemne că ești o femeie foarte focoasă, 
de nu te poate uita niciun bărbat! 

Femeia nu anticipă pumnul care-o lovi fix în gură și 
se trezi la pământ. își ascuţise simţurile pentru a 
preîntâmpina o lovitură a Elementelor și neglijase 
forța brută cu care-o lovise Ema. Se ridică, își scutură 
pelerina de praf și râse cu poftă. Simţi un fir de sânge 
prelingându-i-se din colțul gurii și îl șterse cu dosul 
palmei. 

— Oricât mi-ar plăcea să stau la povești cu voi, am 
o armată de mobilizat! Așa că... ne vedem, promise, 
după ce atrase lângă ea trupurile celor doi tineri. 
David, vii? 

Toţi rămaseră muţi de uimire și Mona se agăţă ca 
scaiul de el. Crezuse că va uita de el și-acum îl privea 
rugătoare. S-o asculte și să rămână. 

— Nu vine nicăieri cu tine! strigă ea. 

— Cum vreţi. Atunci mă voi mulțumi cu cei doi 


inconștiențţi și cu ăștia trei, care tremură ca piftiile. 

— Nu vei lua niciun copil de aici! se opuse Eric. 

— O spui de parcă aţi fi în poziția de a negocia, 
râse Sara de bravura fiului ei. 

— Ştii că nu voi lupta alături de tine, îi vorbi 
David. Aşa că voi rămâne aici! De-aia am plecat! 
Locul meu e lângă ei. 

— Da, văd, au ajuns și să țină la sânul lor un Nativ 
al Focului, de parcă ai fi un căţel luat spre adoptie. 
Nu așa te simţi? Cum vrei tu! Mă mulţumesc atunci 
cu ăștia cinci, în locul tău. Pe ei îi va plânge lumea 
măcar. Ai vreun mesaj pentru mămica ta? O, stai, ce 
nesăbuită sunt! Am uitat că am lăsat-o într-o baltă de 
sânge când am plecat. A trebuit s-o fac să plătească, 
doar ea te-a scos din sat și te-a trimis aici. Sunt 
sigură că-și revine. Părea vie când am plecat. 

Ochii pătrunzători ai lui David scăpărară. își 
încleștă pumnii și aceștia i se înroșiră pe dată. 

— O, băiete, hai, te rog, lasă-i jos, nu te face de râs 
în faţa iubitei tale! Nu prea ai experienţă și mi-e 
teamă că te vei arde, spuse Sara pe un ton zeflemitor, 
în timp ce-i făcu semnul de pe gât să pulseze din nou. 
Hai cu mine! Vă veţi revedea mâine, e o promisiune! 
Olivia, însă, poate nu mai apucă dimineaţa! Zic și 
eu... 

— Dacă vin cu tine, lași copiii aici! spuse băiatul 
categoric. 

— îhâm... 

— David! Doar n-o crezi?! se panică Mona. Asta e 
sportul ei preferat: să joace oamenii pe degete. Mama 
ta, mai mult ca sigur, nu are nimic, poate doar vreo 
zgârietură. A epuizat toate variantele de șantaj și 
doar cea cu mama i-a mai rămas. Nu o crede, te rog! 
Nu pleca! 

Mona îi ignoră pe toţi și se agăţă de trupul 
tânărului. îl strânse cu putere și îi solicită toată 
atenţia. Voia ca el să se rupă de toți și de toate și să-i 
rămână alături, doar înfruntase atâtea numai pentru 


a o salva și pentru a o regăsi. 
— Te rog... nu-mi face asta! îl imploră, înecată de 
suspine. Mama ta nu te merită! 

îi prinse chipul în palme și nu-l lăsă să privească 
altundeva. 

— Poate ai dreptate, dar n-aș fi eu dacă n-aș 
verifica spusele nebunei. Am crezut mereu că eu nu 
te merit, și uite-ne acum! Dacă n-aș fi fost băiatul 
mamei mele, oricât de cretin sună, nu te-aș fi putut 
îmbrăţișa astăzi. Robert m-ar fi făcut una cu pă- 
mântul. în plus... am un atu de care voi profita la 
maximum... 

— Porumbeilor, suficient cu șușotelile! tună Sara. 
Timpul meu e preţios. 

David profită de faptul că Sara își canalizase 
puterile în a susține levitaţia tinerilor și le întoarse 
tuturor spatele. își dezveli apoi gâtul suficient cât 
doar Mona să-i observe semnul. Fata căscă ochii și 
scoase un sunet de uimire. 

— Spune-i lui Iris de el, șopti. Mi-a apărut după ce 
Sara m-a ars cu Focul ei. Focul Nativilor nu mă arde, 
dar al meu îi arde pe ei. Spune-i asta. Voi dezerta din 
tabăra lor în secunda în care vom păși împreună aici. 
Ti-o jur! 

îi sărută apăsat fruntea și-apoi amândoi ochii. Se 
rupse din îmbrăţișare și se duse la Sara. 

— Să mergem! Doar noi doi! Acum! 

Fu surprinzător de îndrăzneţ. 

— O, pe ăștia doi trebuie să-i iau cu noi, oricum nu 
vor avea leac pentru ei! Rămân doar ăștia trei, jenant 
de speriaţi! Mi-e milă de voi, dacă asta vă e apărarea! 

Se întoarseră pe călcâie și dispărură. Rămaseră în 
urmă doar cei trei tineri care fuseseră programaţi 
pentru Transformare în următoarele zile. 

— I-a luat! Nu pot să cred că i-a luat! strigă Mona. 
N-am ata- cat-o tocmai pentru a nu-i răni pe ei și ea 
ne-a minţit! E Diavolul în persoană! 

Ema încercă să-i liniștească pe adolescenţii care 
scăpaseră teferi în urma planurilor malefice ale Sarei. 
Tremurau și aveau privirea goală, de parcă văzuseră 


moartea cu ochii. 
— Unde mama dracului e Iris? răbufni Eric, 
tensionat. 

XXVI 


— Mergem la Sfat cu toții! decretă Eric 
înverșunat. Vom declara stare de urgență! Voi trei, li 
se adresă tinerilor care fuseseră martorii apariției 
Sarei, mergeţi prin sat și chemați toată lumea la 
adunare. Ce mai staţi? se repezi la ei, când văzu că 
nu se clintesc. 

Băieţii o luară la goană, care pe unde apucară, cu 
feţele încă încremenite. 

— Ești prea dur cu ei, îl dojeni Ema. 

— Dur? Atunci ma... Sara cum a fost? se corectă, 
înainte de a rosti cuvântul mamă. îmi pare rău de pe- 
acum de toţi cei care se vor simţi lezaţi de tonul sau 
atitudinea mea. Nu mai e timpul să ne purtăm cu 
mănuși cu ei. Cu niciunul. Mona, la vârsta lor, a dat 
piept cu flăcările Iadului. Ei se comportă ca niște 
prințese care trebuie să fie salvate. Noi, o mână de 
oameni, nu putem salva o întreagă comunitate, oricât 
ne-am dori să nu-i implicăm și pe ceilalţi, de teamă că 
vor cădea victime. 

— Știu, Eric, dar nu așa îi vom câștiga de partea 
noastră. 

— Nu mai există partea noastră, partea lor. Noi și 
ei suntem un întreg. Așa vom fi trataţi de către 
Nativii Focului. Nu va fi nimeni scutit, nu va fi nimeni 
întrebat dacă vrea sau știe să lupte. Fie ne apărăm 
locul natal, fie vom sta și ne vom uita cum ni-l vor 
sufla de sub nas. 

— Eric, oprește-te puţin, îl rugă Ema. Te înţeleg, 
crede-mă, dar nu le poţi cere oamenilor să fie curajoși 
fără a le oferi ceva în schimb, măcar o urmă de 
speranţă. Da, ar trebui ca ideea păstrării comunităţii 
să fie o miză suficientă, dar nu va fi. l-am luat din 
comoditatea lor și i-am pus să-și mânuiască Elemen- 


tele ca pe niște arme. Le-am cerut să-și abandoneze 
fricile și să-și înfrunte temerile. Acum ești pe punctul 
de-a spune că poate e ultima noapte în care-și vor 
mai strânge copiii la piept. Ultima zi în care 
Harmonie e pământul lor de drept. Le-am 


192 


Forte ale Naturii - Furia Elementelor -Daniela 

_ cerut să fie puternici, dar carnea 

tremură pe ei și inimile lor bat nebunește. Până 
acum, le-am descris doar un posibil pericol. Ne-au 
crezut și nu prea. Acum, primejdia e iminentă. Avem 
martori. Amenințarea Sarei a devenit reală. Am 
încercat să-i convingem că fantomele sunt aievea. 
Repet, ne-au crezut și nu prea. Un atac din partea 
Nativilor Focului le-a sunat ca o vânătoare de 
vrăjitoare! Acum, doi copii au fost luaţi și alţi trei 
sunt șocați de-a dreptul de întâlnirea cu cea care ne-a 
declarat război pe faţă! 

Ema îi aranjă bărbatului șuviţele căzute pe frunte. 
Trecuse o vreme de când nu-l mai văzuse atât de 
agitat și înverșunat. Era aidoma Apei din el, Apa 
aceea învolburată, hotărâtă să măture totul în cale. îl 
privi cu dragoste pe omul pe care-l redes- coperise și 
încercă să-i readucă starea de calm, măcar acum, 
înaintea furtunii. 

— Cum te gândești tu la toate... la psihicul 
oamenilor! Eu aș fi fost gata să pun biciul pe ei, jur! 

— Știu! zâmbi Ema. 

— Bine, hai, facem noi cumva să fie bine. Sincer... 
m-am săturat de prelegeri moralizatoare. M-am 
săturat de discursuri! Adevărul e numai unul și nu 
mai avem timp să ne îmbărbătăm unul pe altul. E 
timpul să punem osul la bătaie. Totuși... pe unde 
umblă Iris? Ai zice că are o alarmă setată: când apare 
Sara, e de negăsit! 

— Tată, agitat mai ești! zise și Mona. Mie mi-e că o 
să ne sară toţi în cap că a luat copiii! Doamne! Cum 
să plece cu ei? rememoră fata momentul. 

— Să ne sară în cap? se impacientă Eric. I-ai văzut 
ascunși pe după garduri? Nu doar pe cei trei 
mușchetari fricoși îi avem ca martori. Toţi vecinii au 
asistat la spectacol. Pe după perdele. Ascunși în 
confortul casei și curţii lor, de parcă ar fi stat într-un 
loc sfinţit, în care Focul nu ajunge și nu arde! 

— E clar! Vei lăsa vorbitul în seama noastră! hotări 
Ema, în- ghiontindu-l. 

Merseră tăcuţi spre Piaţa Sfatului. își păstrară 
cuvintele și puterile pentru ce avea să vină. Rămaseră 
fiecare cu gândurile proprii, disecându-le în zeci de 
bucățele. Pe drum, atmosfera deveni din ce în ce mai 
aprinsă. Nativii alergau dintr-o parte în alta, fără vreo 
logică anume. Nu-i urmau, ci pur și simplu se agitau, 
făceau valuri, se intersectau, apoi își vedeau de drum. 

— Ce mama naibii? se întrebă Eric. Ce-i cu 
tevatura asta? Mi se pare mie sau toţi și-au pierdut 
busola? 

— Eric! Ema, ce bine că aţi venit! îi întâmpină Iris. 
Ne-am apucat de antrenamente și fără voi. M-am 
gândit că dormiţi. Și-apoi, numele Sarei a apărut pe 
buzele tuturor. Ce s-a mai întâmplat de data asta? 

— Tris... câteodată mă întreb pe ce planetă 
trăiești?! i-o trânti Eric franc. Pe unde umbli? 

— M-au chemat Bătrânii! răspunse îmbufnată, 
ghicind unde bate bărbatul. M-am apucat de 
antrenamente și Adam m-a chemat în Marea Sală. Au 
aflat de locul pe care l-am amenajat chiar sub nasul 
lor și mi-au făcut un circ... 

— A dracu' sincronizare! 

— Eric, ești de groază! Sunt prima care vrea să 
măture pe jos cu maică-ta! O zici de parcă m-aș 
ascunde! 

— Nu-l lua în seamă, îi luă Ema apărarea. E puţin 
cam surescitat. 

— E, da! se ofuscă bărbatul. Iris, norocul tău! 
Soarta ţi-a surâs! Vei putea face tot ce ţi-ai dorit... 
mâine! Am fost preveniţi! 

— Tu vorbești serios? se miră femeia. De ce și-ar 
deconspira planurile? 

— Le cam încropește de când se știe, probabil că 
nu mai are rost să ne tot amenințe și să amâne 


inevitabilul. 

— Asta înseamnă că nu mai avem nici măcar o zi 
ca să luăm măsuri, se aprinse Iris. 

— Asta înseamnă că va ataca în zori, își dădu Ema 
seama. Rememoră visul și realiză că au mai puțin de 
douăzeci de ore să se pregătească. 

— Atunci... să-i dăm bătaie! propuse Eric. Am 
câteva sugestii. 

— Da, și eu, completă Ema. 

Femeia știu că, indiferent de ce avea să se 
întâmple, trebuia să-i împiedice să intre în localitate. 
Așa că era necesar să se mobilizeze cu toţii în afara 
satului și să-i aștepte pe câmpia întinsă de acolo. Cea 
scăldată cu sângele lor, dacă visul ei avea să se 
adeverească. 

— Maria mea! auzi bocetul unei femei tulburându-i 
gândurile. 

Când îi văzură apropiindu-se, ea și câteva 
consătene care-o consolau tăbărâră pe ei, cerându-le 
explicaţii fără a le oferi timp să primească 
răspunsurile. 

— Focul curgea prin trupul Măriei, se văita mama 
fetei. Pe sub pielea fetiţei mele! urlă femeia. 

Se agăţă de hainele Emei, cerând explicaţii. Cu 
chipul desfigurat de plâns, o rugă din priviri să-i 
spună că totul e doar o aberaţie. 

— Când noi am vorbit despre Transformare, ne-aţi 
râs în faţă, zicând că e doar o poveste de speriat 
copiii, pufni Mona. 

— Toată lumea... atenţie la mine! luă Ema 
cuvântul. 

Plănuise să-i cedeze lui Iris rolul de orator, dar ea 
nu fusese cu ei. Nu o înfruntase pe Sara mai 
devreme. 

— Momentul pentru care am încercat să vă 
pregătim... a sosit. Nativii Foc vor ataca la noapte. 
Sau de dimineaţă, dacă avem puţin noroc. Doi dintre 
copiii noștri au dispărut, răpiți de aceeași mână care 
m-a smuls și pe mine din sânul familiei mele, în urmă 
cu cinci ani. I-a luat pentru a ne tăia avântul, pentru a 
ne rupe aripile. Sara ne cunoaște punctele slabe. Ştie 
că, luându-ne copiii, ne va face vulnerabili. Aș vrea să 
spun că Luca și Maria sunt în siguranţă. Aș vrea din 


tot sufletul să vă jur că vor fi bine, dar nu o pot face. 
Ce vă pot spune este că avem un suflet bun printre 
Nativii Focului. Un tânăr de-o seamă cu cei doi, care 
le va purta de grijă, care s-a sacrificat pentru a-i ști în 
siguranţă. Fraţii mei... planul e simplu: obiectivul 
nostru este să apărăm Harmonie. Să nu-i lăsăm să 
pună 

piciorul pe pământul nostru sfânt! Casa ngastră nu e, 
doar țărână. E suflet și materie deopotrivă. Așa că... îi 
vom aștepta pe câmpul din afara localităţii. E o 
întindere mare, deschisă, ce-i drept, dar nu avem 
nevoie de artificii pentru a le ţine piept. Vom fi în 
mijlocul Naturii. Ne vom conecta cu Ea și ne vom 
apăra dreptul de a fi liberi, de a alege singuri cine 
suntem și cum vrem să trăim de acum înainte, 
Predarea nu e o opţiune. Aș vrea să vă pot spune că 
vom învinge și că-i vom alunga de aici, dar dorința 
mea de unitate nu mă lasă. Poate că sunt mai 
puternici decât noi, mai numeroși, dar știți ce avem 
noi și lor le lipsește: noţiunea de familie! Iar o familie 
are_nevoie de un loc de care să aparţină sufletește! 
Strămoșii noștri au iubit acest loc ca pe ochii din cap. 
Am crescut cu toţii cu această dragoste care ne-a 
curs prin vene, contopindu-se cu sângele străbunilor 
noștri. Noi suntem Harmonie, oriunde-am merge și 
oriunde ne-am regrupa, dar zău că nu vreau să cedez 
locul în care m-am născut, în care am crescut, în care 
m-am îndrăgostit și căsătorit, locul în care am devenit 
mamă! Așa că eu, una, voi ţine cu dinţii de trecutul 
meu, pentru că-mi doresc un viitor pe măsură! Pentru 
Harmonie! 


— Pentru Harmonie! strigară zeci de voci în cor. 

Tinerii scandau. Mamele jeleau. Bărbaţii se 
înflăcărau. 

— Mona, unde-i David? întrebă Iris, distrăgându-i 
fetei atenţia de la mulţimea agitată. 

— Ai auzit-o pe mama mai devreme, răspunse 
bosumflată. S-a întors de bunăvoie cu ea. Mă rog, i-a 
forțat mâna, dar tot nu trebuia să plece! 

— Mona... ai fi făcut la fel! 

— Nu sunt așa de sigură! Abia ne-am regăsit! Nu-i 


corect! 

Femeie o îmbrăţișă și, când vru să plece, Mona își 
aminti de mesajul iubitului ei. 

— Iris! David e însemnat! N-a apucat să-mi 
explice, dar mi-a arătat. Are un semn ca ale noastre. 
E mai mare. Dublu chiar. Și cumva... viu. Roșiatic. Şi 
îl are... pe gât! 


196 


Forte ale Naturii - Furia Elementelor Daniela 


— Eşti sigură? se miră femeia. 

— Absolut sigură! 

— Şi ce reprezintă? 

— E ca două flăcări. Adică fix asta erau: două 
flăcări. Păreau... în oglindă: una cu limbile în jos și 
alta cu ele în sus. 

Fata se gândi la imaginea pe care-o văzuse pe 
pielea lui David și reproduse pe pământ, fără a-l 
atinge, copia perfectă a semnului. 

— Interesant! observă femeia. 

— Iris... cum e posibil să aibă acum un semn? Oare 
Sara i l-a făcut? Adică i l-a scrijelit în carne? se 
îngrozi numai la acest gând. 

— Nu, asta e exclus. Știi bine că Nativii au fost 
mereu conservatori și nu prea s-a vorbit despre 
excepţii. Nici măcar Marea Carte nu are răspunsuri 
la toate dilemele noastre. 

— Dar Sara l-a ars. Așa i-a apărut. Offf, nu mai 
rețin. Sunt o zăpăcită! A mai spus și că Focul lui 
poate arde Nativii săi de Element. 

— Foc pe Foc nu arde, își aduse Iris aminte. Ei nu 
se pot arde între ei, și tu zici că David își poate arde 
fraţii de Element? 

— Da, așa mi-a zis. 

— Atunci nici că se putea să-mi dai o veste mai 
bună! Tu îţi dai seama ce înseamnă asta? Tiparul unui 
astfel de desen te duce cu gândul la dualitate, adică 
un ansamblu format din două principii diferite, opuse. 


Dar flăcările astea par identice, în oglindă, cum ai 
spus. Aș băga mâna în foc, scuză-mi ironia, că eo 
duplicare a puterii: Focul lui, dublat de Focul ei. Asta 
înseamnă nu doar că el e în siguranţă, ci și că noi 
avem o șansă mai mare să câștigăm. 

— Of, Iris, tare-aș vrea ca soarta noastră să nu stea 
în mâinile lui! E o povară mult prea mare de dus! 

— E doar un atu, draga mea Mona, nu vom profita 
de el să-l aruncăm în bătălie. Poate că și tu ar trebui 
să te gândești să stai deoparte. Ai vorbit cu ai tăi 
despre asta? 


197 


Forte ale Naturii - Furia Elementelor t Daniela 


— Să stau deoparte? Glumești! se arătă Mona 
iritată. 

— Acum v-aţi găsit să staţi la povești? interveni 
Eric. 

— Tată, vreau să lupt! Alături de voi. Cot la cot cu 
voi! Nu mai sunt un copil, așa că nu-mi puteţi cere să 
stau la adăpost în timp ce cade năpasta asupra 
noastră! 

— Mona, chiar voiam să-ţi propun să stai cu 
bătrânii și copiii. Să-i protejezi, nu altceva, o întoarse 
el. 

— Sub nicio formă! protestă fata. Locul meu e pe 
câmpia de care-a vorbit mama. Nu mai încerca să mă 
protejaţi. Am crescut. Am fost călită, ai uitat? Nu-mi 
poţi cere să fac pe gardianul, când sunt o luptătoare. 
Tată... vom fi toţi pentru unul și unul pentru toţi. Sunt 
destul de puternică pentru a mă descurca cu Nativii 
Focului. în plus, Focul lor nu-mi este străin. Nu mă 
tem de el și asta mă va face un adversar de temut. 

— Dar, Mona... 

— E dreptul ei, îi luă Ema partea. Asta îi e 
chemarea. Da, micuța noastră nu mai e un pui 
drăgălaș, e o Forţă în adevăratul sens al cuvântului. 
Nu-i putem refuza asta, oricât ne-am dori să o știm în 
siguranţă. Adevărul e că ea poate face lumea asta mai 
bună, e un exemplu pentru toţi tinerii. Alege să lupte 
când s-ar putea ascunde și nimeni n-ar blama-o 
pentru asta, în plus, are cine să ne ţină spatele, nu? 

Ema înţelese nevoia fiicei sale de-a fi parte din 
luptă, dar tot o strânse inima la gândul că va fi în 
pericol. O îndepărtă de vacarmul care pusese 
stăpânire pe Piaţă. 

— Iubita mea, cred că acesta e momentul în care 
îți deschizi aripile și te avânţi în primul zbor care 
contează: cel în care nu mai testezi văzduhul, ca să 
vezi dacă îţi sunt prielnice condiţiile, ci te repezi cu 
însufleţire spre necunoscut, căci știi că ești pregătită 


să o faci. Sunt egoistă dacă spun că mi-aș fi dorit să 
mai rămâi puţin fetița mea inocentă? Nu-mi doresc să 
te rețin, nu acesta e scopul unui părinte. Noi suntem 
aici pentru tine, ca să te susţinem, orice hotărâre ai 
lua. Cum ţi-aș putea cere să te oprești, înainte de-a te 
lăsa măcar să încerci? E dreptul 

tău de a-ţi lua viaţa în propriile mâini, atunci când 
șinele ţi-o cere. Nu voi încerca să te conving să stai 
deoparte, îmi doresc doar să fii împăcată cu decizia 
pe care o vei lua. Noi nu-ţi vom fi frână, dar nici 
acceleraţie. Va trebui să-ți dozezi singură curajul, 
puterea și îndrăzneala. Iţi spun doar că, dacă va fi să 
cazi, noi vom fi lângă tine, să te încurajăm să te 
remontezi! 

— Noi ne-am căsătorit împotriva părinţilor și-a 
întregii comunităţi și, crede-mă, acela chiar a fost un 
act de vitejie! interveni Eric. Tine minte un lucru: nu 
trebuie să demonstrezi nimic, nimănui! Alege ce crezi 
că vrei, nu ce crezi că ar vrea alții pentru tine. Eu, 
unul, te-aș închide în subsolul Sfatului și aș arunca 
apoi cheia, încercă o glumă. Mona, ești sigură că asta 
vrei? 

— Da, tată. Focul m-a făcut mai puternică, mi-a 
arătat o nouă viziune, mi-a demonstrat că, dacă nu 
mi-e frică să accept cine sunt, atunci pot fi cea mai 
bună versiune a mea. Acum știu: sunt Pământ până în 
măduva oaselor, așa mi-a fost destinat, dar sunt un 
Pământ surescitat. E locul meu de drept în prima 
linie a bătăliei: pentru mine, pentru David, pentru 
toate momentele care mi-au fost furate ca să nu le 
petrec alături de mama mea. Poate că sună a 
răzbunare, dar nu e. Vreau doar să lupt pentru ceea 
ce-mi doresc: familie, casă, iubire. 

— Noi vom fi acolo să te protejăm, înţelegi? vorbi 
Eric categoric. Nu voi risca să-mi pierd fiica, să-ţi 


intre bine în cap. Dacă lucrurile o vor lua razna și-ţi 
voi cere să te retragi, o vei face! Promite-mi! 

— Ok, tată, îţi promit, încuviinţă Mona, la 
insistenţele părintelui îngrijorat. 

Se îmbrăţișară toţi trei, așa cum o făceau de când 
Mona era mică și se strecura între părinţii ei, cerând 
o îmbrăţișare de grup. 

— Vă iubesc! mărturisi Mona cu căldură, 
bucurându-se de înghesuiala în care se prinsese. 
Sunteţi cei mai buni părinţi pe care i-aș fi putut 
alege! 

— Şi noi te iubim, răspunseră ambii în cor. 

— Declar stare de asediu! răsună puternic vocea 
lui Iris. Toţi copiii și bătrânii să vină aici, în faţă. Vă 
vom încuia în subsolul Sălii Sfatului, pentru siguranța 
voastră. Aveţi tot ce trebuie acolo, nu vă faceţi griji. E 
o măsură necesară. Haideţi, vă rog. Nu vă luaţi nimic 
de acasă, nu este timp pentru asta. 

— Unde sunt Bătrânii? răsunară voci din mulțime. 

— Se ascund! strigară unii. 

— Ei ne vor proteja, fură alţii de părere. 

Habar n-am, gândi Iris, prea ocupată cu dirijarea 
oamenilor ca să le poarte și lor de grijă. 

— Eric, cheamă-i pe Paul și familia lui, ca să ne 
ajute cu gestionatul oamenilor. Trebuie să ne grăbim. 
Să-i punem pe copii și vârstnici la adăpost, apoi să ne 
mobilizăm cu toţii în afara localităţii. Eu... eu mai am 
ceva de făcut! 

— OK, fu bărbatul de acord. Te putem ajuta cu 
ceva? 

— De Ema voi avea nevoie. Tu și Mona ajutaţi-mă 
cu fluidizarea traficului acesta infernal, îi spuse 
zâmbind. 

— Mă bucur să-ţi fiu alături, îi spuse Ema, venind 
lângă ea. De ce anume ai nevoie? 


— De fulgerele tale, îi făcu Protectoarea cu ochiul. 

— Bine, trebuie să recunosc că asta n-am mai 
auzit-o până acum, se amuză Ema. 

— Vreau să pun o vrajă de protecţie pe sat, o 
lămuri Iris, și e nevoie de multe descărcări electrice. 
Astfel, Focul nu va putea pătrunde în Harmonie. Atât 
cât va rezista protecţia, evident. 

— Ai mai făcut-o? 

— Nu, dar la asta lucrez de câteva zile bune. Va fi 
bine. 

— Va fi cel puţin interesant! 


XXVII 


David, Sara și cei doi tineri Nativi ajunseseră 
imediat în Celulă și băiatul se dezmetici cu greu. 
Fusese ca o teleportare, 

își simți stomacul deranjat, îi venea să vomite. Se mai 
trezise așa debusolat atunci când Robert îl adusese 
acolo împotriva voinţei lui, dar atunci nu realizase 
cum ajunsese în Celulă. Acum văzu și simţi trucul 
femeii și i se păru că se descompune. își reveni rapid 
când observă că Sara pare la fel de întoarsă pe dos ca 
el. Bănui că nu-i fusese ușor să transporte încă trei 
persoane odată cu ea. îl bucură nespus această 
slăbiciune a ei. Se speriase când o simţise conec- 
tându-se la Focul din el. Se temuse că-și pierde astfel 
avantajul în faţa celorlalți Nativi Foc. Dacă ea ar fi 
fost capabilă să-l controleze, să-l slăbească, atunci 
toate planurile lui de a-i bate pe Fraţii lui de Element 
la propriul joc, cu propria armă, ar fi fost în zadar. 
Dar o văzuse teribil de concentrată să păstreze apa- 
renţele puterii ei atunci când se focaliza pe mai multe 
puncte de interes: copiii din transă, tinerii amenințați 
cu Transformarea și el. O simţise cum îl ademenește, 
cum se agăța de Focul lui interior, apoi îi sesizase tot 
mai puţin prezenţa. își dăduse seama că ea pierduse 
controlul și că până și puterile ei erau limitate. Se 
pomeni zâmbind. își aduse aminte de mama lui și se 
căzni să-și revină. Ignoră privirile Nativilor, ţintuite 
asupra lui, și alergă spre căsuţa în care fusese ţinut 
prizonier. Lovi ușa cu piciorul și intră în micuța 
încăpere. Goală. Inima începu să-i bubuie. Pe jos, în 
colţul camerei, era o baltă de sânge închegat. Zeci de 
stropi plecau din acel punct, în linie întreruptă, spre 
ieșire. Bănui că Robert o purtase pe braţe spre locul 
care le servea drept cămin. 

— Unde alergi așa, băiete? îl luă Sara peste picior. 
Nu pleacă niciunde, să știi! 

Femeia îl urmări și rămase pironită într-un colţ de 
stradă, amuzându-se de agitația lui, a celui care nu 
dăduse până acum nici două cepe degerate pe cea 
care îl născuse și refuzase să-i fie mamă. 

David năvăli în cameră și Robert, care moţăia pe- 
un scaun, se dezmetici și sări ca ars, cu pumnii 


încleștaţi. 

— Tu! scrâșni bărbatul, amenințându-l cu degetul 
arătător. Tu i-ai făcut asta! 

Dar băiatul nu văzu nimic altceva din ce nu-l 
interesă și reuși să întrevadă cu coada ochiului trupul 
mamei sale, întins pe patul șubred. 

— Lasă-mă să trec! fu categoric, umflându-și 
pieptul ca un curcan. 

— O, te crezi mare și tare acum? i-o tăie Robert, 
blocându-i trecerea. 

îl prinse de piept, mototolindu-i tricoul între 
degete, și-l trânti de ușă. 

— Vreau s-o văd! strigă băiatul, prinzând în 
palmele încinse pumnul strâns al bărbatului. 

Robert simţi zeci de furnicături, dar se ţinu tare pe 
poziţie, ignorând durerea care se întețea. 

— Cară-te de-aici! N-ai fi plecat, dacă ti-ar fi păsat 
de ea! 

— Ea m-a trimis! urlă David. Ea mi-a spus să plec 
și să nu privesc în urmă! 

— O, și tu fix acum te-ai gândit să fii băiat 
ascultător și să faci ce zice mămica! îl batjocori 
Robert. 

— Lasă-l! auziră amândoi glasul stins al Oliviei. 

David își îmbrânci unchiul și se așeză la căpătâiul 
mamei. Se înfioră când o văzu plină de sânge. Păru-i 
era năclăit, hainele pătate, iar chipul... chipul îi era 
brăzdat de-o tăietură lungă. Rana părea că se 
vindecă, deși sângele din jurul ei zicea altceva. 

— Sunt bine, îl linişti femeia, citindu-i crispare pe 
faţă. Doar că am pierdut mult sânge. Sunt slăbită, 
atâta tot. îmi voi reveni și mă voi spăla. Noi, ca 
mânuitori ai Focului, ne putem canaliza Elementul să 
ne cauterizeze rănile, dar e un proces greoi. Nu 


suntem vindecători. Putem doar să închidem o rană. 
Propria rană. Atâta timp cât nu sunt atinse organe. A 
mea a fost foarte adâncă, așa că mi-a luat ceva timp 
până am reușit să-mi fac curaj s-o ard. A durut ca 
dracu'! Nici nu știu de ce-ţi spun toate astea. Poate 
pentru că mă gândesc că nu știi acest aspect 

și informaţia îţi va fi de folos cândva. Sau dureros de 
curând, își aminti. N-aș fi vrut să mă vezi așa. Copil 
nebun! Ce ţi-am zis eu, mă? schimbă femeia tonul. 
îmi aduc perfect aminte că ţi-am spus să pleci și să 
rămâi acolo. Ce cauţi aici? 

— Sara a venit după mine. Mi-a spus că te-a rănit. 
Grav! 

— Serios? Și tu chiar ai crezut că schimbi ceva 
dacă vii aici? Mi-am asumat orice risc când ţi-am spus 
să pleci! 

— Am crezut că poate ești... rosti David cu glas 
stins, emoţionat. 

— Moartă? Sau cum? continuă Olivia, nesperat de 
franc și tranșant. Şi dacă eram, ce-ai mai fi putut 
face? 

Femeia își simţi inima bubuind. Ura gândul că 
alegea să-l trateze cu dispreţ, dar își dorise atât de 
mult să-l știe în siguranţă încât, văzându-l aici, nu se 
putea bucura de prezenţa lui. îi părea îngrijorat. în 
alte circumstanţe, i s-ar fi umplut inima de bucurie, 
dar acum știa că ei nu sunt altceva decât sclavi ai 
emoțiilor în mâinile Sarei. 

— Sara a răpit doi tineri Nativi din Harmonie și a 
început procesul de Transformare. A ameninţat că va 
face rău mai multor copii. Condiţia ei a fost să o 
urmez, altfel n-o să-i cruţe, explică David, plusând 
astfel cu un fals motiv al reîntoarcerii lui. 

— Tocmai mi-ai spus că i-a răpit... asta înseamnă 

că sunt aici? - Da. 

— înseamnă că a minţit! Că te-a jucat pe degete! 
tună Olivia. Offf, David, David... am crezut că până 
acum ai reușit să-ţi dai seama ce fel de femeie e Sara. 

— Serios? se enervă tânărul. Nu eu sunt cel care-i 
ţine partea! Nu eu voi lupta pentru ea! 

— Dacă îi suntem alături, nu înseamnă că o facem 
pentru ea, interveni Robert. Vom lupta pentru noi. 
Pentru răzbunare. Pentru locul care ni se cuvine 
printre Nativi! 


— Eu nu-i mai împărtășesc convingerile de ceva 
vreme, completă Olivia, dar asta nu înseamnă că 
greșește pe deplin. Strămoșii noștri au fost alungaţi 
din Harmonie și s-au tot ascuns, 

promițându-și că va veni ziua în care își vor revendica 
pământul. Ei ne-au marginalizat. Și tot noi suntem cei 
răi! în plus... ne-au omorât mama. Vreau viaţa lui Iris 
la schimb! hotărî. 

— Ti-am mai spus că nu eâ a omorât-o! se răsti 
David. Dar văd că auzi doar ce vrei! Acum vă trebuie 
un nenorocit de pământ... nu e suficient de mare 
lumea asta, spuse cu regret. Da, poate mai bine 
rămâneam în Harmonie. 

— Parcă ai venit pentru Nativi, îl testă Olivia. 

— Da, fix pentru ei am venit, spuse dezamăgit. 

David dădu să plece, dar ea îl prinse de mână și-l 
forţă să o privească din nou. 

— Ai văzut-o? 

— Da, am văzut-o, zise ezitant. Și am fost nevoit să 
plec, deși m-a implorat să rămân. îţi poţi închipui cum 
a fost? 

— Nu vorbiţi despre ea în prezenţa mea! mârâi 
Robert. 

— De ce? Că tu încă trăiești cu impresia că ţi-a 
omorât fiica, așa-i? Mona nu e o ucigașă! Voi aţi 
băgat-o pe Gabi în joc și acum căutaţi vinovaţi pentru 
moartea ei! Nu te-ai gândit niciodată că inconștiența 
voastră i-a adus sfârșitul? 

Robert făcu ochii mari și se năpusti asupra lui 
David, pră- vălindu-și pumnii încinși asupra lui. David 
răbdă și încasă până ce Olivia se chinui să se ridice și 
să-i despartă. Robert era turbat, cu nările cuprinse de 
freamăt și pupilele dilatate. David, dimpotrivă, 
rânjea, ștergându-și cu dosul palmelor dârele de 
sânge de la gură și nas. Femeia nu rezistă mult în 
picioare și se prăbuși, sub privirile bărbaţilor. David o 


ajută și o întinse înapoi în pat. 

— N-ar fi trebuit să te miști, o certă Robert. 

— Iar tu n-ar fi trebuit să reîncepi discuţia asta 
tâmpită despre vendetta ta. Mona este iubita lui, știi 
bine acest lucru, și va face orice ca s-o apere. El este 
băiatul meu și voi face, la rândul meu, orice ca să-l 
protejez! 

— E singurul motiv pentru care mai trăiește azi! le 
reaminti Robert. Ea, însă... va plăti pentru crima 
comisă! 

— Ieși afară, îl rugă Olivia. Mergi și plimbă-te. 
Lasă-ne singuri. Te rog. 

Bărbatul o ascultă, nu înainte de a-i arunca lui 
David o ultimă privire plină de ură. 

— Ar trebui să plec și eu, își încercă tânărul 
șansele. Am crezut că dacă voi veni... 

Olivia îl întoarse din nou din drum, de data asta cu 
o atingere mai caldă. 

— Poate că nu m-am schimbat atât de mult cum 
cred unii. Am fost atâta vreme o scorpie fără suflet, 
încât am ajuns să mă conving că inima îmi folosește 
numai pentru a-mi pompa sângele și a mă ţine în 
viață. Doar asta e până la urmă: un simplu organ 
care, deși dătător de viaţă, e mort pe dinăuntru. Te- 
am dezamăgit acum mai bine de zece ani și acum o 
fac din nou, citesc asta în ochii tăi. 

— Nu cred că dezamăgit e cuvântul cel mai 
potrivit, o corectă David. Nu dezamăgire simte un 
copil rămas al nimănui. Am fost un biet puști atunci... 
ce-am știut eu? Probabil că m-am înecat în lacrimi. 
Nu știu. Bănuiesc că am făcut-o. Când am crescut și 
ţi-am conștientizat lipsa, m-au încercat o grămadă de 
sentimente. Nu văd de ce ţi le-aș enumera. Dar acum, 
da, mă dezamăgești. N-aș putea să mă bat cu pumnii 
în piept că întâlnirea cu mine te-a schimbat. Nu te-am 


cunoscut înainte, așa că aș face doar presupuneri. Ti- 
am văzut partea întunecată, da, și am văzut și o alta: 
protectoare și empatică. Se pare că a fost doar o 
scăpare, nu? Un moment de slăbiciune. Mânia Sarei 
ţi-a reamintit cine ești, de fapt? 

— Nu vorbi așa! Mă bucur că te văd, dar aș fi vrut 
să te știu... 

— în siguranţă? o întrerupse David, completându-i 
propoziţia. Știm amândoi că asa ceva nu există! 

— Dacă nu sunt cu tine, nu înseamnă că sunt 
împotriva ta! 

— Şi totuși... mâine vom fi în tabere diferite, 
luptând pentru crezuri diferite. Tu... voi alegeţi 
răzbunarea. Eu aleg prietenia, familia și iubirea. 

îsi smulse mâna dintr-a mamei si ieși, ciocnindu-se 
intenționat de Robert, care rămăsese la ușă. 

O văzu pe Sara în același loc, așa că, în loc să se 
ducă în camera lui, cum plănuise, își îndreptă hotărât 
pașii spre ea. Din poziţia actuală nu mai avea nimic 
de pierdut. Femeia îl întâmpină cu rânjetu-i 
caracteristic. 

— Am și eu o curiozitate: de unde îți cumperi rujul 
ăsta roșu? De la Sephora din câmp? E de-ăla lichid, 
rezistent la transfer? Sau e făcut de tine, cu o 
formulă specială, rezistent la Foc, magie, teleportări 
și alte drăcii? 

— Ce curiozitate ai și tu! râse femeia. 

— Păi e bătător la ochi: oamenii ăștia trăiesc în 
condiții mizere și tu te afișezi machiată toată. Femeile 
astea au auzit vreodată de ruj? 

Chipul Sarei se schimbă, trăsăturile înăsprindu-i- 
se. 

— Oamenii mei au învăţat să aprecieze viața 
simplă înainte de-a primi ce li se cuvine. Nu trăiesc în 
mizerie, trăiesc modest. Sunt sigură că tu, înaintea 


altora, știi despre ce vorbesc, doar ţi-ai dus veacul 
într-un depozit, descurcându-te singur. Și... probleme 
în Paradis? N-ai ieșit tocmai fericit din casa mamei 
tale, schimbă Sara subiectul. 

— Din cocioaba mamei mele, vrei să spui. Mă 
bucur că e bine. Nu pentru ea am venit, ci pentru 
acei copii nevinovaţi. Ce-ai făcut cu ei? Unde sunt? 
Ce se va întâmpla cu ei? 

— Că tot am vorbit de-o viaţă simplă... tinerii din 
Celulă sunt căliţi, pot supravieţui oriunde, în orice 
condiţii. Asta am vrut să-i învăţ. Poţi să-i numești 
oricum, dar în niciun caz copii, cum le-ai zis 
pricăjiților ălora pe care i-am adus aici. Aștia da, sunt 
copii. Le-aș putea spune chiar mucoși, nu i-aș jigni 
prea tare. Și știi de ce? Pentru că nu știu cu ce se 
mănâncă supraviețuirea, au crescut atârnaţi de fusta 
mamei și dacă-i pui să-și ia viaţa în propriile mâini, ei 
bine... vor eșua. 

— Așa sigură ești? De-abia aştept să-ţi văd faţa 
când vei pierde. 

Sara se puse pe râs, un râs grotesc, prefăcut. 
Scutură din mâini excesiv, pentru a sublinia 
absurditatea vorbelor băiatului. 

— în faţa cui? A ţăranilor din Harmonie? Eşti 
caraghios! Probabil e o trăsătură moștenită de la 
taică-tău, că pe mamă-ta n-am prins-o niciodată cu 
glume în program. 

— Râzi tu, râzi, dar ei au ceva ce armata ta nu are: 
se cheamă iubire! Familie! 

— O da, uite, fix noţiunile astea abstracte de care 
vorbești îi vor ajuta în luptă. 

— Abstracte? Sara... ai o familie! Ai doi fii și patru 
nepoți. Mona, ea nu mai înseamnă nimic pentru tine? 
Așa ai tratat-o! 

—  Nerecunoscătoarea aia? A dat cu piciorul 


planului meu măreț, deci nu e demnă să-mi stea 
alături. De ce crezi că n-am luat-o astăzi cu mine și 
te-am vrut pe tine? Hai, măcar la întrebarea asta 
sigur știi răspunsul. Familie, iubire, bla, bla, bla. 
Haide mai bine să-ţi arăt ce nu au ei! Să-i spunem că 
ele sunt secretul victoriei de mâine. 

Sara îl conduse spre câmpul pe care i-l arătase și 
lui Robert când acestuia îi scăzuse încrederea. 

— Movile de pământ, constată David. Asta e arma 
ta secretă! spuse, pufnind în râs. Sunt doar niște 
mușuroaie uriașe de cârtiță. 

— Te-am crezut mai deștept! Hai, sigur trebuie să 
bănuiești ce sunt. Mă rog, ce vor deveni în noaptea 
asta. îti dau un indiciu. Patru, mai exact. Sunt făcute 
din Pământ și Apă și zvântate de Aer. Focul le va 
însufleți. Ghici ciupercă ce-i! îl testă Sara, numai un 
zâmbet. 

— Habar n-am despre ce vorbești, admise, confuz. 
Sunt doar niște... Sunt doar niște... 

— Of, la naiba, băiete! Acum începi să te bâlbâi! 
Focul meu le va transforma în Furii. Soldaţii mei 
obedienţi. Abia aştept să le eliberez, spuse, frecându- 
și mâinile. Impresionat? 

David rămase mască. încerca să înțeleagă dacă 
femeia aiura sau grăia adevărul. Sclipirea din ochii ei 
îi dădu de înţeles că 

_ ea chiar credea cu adevărat tot 

discursul pe care i-l servise. începu să tremure. 
— Atacăm în zori! 


XXVIII 


Eric reuși să-și convingă familia să treacă pe acasă 
și să încerce să doarmă, măcar câteva ore. Mona fu 
prima care căzu lemn, adormind plânsă, în mijlocul 
patului. Ema se agită de colo-colo până-și ascultă 
soțul și se întinse lângă fiica ei. Doar jumătate de oră, 
îi spuse. Bărbatul avea nevoie de timp numai pentru 
el și n-ar fi știut cum să-l ceară. Ideea îi venise în 
urmă cu câteva zile și se ascunsese pentru a o testa. 
îi ieșise și nu prea. Nu făcuse nicicând o încercare 
atât de ambițioasă. Ura faptul că nu putea fi sincer cu 
Ema, dar știa că e imperios necesar ca nimeni să nu-i 
știe intenţia, nici măcar ea. Se temea că va rămâne 
astfel fără elementul surpriză. 

— Iris? Eric? strigă Ema, confuză. 

— Da, iubito, eu sunt, veni răspunsul mai târziu. 

Bărbatul se apropie de ea și-o luă în braţe, ținând- 
o minute bune la piept, fără a-i adresa vreun cuvânt. 

— Dar... aș fi putut jura că am văzut-o pe Iris. A 
plecat? 

— Nu, n-a venit aici. Am fost singur. 

— Eric, ce-mi ascunzi? îl prinse Ema cu minciuna. 

— Nimic grav. Trebuie să fac ceva și cel mai bine e 
să nu-mi știe nimeni gândurile. 

— Acum ne facem fiecare planuri separate? 
strâmbă ea din nas. 

— Nu o lua așa, te rog. E doar un... artificiu la care 
lucrez. Nu-mi iese foarte bine, așa că nu prea am cu 
ce mă lăuda. 

— Ar fi trebuit să dormi! îl dojeni. 

Ema îi admiră chipul, care i se păru special, fie și 
umbrit de oboseală. Cearcănele i se adânciseră, odată 
cu cutele dintre 

sprâncene, făcându-i astfel ochii verzi să pară mai 
proemi- nenti. îi mângâie obrajii și Eric se cuibări în 
căușul protector al palmelor soției lui iubitoare. Se 
simţi ca o pisică alintată, care mai are puţin și toarce. 
Se bucurară amândoi de scurtele momente de 
singurătate și intimitate ca de o gură de Aer proaspăt 
sau o baie revigorantă în Apa mării. 

— Voi îmi daţi putere, n-am avut timp pentru 
dormit. Am muncit cu câţiva Fraţi de-ai mei si cu 
Nativi ai Pământului, ca să îngropăm niște cazane cu 
apă în câmpul de margarete. Doar la asta m-am putut 
gândi, n-am avut o altă idee genială. Apa din Pământ 
nu ne va ajuta mult, așa, cu ce am adus din mare, va 
fi cât de cât bine. 

— Eric... ce facem dacă visul meu se adeverește? 
Sara nu va veni doar cu Nativi ai Focului, ci și cu 
niște creaturi odioase. Cu... Furii, se arătă 
îngrijorată. Și sunt multe, prea multe. Și ne vor... 

— Hei, îi puse bărbatul degetul arătător pe buze, 
oprind-o din sporovăială. Nu-ţi face asta! Nu purta în 
suflet povara unui coșmar! De-o fi să fie adevărat, 
atunci... vom vedeam cum o vom scoate la capăt. 
Dacă le spunem asta oamenilor, vor intra în panică și 
ne vom trezi doar cu o armată de patru persoane. 

— Dar e mai bine să nu le spunem adevărul și să-i 
lăsăm să fie carne de tun? 

— O iei prea drastic! Nici măcar nu știm dacă e 
adevărat! Tu, dintre toti, ar trebui să nu ne 
subestimezi Fraţii. Suntem Forțe, pentru numele lui 
Dumnezeu! Nici tu, nici eu nu ne-am născut cu lupta 
în sânge. Nu ne-am dorit să devenim luptători, 
apărători sau cum vrei să ne zici. Ne-am pomenit că 
trebuie să ne luă Forța în mâini, să o modelăm si să o 
transformăm în scut și în armă. 

— Da, știu ce zici, spuse Ema, doar că... încă nu 
sunt pregătită. Simt un gol în suflet, îmi vine să 


vomit, am un amalgam de sentimente care mă 
vlăguiesc. O să clachez și nici măcar n-am înfruntat 
vreun rău. Cumva trebuie să fie bine totuși, nu? 

Eric îi zâmbi și-i luă chipul în palme. O adora când 
se fâstâcea și încerca să se convingă singură de un 
lucru, întorcându-l pe toate părţile. 

— Eşti emoțţionată și te înțeleg. E normal. 

—  Emoţionată? Pe naiba! Sunt îngrozită de-a 
dreptul! Ar trebui să fiu exemplul tuturor, așa mă vor 
vedea cu toţii și în momentul de față am picioare de 
gelatină. Câmpul e mare, nu vom putea sta toți sub 
protecţia ta. 

— Ştii bine că prioritatea mea sunteţi tu și Mona. 
Nu-mi pasă ce va crede lumea: vei sta unde vei 
considera că trebuie să stai. Din partea mea, poţi 
rămâne acasă! 

— Stim amândoi că nu e posibil! zâmbi Ema. Voi fi 
acolo, în prima linie. O voi face pentru familia mea, 
pentru liniștea sufletului meu și pentru că Fraţii 
noștri merită o viață mai bună. E ciudat că Nativii 
Focului vor să-și restabilească locul în ierarhia 
comunităţii noastre. Văd această confruntare ca pe o 
renaștere a societăţii. Din Foc, se pare. Era 
Bătrânilor și a limitărilor a apus! Trebuie să 
schimbăm lucrurile, Eric, neapărat! Nativii noștri 
sunt asupriţi și, trist, nici nu-și dau seama. Sper doar 
să putem fi acolo, pentru a le arăta și o altă față a 
lumii. 

— Hei, vom fi. Noua lume, la care mă gândesc și 
eu, are nevoie de noi trei laolaltă. Nicio schimbare de 
percepţie nu merită însă sacrificiul familiei mele. Tine 
minte asta! Nu-ţi vei risca viaţa pentru o cauză! Tu 
trebuie să fii acolo după, să fii schimbarea! Promite- 
mi! 

— Nu știu dacă o pot face, îmi ceri prea mult. 


Lumea se așteaptă ca eu să lupt, să-i protejez pe cei 
mai slabi, iar tu îmi ceri să nu dau totul din mine, nu 
dacă asta mi-ar aduce pieirea. 

— Ştiu ce-ti cer! 

— Atunci cred că știi la fel de bine ca mine că nu-ți 
pot promite asta! Ne mai rămâne doar să avem 
încredere că totul va fi bine și că tu, eu și Mona ne 
vom regăsi la final pe câmpul unde vom rescrie 
istoria. O merităm și voi face tot ce-mi stă în putinţă 
ca să împlinesc acest vis, în loc să mă tem că acel 
coșmar 

se va materializa. Si-acum... în ce naiba se-mbracă 
oamenii pentru o asemenea luptă? încercă femeia să 
destindă atmosfera. Mergem? îl întrebă, întinzându-i 
mâna. 

— Mergem! Cu tine și pentru tine voi merge până 
la capătul lumii. Niciun Foc nu mă va arde cât timp 
inima mi-e plină de iubire. Te-am regăsit atunci când 
sorții nu păreau de partea mea, așa că știu bine că nu 
te voi pierde acum. Niciun Foc nu va putea fi mai 
intens ca văpaia care înteţește dragostea mea pentru 
tine. Niciun obstacol nu va fi suficient de înalt și 
puternic ca să mă împiedice să-mi croiesc drum spre 
tine și spre viața noastră împreună. Doamne, Ema, te 
iubesc la fel de intens ca în ziua în care ţi-am promis 
că-ţi voi fi jumătate pe veci. Cât de norocos sunt că te 
am! Cât de plină e viaţa mea acum! Tu ești cea care- 
mi va purta pașii în luptă. Pentru o viaţă alături de 
tine, voi trece prin toate încercările pe care soarta ni 
le-a pregătit pentru astăzi. Cu fiecare Nativ al Focului 
îngenuncheat, voi fi cu un pas mai aproape de traiul 
pe care-l  merităm împreună. Fericiţi pentru 
totdeauna: așa ne-a fost scris! 

— Cât de siropooos! glumi Mona din prag. De-aia 
sunt eu singura care doarme? Ca voi să vă faceţi 


declaraţii de dragoste în miez de noapte? 

— Veneam acum să te trezesc, răspunse Ema, încă 
privin- du-l pe cel care nu înceta să o surprindă. 

îi păru rău că fuseseră întrerupţi, el ar fi vrut s-o 
sărute, dar rămăsese cu ochii în soare. Se desprinse 
din mâna lui ușor, prelungind momentul, fixându-l cu 
căldură, transmițându-i astfel dragostea pe care nu 
reușea să i-o mărturisească de când viaţa îi readusese 
la un loc. 

— Da, da, cum să nu, bombăni fata, zâmbindu-le cu 
subînţeles. Sper că-ţi place negrul, îi spuse mamei 
sale. Se pare că Iris mi-a făcut pachet toate hainele. 

Plecară de-acasă cu toţii, în scurt timp, cu inima 
strânsă, plini de emoție. Se ţinură de mână până când 
ajunseră în Piaţa Sfatului și nu-și mai spuseră niciun 
cuvânt. în sat era zarvă 

mare, pesemne că Nativii luaseră de bune toate 
sfaturile și indicaţiile lor. 

— Spuneţi-mi că aţi apucat să dormiţi puţin! Eric? 
îi întâmpină Iris. 

— El nu, îl dădu Ema de gol. Noi două, da, dar nu 
știu dacă am făcut bine... e atâta agitaţie aici, că mă 
simt vinovată. 

— Aţi procedat bine. Să spunem că suntem 
pregătiţi. Mă rog, vorba vine. Mai e vreo oră până va 
răsări soarele. Copiii și bătrânii sunt la adăpost, 
măcar cu asta mă protejez. Protecţia e pusă... mă rog 
să ţină! 

— E pentru toţi Nativii Focului? vru Mona să știe. 

— Adică? 

— David... 

— Oh, ezită femeia. îmi pare rău, drăguță, el nu va 
putea intra în Harmonie. Dar o voi anula când 
pericolul va trece, fii fără grijă. Voi două... parcă 
sunteţi surori, zâmbi Iris când le văzu pe Ema și 


Mona îmbrăcate în negru, încălţate în bocanci și cu 
părul prins la spate în coadă de cal. 

— Da, noroc cu elastanul, glumi Ema, intru și eu în 
colanţii fiicei mele. Cred că o sesiune de cumpărături 
e prima pe lista mea de lucruri de făcut după ce... 
înțelegeți voi. 

— Atenţie, toată lumea! luă Iris cuvântul. Câţiva 
dintre voi vor sta de pază în fața Sfatului, maximum 
douăzeci de persoane. Ceilalţi să ne urmeze. Vom 
intra în formatii dincolo de localitate, după pod, pe 
câmpie, cât mai departe de intrarea în sat. Ne vom 
grupa cum credeţi voi de cuviinţă, nu voi fi un tiran, 
să vă impun propria mea judecată. Dacă vreţi să staţi 
grupaţi în funcţie de Elemente, așa veţi sta. Amintiţi- 
vă să lucraţi în echipă. Nu daţi dovadă de slăbiciune 
dacă lucraţi în grup. Sunteţi liberi să procedaţi cum 
vă dictează inima. Știu și că primul instinct va fi să vă 
întrebaţi ce mama naibii caut eu aici? Tuturor ne va fi 
greu, dar asta e casa noastră și trebuie să o protejăm. 
Pentru că ne pasă. Pentru că ne dorim un viitor mai 
bun pentru noi și copiii noștri! 

— Serios? se auzi o voce gravă din mulţime. Ce e 
în neregulă cu actuala Harmonie? O fi conducerea de 
vină? 

Iris îl recunoscu, dar așteptă să-și facă prezenţa în 
fruntea tuturor Nativilor. Și apăru, cu chipul posac, la 
fel ca atitudinea pe care-o etalase. 

— Adam, cu ce-ţi pot fi de folos? Nu de altceva, dar 
sunt cam ocupată. Cu toţii suntem, așa cum vezi. 

— Da, văd că instigi lumea. Dar oare chiar îţi scapă 
faptul că îi sperii? Uită-te un pic la feţele lor. Așa 
arată o persoană pregătită să meargă la luptă? 
Nativii noștri nu sunt luptători! 

— Nu zău! bombăni Iris. Dar ce sunt? Ce-ai spune 
despre ei în clipele astea? 

— Au venit cu sape și furci, pentru numele lui 
Dumnezeu! Ce ţi-ai dori să auzi de pe buzele mele 
acum? Că suntem o naţiune de agricultori? Ei bine, 
asta suntem. 

— Asta nu-ţi dă niciun drept să ne știrbești crezul! 
îl admo- nestă un bărbat care se grăbi să vină în 
primul rând. Sunt George, tatăl lui Denis, i se 
prezentă femeii. Iris a venit și ne-a dat un motiv 
pentru care să luptăm. Voi ce motiv suficient de bun 
ne puteţi da pentru a abandona lupta înainte să 
înceapă? 

— Poate că nu va fi nicio luptă, luă Victoria 
cuvântul, susţi- nându-l pe Adam. Ce dovezi aveţi că 
lucrurile se vor schimba? Că vom fi atacați? Aţi călcat 
în picioare valorile comunităţii doar pentru că o mână 
de oameni s-a bătut cu pumnii în piept că Focul va 
veni să-și revendice drepturile care consideră că i se 
cuvin. Și aţi pus botul la vorbele femeii ăsteia! Unde 
a fost ea până acum? Știe ea prin ce am trecut în toţi 
acești ani? Dacă ne-a fost bine sau rău? Habar n-are! 

— Chiar crezi că ne vom apuca să dezgropăm din 
nou trecutul? Victoria... aș mai sta la povești, dar ne 
presează timpul. Retrageţi-vă, dacă nu vreţi să 


luptaţi. Nu am obligat pe nimeni să-mi stea alături. 
Fraţii noștri o fac pentru ei și familiile lor. 

— Tot ce-am făcut a fost pentru binele familiilor 
din sat, Iris, rosti Gloria, care se mulțumise doar să 
asculte. Vorbești despre 

vrut răul vreodată. Sunt sigură că ai intenţii bune, 
dar le prezinţi prost. Chiar nu simţi panica din rândul 
oamenilor? Chiar nu-ţi dai seama că îi trimiti la 
moarte sigură? 

— Atunci, luptaţi voi în numele lor, o provocă Iris. 
Desprin- deţi-vă fundurile de pe tronuri și haideţi cu 
noi. Vă invit în prima linie de apărare. Cu drag i-aș 
trimite pe toţi la adăpost, doar că și așa vom fi 
depășiți numeric. Cum va fi? 

— De ce ne credeţi slabi? întrebă o femeie robustă, 
înarmată cu un furtun de gospodărie. Nu suntem 
incapabili să le ţinem piept, veţi vedea. Nu suntem o 
mână de ţărani ignoranţi, deși așa vreţi să ne faceţi 
să părem, le reproșă Bătrânilor. O vom urma pe Iris 
pentru că o credem și credem în ea. Da, vrem un 
altfel de Harmonie. Vrem o educaţie mai bună pentru 
copiii noștri, vrem acces la tehnologie, vrem să fim 
rupti de lume doar prin prisma așezării noastre, nu să 
fim înapoiaţi în această Eră a luminii. Vrem libertate 
de decizie! Așa că vom lupta, căci atacatorii vor veni. 
Am văzut-o pe Sara cu propriii mei ochi. M-a înfiorat, 
dar m-a făcut să realizez că prea ne-am culcat pe-o 
ureche, crezând că ni se cuvine să trăim într-o lume 
aparent roz! 

— Pentru lubire! Pentru libertate! Pentru familie! 
Pentru dezvoltare! scandară Nativii în cor, părăsind 
Piaţa Sfatului. 

Iris, Ema, Eric și Mona merseră înainte și li se 
alăturară Paul, Georgia și Râul. Ileșiră din localitate și 
se împrăștiară pe câmpie. Mona primi de la un Nativ 
al Pământului o creangă zdravănă și se hotări să o 
păstreze. Fuseseră cu toţii inventivi, explicând că 
uneltele le vor canaliza energia și forța, plus că sunt 
bune pentru a da la oase. 

lată-i pe toţi aici, la revărsatul zorilor, cu inimile 
bubuind de emoție, dar cu speranţă în suflete. Apa, 
Aerul și Pământul așteptau Focul pentru a pune capăt 
poveștii. Se-adunară peste cinci sute de Nativi și se 


răsfirară singuri pe bucata de pământ pe care o 
considerau sfântă. Avea să fie locul care să le decidă 
viitorul. O încleștare de Forțe și-apoi o eliberare. 

Cenușiul nopţii porni să se topească. O dâră 
sângerie anunţă la orizont ivirea zorilor. Liniştea 
cruntă a dimineţii spori anxietatea Nativilor. Cu 
mâinile încleștate pe uneltele aduse, cu frunţile pline 
de broboane de sudoare, oamenii nu aveau altceva de 
făcut decât să aștepte. Și-atunci Ema simţi. Aerul ei 
proaspăt îi aduse un val de căldură care-o cutremură. 

— Vin! Se-apropie! urlă ea. 

— Ești sigură? înghiţi Eric în sec. 

— Da! Sunt mulţi! Aerul e mult prea greu! 

— Eşti pregătită? 

— Nu, dar cred că m-am născut pentru asta! 


XXIX 


Simţiră cu toții dogoarea din aer. Un val de 
căldură ajunse la ei înainte să observe de unde vine. 
Pe Ema o încercă un sentiment ciudat, de parcă, 
vrând să surprindă planurile Sarei, nu făcuseră 
altceva decât să-i cadă în capcană. 

Zorii se iviră, dezvăluind o culoare stranie a 
cerului. Nici Soarele nu se grăbea să-și facă apariţia, 
zăbovind printre norii care-i sporeau timiditatea, 
colorând văzduhul în tonuri calde. Sângerii. Pământul 
trepida, semn că sute de picioare îl călcau, 
transmițând vibraţiile metru după metru. Ema își 
aminti de coșmarul pe care-l avusese și se rugă să nu 
fi fost un dejă-vu. Un nod i se puse în gât. 

Nu apucă să-i spună nici măcar o șoaptă de iubire 
soţului ei. îi ceruse timp și nu numai că-l primise, dar 
îi și fusese umplut cu dragoste la care ea nu 


răspunsese așa cum se cuvine. Știuse că venise 
momentul să renunţe la teama de atașament, pentru 
că el era aievea, nu doar un ideal al bărbatului 
perfect. Chiar dacă amintirile îi veniră firesc înapoi, 
Eric reușise, de când se reîntâlniseră, să o facă să se 
reîndrăgostească de el. Și merita să știe asta. Poate 
că doar atât mai aveau: acest timp li- 

mitat de soartă, acest ultim moment de sinceritate, 
înainte ca lumea să-i înghită. 

— Mona! Ești sigură că nu vrei să te retragi în sat? 
încercă Eric să-și determine fiica să se răzgândească, 
pe ultima sută de metri. 

— Slabă încercare, tată! îi zâmbi fata. Sunt exact 
acolo unde trebuie să fiu. 

— Copii... ceva de declarat? Poate vreţi să vă 
alăturaţi totuși Sofiei! își încercă și Paul șansele. 

— Adică să fugim acum, ca lașii? pufni Râul. Nici 
gând! 

— Nu e momentul să fii glumet, tată. Pentru asta 
ne-am antrenat în tot acest timp! își susținu Georgia 
fratele. 

— Ema... ești bine? Te-ai schimbat la față. Eşti 
palidă, se îngrijoră Eric. Poate-ar trebui să... 

— E doar o emoție normală, îl linişti ea. De fapt, ai 
dreptate, se răzgândi. E ceva ce nu ţi-am spus. Ceva 
ce am ţinut doar pentru mine de... teamă. De frică să 
nu se risipească tot acest cadru în care am renăscut. 
In care am redevenit Ema de odinioară. Ema ta. Eric, 
eu... 

— Pe bune? Acum v-aţi găsit? Adulții ăștia! 
bombăni Râul. Cred că... vin! 

Dar Ema nu ascultă pe nimeni. Ignoră chiar și 
sunetul pașilor pe care Aerul i-l aduse mai aproape. 
Părăsi formaţia și se postă în faţa soțului său. 


— Te iubesc! Nu știu de ce mi-a luat atât de mult 
timp să-ţi spun asta. Am tot așteptat ca viaţa să-mi 
mai dea o palmă. Să mă reîntoarcă în tenebre. Si uite 
că acum ne-aruncăm de bunăvoie în cea mai grea 
încercare care ne-a fost dată: să supravieţuim. 
împreună. Pentru familie. Pentru iubire. Pentru a 
avea un loc al nostru, în care să trăim nestingheriţi. 
Liberi. Să ne hrănim cu dragoste. Să oferim iubire. 
Hai să înfruntăm Iadul împreună! Să fim Iubire! 

I se aruncă în braţe cu ochii înlăcrimaţi și-l strânse 
ca și cum el ar fi fost izvorul puterii sale, rezervorul 
din care se alimenta 

cu tărie. îl sărută apăsat, bucurându-se de buzele lui 
fierbinţi. Fu primul sărut în care se abandonă cu 
totul, în care regăsi ambele lor variante, din trecut și 
prezent - iubirea pură și iubirea salvatoare. 

— Mamă, tată... ce-aţi zice să lăsaţi giugiulelile 
pentru mai târziu? urlă Mona. 

— Şi pe tine te iubim. Cu tot sufletul nostru, îi 
spuse Ema. 

— Bine, bine. Eu vreau să am și de aici înainte pe 
cine să iubesc și cine să mă iubească, așa că, ochii în 
faţă! Acuuum! 

O armată de indivizi își făcu apariţia de după 
colina din faţa lor. Mergeau în pas alergător, aparent 
haotic, fără un conducător care să le dirijeze pașii. 
Păreau a avea tot timpul din lume, pentru că probabil 
fuseseră instruiți că vor ieși învingători. Că vor 
înfrunta doar o mână de Nativi. Nu greșeau prea 
mult, mai ales că numărul lor creștea văzând cu ochii. 

— Poate că ne vom putea înţelege cu vorba bună, 
zise Ema, cu naivitate. Par niște oameni simpli. 

Femeia le zări atât hainele improvizate, cât și 
încălțările care semănau cu sandalele romane. 

Se apropiară și își aprinseră mâinile aidoma unor 
torţe. 


— Na, că s-a dus gândul tău de pace, exclamă Iris. 
Ema, ce-ai zice să le facem un cadou de bun venit? 

— Cu plăcere! 

Iris își ridică braţele în Aer și, cu mișcări circulare, 
făcu vântul să bată. Ema proceda aidoma și dirijară 
apoi, împreună, curenţii, în mișcări rotative, din ce în 
ce mai repede. Două tornade se înălţară, violente, și 
femeile le împinseră spre Nativii Foc care se 
apropiau ameninţător. Odată eliberate, formațiunile 
de Aer măturară primele rânduri din atacatori și-și 
croiră drum înainte, spărgându-le formaţia, și așa 
dezorganizată. Iris le ceru Fraţilor săi să atace, să nu 
le dea timp celor căzuţi. Și așa făcură. Se avântară 
într-o mare de flăcări plutitoare. Nativii Focului fură 
surprinși: loviturile cădeau asupra lor din toate 
părţile. Lovituri brute, mecanice, mai degrabă. Nu 
simţiră forța 

Naturii, așa că se dezmeticiră rapid și întoarseră 
jocul în favoarea lor. Forţele se încleștară. Armatele 
se întrepătrunseră, fiecare pătrunzând în spaţiul 
celeilalte. Nu se mai puteau distinge tabere, ci doar o 
aglomerare de oameni atacând și trupuri căzute. 

Flăcările cuprindeau corpurile Nativilor și urlete 
sfâșietoare răsunau pe tot câmpul de luptă. 

— Grupaţi-vă! urlă Eric în mulțime. Folosiţi forța 
colectivă! 

Mona dirijă un grup de Nativi ai Pământului. Se 
aplecă și își lipi palmele de solul tremurând. Câteva 
tulpini subțiri împunseră pământul. Fata le mânui cu 
repeziciune și le trecu în jurul Nativilor Focului, care- 
o atacară. Uni crengile, blocându-i. 

— Ajutaţi-mă să le înmulţim! le strigă ea Fraţilor 
ei. 

Toţi o ascultară. Puseră mâinile pe crengile deja 
crescute și le îndesiră. Zeci de atacatori rămaseră 
blocaţi în încrengăturile formate. Tinerii se bucurară, 


dar zâmbetele le dispărură într-o clipită. 

— Mucoșilor! Nu v-au învăţat părinţii că Focul 
arde tot? întrebă o voce. Abia aștept să vă aud pielea 
sfârâind! 

în doar câteva secunde, legăturile lor naturale se 
aprinseră. Bărbatul care vorbise aruncă o bilă de Foc, 
care izbi în piept o fată din linia de apărare. Tânăra 
urlă, se aprinse ca o torţă și se zbătu urlând, sub 
privirile neputincioase ale Fraţilor de Element. 

Mona fu rapidă, știind că nu e timp de jelit. Dirijă o 
altă reţea de tulpini în jurul lor și-i strânse până le 
lipi una de alta. 

— îmi pare rău, spuse cu glas tremurat. 

Pe crengile odinioară firave crescură zeci de spini 
uriași. Mona strânse și mai tare legătura, până ce 
trupurile însângerate se înmuiară. 

— Asta să faceţi! le porunci celor din echipă. Nu 
panseluțe, nu iederă. Ei nu ne vor cruța. Așa că n-o s- 
o facem nici noi. Adunaţi-vă! strigă, după ce văzu un 
tânăr vomitând lângă trupul fără viaţă al celei care-i 
fusese prietenă. 

Mona își dădu seama că verdeaţa plantelor sale 
ardea mai greu decât hainele în care se îmbrăcaseră, 
așa că-i sfătui pe toţi să-și înfășoare trupul în iederă. 
Flexibilitatea iederei îi permise să se miște în voie și 
încasă mult mai ușor loviturile aprinse ale 
atacatorilor. Fata profită de faptul că Nativii Focului 
veniseră deciși să spulbere tot în calea lor și uitaseră 
să fie atenţi la detalii. Aceeași plantă șerpuitoare se 
răspândi pe sol cu o repeziciune uluitoare și se 
încolăci în jurul picioarelor Nativilor Focului, 
doborându-i. Atunci, apărătorii loviră fără milă, igno- 
rând regula de a nu ataca o persoană căzută la 
pământ. 

Ema îl privi șocată pe Eric, care trecea printre 


atacatori asemeni valurilor, cu o fluiditate incredibilă, 
doborându-i în câteva secunde. Trupul lui păru 
îngheţat în timp, o peliculă extrem de fină, ca de 
mătase, îmbrăcându-l asemeni unui scut. Focul 
sfârâia la contactul cu pielea sa. Femeia își aduse 
aminte de seara în care o salvase, când îl văzuse 
luptându-se cu Robert, pe care reușise să-l 
imobilizeze cu piroane uriașe de gheaţă pe tavanul 
livingului lor. 

Apărarea Nativilor era anevoioasă. Cei din prima 
linie se ocupau de fraţii lor de Element, în loc să 
lupte. Asta până când Ema o văzu pe Mona ripostând 
violent. Pe măsură ce Nativi nevinovaţi cădeau în 
număr tot mai mare de mâna Focului, furia 
apărătorilor creștea. Ema reuși atunci să citească pe 
chipurile tuturor ambiţie și dispreţ, deopotrivă. Se 
întreceau pe ei. Deși stângaci, făcură front comun și 
se grupară după natura propriului Element. Lucrară 
în echipe mici, astfel că, în timp ce se apărau, unul 
rupea mereu formaţia și ieșea la atac, surprin- zându- 
și asupritorii. Nativii Focului apăreau încontinuu de 
după movile, revărsându-se inevitabil pe câmpie, ca 
lava unui vulcan. Spaţiul mic dintre ei le permitea cu 
greu să-și acceseze puterile. Cei născuţi sub semnul 
Focului aveau mereu arma la purtător, dar, în 
înghesuială, flacăra nu putea face atât de mult rău pe 
cât și-ar fi dorit mânuitorii ei. Flăcările apăreau și se 
stingeau. Luptătorii se împuţinau, numărul celor 
căzuţi creș- 

tea. Ema, Eric și Mona scrutară orizontul: doar pionii 
fuseseră trimiși la luptă. Niciun semn de cei pe care-i 
așteptau. 

— Tată, îl vezi cumva pe David? se arătă fata 
nerăbdătoare. 


— Nu. Nici pe Sara n-o văd. 

Nici pe Robert și Olivia, remarcă Ema în gând. 

— Crezi că ne-au atras aici și ei vor intra în 
Harmonie prin altă parte? întrebă Ema. 

— Nu. Aici vor veni. Mama nu va rata șansa de a-și 
admira munca și de a se făli cu reușita ei. 

— Mamă, poţi cumva să... 

— Da, pot! îi ghici femeia gândurile. 

își făcu avânt și se ridică de la pământ. Nu zbură 
bătând din mâini, asemeni păsărilor, nici nu se duse 
glonţ în văzduh, ca supereroii din filme. Aerul o purtă 
delicat pe braţele sale invizibile. Se ridică deasupra 
tuturor și, de sus, păru necruțătoare. Mingi de Foc se 
înălțară spre ea: deveni ţinta inamicilor de jos. Niciun 
Nativ Aer nu mai reuși însă să o urmeze în zbor. 

Iris fusese singura care încercase, dar se întorsese 
și-și purtase bătălia la sol, unde spiritele se 
încinseseră. Femeia își făcuse un scop din a-i proteja 
pe ceilalţi și raza ei de acțiune era mare. Apăra și 
rănea, la rândul ei. Nu omora. Fuseseră cu toţii de 
acord să curme vieţile atacatorilor doar în ultimă 
instanță, dacă n-aveau alternativă. Nativii Focului 
luptau cu un singur gând în minte și erau 
neînduplecaţi. Nicio emoție nu li se citea pe chip. 
Dacă n-ar fi văzut că sângerează și că strigă de 
durere, la rândul lor, Iris ar fi înclinat să creadă că au 
de-a face cu o armată de roboți. Văzu clar că 
atacatorii fuseseră crescuţi în spiritul războiului, dar 
chiar și așa, s-ar fi așteptat la o urmă de reacţie pe 
chipurile lor. 

Mai trecuse prin asta. Mai luptase în războiul 
altora pentru același scop meschin. Crimele o 
afectaseră, chiar dacă totul începuse ca o legitimă 
apărare. Curmase multe vieţi. Purtase sângele multor 
Fraţi pe trupul ei. Acum încerca să vadă dincolo de 
armura protectoare a atacatorilor. Știu că ei nu sunt 
alt- 

ceva decât niște pioni în jocul pentru putere început 
de Sara. Aveau să plătească cu viața pentru crezul 
unei lunatice și poate că răsplata promisă n-avea să 
vină niciodată. 

Aerul deveni greu din cauza sutelor de flăcări 
înălțate de Nativii distrugători și Ema se lăsă purtată 
peste ultima colină. Acolo îi văzu. Si mai mult de-atât: 
el o văzu. Dincolo de ei, zări ladul revărsat peste 
lumea umană. 

Se întoarse înapoi cu inima bătându-i nebunește. 
Eric și Mona se grupaseră și-i făcu loc, să revină pe 
pământ în siguranţă. 

— Vin. Sunt toţi. La câteva minute distanţă. Eric, 
zise șoptit, am avut dreptate. Nu vin singuri. 

îi tremura bărbia și nu mai putu spune nimic. 

— E ok. Ne-am făcut încălzirea cu Nativii, se pare. 
Și-a băgat propriii oameni la înaintare. Incredibil! Nu 
i-a păsat că vor muri. Ne-a lăsat să ne omorâm între 
noi și abia acum va da drumul adevăraţilor călăi. 

— Mona! strigă Ema, când fata o rupse la fugă 
spre focul bătăliei. Se duce după David, hai! îi spuse 
soțului și își croi drum printre Nativi, fără a-i aștepta 
răspunsul. 

Se opriră, când o ajunseră. Timpul rămase pe loc 
pentru toţi. Nimeni nu mai lovea. în liniștea sumbră 
răsunau doar vaietele Nativilor răniți. Toate privirile 
se întoarseră către mulțimea care tocmai ajunsese pe 
câmpia din Harmonie. în prima linie, Robert și Olivia 
stăteau ca pe ace. Ar fi vrut să rupă rândurile și să se 
năpustească asupra celor pe care-i luaseră în vizor. 
David stătea la dreapta Sarei, susținându-i pe cei doi 
Nativi răpiți deunăzi. în spatele lor, siluetele uriașe 
se confundau cu noaptea care se risipea. Pentru a 
preîntâmpina reacții neaşteptate din partea 
însotitorilor ei, femeia vorbi: 

— Si iată-ne aici... Ei bine, n-aveti decât să vă 
sfâsiati între voi. Să vă luaţi tributul. Să vă încheiați 
socotelile. Sper să pot privi fiecare încleștare în 


parte, mai ales că până și oamenii mei vor lucruri 
diferite, nu-i așa? Unul vrea sângele nepoatei mele, 

celălalt vrea să o salveze, rosti, privindu-i pe David și 
pe Robert. De partea cealaltă o avem însă pe sfânta 
Ema, care poate va face niște ochi de căprioară și-l va 
îndupleca pe neclintitul Robert. Râse. Dar... ce știu 
eu? De data asta, nu ţin partea nimănui, așa că, fie să 
câștige cel mai bun! A, înainte să închei, vreau să vă 
prezint munca mea. Ei sunt copiii mei. Cei care nu 
știu ce e trădarea. Cei care vor lupta pentru mine 
până la ultima suflare... a voastră, bineînţeles! 
Atacaţi! porunci ea și pământul se cutremură. 


XXX 


înainte ca Iadul să se dezlănţuie și mai cumplit, 
Ema își gândi prima mișcare. Ignoră toate primejdiile 
și o cuprinse pe Mona în braţe. Cu o viteză care o 
uimi până și pe ea, făcu cale întoarsă și trecu printre 
Nativii pregătiţi de luptă. își purtă fiica pe braţe și o 
duse cât mai departe de el. Robert venise să răzbune 
moartea fiicei sale. îi citise înverșunarea în privire în 
acea noapte și-l văzuse și acum la fel: nerăbdător, 
neiertător, neînfricat și... periculos. Așa că nu riscă să 
i-o dea pe tavă. îl observă rupând rândurile, primul 
care atacă la comanda sadică a Sarei. 

— Mamă!... Ce mama dracului faci? scăpă fata o 
înjurătură, abia dezmeticindu-se din scurta cursă 
nebună. 

Ema o aduse la marginea satului, unde câţiva 
Nativi păzeau intrarea de posibilii atacatori. 

— Robert! Venea direct spre tine! 

— Mamă, tu auzi ce spui? Toată lumea vrea să ne 
omoare. Nu e ca și cum am ieșit la o plimbare în parc. 

— Ooo, dar nu ca el. Mona... el este mai mult decât 
hotărât să răzbune moartea Gabrielei. Si tu ești tinta 
lui. Doar tu. Nimeni altcineva. Și va face pe dracu-n 
patru ca să ajungă la tine. Eu încerc doar să-i slăbesc 


șansele, pe cât posibil. Stai aici, te rog! 

— Mamă, nu-mi face asta! Nu mă lăsa să pierd 
timp preţios. Vreau să mă reîntorc la David! E ca și 
cum cineva te-ar fi luat pe tine de lângă tata, înainte 
de a-1 putea atinge, deși era la numai câţiva pași de 
tine! 

— îmi pare rău, e spre binele tău, răspunse Ema. 

Și se duse. în doar câteva secunde, ajunse în locul 
de unde plecase și găsi un haos de nedescris. Nu zări 
niciun cunoscut, nici din tabăra ei, nici din cea 
adversă. în jur, toată lumea lupta. Fraţii ei de 
Element trecuseră de faza de apărare: acum fiecare 
suflet ataca cu vădita intenţie de a-și dobori inamicul. 
Pământul de sub picioarele ei vibra din cauza sutelor 
de pași. Zeci de mărăcini și plante spinoase 
împânzeau terenul, așa că fiecare pas deveni dureros. 
Se înălță ca să-și caute familia din văzduh, dar o 
mână de foc o prinse de picior și-o trase violent 
înapoi, izbind-o de pământ. Căzu exact în ghimpii pe 
care îi blestemase și urlă de durere. Un pumn 
încleștat în flăcări veni spre ea și-atunci femeia se 
înfurie. Se lăsă ridicată de Aer, care-o purtă de parcă 
ar fi fost ușoară ca o pană, și eschivă lovitura. 
Schimbă locul cu atacatorul și, ajunsă în spatele lui, 
suflă puternic spre el și-l proiectă în solul mărăcinos 
din care abia scăpase. Vru să plece, dar se trezi 
înconjurată de trei Furii. înghiţi în sec. Erau exact ca 
arătările din visul ei: niște namile ca de smoală, 
greoaie, cu găuri în loc de ochi. Miroseau a moarte și 
secerau Nativii cu armele lor ciudate cu trei lame 
asimetrice, fără a-și schimba expresia de pe așa-zisul 
lor chip. Se năpustiră deodată asupra ei, coborându- 
și săbiile. Tăișurile n-apucară să o lovească. Ema se 
folosi de forța Aerului și făcu astfel încât fiecare să-și 
îndrepte sabia spre celălalt. Furiile se ciocniră între 


ele și se înjunghiară reciproc, căzând late la pământ. 
Femeia profită de situaţie și se înălţă înainte de-a mai 
fi luată din nou prin surprindere. Trase cu ochiul 
înapoi și văzu ceea ce sperase să fi fost doar rodul 
imaginaţiei sale: Furiile se reîntregiseră și se 
ridicaseră de parcă doar se împiedicaseră. Oftă și 
încercă să se calmeze și să găsească o soluţie rapidă 
pentru a preveni mă- 

celui pe care-l văzuse în vis. îl căută pe Eric în 
mulțimea dezlănțuită. 

De sus, peisajul i se păru apocaliptic. Bile de Foc 
zburau și loveau oameni care deveneau instantaneu 
torţe vii. Nativii Apă făceau eforturi uriașe pentru a-și 
stinge prietenii și a para loviturile care nu încetau să 
cadă asupra lor. Furiile făceau ravagii printre Nativi, 
și așa puţini. în imensitatea lor, nici nu aveau 
neapărat nevoie de acele săbii hidoase. Loveau cu 
sălbăticie, mai ales că erau imposibil de omorât! 
Haosul și confuzia îmbrăcară câmpia din Harmonie. 
Focul, Apa, Pământul și Aerul udau cu sânge 
pământul sacru al leagănului natal. Atmosfera se 
încărcă de praf și fum. Terenul fu incendiat pentru a 
arde mărăcinii care se-ntinseseră ca o pânză de 
păianjen uriașă. Emei îi veni să plângă. Se omorau 
între ei din cauza orgoliului unei femei frustrate. Știu 
că trebuie să ia măsuri pentru a pune capăt scenelor 
de război. Nu așa își închipuise încleștarea lor. 
Fusese naivă să creadă că vor înceta cu toții lupta 
zadarnică odată ce vor vedea că tot mai mulţi plătesc 
cu viața pentru o cauză absurdă. 

îl reperă pe Eric în mulţime. îi păru un luptător 
înnăscut. Pusese mâna pe armele Furiilor și le 
mânuia cu o pricepere uluitoare. Nativii tușeau, se 


înecau și se prăbușeau chiar și neloviti. Știu ce avea 
să facă în continuare, dar avea nevoie de ajutorul 
jumătăţii sale. Plonjă spre el și se opri deasupra lui, 
zâmbindu-i. 

— Hei, iubito! Pe unde umbli? Putin ajutor aici?! 

— De-aia am venit. Unde sunt toţi? 

— Toți... care? 

— Ştii tu: scorpia de maică-ta, Olivia, Robert - 
spuse șoptit, și, cel mai important, David. 

— l-am scăpat din vedere. A fost o nebunie! Am 
stat cu ochii pe mama, și eu, și Paul, dar zici că a 
intrat în pământ! 

— Merg să-i caut! hotărî Ema. Nu-i putem lăsa 
nesuprave- gheați. Avem prea multe de pierdut! 

— Ema... ai grijă! o imploră. 

— Voi avea. Pentru a-mi proteja fiica, sunt în stare 
de orice! 

— Dragă, scuză-mi indiscreţia, dar unde e Mona? 

Eric își aminti că cele două parcă se evaporaseră 
de lângă el. 

— Probabil că destul de aproape de noi. Din 
păcate. Trebuie să-l caut pe Robert. Trebuie să-l tin 
departe de ea. 

— Bun. Eu și Paul o vom căuta pe mama. E de 
datoria noastră să încercăm să... nu știu, spuse 
neputincios: să-i băgăm minţile în cap. 

— Cam târziu pentru asta! 

— Da, știu, zise gâfâind, parând loviturile unei 
Furii. îmi cam plac săbiile astea! rânji, în timp ce-o 
dezarmă din două mișcări pe adversară și o trecu 
prin propriile tăișuri ascuţite. Câh! se strâmbă. 
Scârboase mai sunt arătările astea când se 
descompun! 

— Nu-mi aduce aminte, se înfioră Ema la gândul că 
le mai simţise odată. Bine, atunci. Succes cu Sara. 


înainte să plec: ce-ai spune să facem puţină 
curăţenie? Să aducem... ploaia? 

— Da, bine zici! Tinereii au terminat imediat 
rezervele de apă ascunse. Hai să-i stingem pe 
înflăcăraţi! ăștia! 

Ema nu știa dacă vor reuși. Habar n-avea de unde 
să înceapă. O văzuse pe Iris făcând asta, dar Iris... 
era Iris. Inima îi bătu nebunește când se avântă în 
văzduh, mai sus decât fusese vreodată în viaţa ei. 

își aduse aminte Storm, din filmul X-Men, cea care 
putea aduce furtuna doar dându-și ochii peste cap. 
De-ar fi fost atât de ușor! Ajunse printre norii pufoși, 
albi ca vata. Cerul era senin, acel bleu del specific 
zilelor frumoase de vară. Misiunea ei era acum una 
dureroasă: trebuia să strice armonia Naturii, să 
intervină în cursul ei normal pentru propriul scop. 
Una era să cheme Aerul în ajutor, pentru a-l modela 
în forme simple, și alta să controleze clima și 
straturile atmosferice. De sus, oamenii se vedeau 
mici. Locul în care se purta însă bătălia deveni 

minunat, oferit de Mama Natură. O pată în inima 
locului pe care îl iubea cu tot sufletul și pe care nu 
avea de gând să-l cedeze unor egoiști. Știu atunci că 
ceea ce avea de făcut nu contravenea sentimentelor 
ei pure faţă de ceea ce însemna Natura. Realiză că 
era datoria ei de Forţă să restabilească echilibrul, 
chiar și cu prețul unei intervenţii majore. închise 
ochii. Se lăsă să plutească pe spate, până întâlni un 
nor. Nu căzu. Norul o susținu și Ema simţi cea mai 
delicată atingere posibilă. își alungă toate gândurile 
și se lepădă de temerile care nu-i permiteau să-și 
acceseze întreaga putere. Mereu stătuse cu frica-n 
sân că se va întâmpla ceva rău, că va pierde din nou 
pe cineva, că va rămâne singură. Durerea de a-și 
pierde locul de care o legau cele mai frumoase 
amintiri o sur- montă. în jur se făcu liniște. Ţipetele 
încetară. Simţi doar Aerul învăluind-o. O trecură fiori 
electrici, ca niște furnicături răsfirate prin tot corpul. 
își dădu seama că se conectează cu Natura și îi sunt 
ascultate rugile: nu vreau putere pentru mine. Nu 
sunt nimic fără familia mea. Fără iubire. Fără pace și 
armonie. înclină, te rog, balanţa în favoarea Dreptăţii 
și a Adevărului. 

Se simţi mai grea, astfel că trecu prin norul care-o 
găzduise. Fu poziționată din nou pe verticală. 
Deschise ochii și ridică braţele spre cerul care 
începuse să se întunece. Fire luminoase îi plecară din 
degete și se uniră cu norul care deveni, instantaneu, 
cenușiu. Multumesc, gândi. Tunete și fulgere 
brăzdară imensitatea plumburie. Vântul bătu cu 
putere și se-adună în rafale plutitoare. Când începură 
să cadă primii picuri de apă, Ema se învălui în ei și 
goni hotărâtă spre pământ. 

Prinse viteză, așa că aterizarea ei fu 
spectaculoasă. Se ridică din micul crater pe care îl 
formase și-și căută soțul din priviri. 

— Uite unde era Captain Marvel! spuse Eric, 
impresionat. 


— Cine-i ăla? fu Paul curios, în timp ce-și pocni 
oponentul. 

— E o ea! O, da, am uitat că voi trăiţi pe altă lume, 
își luă fratele peste picior. Vom remedia asta 
numaidecât! Doar să scăpăm de monștrii ăștia. 
Doamne, dar mai sunt mulţi? 

— Eric! îi atrase Ema atenţia. Oricât ţi-aș adora 
glumele, nu crezi că ai treabă? 

— lar mă pune cu botul pe labe, continuă în 
același registru. Frate, o mână de ajutor? Poate ţii 
namilele astea departe de mine până-mi fac magia! 

— Da, corect! Sunt indispensabil, glumi și Paul. 
Norocul tău că te-am văzut singurel și ţi-am sărit 
imediat în ajutor! 

Deci e moștenire de familie, gândi Ema amuzată. 
De la tata, cu siguranță! 

Eric și Ema se prinseră de mâini. Femeia aduse 
norii mai aproape și soțul ei grăbi căderea stropilor 
pe pământ. Ploaia se înteţi, deveni densă și grea. 

— Iubesc Apa, dar urăsc când un picur mă lovește 
fix în creștetul capului și mi se prelinge pe fruntea 
uscată, rosti Paul. Acum, porumbeilor, haideţi să-i 
trimitem pe ăștia înapoi de unde-au venit. Cu coada 
între picioare, dacă se poate. 

— Vii, de preferat, sublinie Ema. 

Se-avântară în luptă, profitând de debusolarea 
atacatorilor. Focul le ieșea din mâini, dar n-aveau 
putere să îl mai crească în intensitate. Luptele 
deveniră corp la corp, adversar contra adversar. 

Ema știu că n-are vreme de pierdut cu simplele 
marionete. Se înălță, evitând pericolele de la sol. 
Avea nevoie de vizibilitate. Trebuia să găsească pionii 
principali, înainte ca ei să dea de Mona. Fu atacată 
brusc. Bilele de Foc aruncate spre ea nu avură însă 
nicio putere. Ploaia densă îi dădea bătăi de cap. Ii 
ajutase nesperat de mult, încetinind mișcările și 
reacţiile tuturor, dar îi epuizase și pe ei. Miji ochii și 
scrută întinderea. Când crezu că-i va lua o veșnicie să 
le ia urma, îl zări pe David. Se miră cum de nu-l 
observase mai repede, căci se distingea clar de toţi 
cei care manevrau Focul: flăcările îi erau mari și 
intense și ar fi putut să jure că puterile lui se 
intensificau în momentul în care interacţiona cu un 


alt Nativ - frate de Element. îl văzu apărând Nativii 
din Harmonie, și nu pe cei de-un fel cu el, așa 

cum știa că o va face. Nu ataca din proprie iniţiativă, 
ci trecuse în tabăra celor cu suflet mare: a Forțelor 
care își apărau casa. Ghici nedumerirea celorlalţi 
Nativi, cei care, în teorie, ar fi trebui să-i fie dușmani, 
dar atacatorii erau atât de multi încât îi acceptaseră 
ajutorul nesperat și luptaseră cot la cot. 

Ema ateriză lângă el și se văzu nevoită să se 
ferească din calea pumnului încins pe care îl 
pregătise deja pentru cel care-l luase prin 
surprindere. 

— Ema! Dumnezeule! Era să te rânesc! 

I se aruncă în braţe ca un copil dornic de o 
îmbrăţișare părintească. 

— Eşti bine? vru femeia să știe. 

— Da, asta dacă nu pui la socoteală faptul că sunt 
atacat din toate părţile. E cam confuză poziția mea, 
știu. Dar Mona, Ema... unde e Mona? 

— Pfff, pufăi femeia. 

Nu apucă să-i ofere un răspuns, că se și trezi trasă 
de picioare de două mâini fierbinţi. Căzu pe burtă, cu 
faţa în nămol și, înainte să se dezmeticească, simţi în 
spate aceeași căldură insuportabilă. Cineva o ridică 
și-o arse. își simţi tricoul topindu-se și pielea începu 
s-o usture înnebunitor. Răcni de durere și-l auzi pe 
David urlând către cineva să înceteze. Chemă Aerul 
cu șoapte știute numai de ea și se-mbrăcă într-un 
scut care nu-i mai permise atacatorului să o 
rănească. Se împinse în pământ și plonjă înapoi, 
aterizând în spatele celui care-o luase prin 
surprindere. Atacă, la rândul ei, lovind Nativul Foc 
exact între omoplaţi. 

— încetaţi! urlă David din nou. 

— O, vei regreta asta, sfântă Ema! 


Recunoscu vocea, dar tot fu surprinsă: 

— Olivia? 

O privi încruntată. Nu putu să creadă că ea o 
atacase mișelește. 

— Bună, cumnăţică, spuse în batjocură. Care mai e 
viaţa ta? Tot perfectă? 

îi trase un pumn fix în plex, profitând de 
debusolarea femeii. 

— Olivia! încetează! Las-o în pace! se băgă iar 
băiatul, scrâșnind din dinţi și trăgând-o înapoi. 

— De ce? Acum nu mai trebuie să mă prefac că o 
plac. 

— Olivia, pe bune acum, nu știu de ce ai acumulat 
atâta ură împotriva mea. Nu ţi-am făcut niciodată 
vreun rău. Dimpotrivă, te-am admirat și te-am iubit. 

— O, da. Sfânta Ema iubește pe toată lumea. Ai 
distrus viața fratelui meu, asta ai făcut. L-ai 
transformat în alt om, deloc pe gustul meu. 

— Am crezut că te-ai schimbat, se arătă David 
dezamăgit. 

— Normal că ai crezut. Oamenii ca mine nu se 
schimbă. Acum, ce-ai vrea, s-o iau în braţe și să ne 
bucurăm împreună că tu și fiică-sa vă iubiţi? Asta ce 
ne face? Cuscre? Hohoti. Vai, ce patetic! 

Sări din nou să o lovească pe Ema, pregătindu-și 
Elementul pentru a-l dezlănţui, dar băiatul se plasă 
între ele. 

— încetează cu ura, Olivia! Mamă, te rog! 

Chipul Oliviei se preschimbă numaidecât. Bărbia îi 
tremură și lăsă garda jos. îl îmbrăţișă cu putere, 
lăsându-l fără aer. 

— Nu te merit! îi șopti la ureche și fugi rupând 
pământul. 

— Ăăă, asta ce-a mai fost? se arătă Ema mai 


nedumerită ca niciodată. 
— l-am zis mamă pentru prima oară, își dădu David 
seama. 


XXXI 


Mona era un pachet de nervi din cauză că maică-sa 
luase hotărârea s-o ducă departe de luptă și s-o 
abandoneze la intrarea în Harmonie. Mâna de oameni 
aleasă să protejeze, chipurile, satul de invadatori, nu 
era decât o glumă, gândi. Pe măsură ce forfota 
creștea și Focul înainta spre localitate, nervozitatea 
așa-ziselor gărzi se accentua. Fata rugase un Nativ 

al Aerului să o poarte în zbor până la locul de unde 
fusese luată fără voia ei, dar fusese refuzată 
categoric. Așa că o luă la fugă și, după ce obosi - Ia 
pas. își dădu seama că trebuie să-și păstreze forţele 
pentru a face faţă amenințărilor care-o pândeau. Era 
din nou ţinta cuiva. Nu scăpase bine de bunica 
uneltitoare, că viaţa îi era din nou în pericol. Un altfel 
de pericol. Nu mai era vorba doar de schimbarea 
Elementului și a ceea ce reprezenta ea. De data 
aceasta, costul era suprem. Tatăl Gabrielei o voia 
moartă. Făcuse pe curajoasa în ceea ce-l privea, dar 
frica i se cuibărise în suflet. N-ar fi avut nicio sansă în 
fata lui. Si nu de puterile lui se temea, ci de ura care-i 
alimentase în tot acest timp dorinţa de răzbunare. 

Moartea atrăgea moarte. Moartea se plătea cu 
moarte. Vedea totul limpede. N-ar fi crezut nicicând 
că va fi martora unui măcel, că va vedea cu ochii ei 
un om care își dă ultima suflare în chinuri. O tânără 
și, mai trist, o fată care ar fi avut tot viitorul înainte, 
dar care n-avea să mai devină femeie și mamă. 
Fusese crunt și dureros. 


își aminti din nou de Gabi și i se strânse inima. 
Viaţa era scurtă și se putea sfârși oricând și oriunde. 
Moartea era doar la o clipire distanță de Viaţă. în 
secunda asta trăiești, în următoarea ești un trup 
inert. Ești speranţe și visuri risipite-n vânt. 

Merse vreo cinci kilometri până când văzu scenele 
rupte parcă dintr-un film istoric. Luptătorii 
schimbaseră armele clasice cu cele cu care fuseseră 
înzestrați de la Natură. Se gândi să ajute, să 
intervină, să salveze chiar și o viaţă, dacă putea. Dar 
scopul ei era unul singur: să-l găsească pe David. 
Nimic altceva nu mai conta. Și apoi spera ca, 
împreună cu el și familia ei, să pună capăt camajului 
care scălda câmpia din Harmonie în sânge nevinovat. 

Se strecură cum putu prin mulţime, se eschivă din 
calea loviturilor care nu o vizau pe ea neapărat. Şi- 
atunci îl zări, alături de Ema. Scrută rapid mulțimea 
din jurul ei, ca să se asigure că nu va fi luată prin 
surprindere de Robert. Nu voia să-l înfrunte 

singură. Ploaia o obosea și îi îngreuna vederea. Chiar 
și așa, se înspăimântă când văzu Furiile de aproape. 
Observându-le, se gândi că unele lucruri ar fi trebuit 
să existe doar în cărţile cu povești. Dar nu și cel care 
mânuia Focul ca nimeni altul. David îi păru născut 
pentru a lupta. îi admiră lejeritatea cu care trecea 
namilele prin săbii fierbinţi și naturaleţea cu care se 
reîntorcea către Ema pentru a-și relua discuţia. îl 
privi fascinată și se dojeni pentru a mia oară că 
fusese atât de încăpăţânată încât să-l gonească din 
viața ei. Mulţumi cerului că el nu fusese orgolios, că 
trecuse peste mofturile ei și o primise înapoi ca pe-o 
respiraţie vitală care-i fusese refuzată. 

— David! șopti emoţionată, conștientă că nu mai 
poate pierde nicio secundă. 

Vocea ei nu răzbătu prin vacarm, așa că încercă 


din nou, cu mai multă putere: 

— David! 

Băiatul o auzi și se întoarse numaidecât. Ignoră 
toate pericolele. Iubirea pentru Mona îl făcu să se 
simtă invincibil. Viaţa îi adusese din nou împreună și 
nimic n-avea să-i mai despartă vreodată. Nici măcar 
armata Iadului, dezlănţuită asupra lor. Nici mama 
Furiilor în persoană. Nimeni și nimic. Se simţi ca în 
filmele cu scene filmate cu încetinitorul, în care el și 
ea se privesc hipnotizaţi și aleargă unul spre altul în 
slow motion și le ia parcă o eternitate să ajungă unul 
la altul, deși îi despart doar câţiva pași. Așa murdară, 
noroită, cu hainele rupte și părul lins pe spate, îi păru 
mai frumoasă ca oricând. O adevărată Fiică a 
Pământului. 

— Mona? Mona! 

Fugi spre ea și ea spre el și se aruncară unul în 
braţele celuilalt. Dacă ploaia cădea greoaie asupra 
lor, punându-le încă o povară pe umeri, dragostea îi 
elibera. Erau epuizați fizic, dar liberi sufletește. 

— Nu mai plec, promit! se jură David. Mi-am zis că 
te protejez ţinând-o departe de tine, dar... 

Mona își lipi gura de-a lui și-l sărută apăsat, 
întrerupându-i discursul care nu-și avea rostul. 

— Hai, gata, gata! Vă ajunge! le strigă Eric, 
jumătate în glumă, jumătate în serios. Cât credeţi că 
vă putem ţine la separeu? 

— Ce Foc ai devenit! nu-și ascunse Mona uimirea, 
după ce reuși să se dezlipească de David. 

— Nici nu se compară cu Focul care-mi arde inima 
pentru tine! 

— Auzi la el! pufni Eric. Un moment mai penibil 
nici că se putea, zău așa! Să asist la declaraţiile de 
dragoste stângace care i se fac fiicei mele! 

— Asta pentru că tragi cu urechea, de-aia! îl certă 
Ema. Și nu sunt stângace, sunt sincere, completă ea. 


— Și nu sunt singurul care-și bagă nasul unde nu-i 
fierbe oala, râse bărbatul, ștrengărește, către soţia 
sa. 

— Mamă, opriţi și voi ploaia asta azi? Eu înţeleg că 
ne ajută, dar hainele ne sunt îmbibate, suntem uzi 
până la piele - ne îngreunează mișcările. Nu te uita la 
tata! o certă, arătându-i degetul arătător. Lui îi place, 
zici că-i un zeu al Mării, pe când noi arătăm ca niște 
pisici plouate. 

— Bine, ai dreptate, consimţi Ema, surâzând. 

Femeia împrăștie norii și ploaia se domoli. Chemă 
apoi Aerul, care-i învălui ca o mantie invizibilă și-i 
zvântă bine, redându-le mobilitatea. 

— Au intrat în Harmonie! se auziră strigăte din 
depărtare. 

Vestea răsună de pe buzele tuturor. 

— Imposibil! spuse Mona. Eu de acolo vin. Nu erau 
atât de aproape. în plus, avem protecţie, nu? întrebă 
panicată. 

— Trebuie să organizăm un grup care să meargă 
repede acolo, propuse Eric. 

— Merg eu, veni Paul lângă el, într-o suflare. 
Georgia și Râul sunt deja acolo. Mi-au spus că Mona 
le-a zis că avem o apărare de tot rahatul la intrarea în 
oraș. Exprimarea ei, nu a mea! 

— Mersi, unchiu', pufăi Mona. Am înţeles cu toţii 
de prima dată. 

— Deci, de-aia nu e mama în peisaj, punctă Eric. 
Merg și eu! 

— Eric, rămâi. Te rog. Ema, la fel, îi rugă Iris, care 
li se alătură. E nevoie de voi aici. Nu putem muta 
câmpul de bătălie în Harmonie. Merg eu după Sara. 

— Dar..., ezită Eric. 

— Ştiu ce vrei să spui: că ai vrea s-o omori cu 
mâinile tale! lansă Iris adevărul pe care-l gândiseră 
cu toții. 


— Așa e, scrâșni Eric din dinţi. 

— Știu și îţi înţeleg revolta, dar niciun om n-ar 
trebui să trăiască cu moartea unui părinte pe 
conștiință. Știu că, în momentele astea, ai impresia că 
aberez, dar nu o poţi face nici tu, nici Paul. Nu vă veţi 
împăca niciodată cu gândul că aţi curmat viața 
mamei voastre. îmi pare rău, dar nu te pot lăsa să-ţi 
murdărești mâinile cu sângele ei. E a mea. îmi e 
egală, deci eu trebuie să termin asta. 

— Te pot ajuta, insistă bărbatul. 

— Cu siguranţă o poţi face, dar, repet, e mai bine 
să stai deoparte. 

— Furiile nu vor cădea decât odată cu ea, își dădu 
Ema seama. Le sfârtecăm și ele se refac. A scăpa de 
ele e o muncă titanică și imposibilă. Trebuie stârpite 
de la rădăcină. 

Tăcură cu toţii și înghiţiră în sec, pentru că știură 
că Ema are dreptate. 

— Deci mama e ca Regina stupului. Am înţeles! 

— Vezi? îi zâmbi Iris, mângâindu-i obrazul. I-ai 
spus mama. 

— Sara, se corectă, mânios. 

— E ok, iubitule, îl sprijini soţia, strecurându-și 
degetele printre ale sale. 

— Am hotărât atunci! în plus, situaţia cred că s-a 
complicat. Cred că Sara are un complice, nu-mi explic 
altfel situația de faţă. Am nevoie doar de Mona, 
abandonă Iris subiectul sensibil și se reîntoarse la 
strategia ei. Și de câți Nativi ai Pământului mai 

putem găsi. Dacă modul meu... subtil de a-i face să 
rămână aici n-a mers, ei bine, va trebui să jucăm cu 
armele lor. 

— Când spui Mona, sper că-ţi dai seama că eu vin 
la pachet! se umflă David în pene. 

— Nici nu mi-aș fi închipuit altfel! Să mergem! 


— Sunt cinci kilometri până acolo, își reaminti 
Mona îngrozită. Eu nu mai pot alerga atât! 

— Cine a zis ceva de alergat? le zâmbi Iris, luându- 
i pe amândoi protector în braţe. 

Ajunseră numaidecât la intrarea în localitate și 
Mona simţi aceeași debusolare și ameţeală ca atunci 
când Ema o purtase cu viteză pe căile Aerului. 

— A fost super! se arătă David impresionat. 

— A fost pe naiba! izbucni Mona, încă simţindu-și 
stomacul întors pe dos. 

— Rămâneţi aici până mai colectez câţiva Nativi ai 
Pământului, le spuse Iris și se făcu nevăzută. 

— A zis cumva „ colectez" sau doar mi s-a părut 
mie? fu fata indignată. 

— A zis, chiar a zis, puse David sare pe rană. 

— Bineînţeles că a zis! pufni pe nas. Dar ce suntem 
noi? Deșeuri? Materie primă? 

— Sunt sigur că n-a spus-o cu intenţie, o liniști 
băiatul. 

— Da, sigur! 

— Aia doi cine sunt? Sunt supercool! 

— Aia, spuse Mona apăsat, sugerându-i iubitului că 
o deranjează exprimarea lui, sunt verișorii mei 
primari. Cool, într-ade- văr! 

Georgia și Râul adunară lângă ei zeci de luptători 
căzuţi, pe care-i aranjară unul peste altul, ca într-un 
morman de lucruri vechi. Ploaia le prinse bine, căci 
își uniră din nou forţele, Mona recunoscând scutul lor 
aproape invizibil, dar dur ca un zid. Se îndreptară 
către ei, sperând să aibă timp să-și tragă puţin 
sufletul până venea Iris și împărțea noi sarcini. 

— Să înţeleg că el e cavalerul care ţi-a dezgheţat 
inima, o luă Georgia prin surprindere, luând cuvântul 


înainte ca Mona să apuce să-l prezinte cum se cuvine 
pe David. 

Fata își abandonă postul de gardian și veni 
curioasă spre băiat. El o strânse și mai tare de mână 
pe Mona și se lăsă analizat și adulmecat de verișoara 
curioasă. Se abţinu să nu râdă, fiindcă Georgia luă o 
figură foarte serioasă. îl scană din cap până-n 
picioare și-și trecu apoi degetul arătător peste braţul 
lui liber. David se încordă din instinct și fata schiță 
primul ei zâmbet. 

— îmi place! vorbi într-un final, ca și cum ar fi spus 
despre o marfă expusă în vitrină. Mona, norocoaso! E 
chiar superb tipul! Şi ce mușchi are... Şi ce ten... Și 
semnul ăsta de pe gât... Acesta ce-i, chiar? i se adresă 
direct lui. 

— Un tatuaj! sări repede Mona. 

— Să mori tu că-i un tatuaj! simţi fata minciuna. 
Eu sunt Georgia, spuse franc și îi întinse mâna 
dreaptă băiatului. 

— David, spuse la fel de stăpân pe sine. 

— David, ia spune-mi tu acum sincer, nu minciuni, 
cum îmi toarnă vară-mea, ce reprezintă semnul ăsta 
de pe gâtul tău? 

— E... habar n-am ce e, dacă tot vrei să fiu sincer. 
Vreau să cred că mi-am primit și eu semnul 
binemeritat de Nativ. 

— Adică... nu ai unul? întrebă mirată, căutându-i 
gleznele. 

— Nu, n-am. Doar mama mea e Nativ. Tata e un 
bărbat oarecare. 

— Interesant. Cam multe reguli ai încălcat, draga 
mea veri- șoară. Cred că o să ne înţelegem de 
minune! 

— Dacă scăpăm de-aici cu viaţă, fu Râul acid. 

— Gata cu amintirile din copilărie? întrebă Iris, 
care apăru cu zece Nativi după ea. Voi trei, rămâneţi 
aici. Mona, hai cu noi. Uite ce trebuie să faceţi. 

Iris aranjă toți Nativii Pământ în linie dreaptă, la 
metri buni distanţă unul de altul. Deși toţi știură ce 
au de făcut, așteptară semnalul ei. își încleștară 


pumnii, stând ca pe ace. Semnalul ei întârzia să apară 
și abia după câteva minute își dădură seama 

de ce preferase femeia să aștepte. Pământul trepidă 
când zeci de Furii greoaie înaintară spre ei. Erau 
niște creaturi amorfe, instruite să zdrobească totul în 
calea lor, așa că picară exact în capcana gândită de 
Salvatoare. 

— Acum! comandă femeia. 

Cei aleși de Iris  îngenuncheară și  loviră 
concomitent solul. Mona își mută privirea de la 
arătările ce se apropiaseară ameninţător și se 
concentră asupra glasului Pământului ei. Se co- nectă 
cu el, astfel că impulsul loviturii se propagă adânc în 
scoarța terestră. Pământul se crestă la fiecare în 
parte și fisurile provocate se uniră într-o undă de șoc. 
Un sunet asurzitor anticipă hăul care se căscă sub 
ochii lor. Pământul se despărți în două și Nativii nu se 
ridicară până ce prăpastia nu se adânci și malul 
celălalt deveni imposibil de atins. Furiile căzură gră- 
madă în abis, prăvălindu-se-n gol una după alta. 

— Uau! Asta da strategie! se minună Râul. 

De cealaltă parte apăru, într-un suflet, Paul. 

— Ce-am ratat? O, la naiba! exclamă, când se opri 
pe buza râpei fără fund. 

— Dac-ai fost prea lent, rămâi acolo! își luă 
Georgia tatăl peste picior. 

— Tu, domnişoară, ţi-ai cam luat nasul la purtare 
în ultima vreme. Dar am eu ac pentru cojocul tău, fii 
fără grijă! Te paște o pedeapsă uriașă! 

— Ok, tată. Aştept să-mi spui faţă în faţă, nu te aud 
prea bine. Simt că e o prăpastie între noi, o pufni 
râsul pe Georgia. 

— Bine, bine. Râzi tu acum. Crezi că e ușor să faci 


slalom printre Furii pe o apă nămoloasă? Iris, 
apropos, de ce nu m-ai luat și pe mine cu super viteza 
ta? 

— Cred că... am uitat? 

— Sunteti foarte comici cu totii, ce să vezi! se 
îmbufnă bărbatul. 

— Paul, rămâi acolo, te rog. Asigură-te că nu trece 
nimic de tine. Şi ai grijă la Furiile astea, să nu te 
tragă vreuna după ea. 

— Văd că-s proaste grămadă! Se duc ca berbecii la 
vale, n-au auzit de frână. Mama asta ar fi putut da 
dovadă de fineţe. Mai bine așa, niște vite fără minte. 
Și... uite cum vin! spuse îngrozit la vederea arătărilor 
care se-apropiau amenințător. Astea se înmulțesc 
singure pe drum? vorbi pentru el, debusolat de situa- 
ţia care i se părea fără scăpare. 

— Trebuie să-l ajutăm, grăi Mona de peste hău. 
David, să mergem! 

— Dar Iris ne-a spus să stăm aici, zise ezitant. 

— Iris s-a dus deja în treaba ei, în Harmonie. 

— Şi cum ajungem dincolo? Asta a fost și ideea, să 
separăm câmpul de luptă de localitate. 

— De asta-ţi faci tu griji? zâmbi fata. Am eu 
metodele mele. 

îi prinse mâna într-a sa și-apoi i se cuibări la piept, 
fugind pentru o secundă de tot și de toate. 

— Mergeţi azi să-l ajutaţi pe tata sau staţi la 
giugiulit? se agită Râul. Acum! urlă băiatul, știind ce 
urmează să se întâmple. 

Mona se desprinse din braţele iubitului ei la timp 
să-și vadă unchiul lovit în piept de un braţ uriaș. 
Lovitura veni cu atâta putere, încât bărbatul fu 
proiectat direct în abisul care se căsca în spatele lui. 

De pe celălalt mal, copiii împietriră. Mona 
reacționă din instinct și se lăsă condusă de glasul 


Pământului, care-i dirijă pașii. Stătu o fracțiune de 
secundă pe margine, suficient ca o plantă să 
răzbească la suprafaţă și să i se încolăcească în jurul 
gleznelor. Apoi se dădu pe spate, își luă avânt și sări. 
Tulpina lemnoasă se lungi și o urmă ca o coardă 
flexibilă. își tinu mâinile pe lângă corp, pentru a 
prinde viteză, apoi le întinse spre bărbatul care, la 
rândul lui, căuta să o atingă prin aer. îl prinse de 
încheieturile braţelor, strângându-l ferm, pentru a-i 
putea susține greutatea. Se balansară în gol și se 
loviră de peretele grun- jos. Inima îi bătea ca nebuna 
și Mona simţi că rămâne fără aer. Reuși să atingă 
pământul uscat pe care-l crăpaseră violent și 

să creeze o scafă în care se prăbușiră. Fata căzu 
grămadă peste unchiul său și-și eliberă picioarele din 
strânsoare. încercă să respire și să se adune, dar 
aerul înecăcios o moleși. Paul o ţinu în braţe, 
protector. își înfipse mâna stângă în pământ și 
extrase puţina apa pe care-o găsi acolo. O dirijă pe 
toată spre palma dreaptă, pe care-o așeză pe chipul 
fetei. Lichidul rece ca gheaţa o dezmetici, o învioră și 
Mona-i zâmbi fericită. 

— Puștoaică nebună ce ești! o dojeni el. Ce-ai făcut 
tu e nebunie curată! Ti-ai riscat viata! 

— Ba nu! Am salvat-o pe a ta. Cu gândul acesta am 
sărit. 

— Se vede că vii de la oraș, glumi bărbatul. Acolo, 
tinerii sar de plăcere de pe poduri și clădiri, legaţi de 
picioare. Ştiu eu, să nu crezi că nu știu! 

— Da, unchiule. Exact la asta m-am gândit: să duc 
bungee jumping-ul la un alt nivel, reuși fata să 
glumească și ea. 

— îţi mulţumesc, spuse Paul, strângând-o în braţe. 
Mi-am cam văzut moartea cu ochii. Știi, în secundele 


acelea am simtit cum mă îndrept spre trecerea în 
neființă. Nu știu să explic, dar parcă am văzut totul 
cu încetinitorul. Cădeam spre un hău care știam sigur 
că mă va înghiţi. M-am gândit la copii și la Rebeca, Ia 
faptul că n-am apucat să-mi iau rămas bun de la ei. 
Cred că asta e partea cea mai cumplită într-o moarte 
subită: nu ai timp să te desparţi de cei iubiţi, nu ai 
șansa de-a le spune că ei sunt viaţa ta, că ţi-au 
umplut inima cu fericire, că pentru ei ai trăit. Mori 
singur, într-o clipită, și frângi inimi odată ce a ta 
încetează să mai bată. Și tu nu vei mai fi acolo, să-i 
mângâi și să-i consolezi. Altcineva le va spune un 
înduioșător și-un mincinos totul va fi bine. Şi ei vor ști 
că nu va fi, că nimic nu va mai fi vreodată la fel, că 
nici cea mai dulce vorbă din lume nu te aduce înapoi. 
Și vei rămâne doar o amintire. Atât. în asta ne vom 
transforma după moarte. 

— Unchiule, vei fi invitatul meu la clubul de 
lectură. Cel pe care-l voi înființa imediat ce vom 
încheia capitolul acesta macabru. Acum, tu doar să ai 
grijă să rămâi în viaţă. S-a făcut? 

— I-auzi la ea! râse el. Să trăiţi! Așa voi face. Ce 
spui, mergem să sfârtecăm niște creaturi de-alea 
dezgustătoare? 

— Nici că ai fi putut propune ceva mai interesant! 
se animă fata, pecetluind înţelegerea cu el printr-o 
bătaie zgomotoasă din palme. 

Se ridicară și se prinseră de mâini. Mona îi vorbi 
Pământului și, printr-o singură atingere, un bloc de 
bulgări bătătoriţi se înălţă ca un lift natural, ducându- 
i până-n buza prăpastiei. Reușiră doar să le arunce o 
privire tinerilor de pe cealaltă parte a abisului și să-i 
salute scurt din mâini, dându-le de înţeles că sunt 
bine. Se-aruncară în luptă, așa cum își făgăduiseră. 

— Trebuie să ajung de cealaltă parte! se-agită 
David, rămas captiv pe partea lipsită de acţiune. Voi, 
unul dintre voi, se adresă Nativilor Pământ. Faceţi un 
pod, ca să ajung dincolo. 

— Un pod pe care să treacă și toate Furiile aici? 
Nicio șansă! spuse franc o fată mignonă. 

— Vrei să-ți facem niște liane, să te legeni ca 
Tarzan până acolo? râse un băiat înalt, care-și înfoie 
pieptul când văzu chipul neclintit al lui David. 

— Raul, Georgia, voi sunteţi salvarea mea. 

— Noi? se mirară în cor gemenii. Uite, acum 
comandăm un val direct din mare! plusă fata. 

— Nu știam că sunteţi cu toţii așa de glumeţi, aș fi 
venit mai repede în vizită, ţipă David, un pachet de 
nervi. Uite ce veţi face: mai aveţi apă în bidoanele 
astea de lângă voi. Faceţi din nou acel zid de apă, dar 
puţin mai elastic. Se poate? 

— îl putem face cum vrem noi, se lăudă Georgia. 

— Perfect, atunci, daţi-i drumul! 

Fraţii făcură întocmai, fără a mai pune întrebări. 
David merse la marginea prăpastiei, își făcu semnul 
crucii și fugi spre ei cu cea mai mare viteză. Lovi 
bariera translucidă și forţă împotriva ei cât putu de 
tare. Se întoarse apoi pe călcâie și-și ridică pi- 


cioarele. Primise exact ce sperase: zidul transparent 
funcţionă ca o praștie uriașă, care-l proiectă pe 
marginea cealaltă. Sărută 

pământul când îl simţi din nou sub tălpi. își aprinse 
pumnii și trecu și ella treabă. 


XXXII 


Cineva ne-a trădat, gândi Iris. E singura explicaţie. 
Nu numai că le căzuse protecția, ci și Sara se 
evaporase ca prin minune de pe câmpul de luptă. Are 
socoteli de încheiat, Salvatoarea era convinsă. 
Ajunsese târziu în Harmonie. Câteva case ardeau și 
Nativi ai Focului stăteau în grupuri la colțuri de 
stradă. O liniște sumbră îmbrăca localitatea cândva 
pașnică. Femeia simţi un fior pe șira spinării și îl 
atribui liniștii de dinaintea furtunii. Deși nu era 
adepta violenţei și s-ar fi putut strecura până la Piaţa 
Sfatului fără a fi văzută, se hotărî să testeze intențiile 
celor deveniți paznicii unui pământ care nu le 
aparținea. Apăru ca de nicăieri, făcându-i până și pe 
cei mai masivi bărbaţi să tresare. Unii dintre ei 
reușiră chiar și să scoată scurte sunete stridente de 
spaimă, spre amuzamentul invitatului surpriză. Vru 
să înceapă politicos, cu un salut, dar bărbaţii n-avură 
chef de vorbă. O asaltară cu mingi de foc și flăcări 
scânteietoare, iar Iris n-avu încotro și ripostă cu 
propriile arme. Bănui că Sara ajunsese în Harmonie, 
așa că făcu tot posibilul ca femeia să nu-i simtă 
prezența. Prin ample mișcări cu Aerul, reuși să adune 
toţi bărbaţii într-un loc și îi îngrămădi unul într-altul. 
Ei dădură să fugă, dar se loviră de un perete nevăzut. 
Iris se dezmetici repede, știind că nu e timp de 
pierdut. Avea de identificat un trădător. Instinctul îi 


spunea cine este, dar, pentru prima dată, se rugă să 
se înșele. Partea cea mai grea era scoaterea ina- 
micilor din localitate, căci o forță ca a Sarei făcea 
prăpăd. 

Niciun strigăt, nicio rugăciune nu sparseră 
seninătatea  sinistră și Iris auzi doar bătăile 
accentuate ale inimii ei. Ajunse la Sfat și nu se mai 
îndoi de ce avea să găsească înăuntru. Două torţe 
aprinse străjuiau intrarea, semn că Focul își celebra 


pu- 

terea. Se rugă ca ascunzătoarea pe care-o pregătise 
cu atâta migală să fi rămas nedescoperită. 

Găsi usa deschisă si intră. Patru torte ardeau în 
colturile uriașei încăperi. Aruncă o privire la trapa 
care ducea spre locul secret unde se îngrămădiseră 
jumătate din Nativii nevinovaţi. Răsuflă ușurată când 
văzu podeaua intactă. Nu-i găsise și cu toții fuseseră 
suficient de puternici și calmi ca să nu facă zgomot. 

în mijloc, un singur tron rămăsese întreg. Celelalte 
fuseseră distruse, iar bucăţile de piatră se 
împrăștiaseră pe toată pardoseala. Iris înghiţi în sec, 
dar se apropie de cea care se încoronase singură. O 
lumină caldă se ivi din semiîntunericul care umbrea 
tronul intact. Chipul Sarei apăru monstruos în jocul 
de lumini și umbre reflectat din flacăra care-i ardea 
în palmă. 

— Iris... ţi-a luat cam mult să ajungi aici, recunosc! 
spuse bătrâna, triumfătoare. 

— Am fost prinsă cu treabă, o luă peste picior. Ştii, 
tu stai aici, impasibilă, pe un tron care nu-ți aparţine, 
în timp ce eu lupt cot la cot alături de Fraţii mei. Asta 
înseamnă să fii lider, nu să-ţi adjudeci laurii înaintea 
victoriei. 

— O, așa zici? Crezi că există vreun scenariu în 


care eu pierd și voi câștigați? 

Râse machiavelic. 

— Bineînţeles că există! 

— Dar nu l-aţi găsit încă, ghici Sara, și forță un râs 
în hohote. Pentru că e imposibil! 

— Unde sunt Bătrânii? schimbă Iris placa. 

— Bătrânii? Ce treabă am eu cu ei? Locul lor nu 
mai e aici, așa că, probabil, au dat bir cu fugiţii. Nu l- 
am ucis pe niciunul dintre ei, dacă asta insinuezi. 

— Știu că ai avut un ajutor din interior, dar, 
văzând un singur tron rămas în picioare, bănuiesc că 
nici măcar el nu s-a așteptat la acest final, așa-i? A 
căzut în capcana ta, crezând că veţi domni 
împreună... 

Sara se ridică și cobori treptele cu viteza melcului, 
știind că are tot timpul din lume pentru a manipula 
orice mișcă spre câștigul ei. Se opri pe ultima treaptă 
și o analiză pe Iris, eta- lându-și rânjetul împodobit de 
nelipsitul ruj roșu. 

— Ai o bilă albă de la mine, dragă Iris. Nu, 
bineînţeles că nu voi împărţi cu nimeni locul care mi 
se cuvine. Nu cu cineva din Vechea Eră, Doamne 
ferește! 

— Mai ales cu un scorţos ca el! 

— încerc să-mi dau seama dacă știi într-adevăr 
despre cine e vorba sau o dai la plesneală, fu Sara 
francă. 

— Plesneală? pufăi Salvatoarea. Singurul meu 
regret e că nu mi-am dat seama la timp. în ceea ce 
privește identitatea trădătorului, căci pentru mine 
asta reprezintă, mi-a fost clară imediat ce am realizat 
că ai un om în interior. Trebuia să fie unul dintre 
Bătrâni. Doar pe ei i-ai fi putut duce de nas și doar lor 
le-ai fi putut prezenta un viitor roz. Nativii din 
Harmonie sunt pașnici și nu s-ar fi pretat la un 
asemenea joc. Să vedem: Victoria o fi ea Apă, la fel ca 


Elementul tău inițial, dar tocmai faptul că ai fi dus-o 
de nas, ar fi asmuţit-o împotriva ta. Sunt sigură că nu- 
ţi cunoștea adevărata natură. E mai acră de felul ei, 
ceea ce o face și nerușinat de directă, așa că nu, eae 
prea mândră și ţine la Elementul ei mult prea mult 
pentru a ajuta o Soră care s-a lepădat de Apa 
perfectă. Gloria e cam naivă, dar e cu picioarele pe 
Pământ, când vine vorba de reguli. E strictă și severă, 
deci n-ar fi bătut palma cu tine. Sunt sigură că ea a 
echilibrat mereu trioul acesta inutil. Ne mai rămâne 
Adam. Cel dintâi. Eu, una, nu cunosc o persoană mai 
însetată de putere ca el. Pe tine te exclud, clar, 
deoarece nu sunt sigură că mai ai ceva uman în tine. 
Pentru Adam sunt importante aparențele. Ce 
contează că avem o tonă de gunoi, dacă îl putem 
ascunde sub preș? Nu-l vede lumea, deci nu există. 
Dar gunoiul se impute și nu trebuie să ai cel mai fin 
nas pentru a simți duhoarea. El e! El e trădătorul 
nenorocit, se însufleţi Iris vorbind tare și răspicat, el 
a crezut că îţi va sta alături în... cum i-ai zis, Noua 


242 


Forte ale Naturii - Furia Elementelor Daniela 


Eră? Neam din neamul meu, Frate de Element care 
și-a trădat semenii. Și pentru ce? Nu-mi pasă 
motivele lui, se băgă peste Sara când văzu că vrea să 
răspundă întrebării ei retorice. Nu există nicio 
explicaţie care să fie credibilă. Niciuna! Și unde e? 
Nu l-ai ţinut lângă tine? Ca trofeu? Sau să-l arăţi cu 
degetul? Merită să fie dat exemplu. 

— Bravo, aplaudă Sara în bătaie de joc. Şi, da, ţi-ai 
dat seama cam greu. Acum e prea târziu pentru voi. 
Și pentru ei la fel. Dar, uite, îți dau șansa să-i spui 
toate astea în faţă. 

Din două fluturări de mâini, bătrâna închise ușile 
masive, iar sunetul înfiorător de ciocnire răsună în 
toată sala. Iris se întoarse din instinct și rămase 
mască. Cei trei Bătrâni fuseseră pironiţi de uși, cu 


legături încinse, animate de un foc viu. Gloria și 
Victoria împărțeau o ușă. Erau legate atât de mâini, 
cât și de picioare, ca răstigniţii, și gurile le fuseseră 
astupate cu bandă adezivă. Adam, în schimb, fusese 
tratat diferit, ocupând singur ușa din dreapta. Poziţia 
picioarelor lui era distinctă, Sara alegând să i le 
desfacă și, cu braţele în lateral, arăta ca un X. 
Bărbatul fusese mai bine ancorat, cu câte două 
legături pe fiecare membru, semn că era într-adevăr 
cel mai puternic dintre ei. 

— Eşti nebună de legat! exclamă Iris, furioasă. 

— Interesant joc de cuvinte. Se potrivește 
contextului. E chiar plăcută compania lor atunci când 
tac, nu crezi? E prima mea întâlnire în care Adam nu 
mai turuie vrute și nevrute. In sfârșit! făcu femeia pe 
victima. 

Iris știu că nu mai are timp de pierdut. 
Pălăvrăgiseră destul, chiar prea mult. Obiectivul ei 
principal fusese s-o scoată pe Sara din sala Sfatului, 
cât mai departe de Nativii de care-o despărțea doar o 
placă groasă de beton. Prezența Bătrânilor înrăutăţea 
situaţia. Se gândi să-i elibereze, însă ar fi riscat o 
înfruntare exact în locul pe care nu-l dorea 
transformat în câmp de bătălie. Merse încet spre cei 
trei încătușaţi, schimbând strategia în avantajul ei. 

— Dacă stau bine să mă gândesc, nici nu merită un 
altfel de tratament. Din cauza lor, Harmonie nu are 
acces la informaţii și tehnologie, ca orice altă 
localitate din secolul al XXI-lea. Copiii sunt privaţi de- 
atâtea bucurii... E păcat! încercă ea să câștige timp. 

Reuși să ajungă aproape de ei fără ca Sara s-o 
împiedice. 

Bătrânii erau murdari, plini de sânge, gâfâiau și se 
zbăteau, iar legăturile lor tăiau în came vie la fiecare 


mișcare. 

Stătu doar o secundă pe gânduri și-i aplică lui 
Adam, plină de satisfacție, o palmă peste obrazul 
stâng. îl lovi cât putu de tare și bărbatului îi dădu 
sângele pe nas și mai că-i ieșiră ochii din orbite de 
uimire. 

— Dacă tot e momentul confesiunilor, te informez 
că el a știut că eu am orchestrat răpirea Emei. Și tot 
el a fost cel care i-a refuzat lui Eric ajutorul în urmă 
cu cinci ani de zile, când ar fi avut nevoie de sprijinul 
tuturor pentru a-și găsi soţia. El a picurat venin în 
inimile oamenilor, i-a subjugat, le-a luat libertatea de 
exprimare. Și ei nici măcar nu s-au plâns. Aștia sunt 
Nativii tăi, Iris: slabi, din toate punctele de vedere. 

Iris simţi cum i se întoarce stomacul pe dos. Știu 
că trebuie să facă ceva, în cel mai rapid mod cu 
putinţă. Suflă aer rece peste încheieturile Bătrânilor 
și-l smuci violent pe Adam. Legăturile lui se sparseră 
aidoma unui pahar căzut pe jos. Sara ajunse nu- 
maidecât lângă ei, mișcare pe care Iris mizase. O 
prinse și pe ea cu mâna liberă și revăzu în minte 
câmpul însângerat din Harmonie. 


XXXIII 


O mare de flăcări se întindea la orizont, în toate 
părțile în care-și arunca privirea. Pământul matern 
nu-i păruse nicicând mai străin ca acum. Solul era 
crăpat, ca vlăguit de-o secetă cruntă. Aerul era greoi 
și înecăcios, aproape irespirabil. Ema 

D uși 
scurt și se dezmetici, suflând spre fumul care-i 
încărcase deja plămânii. Se trezi „gâfâind. Scrută 
întinderea, dar fumul gros și din ce în ce mai opac îi 
îngreuna vizibilitatea. 


— Eric! Mona! își strigă familia. 


Cum nu primi niciun răspuns, înaintă, călcând 
apăsat, dar cu teamă. O durere ascuţită o săgetă din 
vârful degetelor până-n creștetul capului. Pășise pe-o 
zonă fierbinte și se trase cu iuțeală înapoi. Piciorul ei 
întâlni un obstacol care-o dezechilibră și se prăbusși. 
Tipă când realiză că pășise pe un corp imobil. Un 
cadavru. Un Nativ mort îi cauzase și atenuase 
căderea. Din șezut, cum reușise să-și repoziţioneze 
trupul, se dădu pe spate cu mișcări ușoare, ca un 
păianjen. îi fu frică să-și întoarcă privirea și se lovi 
din nou. Palpă cu mâna dreaptă și simţi un trup 
moale și un lichid cald și vâscos. își retrase cu 
repeziciune brațul şi văzu sângele  stacojiu 
prelingându-se printre degete, împrejurimile duhneau 
a moarte. 

Femeia își duse mâinile în faţa corpului și, cu 
mișcări ample de forfecare, reuși să controleze Aerul 
și să-l transforme în forţa de care avea nevoie în 
aceste clipe. Rafale de vânt spulberară pâcla fumurie 
și asfixiantă, dar înteţiră totodată și flăcările, care se 
înălţară falnice, ţinând piept energiei pe care tocmai 
ce-o crease. 

Simţi zeci de siluete dându-i târcoale și-atunci se- 
nfioră. Le văzu imediat clar, înăltând ameninţător 
armele lor ciudate, cu trei tăișuri. Himerele-i părură 
de-aproape namile de smoală, greoaie, cu orificii 
întunecate în loc de gură, nas și ochi. Fe- meia-și făcu 
avânt pentru a lovi din plin bizara creatură care o 
atacase, dar trecu cu totul prin ea și căzu în gol, 
lovindu-se iar de pământ. Erau aievea, oricât și-ar fi 
dorit ea să fie doar plăsmuirea unui coșmar, iar 
răcnetele lor răsunau cumplit, a victorie și jale, 
deopotrivă. Alunecă pe sub membrele butucănoase 
ale creaturii din faţa ei și o luă la fugă fără a privi în 
urmă. Zări câteva grupuri de Nativi. înfruntau același 
adversar feroce. 

Nativii ei erau în picioare, ţinând piept 
monstruozităților, lovindu-le cu putere și pricepere. 
Totul era însă în van. Unul câte unul, oamenii ei 
cădeau lăţi, plini de sânge și lichid negricios. 

Ema se pregăti să atace, dar atunci îl văzu și 
rămase pe loc. Eric înainta cu două săbii în mâini și 
sfârteca formele pe care întunericul le materializase 
în slujba sa. îi păru istovit, dar citi în gesturile lui 
înverșunare și furie nestăvilită. Lovea cu putere și 
precizie, dar când o creatură trecea prin lamele sale, 
cea lovită mai înainte se întrema din propriile-i 
resturi. 

— Ai grijă! strigă Ema, avertizându-și soţul. în 
spatele tău! 

Bărbatul o auzi și în fracțiunea de secundă în care 
privi în spate se prăvăli peste mormanul de nămol și 
mâzgă neagră creat din monstrul pe care doar ce-l 
despicase, lovit de cel care tocmai se înzdrăvenise. 
Ema își duse mâinile la gură, șocată de imaginile care 
se derulau ca într-un cerc vicios. 

— Tată! auzi femeia vocea Monei. 

O căută din priviri și-o zări la câţiva zeci de metri, 
printre leșuri și flăcări sprintene. 

— Stai acolo, urlă Eric! David, ia-o de-aici. E un 
ordin! porunci băiatului. Ema! Hai lângă mine, te rog! 

Nu reuși să termine ce-avea de zis, că un braţ 
diform îl apucă de piept. Bărbatul îl strânse cu 
putere, icnind de efort, chinu- indu-se din răsputeri 
să-i menţină poziția, în loc să-l respingă. Cu o 
străduință cumplită, Apa îi veni în ajutor, 
transformându-i mâinile în arme de-un albastru 
glacial. Braţul imobil al arătării îngheţă instant și Eric 
prefăcu în cioburi trupul care împietrise cu totul. 
Mona și David, răniţi și zdrenţuiţi, zăceau la câţiva 
pași de ei, epuizați și demoralizaţi. De cealaltă parte 
a baricadei, o armată de creaturi și Nativi ai Focului 
se-avânta nemilos în atac. 


— Doar nu credeai că-i poți salva pe toţi? auzi 
glasul lui Robert și-l căută din priviri. 

Nu-1 zări nicăieri și se gândi că oboseala își spune 
cuvântul și imaginaţia îi joacă feste. 

Când realiză cele întâmplate recent, împietri. Mai 
trăise toate acestea o dată. în visul ei. Avusese 
dreptate. Nu fusese un simplu coșmar, ci o 
premoniție. Se trezi pe câmpul apocaliptic, 
respectând exact tiparul nescris al sfârșitului lor. 

— Trebuie să facem ceva. Ne-au măcelărit 
oamenii! vorbi ea ca pentru sine. 

își aminti cum Iris o zbughise spre Harmonie şi- 
atunci totul o luase razna. Furiile nu oboseau și nu 
mureau. Mai mult, numărul lor creștea, în timp ce 
Nativii cădeau pe capete. David luptase în prima 
linie, cot la cot cu Eric. Focul băiatului decimase 
armata de Nativi ai Focului, dar Furiile se întremau 
chiar și după Focul lui special. 

— Eric, trebuie să facem ceva! urlă femeia. 
Trebuie să ne protejăm oamenii. Suntem o Familie și 
nu mai pot privi cum suntem rași de pe fața 
Pământului. 

— Asta e! îi veni lui David ideea. Familia. Marea 
familie. 

— David, parcă ţi-am spus să pleci! urlă Eric. 

— Poezia, se repezi băiatul. Cea pe care mi-ai spus- 
o când Mona a fost răpită. 

— E doar un cântec stupid, se arătă fata epuizată. 

— Nimic nu e doar o poezie, doar o legendă, un vis 
sau o premoniţie. Am învăţat că totul e pe cât se 
poate de real și autentic pe tărâmul vostru. Ce-avem 
de pierdut? insistă, când văzu cum îl privesc toţi. 

Ochii băiatului erau rugători și o tristeţe amară îi 
înăspri chipul tânăr. 

— Să ne prindem de mână, îi făcu Mona jocul. Apă 


- îl no- minaliză pe Eric, Aer - își admiră mama, 
Pământ - își puse palma liberă pe piept, și-apoi i-o 
întinse lui David, Foc - închise veriga cu iubitul ei. 
Da, asta e Marea Familie, nu familia noastră. Toate 
Elementele, într-o perfectă armonie. 

Eliberaţi de gânduri, rostiră versurile cu patos, ca 
și cum ar fi scos la înaintare arma surpriză pe care o 
păstraseră pentru finalul confruntării: 

Aerul și Apa, Pământul și Focul Sunt scutul ce 
apără locul. Dar Focul mocnește și arde încet Si- 
aduce prăpădul de nu-l înţelegi. Atunci se ridică să-și 
ia ce-i al lui, Puterea de drept, în fața oricui. Și Aerul 
nu-l risipește și Apa nu-l stinge Pământul se ține-n 
picioare, dar frige. Doar Marea Familie aduce 
speranţa, Ca totul să fie cum a fost odată. Căci Focul 
nu arde din zori până-n zori, De-l crezi că e sincer și 
calm deseori. Și Apa e tulbure, iar Aerul gri, 
Pământul se surpă și-atunci nu mai știi Cine iţi e 
prieten, cine se preface, Doar inima știe, dar ea mai 
și tace. Ascultă cu grijă, căci ea nu te minte, Doar 
mintea iți pune piedici mărunte. Ridică-ţi privirea 
când simţțurile-s grele, Acceptă-ţi Nativii, cu bune și 
rele. Marea Familie pe Patru mizează, Armonia sã- 
ntregească e tot ce contează. Va pune pe Jar chiar și 
Focu-n persoană, Nu-i drept ca doar unul să poarte 
coroană. Simţiră cu toţii fiori plini de energie 
străbătându-le trupurile. Rămaseră uniţi și priviră 
plini de uimire cum Mama Natură îi conectează, cum 
îi încărcă cu o Forţă pe care nu o bănu- iseră și le 
conferă o strălucire aparte, ca o aură. Oboseala se ri- 
sipi, pe măsură ce puterea Elementelor începu să le 
curgă prin corpuri și să le trezească reacţiile 
amorțite. Râseră cu toţii de situaţia aceea ce părea 
atât de incredibilă, atât de puţin adevărată. Valurile 
de energie care le încărca bateriile erau însă dovada 


de necontestat că trăiau aievea acea transformare. Se 
desprinseră unul de altul și-și admirară trupurile 
strălucitoare. 

Creaturile monstruoase încercară să atace, dar se 
loviră de scutul translucid format în jurul lor și săriră 
înapoi de parcă ar fi atins un gard electrificat. 

— Să dezlănţțuim Furia Elementelor! ordonă Ema, 
cu înflăcărare. 

Eric părăsi primul formaţia și se năpusti asupra 
făpturilor grotești. Mâinile lui deveniră arme de 
gheaţă și Furiile căzură victime la picioarele lui. 
Mișcările îi deveniră mai rapide, așa că nu întâmpină 
nicio problemă în a se feri din calea loviturilor care-l 
vizau. Puterile i se amplificaseră și rămase cu gura 
căscată când reuși să îngheţe o Furie. îi aplică apoi o 
lovitură de picior și o făcu să se spargă în zeci de 
cioburi. Când se avântă spre alta, văzu că Pământul 
de sub picioare îi urmează mișcările. Zâmbi în sinea 
lui și testă teoria care-i sclipi în minte. Se împinse în 
sol și sări. Exact cum sperase, o movilă de pământ se 
înălță și-i oferi loc pentru aterizarea la înălțime. 
Ajunse exact în dreptul chipului inexpresiv și înfipse 
două pumnale ca de cleștar în orificiile în care se 
pierdea până și bezna. Trupul fără vlagă căzu pe 
spate și bărbatul îl călcă în picioare, în drumul său 
înapoi spre sol. O încântare fără limită puse stăpânire 
pe el și se simţi invincibil. 

Mona dirijă o plantă cu tulpină groasă spre Furia 
care o ataca. O aruncă asemeni biciului și aceasta se 
încolăci în jurul arătării. Fata strânse legătura până 
simți cum himera se descompune. Dădu s-o lovească, 
doar pentru satisfacţie personală, și pumnul său se 
aprinse când atinse victima. 

— Ce mama naibii?! se miră ea. Hei, aţi văzut? 


strigă în gura mare. 

Se concentră, ca atunci când Focul îi sălășluise în 
trup, și deschise palmele, nerăbdătoare. Două flăcări 
se iviră, întâi jucăușe, apoi, pe măsură ce fata își 
aminti de sentimentele care-o încercaseră când voise 
să se dăruiască Focului, deveniră intense și violente. 
Exact de ce avea acum nevoie. Se bucură că poate 
mânui Focul ca pe o armă și atacă fără a sta pe 
gânduri. Pământul 

ale uriașului amorf și, în timp ce-l văzu 
dezechilibrându-se, fata simţi o satisfacţie deosebită 
în a-l bombarda cu bile de Foc. 

David își admiră partenerii de luptă și i se păru de 
necrezut că pot mânui toate Elementele, chiar dacă 
pentru o perioadă scurtă. Așa că vru să-și depășească 
limitele și să le încerce pe toate în doborârea 
adversarilor. Crescu o plantă pe care-o aruncă apoi 
ca pe-un lasou, prinzând trei Furii deodată. Le 
strânse cu putere până ce sunete grotești le părăsiră 
grumazul. Nu reuși să nu se mire cum de 
reacționează la durere, din moment ce păreau ființe 
fără suflet. Cel mai curios fu să încerce Aerul. Mereu 
crezuse că e Elementul suprem, dar lui, personal, i se 
păruse imposibil de manevrat, fără experienţă. 
încercă să zboare pentru a ajunge la cei pe care-i 
înlănţuise, dar căzu grămadă. Râse de propriul eșec 
și-și dădu seama că n-are timp de pierdut cu 
experimente  copilărești. Abia când ajunse la 
destinaţie realiză că parcursese drumul lin, fără pic 
de efort, și știu că Aerul e partenerul perfect, 
invizibil, de nedetectat, care te înviorează, per- 
mițându-ţi să-ţi păstrezi forţa pentru confruntarea 
brută. Pluti în jurul Furiilor și le dădu foc fără niciun 
regret. Elementul lui primordial rămase intens și mult 
mai sălbatic decât al Fraţilor lui. Suflă spre vâlvătăile 
intense și Aerul deveni catalizator în procesul de 
ardere. Flăcările se intensificară și lui David i se păru 
că asistă la un foc de tabără grandios. Știu că făcuse 
suficient pentru a le asigura sfârșitul, măcar unul 
provizoriu, după cum bine văzuse, dar privi cu 
admiraţie spre pumnalele de gheaţă ale lui Eric, așa 
că dori să-și facă și el unele. Nu știu dacă are nevoie 
de o sursă, așa că urmă pașii pe care Mona îi 
respectase mereu. își puse mâna pe sol, simţi 
Pământul accep- tându-l, și-apoi chemă Apa. Ea veni 
în șiroaie, urcând spre mâinile lui, până ce se 
transformă în doi ţurţuri ascuţiţi și zimţaţi. Făcu 


muniție doar pentru două victime, dar fu suficient, 
mai ales că aruncă pumnalele naturale spre ele din 
pură plăcere personală. La contactul cu Focul, armele 
sfârâiră, apoi 

străpunseră rapid creaturile, eliberând lichidul 
negricios și vâscos. 

Cu toată puterea din lume, Ema și-ar fi dorit să 
poată pocni din degete și să dispară toate Furiile, 
toate gândurile negre ale omenirii și toată durerea 
care le măcina sufletele. încă se gândea la familiile 
Nativilor Foc, la faptul că oricine merită a doua 
șansă. îi păruse mereu cumplit să plătească altcineva 
pentru greşelile altora și să suporte toate 
consecinţele unei alegeri proaste. Ştia că acolo unde 
trăiseră ei până acum, Nativii Focului lăsaseră în 
urmă mame, soţii și copii. Nevinovaţi. Un singur 
lucru o deșteptă: pe câmpul de luptă zăceau mai 
multe Furii decât oameni. Unii căzuseră în luptă, 
alături de Fraţii ei, și spera ca alţii să fie în 
Harmonie, chiar și pe post de asupritori. într-o lume 
în care Ema tânjea după umanitate, se simţi 
dezgustată de creaţiile Sarei. Așa că n-avu milă de 
ele, nici când păreau a simţi suferința, urlând a 
amărăciune. 

Versurile cântecului îi unise într-un mod în care n- 
ar fi crezut că va fi posibil vreodată. Pe lângă faptul 
că dobândiseră abilităţile celorlalţi și reușiră să 
stăpânească forţa tuturor Elementelor, Ema putea 
jura că le simţea sufletele. Eric o încărca cu pace, 
David îi transmitea putere și ambiţie, iar Mona îi 
confirma încă o dată nevoia de apartenenţă și 
stabilitate. Femeia știu că Furiile sunt create din 
Elemente și condimentate cu magie neagră, așa că 
nu-i rămase altceva decât să încerce să le 
descompună, își testă strategia pe prima care-i ieși în 


cale. O legă și ea, cum făcuseră partenerii ei de luptă. 
Făptura ladului se zbătu și Ema strânse coarda 
naturală și mai puternic. își puse apoi palmele pe 
corpul ei diform. Textura trupului era ca o combinaţie 
ciudată de nămol și plastilină elastică. Se concentră 
asupra Elementelor și începu să extragă Apa care 
modelase acel trup. Se adună toată în palmele sale și 
rămase acolo, suspendată, lăsând soldatul obedient al 
soacrei sale asemeni solului crăpat de secetă. își 
chemă Aerul în ajutor și execută o bulă perfectă, pe 
care o suflă spre capul creaturii. Aerul o înălţă și-și 
duse 

apoi mâinile spre bula tocmai creată, dirijând Apa 
înăuntrul ei. Capul Furiei rămase captiv ca într-o 
cască înțepenită. Apa urmă mișcările violente ale 
Furiei disperate după o gură de aer. Era ca un om 
scufundat în apă fără voia lui și, cu toate mișcările de 
eliberare pe care le încercă, sfârși înecată. 

Cei patru se reîntâlniră și reintrară în poziţie, 
pentru o eventuală reîncărcare de forțe. Creară cu 
toţii o tornadă de aer pe care o împinseră spre Furii, 
pentru a mai câștiga timp ca să-și tragă sufletul. 
Dacă, cu câteva minute în urmă, pe chipurile lor se 
putea citi doar groaza și disperarea, acum erau de-a 
dreptul exaltați. 

Ceva bizar se întâmplă însă în fața lor. Furiile 
păreau îmbrâncite de la spate. Cineva își făcea loc 
printre ele, dar nu reacționau violent. 

Se  priviră scurt, încercând să anticipeze 
evenimentele. Tornada pe care o creaseră fu 
redirecţionată și încărcată cu scântei mistuitoare. în 
spatele ei, Ema îi desluși pe creatorii fenomenului: 
Robert și Olivia. își uniseră puterile și ei, așa cum ea 
se temuse că vor face. 


XXXIV 


Robert și Olivia opriră tornada în dreptul lor, 
dirijând-o astfel încât să le dea târcoale, crescând din 
ce în ce mai mult în intensitate. 

Mona înlemni când văzu duoul malefic dezlănţuit. 
își privi mama și citi pe figura ei aceeași disperare, 
teama că Robert va pune cumva mâna pe ea și se va 
răzbuna. Nici măcar noile puteri n-o făceau să se 
simtă în siguranţă. 

David îi păru șocat de-a dreptul. Expresia lui trăda 
dezamăgirea care-i sfâșia sufletul. Sperase ca mama 
lui să-și ignore partea războinică. Dar nu, ea era 
acolo, în faţa lor, cu un Foc de-a dreptul teribil. 

Eric fu singurul care se arătă gata de luptă, 
pregătit să dea de pământ cu cei doi. Mai mult, nu 
păru deloc impresionat de spectacolul oferit de 
gemeni. 

— Maimuţoii! nu se abținu el. 

Reuși să detensioneze atmosfera. 

— Puterea gemenilor nu e doar dublă, vorbi Mona 
înspăimântată. E ceva care îi face speciali. O legătură 
dincolo de legile metafizicii. Doar i-aţi văzut pe Râul 
și Georgia! Niciun Nativ Apă nu poate realiza ce fac 
ei doi, împreună. Ne vor prăji, în ciuda puterilor 
noastre sporite. 

— Atunci să-i despărțim! propuse Ema. 

După ce hotărâseră că fuseseră văzuţi suficient, 
fraţii împinseră vârtejul de Foc spre cei patru. Eric, 
Ema, Mona și David își uniră puterile și traseră cu o 
rază strălucitoare, cu particule îngheţate, în tornada 
care mistuia totul în calea ei. Când Focul și arma 
creată să-l nimicească se întâlniră, un vuiet puternic 


le luă auzul. Fu ca o ciocnire între Titani. Flăcările 
sfârâiau, iar unda ca de gheaţă reuși să penetreze 
masa compactă a tornadei. Focul se împotrivi, părând 
a avea voinţă proprie. Cei patru insistară să taie în 
came vie și se bucurară când reușiră să spintece 
uriașa formaţiune. Dar aceasta, în loc să se 
risipească, așa cum se așteptau ei, se despică și se 
transformă în două tornade. 

— La asta nu m-așteptam! exclamă David, uluit. 

— Le izolăm! auzi glasul hotărât al Georgiei. 

Ea și Râul creaseră deja scutul lor impenetrabil și 
se pregăteau să le vină de hac. 

— Am făcut schimb de mal cu tata, dacă asta vă 
îngrijorează. E șeful ultimei linii de apărare. O mare 
onoare pentru el, de altfel, râse băiatul. 

Furiile, care stătură de-o parte când tornada 
lovise, începură să se apropie și ele, buluc, și în doar 
câteva clipe, haosul cuprinse iar câmpia însângerată. 

Nativii care făcuseră front comun se treziră atacați 
din toate părțile și n-avură încotro, trebuiră să se 
despartă. Toţi trei o 

căutară cu coada ochiului pe Mona, să nu care cumva 
să dispară din aria lor vizuală. încă își păstrară 
agilitatea conferită de unirea Elementelor, așa că 
nimicirea creaturilor care se încăpăţânau să nu 
dispară definitiv de pe fața Pământului fu mai ușoară. 

— De unde tot apar Furiile astea? întrebă David, în 
timp ce trecea prin Focul lui tot ce se-apropia de el. 

— Ai uitat că se regenerează? îi răspunse Mona, 
gâfâind. 

N-am uitat, dar speram ca puterea noastră 
combinată să le dezintegreze definitiv, își spuse el, 
păstrându-și pe chip o falsă destindere. Și, în 
momentul de faţă, preocuparea lui era alta: mama sa, 
care se încăpățânase să joace în cealaltă tabără. îi 
spusese asta de la bun început, dar o simţise că se 


apropiase sufletește de el. îi simţise sensibilitatea și 
sperase că-și va deschide ochii și-și va da seama că 
poziţia ei era mai mult decât absurdă. 

Băiatul scrută câmpul de luptă în identificarea ei. 
N-o zări niciunde și un val de tristețe îi acoperi 
pleoapele obosite. O fracțiune de secundă își pierdu 
concentrarea și fu suficient. Crezu că ajunsese să 
cunoască toate intensităţile durerii, dar când lama 
săbiei monstruoase a Furiei îi străpunse umărul 
stâng, urlă ca din gură de șarpe. Se prăbuși la 
pământ când un picior greoi îl călcă pe spate. înghiţi 
ţărână și un gust de fier îi invadă gura. își simți 
spatele strivit și încercă în zadar să se ridice. 
Creatura îl apăsa cu putere, fără milă. Reuși să se 
afunde singur în Pământul căruia îi ceru ajutor. 
Scăpă de presiunea care-l ţintuise și se căzni să se 
întoarcă cu faţa-n sus. Nu văzuse nicicând o 
strălucire mai intensă ca cea a tăișului care căzu spre 
pieptul său. I se păru terifiant și sublim, în același 
timp. Ar fi dat orice să-i zărească chipul Monei, chiar 
și o sutime de secundă. Să-i spună că totul va fi bine 
și că, poate într-o altă viaţă, se vor regăsi. Dar ea 
dispăruse în învălmășeală. Vru să-nchidă ochii, să 
păstreze pentru eternitate în spatele pleoapelor ima- 
ginea feței iubite, și-atunci își zări ca prin vis 
salvatoarea. Furia care-l atacase încasă o lovitură 
zdravănă și fu proiectată de- 

parte. O mână murdară se întinse spre el. Şansa lui la 
viaţă veni odată cu degetele acelea lungi, pătate de 
sânge întărit, care așteptară să fie cuprinse. David 
acceptă ajutorul și le strânse recunoscător. Braţul îl 
ajută să se ridice și, abia când stătu pe picioarele lui, 
văzu chipul senin al mamei sale. I se păru fascinant 
cum, în lumina sfârșitului, Olivia radia. 


— Eşti bine? Pentru o clipă am crezut că te dai 
bătut! îi recunoscu vocea, în ciuda vâjâitului care-i 
astupa timpanele. 

Locul unde fusese înjunghiat îl ardea cumplit și 
sângele nu se oprea. Fu nevoie să-și dirijeze Focul 
spre rană, să o cauterizeze. 

O clipă de neatentie. Doar de atât fusese nevoie. 
Şi-acum, cu Olivia preocupată de starea lui, avu parte 
de același moment nefast, când timpul își dădu răgaz 
să clipească. Văzu surâsul mamei sale, apoi, pe 
aceeași gură care mai devreme îi zâmbise, observă 
sângele curgând. Se forță să se dezmeticească și să 
se ancoreze în realitatea dureroasă. O Furie o 
înjunghiase pe femeie în spate și David ar fi putut 
jura că văzuse vârful săbiei străpungând pieptul 
mamei sale. Dar Furia nu stătu să-și admire victoria. 
Pentru ea era încă un trup care stătea în picioare. 
Trase sabia, cu o cruzime brutală și, cu ea plină de 
sânge, îl amenință pe David. Băiatul se feri și 
cuprinse brațul creaturii, care căzu greu asupra lui. 
Ripostă nervos și-și adună toată furia când, pur și 
simplu, își trecu pumnii înroșiţi prin trupul amorf. 
Crezu că-și va găsi mama pe jos, într-o baltă de 
sânge, dar femeia se înarmase cu două săbii și se 
forța să stea pe picioare. Ii admiră îndârjirea, dar tot 
și-ar fi dorit s-o poată feri de o nouă confruntare. 
Tricoul ei se umpluse de sânge și i se lipea de corp, 
dezvăluindu-i constituţia firavă. 

— Ai grijă! strigă. Apleacă-te! 

El făcu întocmai și una dintre săbiile pe care și le 
însușise femeia zbură pe deasupra capului său. Arma 
se înfipse în Furia pregătită de atac. în cădere, 
aceasta îl prinse pe David de picior și-l trase la 
pământ, peste ea. 

— Neatent mai ești! o auzi pe Olivia certându-l. 
Aici nu-i loc de emoții! strigă la el, parând loviturile 
creaturilor, care se apropiaseră și-i încercuiseră. 

David se forţă să se ridice, dar nu văzu decât 
picioare împleticite și praf. Mult praf. Olivia se aplecă 
și, prin mișcări circulare, crestă membrele Furiilor. 
Reuși să-și apuce băiatul de-o mână și să-l tragă 
înainte să fie strivit de trupurile lor. 

Sus! Sus! se îmbărbătă. 

— Nu asculţi deloc! îl certă ea. 

— Eşti rănită! Trebuie să te menajezi! insistă 
David. 

— Nu zău! îi răspunse ea, dar băiatul putu jura că 
un zâmbet îi înflorise în colțul gurii. 

— Cum scăpăm de Furiile astea? 

— De unde să știu? Crezi că dacă sunt în armata 
babei nebune, îi știu și planurile? Habar n-am avut că 
există, dacă poţi crede! în dimineața atacului, au 
apărut ca din senin. Să-i fi văzut pe Fraţii Foc, râse 
cu poftă. Unii dintre ei au făcut pe ei de frică. La 
propriu! 

— Există o cale de a le nimici definitiv. Trebuie să 
tăiem capul vrăjitoarei! 

— Cred că te-a afectat rău căzătura, îl luă femeia 
peste picior. Nu vorbi cu mine în metafore, ok? 

— Sara! Dacă moare ea, vor muri și monștrii ăștia. 

— Crezi? se arătă nedumerită. 

— Sunt singur. Asta trebuie să fie. Acum, iată, le 
omori și, în scurt timp, se reîntregesc din ce-au fost 
create: Elementele. 

— Asta nu-mi sună a siguranţă, ci a bâjbâială. 

— E singura speranţă care ne-a rămas! Dar baba a 
venit, s-a lăudat cu armata ei și a dispărut ca măgarul 
în ceaţă. 

— Că tot vorbeam de lup... sau de măgar, arătă 
femeia spre locul în care apărură, de nicăieri, Sara, 
Iris și un bărbat pe care nu-l cunoștea. 

— Să mergem! strigă el. 

Văzând că Olivia nu se mișcă, se opri și se întoarse 
spre ea. 

— Eşti cu noi sau cu ei? De ce eziți? Ti-a omorât 
mama! 

— Ai grijă! apucă femeia să strige, înainte de a se 
năpusti asupra lui și a-l împinge la pământ. 

Revolta din el îl făcuse să-și piardă iar vigilenta, 
exact când o Furie îl luase în vizor. Olivia sări între el 
și lama săbiei, încasând lovitura în plin. 

— Nuuu! urlă băiatul. 

Se trezi! Şi totul se reaprinse în el. Focul izbucni 
mai tare ca oricând. îl dirijă spre creatura care-i 
înjunghiase mama. Fără să-și dea seama cum făcuse, 
crease o aură protectoare în jurul lui. Se aruncă în 
genunchi și-și luă mama în braţe, așezându-i capul pe 
pieptul său, protejaţi de câmpul energetic diafan, 
care pulsa viu. 

— De ce-ai făcut asta? Parcă-ai spus că aici nu-i loc 
de emoţii! 

— Prea iei totul în serios, gemu ea, tușind. N-am 
știut să trăiesc pentru tine... Așa că, măcar să-mi dau 
viaţa pentru tine! 

Redeveni serioasă și-i mângâie pentru prima dată 
obrazul, așa cum doar o mamă o face. 

David închise ochii și-și cuibări chipul în căușul 
palmei ei. îi simţi căldura și toate sentimentele pe 
care nu i le spusese niciodată. îl iubea în felul ei 
ciudat, se atașase de el când păruse vulnerabil și tot 
ceea ce crezuse că îngropase odată cu părăsirea 
căminului, revenise la viaţă. 

— Lucru mai stupid ca ăsta n-am auzit! încercă el 
să-și păstreze calmul, apelând la stilul ei de ironizare 
a situaţiei. Ştii ce vreau acum, dacă tot nu pot da 
timpul înapoi? Să te ridici cum ai făcut mai devreme 
și să-mi arăţi că-i doar o rană nenorocită care nu-ţi 
poate veni de hac. Ce zici? 

— Eşti drăguţ că spui asta. Ai tenul meu, știai? 
Tare frumos e. Tu ești frumos! Cu ochii ăștia mari, ca 
de căprioară. Atâta lucru bun ai luat de Ia taică-tău! 


Cu toate că și ochii mei migda- laţi ţi s-ar fi potrivit! 

— Hei, aș zice că te dai bătută, continuă David cu 
lacrimi în ochi, hotărât să nu le lase să i se 
rostogolească pe obraji. 

Văzu cum viaţa se scurge din trupul mamei sale. 
Ochii ei de- veniră senini, pregătind-o să plece 
împăcată. Așa că făcu ce-i dictă inima. își puse palma 
stângă pe rana cea nouă și-și cana- liză Focul spre 
plaga ei deschisă. Semnul de pe gât începu deodată 
să-i pulseze. îl arse pe el și o arse și pe ea. 

— Rămâi cu mine. Nu mă părăsi din nou! îi șopti. 

Simţi că-i face bine, simţi puterea vindecătoare a 
Focului, jumătatea bună a  FElementului său 
alimentându-i trupul. 

— Olivia! Las-o! Ce Dumnezeu îi faci?! strigă 
Robert, panicat, încercând în zadar să-și oprească 
nepotul. 

Femeia reuși să ridice o mână și să-și asigure 
fratele că e bine. El se minună de seninătatea pe care 
o citi în ochii ei. îl văzu pe David, protector, și realiză 
că fiul ei avea să facă totul pentru a o salva. 


XXXV 


Sara nu părea deranjată că fusese adusă înapoi pe 
câmpul de luptă. Nu fugise din lașitate, cum 
crezuseră cu toţii. Planul ei fusese construit pe etape 
și ţinuse neapărat să fie respectat întocmai. Doar nu 
era să-l saboteze tocmai ea! 

Pe câmpia din Harmonie găsise exact ce dorise, de 
la bun început, haos. Furiile se reîntregeau la scurt 
timp după ce dispăreau, exact cum le programase. 

Se miră, totuși, să-și vadă familia nu numai 
întreagă, ci și mai puternică. Pe trupurile tuturor 
observă semne de luptă. Crezuse că-i va găsi sfârșiți 
de puteri, dacă nu cumva morți. în schimb, văzând-o 
că apare, ei se pregăteau să o înfrunte. Parcă își 
ascuţeau colții special pentru ea. 

—  Priviţi-vă trădătorul! încercă să le distragă 
atenţia, mutând reflectoarele pe Adam. 


Nativii se opriră și o ascultară, iar Furiile 
înlemniră de-a dreptul. 

— Cu el am colaborat încă de acum cinci ani, 
continuă femeia. E minunat cum comunitatea voastră 
perfectă a crescut la sân un om de nimic, care v-a 
vândut pentru un loc de conducere sigur. Tot el a fost 
cel care a vrut să se sigure că Ema va rămâne 
pierdută pentru totdeauna, iar soțul și fiica lor, 
plecaţi pe drumuri pe veci. In căutare ei. El știa că 
am luat-o pe Ema, așa că planul ar fi mers ca uns. 
Doar că eu aveam propriul meu plan... 

Nu reuși să-și termine discursul. Audienţa îţi 
pierdu interesul. Vorbele ei nu mai valorau absolut 
nimic. Așa că Ema ripostă prima. Aruncă o sferă 
energetică exact în pieptul ora- toarei, punând-o la 
pământ. 

— Vorbești prea mult! 

— Ea mea! hotărî Iris, trimițându-i săgeți din 
priviri Sarei, care nici nu știu ce o lovise. 

— Cred că va trebui să stai la coadă, se ambiţionă 
Ema, pre- gătindu-se din nou de atac. 

— Sunt de treabă, zâmbi Salvatoarea. Zic s-o 
împărțim! 

— în sfârșit, v-aţi dat seama că e nevoie de mai 
mult de-un simplu om pentru a-mi veni de hac! le 
râse bătrâna în nas, es- chivându-se din calea Emei, 
care o rată. 

Și-apoi Sara făcu o mârșăvie: îl înhăţă pe Adam și-l 
transformă în scut. Bărbatul, de când se trezise pe 
câmpul de bătălie, se comportase anormal pentru 
poziția și puterea lui: se ghe- muise ca ultimul 
neputincios și se ruga să se trezească din coșmar. 
Complicea lui îl rănise și-acum râdea de el, 
batjocorindu-l. Se amuză de ochii pe care-i făcu 
bărbatul, când văzu Furiile din jurul său și profită de 


sentimentul de groază pe care acestea i-l stârniseră. 

— O, haide acum! le provocă pe Nativele Aer, 
reunite. Doar nu-mi veţi spune că viaţa lui e mai 
presus de răzbunarea voastră. Pe mine mă vreţi. E 
doar un trup între noi. Un viitor cadavru, desigur. 
Râse frenetic. 

— Eric, Mona, ţineţi Furiile în frâu, le ceru Iris, 
fără a-i păsa că însăși mama lor o aude. 

— O spui așa, nonșalant, de parcă ele ar putea fi 
domesticite de vreunul dintre voi! 

— Vai, mamă, nu i-ai înţeles deloc mesajul! Sunt 
sigură că prin „ţinut în frâu" s-a referit la... rupețţi 
gâtlejurile tuturor nenorocitelor! Chiar nu-mi face 
plăcere să rămân cu ele pe cap, dar știu că femeile 
astea minunate din viaţa mea te vor întreţine pe 
măsura așteptărilor tale. 

— Nu-i corect, spuse Mona, mai mult pentru ea. 
Iar cu Furiile astea! 

— Hai! Va fi distractiv! Doar noi doi, o echipă 
perfectă, îi arătă tatăl său partea plină a paharului. 

— Dă-i drumul! urlă Ema. E doar un biet hapsân! 
spuse, pri- vindu-l pe Adam, îngrozit. 

— Foarte bine! Pe barba ta! 

Cu o forță incredibilă, Sara îl aruncă Furiilor. 
Pocni din degete și, într-o fracțiune de secundă, 
creaturile prinseră viaţă. Porunca ei era lege pentru 
ele! Bărbatul se trezi în mijlocul lor și nu avu nicio 
șansă. Fu prins de mâini și de picioare și sfâșiat de-a 
dreptul. Văzduhul tună odată cu urletele lui. Mona își 
duse mâinile la ochi, șocată de imaginile care-i 
rămăseseră întipărite pe retină. 

— Să le trimitem pe lumea cealaltă! urlă ea. 

Se înţelese cu tatăl său din priviri și se avântară în 
luptă. 

Bărbia Emei începu să tremure necontrolat. își 
încleștă pumnii și, sincronizându-se cu Iris, atacă. 
Creară un vârtej în jurul femeii, ridicând praful în 
aer. Cum se întorcea, Sara încasa câte-o lovitură. 
Totuși, în acel peisaj deșertic, bătrâna le apăru ca o 
nălucă. Rânjea continuu, ca și cum s-ar fi dedublat și 
energia ei ar fi devenit inepuizabilă. Femeile se 
treziră puse la pământ, trase de picioare și se 
întâlniră, ciocnindu-se. Se înfierbântară și se ridicară, 
căutându-și dușmanul. Ema miji ochii și suflă cu 
putere, trimițând furtuna de nisip în afara perimetru- 
lui pe care și-l creaseră. Nu le mersese cu izolarea. 


Se pomeni prinsă de păr și trasă pe spate. întâlni 
ochii vicleni ai soacrei 

sale. Femeia dorise, mai mult ca sigur, să-și privească 
victima în ochi. 

— Eşti patetică! Insipidă! i-o spuse rar, 
asigurându-se că vorbele ei îi pătrund până-n suflet. 

Dar Emei nu-i mai păsa de cuvintele scorpiei. 
Chiar și din poziţia aceea incomodă, înălţă braţele şi- 
o cuprinse pe după gât. Se forţă și-o dădu peste cap, 
izbind-o de pământ. Spatele îi trosni, dar femeia rânji 
în continuare. îi puse bocancul pe faţă și-i trecu cu 
greutate talpa peste buzele ei, întinzându-i rujul roșu 
pe toată faţa. 

— Nu știu care e aia patetică dintre noi! Ești doar 
un clovn. Te crezi păpușară, dar nu ești decât mama 
marionetelor. Păpușa supremă. Fără inimă și fără 
sentimente. 

— Totul până la ruj! tună Sara și-i suci brusc 
piciorul, elibe- rându-se. 

Iris o atacă din spate, învăluind-o într-un vârtej 
aproape transparent. 

— N-am vrut să deranjez! îi spuse prietenei sale, 
făcându-i cu ochiul. 

— Eşti binevenită oricând. Nu avem nevoie de 
intimitate. 

— Asta-i pentru Maia, spuse Ema, cu o furie pe 
care o eliberă spre bătrâna captivă sub forma unei 
arme energetice care sparse până și vârtejul care-o 
încătușa. 

Iris și partenera ei de luptă ridicară garda, 
postându-se într-o poziţie de karate. Sara rămase la 
pământ. Femeile își aruncară priviri întrebătoare. 
Joacă teatru, gândi Ema. Nu poate fi atât de ușor! 
Salvatoarea se apropie în trombă, știind că nu e timp 
de pierdut. Nu-i va permite bătrânei să-și revină în 


simţiri. Nu merita! Mai mult pluti spre ea, încercând 
să evite posibilele ei șiretlicuri. Se prefăcuse. Nu că 
nu se gândise la asta. O făcuse pentru ca ele, 
toantele, să-i cadă în capcană. Văzu lamele săbiei 
apropiindu-se de chipul deja crestat. în loc s-o 
lovească, arma se opri la câţiva centimetri de ea, 
rămânând suspendată în aer. întoarse privirea și-și 
văzu prietena menţinând sabia, retră- 

_ gând-o și dirijând-o spre ea. Sara se 

ridică și rânji absurd. Lamele pe care le aruncase 
spre Iris se răsuciră, dar cu tăișul către ea, de data 
aceasta. Nu stătu pe gânduri și apucă mânerul, însă 
arma nici nu se clinti. Se forţă atât de mult să îl ia, 
încât mâinile i se aprinseră, odată cu chipul care-i 
trăda neputinţa. O forță necunoscută o ţinu în aer, de 
parcă ar fi fost înfiptă de-a dreptul într-o stâncă. 

— Se pare că nu ești demnă de ea, râse Ema, 
făcând aluzie la sabia pe care doar regele Arthur 
reușise s-o scoată din piatră. 

Privi chipul Sarei. Rujul întins pe faţă îi dădea un 
aer sinistru. Semăna cu Joker, în dementa lui. Părul i 
se năclăise și el. Coafura mereu perfectă îi era acum 
deranjată. Cu toate astea, nu găsi pe chipul ei panica 
pe care și-ar fi dorit s-o surprindă. Nimic nu-i trăda 
teama de înfrângere. Nu, Sara excela în a se simţi 
învingătoare, sentiment deloc revigorant pentru 
adversarii ei. 

Se dădu din calea pumnalului monstruos, sfidând- 
o. își chemă Focul în ajutor și aruncă bile 
incandescente spre ambele femei, care făceau pe 
eroinele. Bilele cădeau fără întrerupere, acompaniate 
de sunetul râsului ei malefic. Iris își crease un scut 
care o apăra de toate loviturile. La contactul cu Aerul 
ei suprem, Focul se stingea. în Ema încă sălășluia 
forţa Elementelor combinate. Dacă n-ar fi fost Focul 
special al lui David, probabil că al Sarei i-ar fi dat 
bătăi de cap, dar așa, ripostă cu propriile arme, 
făcute parcă pe comandă. 

— A, n-ai fost aici, ţinu să-și pună soacra la curent, 
din pură plăcere personală. Am reușit să ne unim 
puterile, ce spui? 

Femeia nu-i răspunse și continuă să arunce cu 
dibăcie energia materializată. Simţi că nu va avea 
câștig de cauză dacă se va limita la lupta de la 
distanță, asemenea unor copii înarmaţi cu pistoale cu 
bile. Iris, proclamată Salvatoare și Protectoare, îi 
păru în Elementul ei. Era puternică și-i simţi energia 


în toate loviturile. De ea trebuia să scape prima. Ea îi 
însuflețea pe ceilalţi și le dădea speranţă. 

Văzu că puterile Emei scad, când bila ei de Foc o 
atinse și o arse. Lupta doar cu Aerul, încercând să-și 
păstreze calmul aparent. Se dăduse însă de gol atunci 
când își căutase familia din ochi. Să-i avertizeze oare? 
Nu că n-ar simţi imediat când s-ar trezi mânuind un 
singur Element, în loc de patru. Ca primă mișcare, o 
asaltă pe Ema cu lovituri, izolând-o pentru o scurtă 
perioadă de timp. Suficientă pentru trataţia pe care-o 
plănui pentru Iris. Şuieră, și pași grei se auziră tot 
mai aproape. își chemă Furiile în ajutor. 

— Lașo! îi strigă Salvatoarea, care îmbrăcase o 
mantie translucidă. 

— în război e totul permis! i-o tăie Sara sec. 

Deși greoaie, Furiile reușiră s-o pună în 
încurcătură.  Veniseră în număr mare şi-o 
încercuiseră. Cu o rafală de vânt, Iris le puse la 
pământ. Altele năvăliră în locul celor căzute și femeia 
se văzu nevoită să-și ia zborul. Când se înălță, o 
durere ascuţită o trase în jos. Sara bănuise că 
Protectoarea cu părul nins avea să încerce să scape 
exact pe sus. Fusese suficient să-i piște puţin scutul, 
pentru a o face, pentru o fracțiune de secundă, vulne- 
rabilă. Sara aruncă apoi spre ea două săbii în flăcări. 
Cele șase lame o nimeriră din plin, pironind-o în 
Furia care-o prinsese și o ţinuse drept ţintă. I se păru 
spectaculoasă imaginea prea minunatei Iris, aproape 
crucificată pe trupul grotesc al creaturii sale, cu 
picioarele atârnând. Urlă și ea, și Furia, Focul magic 
rănindu-le pe amândouă. 

Sara încasă o lovitură din spate, semn că Ema 
trecuse de capcanele ei. Ţipă când își văzu prietena 
sângerând, dar, în loc să dea iama spre ea, o cuprinse 
pe Sara în braţe și se ajută de pământ pentru a-și lua 


elan. Se înălţară amândouă, iar bătrâna fu surprinsă 
de mișcarea inteligentă a nurorii sale. Se duse cât de 
sus putu, până când Sara se dezmetici și-și aprinse 
palmele, arzând-o. Ema urlă, dar se ambiţionă să urce 
mai sus. Când durerea deveni insuportabilă, își privi 
soacra în ochi, cu o satisfacţie nemaivăzută. 

— Mori, scorpie! fură ultimele cuvinte pe care i le 
adresă, înainte de a o elibera din strânsoare. 

Sara căzu în gol și sentimentul de cădere, odată cu 
viteza pe care o prinse, o făcu să urle fără pic de 
control. 

Ema se duse glonţ să-și elibereze prietena, care 
reușise să rămână conștientă și să ţină Furiile 
departe de ea. I se păru de necrezut că va trebui să 
extragă săbiile acelea. Când își luă inima-n dinţi, auzi 
o chemare. Un vaiet. Mama! Scurt și stins. Ochii i se 
umplură de lacrimi. 

— Du-te! o repezi Iris. Le voi scoate singură, doar 
că doare al dracului de tare! 

— Ai auzit și tu? se miră femeia. 

— Da! E Mona! Du-te! 

E Mona. Cu... Robert? 

Și panica îi invadă din nou sufletul. 


XXXVI 


Robert fusese viclean tot timpul luptei. Stătuse în 
umbră, consumându-și energia cu Nativii slabi. Nu 
avea să fie deranjat atunci când avea să își ducă 
planul la bun sfârșit. Reușise chiar să fie protejat de 
Furii, nici el nu știuse cum. Poate că nebuna de Sara 
se ocupase și de asta. Cum Nativii din Harmonie îi 
surprinseseră,  apărându-se mai bine decât 
anticipaseră, și chiar atacându-i, se văzuse nevoit să 
aibă grijă de Frații lui de Element. Cum avea să arate 
o Lume Nouă fără ei? Aşa că, în momentul în care 
apăruseră Furiile în scenă, el avusese grijă să-i 
conducă la adăpost. Sacrificase vreo patru creaturi 
pentru planul său, dar nu era ca și când cineva le-ar fi 
simțit lipsa. îi văzuse pe mulţi întrebându-se unde 
dispăruseră oamenii de pe câmpul de luptă. 
încasaseră suficient. 


Harmonie era pustie, semn că și tabăra adversă își 
proteja oamenii, femeile, copiii și bătrânii. Acum le 
porunci Nativilor 

Foc să stea strânși în grupuri și să asigure noua pază 
din localitate. 

Poate că i-ar fi stat bine ca șef, cum îi propusese 
Sara, dar în inima lui știu că nu se putea gândi la ziua 
de mâine. Poate că n-avea să mai existe niciun mâine 
pentru el. 

Trecuse prin lad când își văzuse sora aproape 
moartă. Nu avusese încotro, o lăsase pe mâinile lui 
David. Ea îi ceruse asta, să se încreadă în el. Nu i-ar 
fi ascultat dorinţa dacă n-ar fi văzut că băiatul chiar e 
implicat în salvarea celei care îi era, până la urmă, 
mamă. 

Apoi așteptase. O portiță spre Mona. Plecase cu 
gândul s-o răpească într-un moment în care nu era 
nimeni atent. Dar nebunia din mintea lui îl făcuse să- 
și dorească să-i fie cunoscută fapta. Să lovească în 
inima părinţilor ei. Să-i vadă neputincioși, distruși că 
fata lor e în mâinile lui. Lui Robert de acum jumătate 
de an nici nu i-ar fi trecut prin cap să omoare un 
copil. Acum, nu-i mai păsa de asta. Doar nu spera la 
un loc în Rai! 

Când Sara și Iris apărură din senin și femeile Aer 
hotărâseră să o atace pe zgripţuroaică, Robert știu că 
își primise șansa de răzbunare. 

Privise de pe tușă cum fata și tatăl ei făcuseră 
echipă. Şi ce echipă! Gândul îi zbură din nou la Gabi 
și se gândi că n-ar fi lăsat-o niciodată să lupte cot la 
cot cu el. Ce nebunie! Dar Mona era făcută din 
același aluat ca părinţii ei. Lupta cu pricepere, 
strecurându-se printre Furii, ameţindu-le, făcându-le 
să se ciocnească între ele și să cadă grămadă. Şi Eric, 
bărbatul pe care Ema îl alesese în detrimentul lui, se 


arunca în bătălie cu pasiune. Observă că-i face 
plăcere să spintece monștrii aducători de moarte care 
le invadaseră ţinutul natal. Se miră de inventivitatea 
lor. Cu palmele pe burţile lor grotești, Eric extrăgea 
Apa din ele și, apoi, când creaturile își pierdeau 
forma, Mona dirija Pământul din ele, împrăștiindu-l 
în cele patru zări. Le zăpăciseră de tot și Robert se 
pomeni zâmbind melancolic când văzu cum tatăl și 
fiica bat palma în semn de lucru bun în echipă. Vă- 

zându-i așa, împreună, își dădu seama că nu o poate 
lua fără a trece prima dată de el. Eric n-avea să fie 
doar un spectator, dar nu mai conta. Nu mai putea 
amâna momentul. Adrenalina îl încărcase în tot acest 
timp și era pregătit. 

Prinse momentul oportun, când fiecare rămase 
doar cu puterile propriului Element. N-avea să-l 
sperie Apa lui Eric. Le dădu târcoale, răsfirând 
praful, punându-i să se întrebe ce li se pregătește. 

— Mona, fii cu ochii în patru! veni sfatul părintesc. 

Dar Robert fu șiret. Aprinse un foc mic, abia 
pâlpâind, suficient pentru a-i atrage atenţia fetei. 
Fata urmă scânteia, tăcând mâlc. 

Dintr-un liceu în flăcări își scosese fiica moartă pe 
braţe, în flăcări își va găsi sfârșitul și ucigașa ei. 

Când rămase doar flacăra între ei, Robert își 
dezvălui chipul. Simțţi frica fetei. Dar ea nu fugi și nici 
nu urlă, așa cum se așteptase. Și-apoi își dădu seama 
de ce. 

Primi o lovitură zdravănă la coaste, care-l făcu să 
se gârbovească. 

— Tu n-ai învăţat, în viaţa ta de părinte, că atunci 
când copiii nu fac gălăgie, sigur se întâmplă ceva? i-o 
aruncă cu superioritate Eric. 

îl lăsă să se îndrepte de spate și chiar să se 
întoarcă cu faţa spre el. Se priviră în ochi și pupilele 


le scânteiară, fiecare ară- tându-și disprețul unul față 
de celălalt. Eric nu putu să nu-și coboare privirea 
spre tatuajele care-i împodobeau braţul încordat, 
întrebându-se dacă pe Ema o deranjaseră sau nu. Ro- 
bert avu suficient timp să-l observe și, acum, avându- 
1 la doar doi pași distanţă, nu se putu abţine să se 
întrebe cum de-l preferase pe el. Ochii verzi erau 
singurul detaliu care-l scoteau din anonimat. în rest, 
îi păru banal. Doar un alt trup bine făcut. Nimic 
special. 

— Știu! Nu-mi spune! Te întrebi ce a văzut Ema la 
mine! își lăsă adversarul mască, permițându-și să-l ia 
peste picior. Doar 

nu sunt așa macho ca tine și, în viziunea ta, femeile 
asta preferă, nu-i așa? 

— N-avem ce discuta! i-o reteză Robert și atacă, 
pregătit să-i șteargă zâmbetul de pe buze cu un pumn 
în flăcări. 

— Mona, orice-ar fi, nu te băga! 

Eric pregăti și el o lovitură de pumn și izbi exact în 
focul care îi fusese destinat. Palmele lor încleștate se 
ciocniră, eliberând scântei. Robert plusă și cu celălalt 
pumn și-și nimeri oponentul în plex. Nativul Apă se 
ținu tare pe poziţie și-i servi Focului o lovitură de 
picior, care-l puse la pământ. 

— Şi eu care credeam că ești frigid! Rigid, am vrut 
să spun, rânji Robert. 

— Parcă n-aveai timp de povești! 

Apă și Foc. Uniţi de dragostea pe care o purtau 
Emei, dar și de ura pe care-o simțeau unul faţă de 
celălalt. Conectaţi fără de voie. Diferiţi și, totuși, atât 
de asemănători prin patima cu care iubeau și prin 
patosul cu care distrugeau cu forța Elementului lor. 

Elemente care se anulau reciproc. Când lovi Focul, 
Apa îl stinse. Când lovi Apa, scutul fierbinte topi tot 


ce veni sub formă de gheaţă. Dar niciunul nu se lăsă 
mai prejos. Robert deveni ca o torţă vie, în timp ce 
Eric se folosi de toată Apa pe care o găsi pentru a o 
păstra ca o peliculă protectoare în jurul corpului. 
Elementele lor devenită o extensie a trupurilor și a 
minţii.  Nativul Foc își  preschimbă chipul, 
întruchipând o armonie de nuanţe calde. Părul negru 
prinse tonuri roșiatice și aurii, îi flutură și i se ondulă 
asemeni flăcărilor pe care le mânuia cu pricepere. 
Păru ca scăpat din Iad, dar perfect în construcţia sa 
aproape monstruoasă. De cealaltă parte, Eric căpătă 
o paloare teribilă. Apa îl îmbrăcase într-o mantie 
străvezie, dându-i aspectul unui prinț al gheţurilor. Ai 
fi zis că viața stă să-l părăsească, mai ales că buzele 
îi deveniseră vineţii, dar el se simțea mai viu ca 
oricând. O lamă translucidă tăie în flăcările care ve- 
niră peste el ca un suflu apocaliptic. Se ciocniră ca 
doi monștri 

= sacri, abia treziţi la viaţă. însetaţi de 

putere și de victorie. O luptă pe viaţă și pe moarte, 
până când doar unul avea să rămână în picioare. 
Elementele prinseră viaţă în mâinile lor, iar armele 
pe care le creară tăiară adânc în came. Nimeni și 
nimic nu îndrăzni să se bage între ei. Scântei și așchii 
îngheţate rezultară în urma încleștării lor. Cei doi nu 
se menajară deloc, atacând pentru a-și anihila 
inamicul. Loviră fără milă, doborându-se pe rând. 

— Ştii ceva? Tare-as vrea să te bat ca de la bărbat 
la bărbat, și nu ca de la Forţă Ia Forţă, îi aruncă Eric 
adversarului, în timp ce se proteja de flăcările sale. 
Ce zici? 

— Ai tu boașe pentru asta? îl luă Robert peste 
picior, zâm- bindu-i. Provocare acceptată! 

Luptară corp la corp, neferindu-se de loviturile 
clasice. Un pumn direct în barbă răni mai tare în 
orgoliu decât ar fi făcut-o o banală flacără. Un picior 
în abdomen aduse satisfacţie pe buzele atacatorului 
mai ceva ca valul de gheaţă pe care-l trimise 
împotriva adversarului. Stăteau amândoi cu garda 
sus. Sângele le șiroia pe feţe și pe trupuri. Corpurile 
le erau tensionate, dar ambii zâmbeau. Să nu se lase 
mai prejos unul față de celălalt. Nu mai simțeau 
durere, doar dorința de-a răni. Competiţia tipic 
masculină nu ţinea cont de reguli. Soarta celor din 
Harmonie nu era în mâinile lor. Nu acum. Pentru ei, 
miza era alta, deși nu plecaseră deloc pe picior de 
egalitate. Robert știa că inima Emei nu-i mai 
aparține, dar și că Eric nu i-o merită. Doar luptând ar 
mai fi putut să-i deschidă femeii ochii. De parcă titlul 
de cel mai bărbat dintre bărbaţi, măsurat după 
nivelul de testosteron, ar fi avut vreo însemnătate în 
ochii ei. 

— O pot ţine așa toată ziua, se lăudă Eric scuipând 
sânge și imitând jocul de picioare al lui Bruce Lee. 

Dar eu nu pot lungi asta la infinit, își dădu Robert 
seama, rea- mintindu-și că are un plan. Aruncă o 
privire către Mona, care stătea cuminte pe margine, 


cum îi ceruse tatăl ei. Știa că avea să joace murdar, 
dar cine se mai uita la asta? Așa că, în timp ce 

oponentul său dansa fălos ca un cimpanzeu, își 
canaliză energia într-o formă sferică pe care-o aruncă 
puternic spre el. își atinse scopul: îl luă prin 
surprindere și-l proiectă departe, printre Furiile care 
abia îl așteptau. 

Alergă apoi în cerc, cu viteza cea mai mare pe care 
o putu prinde. Odată cu el, Focul îl urmă și reuși să-l 
lase în urmă, creând un zid circular de Foc pur. 

Se întoarse pe călcâie și se duse glonţ la fata care 
începuse deja să-l atace cu un fel de bice înfrunzite. îl 
legă de picioare și de mâini și, când un zâmbet îi 
lumină chipul, Robert arse legăturile și se eliberă 
într-o secundă. Știu că timpul e limitat, așa că nu 
stătu la discuţii. Erau doar ei doi, într-o carceră de 
Foc. Se săturase de scuze și explicaţii. Toată lumea le 
avea la îndemână și, dacă ar fi lăsat garda jos, ar fi 
învins cu cea mai puternică armă psihică. Nu, n-o va 
asculta. Nu dorea să știe motivele pentru care îi 
curmase viaţa fiicei sale. 

Puse mâna pe ea numaidecât. Fata se zbătu și 
încercă să se elibereze. Lui nu-i păsa. O vedea 
vorbindu-i, buzele ei păreau a-l implora să-i redea 
libertatea. O privi și-o văzu epuizată. Murdară. La 
capătul puterilor. Și totuși, i se împotrivea. Se agăța 
de viaţă cât putea. Oare așa o fi făcut și Gabi? se trezi 
între- bându-se și lăcrimă, instinctiv. 

Te rog, îi citi pe buze. Nu eu..., dar el o apucă de 
gât și-o ridică în aer. Fata îl strânse de braţ cu 
ambele mâini și-l lovi cu picioarele, care-i 
rămăseseră suspendate. Ar fi putut riposta mai tare, 
îi trecu prin gând, dar ea se ambiţiona să stea la 
povești. Voia să-i vorbească, să-i toarne minciuni. 
Mona începu să plângă și el văzu clar că nu o face de 


durere. îi ghici sentimentul de vinovăţie care-o apăsa. 
într-un fel, fata dorea să fie pedepsită. O urmărise pe 
câmpul de luptă, era puternică, așa că, dacă ar fi vrut 
într-adevăr să scape, ar fi făcut-o. Dar nu, ea aștepta 
să fie eliberată. Aștepta izbăvirea. 

— A fost prietena mea. Am iubit-o! îmi lipsește! 
spuse ea, gâtuită. 

— Mona? Mona? răzbătu glasul Emei, dincolo de 
perdeaua de flăcări. 

Robert ciuli urechile și-și concentră atenţia la 
femeia pe care o iubea. Ciudat, fata nu-și semnaliză 
prezenţa și nici nu încercă să strige după ajutor. 
Privirea ei îl ţintuia tot pe el și ochii îi erau la fel de 
rugători. 

— îmi pare rău! Mă doare pierderea ei, dar nu eu 
am omo- rât-o! 

— Ba tu! urlă bărbatul și mâna cu care o strângea i 
se aprinse. 

— Dă-i drumul, Robert, te rog! auzi glasul cald al 
Emei. 

Femeia reuși să treacă de Focul pe care îl pusese 
drept protecţie, dar păstră distanţa faţă de ei. 

— Mona, iubito, totul va fi bine. Robert are un 
suflet bun și te va elibera, încercă ea psihologia 
inversă. Știu ce înseamnă să pierzi un copil, durerea 
e cumplită și cel mai bun răspuns pare răzbunarea. 
Dar ea nu-ţi va aduce puiul înapoi, oricâte vieţi ai lua 
și oricâte persoane ai pedepsi. 

— N-ai pierdut niciun copil, Ema, nu mai 
dramatiza. Aţi fost doar despărțite. Te rog să pleci! 
Nu vreau s-o fac de faţă cu tine. Si nu, n-am suflet 
bun deloc. Nu cred că am suflet defel. Nu o voi cruța, 
așa că pleacă! urlă la ea, strângând și mai tare gâtul 
fetei. 


Mona își chemă Pământul în ajutor, înălțându-l 
până la nivelul tălpilor. Acum nu mai era suspendată, 
dar îi făcu jocul bărbatului, care rată intervenţia ei, 
atent acum în ambele părți. 

— Robert..., ezită femeia, cum să-ţi spun asta 
acum, când tu ai pierdut deja o fiică? 

— Ce tot spui acolo? vru să știe, mânios. 

— Maia... Maia nu mai e! 

— Maia e cu tine! Mi-a spus Sara! refuză să 
creadă. 

— A fost cu mine, până s-a sacrificat pentru a o 
ucide pe Sara. Robert, s-a dus! spuse ea spășit, 
printre suspine. A fugit din braţele mele pentru a-i 
veni de hac celei care a creat-o și a folosit-o. Fetiţa 
mea cea mică nu mai e! Te rog, nu mi-o lua și pe 
cealaltă! Te rog, Robert! 

— Nu cred așa ceva! strigă bărbatul, cu bărbia 
tremurând. Va plăti! Nebuna aia va plăti pentru tot, 
fii fără grijă! Asta după ce fiica ta va plăti pentru 
moartea fiicei mele. îmi pare rău, Ema, chiar îmi 
pare, dar nu există altă cale! 

— Ba există! Nu ești un monstru. Dar vei deveni 
unul dacă vei lua viaţa unei copile nevinovate. Pentru 
că e nevinovată! 

Femeia se panică, dar tot nu-l atacă. Se apropie 
de el cu braţele întinse, cerându-i îndurare. Făcu apel 
la Robert - cel care-i fusese soţ în ultimii cinci ani, nu 
la tatăl rămas fără ambele copile în doar câteva zile. 

își luă ochii de la ea și-și răsuci privirea spre 
Mona. Fata era răvășită și respira greu. îi cauzase 
răni urâte la gât și, totuși, rămase prinsă între 
degetele lui dornice de răzbunare. O strânse și mai 
tare, până ce ochii ei se măriră și fata dădu semne că 
se sufocă. Și-atunci, în părul ei șaten văzu deodată 
buclele blonde binecunoscute. Fata din faţa lui 


începu să semene cu el. Era ea, inconfundabila 
Gabriela. Cu un ten impecabil, machiată ca de obicei 
și la fel de zâmbitoare. 

Sunt bine, tată. Te iubesc! Mona e prietena mea, 
putu să jure că îi spun buzele acelea pline, ale 
chipului încadrat de-un păr bălai. 

Mâna începu să-i tremure și degetele i se 
desfăcură, elibe- rându-și victima. Se lăsă în genunchi 
și începu să plângă. Ridică privirea și-o văzu pe Mona 
cuibărită în braţele mamei sale. Zidul de flăcări se 
risipi și el și reapăru haosul. Printre genele ude, reuși 
să vadă Furiile care pândiseră în afara zidului. Odată 
căzut, năvăliră înăuntru. 

— Ai grijă! Ema! strigă din toate puterile și fugi 
spre ele. 

Femeia întoarse capul peste umăr, dar o sabie o 
atinse. Văzu cu coada ochiului o altă lamă și apoi... pe 
Robert. Bărbatul se aprinse și aruncă foc în creaturile 
care atacaseră, flămânde. îi simţi greutatea trupului 
său apăsând-o. Ea, la rândul ei, făcu presiune pe 
Mona, care rămase la pieptul ei, nemișcată. 

— Mamă, ești bine? Sângerezi! 

— Da, cred că da. E doar o zgârietură mai urâtă. 
Mona, ridi- că-te și ajută-mă, o rugă. 

Fata făcu întocmai. Robert le protejase și căzu 
peste ele. Ema se ridică încet, încercând să susțină și 
trupul greu al bărbatului. Era rănit, grav. O sabie îi 
străpunsese pieptul și sângele nu se oprea. Toate cele 
trei lame îi intraseră în came. 

— E doar o zgârietură, nu căsca ochii ăia așa! 
izbuti Robert să glumească. 

Se așeză în genunchi lângă el, îi cuprinse capul și 
i-l așeză pe picioarele ei ghemuite. 


— Mamă, sunt ok. Rămâi cu el. Mă ocup eu de 
Furii! hotări fata. 

Dar când alte flăcări se iviră printre Furii, sângele 
le îngheţă în vene. Creaturile căzură la pământ, așa 
că Mona privi consternată spre mulțime, punându-se 
în gardă. Crescu repede o plantă pe care-o aruncă cu 
precizie spre noul venit, imobili- zându-l. Când 
întâlni ochii calzi ai lui David, se topi toată. Dădu 
drumul legăturii și alergă spre el. I se aruncă în braţe 
și-l strânse cu putere, ca și când ar fi avut nevoie să- 
și reîncarce bateriile. 

— Pe unde umbli? Parcă spuneai că nu mai pleci 
de lângă mine! îl certă. 

— lartă-mă. A trebuit. Mama a fost rănită. Și tu, 
Dumnezeule, cum arăţi, se panică după ce-i văzu 
arsurile din jurul gâtului, îl omor! se hotărî, 
încleștându-și pumnii. 

Ignoră rugămintea iubitei și se duse fix la el. Mona 
îl ajunse din urmă și-l opri, trăgându-l de braţ. 

— O, se pare că a avut altcineva grijă de el 
înaintea mea, spuse încet. 

— Oii! Cum e Oii? își întrebă Robert nepotul. 

— E bine. Doarme. Am lăsat-o în casa Monei. O să 
mă omoare când se va trezi, dar asta e, îmi asum 
alegerea! 

— Ai grijă de ea, bine? îl rugă tușind, cu sângele 
curgându-i pe la colţurile gurii. 

— Dacă-mi va permite, da, voi avea. 

— Nu există dacă. Doar pe tine te mai are. 
Promite-mi că-i vei fi alături. Te iubește. De-aia mai 
ești acum în viaţă, se sforţă să-i facă cu ochiul. 

— îţi promit, îi făgădui serios și-i lăsă singuri, 
trecând înapoi în linia de apărare. 

— Am uitat cât ești de frumoasă, spuse Robert fără 
perdea, jucându-se cu părul Emei. 

— Si eu care-am crezut că n-ai simțul umorului, îi 
zâmbi ea. De ce-ai făcut asta? Robert... 

— Ştii bine de ce! Te iubesc. N-am încetat în niciun 
moment să o fac. 

Când îi citi stânjeneala pe chip, o dădu din nou în 
glumă. O spuse în joacă, dar femeia simţi adevărul 
din spatele minciunii și durerea lui sufletească: 

— Am crezut că voi para lovitura aia. Cine s-ar fi 
așteptat ca o Furie jegoasă să-mi vină de hac? In 
plus, nu mai am pentru ce trăi. Pentru cine trăi. Tu, 
în schimb, ai. Mă duc la Gabi a mea. Și la Maia. Maie 
și mama pe-acolo. Vezi câtă lume mă așteaptă? Sunt 
împăcat, chiar sunt, dar ţi-am greșit. Te-am rănit. 
lartă-mă! Mă ierţi? Doamne, cât de frumoasă ești. 
Ochii ăștia ai tăi... 

îi atinse buzele, pe care nu le mai sărutase de- 
atâta timp, dar al căror gust nu-l uitase niciodată. 
îndrăzni să-i aplece capul și Ema se lăsă condusă de 
mâna lui însângerată. 

— Te iert, îi spuse înainte ca buzele lor să se 
atingă într-un ultim sărut. 

îl plânse, chiar dacă declarase de nenumărate ori 
că o să-l omoare cu mâna ei. îl regretă pe Robert, cel 
care-i fusese soț iubitor și tată minunat pentru Maia. 
Nu trăise eroic, dar murise astfel. Fusese 
întruchiparea răului, dar spera că moartea îi va aduce 
izbăvire. 

îndrăzni să-i privească figura împietrită și-i închise 
ochii cu care-o fixa și acum, după ultima suflare. 

— Te iert! spuse ea din nou, punând astfel o vorbă 


bună pentru el divinității. 

îi prinsese bine bătaia cu Robert. îl antrenase cât 
pentru toate luptele de prost gust pe care le purtase 
cu Furiile animate nenatural. îi dăduse energie 
pentru a-și duce planul la bun sfârșit. Planul pe care 
nu-l dezvăluise nimănui. Venise momentul. Deși îi 
acceptase provocarea, adversarul lui trișase. Eric se 
trezi aruncat în mijlocul creaturilor și n-avu de ales, 
trebui să lupte. Monstruozităţile mamei sale îl 
epuizau, din cauza conformaţiei lor masive. Le tăie și 
le rupse în bucăţi, totul pentru a ajunge cât mai 
repede la Mona. Când reuși să vadă ceea ce semăna 
cu o perdea de foc, știu că trebuie să se grăbească. 
Dar în momentul în care ieși la liman, o întâlni pe 
Ema. Se îmbrăţișară cu patimă și conveniră ca ea să 
meargă și să le salveze fiica. Lui Eric îi stătu inima în 
loc când își dădu seama că soţia lui avea să stea față 
în faţă cu cel care-i fusese soţ. îi trecu prin gând să 
nu accepte propunerea, dar știu că ar fi făcut-o doar 
din pură gelozie. N-ar fi ieșit nimic bun din 
reîntâlnirea lui cu Robert și, acum, viaţa Monei era 
cea care era în joc. Tot Ema îi spusese că Iris e rănită 
și are nevoie de ajutor. lar Sara, ei bine, Ema îl 
pusese la curent că îi făcuse vânt, așa că trebuia 
neapărat să verifice starea mamei sale. 

Câmpia din Harmonie devenise de nerecunoscut. 
Furiile, odată lovite, se refăceau, dar sângele lor - 
lichidul negru ca o mâzgă, rămânea impregnat în 
pământ, alături de cel al Fraţilor lui. Făcu slalom 
printre cadavre și încercă să se facă nevăzut în ochii 
creaturilor care intraseră parcă în standby, neavând 
cu cine lupta. La câteva sute de metri depărtare, o 
văzu. Le văzu. Iris și Sara. Salvatoarea era grav 
rănită și vizibil slăbită. Nici mama sa nu arăta prea 


bine, dar se ţinea cu îndârjire pe picioare. Nu 
vorbeau, probabil își spuseseră ce avuseseră de spus. 
Nici măcar nu se mai loveau cu forţă, de parcă 
fiecare aștepta ca cealaltă să se prăbușească prima. 

— Mamă, e de-ajuns! strigă, când știu că-l poate 
auzi. Re- trage-ţi armata de monștri. Ba nu: 
lichidează-ţi creaturile! 

— O, dragule, dar asta e treaba voastră. Eu văd că 
nu vă merge prea bine. Uite, dacă vrei, să nu spui că 
n-am suflet, poţi pleca. Și tu și frate-tău. Doar pe voi 
vă pot învoi. Dacă nu vrei, treaba ta. Trupul tău va 
zăcea aici, căci habar n-aveţi cum să-i puneţi capăt. 

— Știm perfect cum vom încheia povestea asta. Am 
fost naiv să cred că vei regreta o secundă ce-ai făcut. 
Dar nu meriţi mântuire! Oricum, arăţi cam șifonată. 
Am auzit că ai fost nevoită să zbori. Cum ţi-a plăcut? 

— Să regret? râse ea din nou, cu același hohot 
diavolesc. Dragul meu, aste e munca vieții mele. E 
împlinirea mea. Pentru asta am trăit. Voi învăţa să și 
zbor, de ce nu? Nu există nimic pe care Focul să nu-l 
poată face. Soţioara ta iubită m-a surprins, recunosc. 
A fost îndrăzneață. O, stai, luă femeia o pauză. Doar 
n-a crezut că am murit! Ha, ha, ha, asta a fost bună! 
Se forță să râdă. Regret că vă dezamăgesc, dar 
Furiile mele m-au primit cu braţele deschise. Ele ar 
face orice pentru mine. Eu le-am dat viaţă și ele și-o 
dau pentru mine. înţelegi analogia, nu-i așa? în 
schimb, ea - privi cu antipatie spre Iris - ea ce face 
pentru voi? Uită-te la Salvatoarea voastră, pufni în 
scârbă. Se pare că ea e cea care are nevoie să fie 
salvată acum. Și ai apărut tu, ca un prinţ călare pe-un 
cal alb din povești. Ea e tot ce aveţi mai bun? 

— Nu mamă, noi toţi, împreună, suntem ce-avem 
mai bun. Ea e parte a întregului, la fel ca oricare 
dintre noi. Asta n-ai înțeles tu niciodată. Și totuși, 
iată-te făcând echipă cu o adunătură de Pământ 
însufleţit. Iris, așează-te. Odihnește-te. De-acum, nu 
mai e lupta ta. 

Femeia dădu din cap în semn de protest, dar apoi 
simţi că picioarele nu o mai ascultă. Căzu și Eric fu 
acolo să o susţină. O lăsă ușor jos, cu o grijă care îi 


bucură sufletul femeii. 
— Trebuie s-o opresc, șopti. 

— Nu, Iris, ai făcut destul. Doar... fă-te bine. Știu 
că poţi. Cana- lizează-ţi energia spre rană, cum ai 
făcut cu Mona. Te rog, o imploră Eric. 

— Emoţionant momentul vostru, dar n-am timp de 
așa ceva. Ema știe că femeia asta te iubește? Eu zic 
că ai putea-o avea, doar și nevastă-ta s-a tăvălit cu 
altul, râse din nou, de data asta sincer. Ne vedem în 
Harmonie. Mă duc să-mi ocup tronul, până vă jeliţi 
unul pe altul. 

— Nu vei mai pune piciorul în Harmonie! răsună 
vocea dură a Monei. 

Bărbatul se răsuci și făcu ochi mari când o văzu 
alături de David. Răsuflă ușurat că Ema reușise s-o 
salveze și că băiatul i se alăturase. 

— O echipă de pomină! replică bătrâna. Hai, le 
făcu semn cu mâna, chemându-i la ea. Care-i primul? 
Sau voi atacați doar în grup? 

Furiile se apropiară și Sara nu se sinchisi să le 
gonească. 

— Aţi văzut cum au grijă de mine? se umflă ea în 
pene. Ema unde-i? Am scăpat de ea fără să mă 
murdăresc pe mâini? 

Nimeni nu-i răspunse și femeia se plictisi. Pocni 
din degete, semn la care Furiile atacară. 

Nativii se înţeleseră din priviri. David și Mona 
luptară spate în spate, ca să nu rămână descoperiri. 
Tinerii reușiră să lege Furiile între ele, în mai multe 
grupuri, și le dădură foc. Semănau cu niște focuri de 
tabără, dar din acelea din filmele horror, căci 
creaturile se zbăteau și urlau gutural, aidoma unor 
animale chinuite. 

Sara se strecură printre copiii ei și plecă hotărâtă 
spre Harmonie. Era încrezătoare și zâmbea, mergând 


săltat, ca o puștoaică fericită. Știu că la intrarea în 
localitate va da nas în nas cu Paul și copiii lui. Se 
gândi să-i evite, dar își spuse că trebuie să-i simtă cu 
toţii furia și să-i accepte superioritatea. Poate că cei 
trei meritau un ultim moment cu ea, o ultimă clipă în 
care să-i trateze ca pe niște rude care merită o șansă 
să i se alăture. 

Când crezu că nimic n-o mai poate surprinde, se trezi 
că o ceață deasă învăluie câmpia. Se opri și privi în 
spate; aceeași pâclă opacă îngreuna aerul. Se 
întoarse jur-împrejur, când simţi siluete dându-i 
târcoale. Un bărbat. Apoi o femeie. O tânără. Toţi 
fugeau așa de repede încât nu le putea distinge decât 
conturul. 

Ucigașo! strigă o voce de femeie. Criminalo! o alta, 
pe care ar fi putut jura că o cunoaște prea bine! 

Se frecă la ochi și, când își retrase mâinile, o văzu 
pe Maria atât de clar, că se sperie de-a dreptul. Părul 
ei alb, împletit în două cozi prinse în creștet, era 
inconfundabil. 

— Ești moartă! urlă Sara. 

— Da, sunt! Tu m-ai omorât. 

— Si sunt mândră de asta! As face-o din nou! 

Trădătoarea! auzi de data asta și în faţă îi apăru 
Ana, cea căreia îi promisese că o va face mâna ei 
dreaptă când va cuceri Harmonie. 

— Tu ai fost cea mai slabă! izbucni Sara, furioasă. 

Mincinoasa! Lacoma! se trezi apoi înghiontită de 
Gabi. 

— Pe tine nu te-am omorât eu, deși meritai! se 
miră de apariţie. 

Dar mi-ai frânt aripile! continuă fata. 

— Focul nu se dă oricui, fată nebună! Ti-am mai 
spus asta odată! 

Un râs colorat răsună și o irită la culme. O siluetă 
scundă alergă în jurul ei și femeia se roti după 
mișcările ei fantomatice. 

Activ. Pasiv, spuse o voce de copil. 

— Ce tot zici acolo? Oprește-te! 

Și se opri. Maia. O privi rece, ca atunci când era 
controlată. 

— Tu erai! Prima mea creaţie. Ai fost minunată! 
Până te-ai hotărât să devii umană! 

— Criminalo! urlă fata cu voce groasă și femeia 


tresări. 
— Bine c-ai murit! Nu mi-ai mai fost de niciun 
folos. 


277 


Forte ale Naturii - Furia Elementelor » Daniela 


— Și eu? Eu cu ce ţi-am greșit? auzi glasul dulce, 
dar mânios al celui care-i fusese soţ. 

Era el, Lucas. Cu părul cărunt și chipul brăzdat de 
riduri. Purta hainele cu care-l înmormântase. O 
scutură un fior. 

— Tu? Tocmai tu mă întrebi asta? Tu ai fost cel mai 
păcătos dintre toţi. Ai iubit-o pe ea toată viaţa. 
Trebuia să-ţi înscenez accidentul mai devreme, când 
aș fi avut șanse să-i educ pe băieţi în spiritul meu. 
Acum nu-mi sunt alături din cauza ta! 

Soţul ei se posomori brusc și câteva lacrimi îi 
udară obrajii. 

— Nu le meriţi iubirea! Vei muri singură și niciunul 
nu te va plânge! îi spuse bărbatul înainte să dispară. 

Siluetele reapărură pe rând și se ascunseră în 
ceața densă. Veniră din nou, doar pentru a o lovi cu 
putere, în alergătura lor. Tabloul o dezorientă. Se 
învârti, în speranţa de-a le prinde, și ameţi. Pentru 
prima dată în viaţa ei, se panică. Și-apoi apăru Iris. 
Diafană și aproape fluidă, așa cum o știa până să 
intre în gașca familiei ei răzbunătoare. Teafără și 
nevătămată. Nu aducea deloc cu femeia pe care 
tocmai o lăsase fără vlagă. 

— Iris! exclamă, nereușind să-și ascundă uimirea. 

Dar femeia nu-i spuse nimic și se repezi cu violență 
spre ea. Sara apucă să-și aprindă mâinile, dar prea 
târziu. Se miră când Iris o cuprinse de spate, 
oarecum protector, înainte de a-i înfige un pumnal în 
piept. O răceală neobișnuită îi amorţi trupul. Privi 
spre arma care-o răpusese și văzu că e gheaţă pură. 
Cu toate puterile ei, Salvatoarea n-ar fi reușit să se 
folosească de Apa care nu-i aparţinea. Dar el, da. 

Subit, ceața se risipi. La fel și vălul de pe ochi, 
care nu-i permisese să vadă realitatea. Nu Iris îi 
susținea trupul care urma să cadă, ci fiul ei. Văzându- 
1, se simţi mândră. II subestimase și greșise, dar el 
crescuse în ochii ei acum, când nu mai putea schimba 


deznodământul sorții. Uitase de darul fiului ei și, 
chiar dacă și-ar fi adus aminte, n-ar fi crezut 
niciodată că o va putea juca atât de bine pe degete. 
își aduse aminte, în frânturi de momente, cum se 
dăduse drept fratele lui când își desco- 

perise abilitatea specială, copil fiind. Nu-l văzuse 
însă niciodată jucând un rol atât de mare și atât de 
maiestuos. Deși-i spusese cu doar câteva minute 
înainte, sub chipul soțului ei, că fiii ei nu o vor 
plânge, îi văzu ochii umezi. Nu încercă să riposteze, 
să-și cheme Focul în ajutor. îl rănise destul. în plus, 
viaţa i se scurgea din corp, la fel ca sângele pe care-l 
simţea fierbinte pe spate. 

— Hai, Eric, spuse, cu o greutate mai mare decât 
ar fi crezut. Fii bărbat până la capăt. Nu mă plânge. 
Bravo, fiule! Asta da Forţă! 

— Aș vrea să-ți spun că-mi pare rău, mamă, chiar 
aș vrea, dar mi-ai rănit familia. Lumea va fi mai bună 
fără tine. Tu... nu te-ai fi schimbat. 

— Nu, nu cum ţi-ai fi dorit tu. Avem viziuni diferite 
despre ce înseamnă o lume mai bună. Măcar am 
văzut Focul arzând. A fost măreț! 

Femeia își luă ochii de la băiatul ei și privi în zare, 
fără a fixa un punct anume. Știu că nimeni nu-i va 
aduce omagiul la care spera, așa că își concentră 
puterile ca să aprindă pentru ultima dată scânteia din 
ea. Reuși. Focul se aprinse și arse violent. Topi arma 
de gheaţă care-i adusese sfârșitul și mistui trupul 
celei care i se dărui cu totul. 

Eric privi șocat cum chipul mamei, până atunci 
schimonosit, se destinde. Citi fericire în ochii ei 
muribunzi. Focul n-o rănise, cum ar fi făcut cu un 
oricare alt om. Flăcările se pliau pe trupul fără vlagă, 
asemeni unor braţe dornice de îmbrăţișări. Corpul 
mamei sale arse mai ceva ca un cadavru la 


crematoriu și, în doar câteva minute, din Sara cea 
atotputernică rămase doar cenușă. 

Ema fusese cât pe-aici să-l prindă, în seara în care 
el repetase preschimbatul chipului. I se păruse că o 
vede pe Iris, căci o văzuse, într-adevăr, doar că nu 
bănuise că fusese soţul ei, transformat. 

Și-apoi începu haosul. 

Așa cum bănuiseră și speraseră, Furiile porniră să 
cadă. Să se descompună. Procesul nu fu însă lin, cum 
ar fi crezut. înainte de a deveni doar mormane de 
pământ, ele simţiră moartea creatoarei lor. Urlete 
grele umplură văzduhul, un rămas bun plin de 
durere. Se îmbulziră una în alta, ca o turmă rămasă 
fără conducător. 

Eric fu nevoit să facă slalom printre ele pentru a 
ajunge la familia lui. Alergă fericit spre ei, crezând că 
va sărbători victoria alături de toţi. Când ajunse însă 
în locul unde-i lăsase, fu nevoit să ocolească armele 
grele. Furiile nu doar le scăpaseră din membrele în 
descompunere, ci le aruncaseră furioase spre ultimii 
pioni ai apărării. 

David rămăsese singur în picioare, cu Focul în 
mâini, chiar dacă nicio altă vietate nu mai mișca în 
jurul lor. Avea un morman de săbii la picioare, semn 
că le blocase pe toate și căzuseră grămadă, ca într-un 
cimitir de arme aducătoare de moarte. 

Iris și Ema erau rezemate de niște movile de 
pământ, iar Mona alerga de la una la alta, încercând 
să le aline durerile. Eric se înfioră când văzu două 
săbii înfipte în trupul Salvatoarei lor, cu tăișurile 
ieșite prin față. Era pe moarte, o simţea. Lângă ea, 
Ema se alesese și ea cu un pumnal în abdomen. 

— Ema! sări la picioarele ei, cu disperarea 
întipărită pe chip. 

— A fost ca o ploaie de săbii, au căzut din toate 
direcțiile, vorbi Mona. 

Lacrimi îi curgeau din ochi și nu-și putea stăpâni 
suspinele. 

— Bestiile astea au urlat și-apoi au început să 
arunce. Parcă înnebuniseră! Tată, nu le-am putut opri 
pe toate. Fiecare dintre noi a încercat să-l protejeze 
pe celălalt și uite așa, mama a încasat prima lovitură. 
Iris și-a ieșit din minţi atunci. S-a pus în faţa ei și 
două săbii, acelea mari, cu trei lame, au trecut de 
mine și de David și i s-au înfipt în spate. Și era deja 


rănită. S-a petrecut totul atât de rapid, tată, că n-am 
putut să... 

— Liniștește-te, o consolă Ema cu jumătate de 
glas. Vom fi bine. Asta înseamnă că Sara nu mai e. 
Așa-i? vru ea să știe. 

— Da, nu mai e. E doar... cenușă risipită în vânt. 

Duse mâna în jurul pumnalului și se gândi dacă să 
îl extragă sau nu. Tăișul lung o atinsese. Rana nu mai 
sângera, dar hainele soţiei lui erau îmbibate de 
lichidul vâscos. 

— Nici să nu te gândești, anticipă Ema dorința 
soțului. Așa plec acasă, cu fierul ăsta în mine, reuși să 
glumească. 

Mâna ei dreaptă o strânse tare pe a lui Iris. 

— Iris, de ce nu m-ai ascultat? o dojeni Eric. 

Femeia se căzni să vorbească, dar nu reuși. In 
schimb, îi oferi bărbatului un zâmbet și-o strânse pe 
Ema cu putere. Trupul Salvatoarei începu să 
lumineze și Eric se bucură că, în sfârșit, îi urmează 
sfatul. Ochii îi scânteiară de fericire, dar lumina ei 
începu să se stingă treptat. Nu, nu se stingea. Se 
transfera, înțelese el apoi. Femeia începu să se 
stingă, conștientă de gestul pe care-l făcea. 

— Iris... bâigui Ema. Iris, ce faci? 

Simţi furnicături prin tot corpul și durerea i se 
accentuă. începu să se vaite, țţinându-și ochii aţintiţi 
spre prietena ei, dornică de un răspuns. 

— Iris! Iris! 

— Mamă, ești bine? 

Eric, Mona și David se pomeniră vorbind unul 
peste altul, fiecare încercând să le ţină conștiente pe 
femeile rănite. Dar ele nu răspundeau, niciuna. 
Rămaseră conectate, unite de strălucirea care le 
curgea prin trup aidoma unei transfuzii de energie. 


Chipurile li se relaxaseră, acceptând inevitabilul. 

Când Eric începu să se simtă copleșit, Iris îl prinse 
de mână. 

— Iris, Dumnezeule, ne sperii! Zi-mi că ești bine! 
Trebuie să fii. Avem nevoie de tine. Tu ești 
Salvatoarea noastră. 

Femeia zâmbi, bucurându-se de iubirea cu care 
fusese binecuvântată. Prietenia pe care cei doi i-o 
oferiseră necondiţionat îi schimbase viața. Acum îi 
ţinea pe amândoi de mâini și nu-și putea dori nimic 
altceva. Se rugă doar ca ultimul ei plan să 
funcţioneze. 

— Vă mulţumesc pentru dragostea voastră. Vă 
iubesc! reuși să șoptească. 

— Hei, de ce-mi sună a rămas bun? Iris! o strigă 
Eric. Și noi te iubim și te vrem lângă noi. Tu ești 
Salvatoarea noastră, ai uitat? repetă. 

— Am fost. Și a fost o onoare. Timpul meu s-a dus, 
dar Natura v-a binecuvântat cu alta. Ai grijă de ele! 
spuse cu un ultim efort, desprinzându-și mâna din cea 
a Emei și așezându-i-o pe abdomen. 

Lumina i se stinse și chipul își pierdu orice 
expresie. Rămaseră doar doi ochi deschişi, în care nu 
se mai citea nicio poveste. 

— Nu cred! Tată, zi-mi că nu e adevărat! începu 
Mona să o plângă. Ea a purtat tot greul bătăliei. Când 
noi abia blocam un adversar, ea răpunea zece. Le-a 
supravieţuit. Nu au cum, două săbii nenorocite, s-o ia 
dintre noi. Tată, trezește-o! refuză fata să accepte 
adevărul. 

— Nu săbiile i-au adus sfârșitul, ci spiritul ei de 
sacrificiu. Ar face-o din nou, pentru oricare dintre 
noi. Acesta i-a fost destinul și l-a îmbrățișat în aceste 
ultime luni. A făcut-o pentru Ema și pentru... 
Doamne, dar cum e posibil așa ceva? Oare să fie 
adevărat? 

— Atunci de ce nu se trezește? se panică Mona. 
Tată, mama e inconștientă. 

Eric îi verifică pulsul și-i simţi inima bătând tot mai 
rar. Ne- liniștea-l cuprinse și pe el. își lungi soţia pe 
pământ și făcu ce ea nu-i permisese. Prinse cu ezitare 
mânerul pumnalului și-l extrase dintr-o mișcare, ca pe 
un leucoplast lipit bine pe rană. Sângele începu să 
curgă din nou, de un roșu intens, și Mona nu-și 
suprimă  ţipătul. începu să-şi lovească tatăl, 
reproșându-i alegerea. 

— Tată, ce-ai făcut?! 

Se aruncă în genunchi și apăsă cu palmele pe rana 
deschisă. 


— Mona, poate nu tot ce vezi în filme funcționează, 
încercă David să o facă să mai slăbească din forţa cu 
care apăsa. 

— Bine că știi tu! i-o reteză ea. 

— Mona, mai încet, sări și Eric. Poate rănești... 

— Ce să rănesc, tată, mai mult decât a făcut-o 
arma asta monstruoasă? De ce-ai scos pumnalul? Mai 
rău ai făcut, nu vezi? 

Fata își aranjă cu podul palmei părul venit pe față 
și se murdări toată de sânge. începu să plângă cu 
suspine, cu palmele încă lipite de trupul mamei sale. 

— Mamă, nu te pot pierde și pe tine! Nu din nou! 
Am nevoie de tine! Te rog, trezește-te, șopti. Te 
iubesc din toată inima. Nu mi-o frânge. Doar nu i-a 
dat Iris lumina degeaba... 

Eric o trase spre el și o strânse la piept, sărutându- 
i părul înclisat. 

— Va fi bine. Vom fi bine, îi spuse plângând și el, 
fără a-și crede propria minciună. Mama ta va fi mereu 
lumina noastră, indiferent unde va străluci. Ne vom 
regăsi mereu, știi bine. Dacă e nevoie, mă voi duce și 
în lumea de dincolo, să o aduc înapoi. Dar... ai 
încredere. N-are inimă să ne părăsească. E o 
luptătoare. Vei vedea! 

Se îmbărbăta, de fapt, pe sine. 

— Să-mi trag două palme! le atrase dintr-odată 
David atenţia, cu o exclamaţie de-a dreptul nefirească 
în acele condiţii. Nici nu știu de ce mă mai mir... 

Tatăl și fiica priviră direct spre Ema. Corpul 
căpătase o strălucire aparte și totul venea din 
interior. Din abdomenul rănit. Se minunară cu toţii 
cum o scânteie o readuse la viaţă. Văzură clar 
licărirea care crescu în intensitate și se stinse abia 
după ce sângerarea se opri și rana se închise. Se 
priviră uimiţi. Aerul pur veni și el să-și îmbrăţișeze 
Forţa și o ridică în șezut, așe- zându-i-o practic lui 
Eric în braţe. 

Bărbatul pufni într-un râs necontrolat când soția 
lui deschise ochii. 

— Am avut un vis ciudat, îngăimă Ema. 

— Mamă, o îmbrătisă si Mona, fără să se întrebe 


dacă o rănește sau nu. 

— Oh, iubito, nu cred că a fost un vis! 
— N-a fost, așa-i? Ea chiar este reală. Am văzut-o. 
E minunată! 


XXXVIII 


După trei luni 


Harmonie nu fusese nicicând mai frumos. Toamna 
își intrase în drepturi. Copacii începuseră să-și lepede 
frunzele gal- ben-arămii care se așezaseră în covoare 
colorate pe pământul primitor. 

Trei luni fuseseră îndeajuns pentru ca satul să 
reînflorească. Pământul se vindecase cu ajutorul 
Nativilor Pământ. Apa spălase tot sângele celor care 
muriseră pentru un vis. Focul arsese resturile 
asupritorilor și armele care decimaseră familii 
întregi. Aerul venise, ca cel din urmă Element, să 
reînsuflețească Natura. 

Soţiile, surorile și mamele rămase singure își 
înmormântaseră soţii, fraţii și fiii căzuţi. Pentru ele, 
rănile sufletești n-aveau să se închidă niciodată. 

Câmpia din localitate devenise cimitirul eroilor. 
Mormântul lui Iris era unul special, sculptat de 
mâinile pricepute ale meșterilor satului. Chipul ei 
fusese desenat în detaliu, cu dalta, în piatra care-i 
adăpostea acum trupul. Iris: Prietenă. Salvatoare. 
Suflet. OM. Acestea fuseseră cuvintele alese de 
amicii ei, pentru a o omagia. 

Bătrânii rămași, Gloria și Victoria, apăraseră 
familiile ascunse în subsolul Sfatului și renunţaseră la 
titlul care nu le mai făcea cinste. Orice urmă de tron 
fusese ștearsă definitiv. 

Ema hotărâse eliberarea Nativilor Focului care 


veniseră acolo mânaţi de Robert, chiar dacă 
incendiaseră case și oameni nevinovaţi. Deși își 
șocase Fraţii, Ema le ceruse Nativilor Foc 

acasă. în Harmonie, în locul de unde strămoșii lor 
plecaseră cândva și la care ei râvniseră tot timpul. 

Harmonie e locul nostru sfânt, al Elementelor. 
Natura ne-a făcut patru la număr și fără voi suntem 
incompleti, le spusese ea. Haideţi înapoi acasă, să fim 
Marea Familie, așa cum se cuvine. Vă vom primi Cu 
brațele deschise, cât timp veniţi cu gânduri pașnice. 
Haideţi să crestem împreună și să învăţăm unii de la 
alții. De astăzi, nu mai Suntem patru Elemente 
separate. De astăzi, avem dreptul să iubim pe cine 
vrem! E inuman să ceri cuiva să-și înfrâneze 
sentimentele doar pentru că e, chipurile, o iubire 
imposibilă. Nimic, dragii mei, nu e imposibil. Bărbaţii 
nu sunt de pe Marte și femeile de pe Venus. Suntem 
cu totii Fiii Mamei Terra, asa că e liber la iubire! 
Sărbătoriti alături de noi? 

Olivia își revenise și ea repede, dar căzuse în 
depresie când aflase de moartea fratelui ei. Nu 
apucase nici măcar să-și ia rămas bun. Refuzase 
consolarea fiului ei și plecase odată cu Nativii 
Focului. David nu insistase. îi dăduse timpul de care 
avea nevoie, căci, în sinea lui, știa că ea se va 
reîntoarce la el. 

Nativii Focului nu-și făcuseră însă apariţia și nu 
trecea o zi fără ca Ema să nu scruteze orizontul, 
poate-poate prinseseră curaj. 

Ema, Eric, Mona și David deveniseră eroii tuturor. 
Fuseseră propuși să fie numiţi noii Bătrâni, dar ei 
refuzaseră categoric. Nu mai era loc de vechile 
cutume. în schimb, își făceau zilnic timp să asculte 
păsurile semenilor și deveniră, astfel, regii ne- 
încoronați ai comunităţii. Regii inimilor lor. Și asta le 
era suficient. N-aveau nevoie de etichete pentru a le 
fi alături. Rănile adânci li se vindecau greu, dar 
niciunul dintre ei nu punea preţ pe însănătoșirea 
corporală. 

Nativii din Harmonie munciseră cot la cot și 
reclădiseră din temelii tot ce arsese. Plânseseră și 


jeliseră, purtaseră doliu în memoria fraţilor căzuţi și, 
zi după zi, se pregătiseră de Sărbătoare. 


285 


Forte ale Naturii - Furia Elementelor Daniela 


Harmonie se îmbrăcase în straie fastuoase. De 
mult nu mai celebrase o nuntă ca la carte. De fapt, 
niciodată nu avuseseră o ceremonie la care să 
participe tot satul, căci toţi fuseseră invitaţi la 
petrecere. Ghirlande de flori împodobeau drumul pe 
care mirii urmau să pășească împreună. Zeci de fete 
primiră statutul de domnișoară de onoare, așa că 
mamele lor le pregătiseră rochițe vaporoase, la 
indicaţiile Monei. își pregătiseră chiar și coșuleţe 
împletite, pe care le încărcară cu petale de flori și 
orez, cum aflaseră că e moda la oraș. 

în casa din Harmonie ai cărei pereţi spuneau 
povestea familiei era agitaţie mare. 

Mireasa își privi rochia albă, imaculată, și-și 
admiră părul buclat lejer și florile care-i împodobeau 
coafura simplă. 

— Vai, Mona, ești superbă! exclamă Ema, văzându- 
și fiica atât de elegantă. 

— Eu? dădu fata din mâini. Cine vorbește! Sper să- 
ți moștenesc constituţia. Tare mi-e că după ce voi 
avea un copil, mă voi face cât un butoi. 

— Așa spun toate graviduţele, râse Ema. Și, chiar 
dacă nu pun mult în greutate, tot se văd cât un butoi. 
Eu m-am temut că voi fi cât ușa, pe urmă mi-am dat 
seama că o pot dărâma dintr-o suflare, dacă n-o să 
mai pot intra în casă. 

Râseră amândouă, privindu-se una pe alta în 
oglinda care le reflecta chipurile senine și zâmbetele 
calde. Se îmbrăţișară, nepăsându-le că-și vor șifona 
rochiile de gală sau își vor deranja părul. 

— N-aș fi crezut că voi trăi s-o văd și pe-asta! râse 
Mona, as- cunzându-și faţa în palme. 

— Dar eu? râse Ema cu poftă. 


— Ce fericită sunt că voi merge astăzi la altar cu 
tine și cu tata. Și ce fericită sunt că nu e altarul 
clasic. Niciodată nu m-am simţit bine în bisericile 
închise. O cununie în aer liber e tot ce poate visa o 
fată! 

— De acord, încuviință Ema. 

Apoi tăcu. își privi fiica și-i aranjă părul pe după 
urechi. Ochii i se umeziră și lacrimile i se prăvăliră pe 
obrajii îmbujoraţi. 

— Of, mamă, ce faci? o dojeni Mona. O să-ţi strici 
machiajul! 

— Cui îi pasă? zâmbi femeia, abţinându-se să nu-și 
împrăștie stropii pe toată faţa. 

— Mie! Trebuie să fii perfectă pentru tata! 

— Dar sunt, admise încrezătoare. Chiar și cu 
rimelul curs și întins. în plus, e rezistent la apă, m-am 
asigurat, știam că voi plânge azi. 

— l-auzi la ea! Unde era experta! o înghionti fata. 

— Păi, n-am trăit eu la oraș? 

Zâmbiră amândouă. 

— Sper că mă vei iubi la fel de mult ca până acum. 
Toată lumea iubește bebeluşii mai mult, șopti, 
atingând pântecul crescut al mamei sale. 

— Prostuţă mai ești! O mamă nu face deosebiri 
între copiii ei. Nu ţi-am spus că o mamă are 
superputerea de a-și dubla dragostea? A o împărţi nu 
e o opţiune. Așa că, da, te voi iubi cu aceeași 
intensitate ca până acum, cu același dor, chiar și 
când vei fi la numai doi pași de mine. 

Fata își menţinu palma pe abdomenul mărit al 
mamei sale, așteptând un semn, o lovitură de picior, 
dar bebelușul se încăpăţâna să nu miște. 

— Poate doarme, conchise Ema. 

— Dar e o Forţă! Eu sigur am dat din picioare, de 
cum le-am avut până m-ai născut! în plus, te 
încăpăţânezi să spui că e fată. 

— Știu că e fată, zâmbi mama. 

— Bine, Mama Omida! Si la mine ai știut? 

— Nu, nu cu siguranţa pe care o simt acum. Mi-am 
dorit să fii fată. Dar ea are o energie diferită, nu pot 
explica. îmi pare de pe-acum neîmblânzită și măreaţă, 
într-un mod pe care nu mi-l pot imagina. E ca și cum 
mă preschimbă din interior și vrea s-o simt, asta pe 


lângă mișcările fizice constante. 
— Am înţeles, spuse fiica spășită. 

— Hei, îi ridică tinerei bărbia lăsată în pământ. N- 
ai de ce să-ţi faci griji. Sau să fii geloasă. Tu ai un loc 
special în inima mea, pe care nu-l va lua nimeni 
niciodată. Nu voi rupe din dragostea pe care ţi-o port 
pentru a o da mai departe. Mona, iubirea pe care ţi-o 
purtăm ne-a adus împreună din nou. Ea ne-a reunit și 
ne-a închegat dragostea. Să mă reapropii de tatăl tău 
n-a fost ușor. Mi-a fost greu să-i permit să-mi 
pătrundă în intimitate. Cu tine, totul a decurs natural. 
încă de când te-am zărit atunci, la mall, am simţit o 
dragoste care mi-a umplut sufletul. A fost absurd, nici 
măcar nu te cunoșteam, și iubirea pentru tine mi se 
revărsa prin toată ființa. Datorită ție m-am regăsit și 
am ajuns să fim din nou o familie. Da, eu și tatăl tău 
am creat fundaţia, dar apariţia ta ne-a schimbat 
viețile pentru totdeauna. Ne-a transformat pe noi, cu 
totul. Am fost doar doi tineri îndrăgostiţi, rebeli, 
luptând pentru sentimentele noastre. Dar tu, Mona, 
tu ai dat un alt sens vieţii noastre. Ai reinventat no- 
ţiunea de iubire. De dedicare și implicare. Doamne, n- 
am știut că se poate iubi așa! Un pui de om ne-a făcut 
să nu ne mai recunoaștem. Știi că am avut momente 
când amândoi am stat si te-am privit dormind? Atât. 
Pur și simplu, ne-ai fermecat. Am stat și două ore 
privindu-te, admirându-ţi pieptul fragil înălțându-se si 
coborând. Ne-ai adus liniște în casă. Ti-am adorat 
chiar si plânsetele! Nu m-au întristat o secundă. Le- 
am perceput ca pe o declaraţie din partea ta, 
momente în care te cereai în braţe. Și-apoi, la pieptul 
meu, reînfloreai. Mă prindeai cu degetele tale mici și 
cărnoase și-mi frământai pielea. Am simţit, în acele 
momente încărcate de miracol, că Dumnezeu ne-a 
binecuvântat cu cel mai nobil înger din toată Grădina 
Sa! Şi să știi că la fel simt și-acum! 


Ema începu să plângă din nou, lacrimile căzându-i 
din ochi aidoma unor cristale mici. Râdea și plângea 
deopotrivă, ca o ploaie cu soare, și braţele sale se 
întinseră ca un curcubeu și-și cuprinse fata care, deși 
matură, se agăţă de pieptul primitor al mamei. 

— O, mami, cât de frumos vorbeşti tu despre 
iubire! îmi pare rău că am momente când sunt 
nesigură. Trebuia să știu ce simţi, mai ales că și eu 
simt la fel pentru tine. Ar trebui să te ajut, nu să te 
răscolesc așa! 

— O, draga mea, e minunat să-ţi pot vorbi despre 
iubirea pe care ţi-o port, așa că nu te scuza, ci dă-mi 
mai multe ocazii să o fac! Te iubesc, micuța mea. Te 
iubesc la infinit... 

— Nemărginit! completă Mona cuvintele pe care 
mama ei i le spunea seară de seară. Eşti superbă, 
mamă. Sarcina te prinde de minune. Radiezi. Si uite, 
numai burtica e de tine. în rest, doar siluetă. 

— Mulţumesc! Da, mă simt excelent, spuse, 
mângâindu-și burta fermă. Nu obosesc niciodată, mai 
mult, sunt hiperactivă. 

— Vai de mine! Nu-mi vine să cred ochilor! Voi aţi 
înnebunit? auziră vocea stridentă a Georgiei. Cum să 
plângeţi în halul ăsta? în ziua nunţii! Pardon! înainte 
de-a păși spre altar. Bravo, spuse, privindu-le. Ochii 
voștri sunt roșii. Și vârfurile nasurilor! Și machiajul e 
întins, evident. 

— Nu contează, râse Ema. Suntem fericite și ne 
iubim, asta e cel mai important! 

—  Spuneţi-le asta și partenerilor voştri, pufni 
Georgia. 

— Ei știu deja asta! alese Mona varianta mamei 
sale. Și ne iubesc și așa: cu rimelul până la bărbie și 
cu părul ciufulit. 


— Da, da, norocoaselor! Chiar și-așa. Vreţi să vină 
după voi? Haideţi, să mergem! Doar... un pic din 
atingerea mea divină înainte! 

Fata se înfipse în coafurile lor, aranjându-le firele 
electrizate, își scoase apoi din gentuţă o cutie cu 
pudră și tapotă feţele amândurora. 

— Pudră? râse Mona. Uite cine se descurcă în 
Harmonie. 

— Am relaţii! râse verișoara ei. Doamne, eu sunt 
cea mai fericită de când v-aţi întors. Să avem liber la 
civilizaţie? Vă daţi seama ce aţi realizat? E fantastic! 
în sfârșit, simt că trăiesc în era noastră. Cosmeticele 
ca... - râse ea la cacofonie - cosmeti- 

Mona și Ema râseră în hohote, iar fata se prinse și 
ea în joc. Râul apăru în prag, cu două buchete de flori 
în mâini. 

— Mai puteţi? le întrebă. 

— Uau! exclamă Mona. Sunt superbe! Sunt pentru 
noi? 

— Bineînţeles! Să știi că Nativele Pământ le-au 
făcut. Au crescut floare cu floare pentru această zi 
specială. 

Mona nu-și putea lua ochii de la minunatele 
buchete cu flori de câmp multicolore. Spicele de grâu 
și cele câteva fire de floa- rea-soarelui dădeau 
prospeţime aranjamentului. 

Băiatul le înmână pe rând florile prinse cu panglici 
albe de bumbac lucrat manual. 

— Sunt chiar deosebite, îţi mulţumim mult, se 
aplecă Ema și-și sărută nepotul pe frunte. 

— Voi sunteţi de vis astăzi! Mă uit la voi și nu-mi 
dau seama care este mireasa. Sunteţi înfloritoare 
amândouă, radiaţi de fericire și emanaţi o stare de 
beatitudine! Spectacol sunteţi! 


își dădu fata 


— Abia a învăţat cuvântul acesta și-acum se dă 
mare, îl luă sora lui peste picior. Mai face de-astea, 
cu fetele în general, să pară interesant. înțelegeţi 
voi... 

— Da, domnișoara mă duc la baie să-mi pudrez 
nasul, sigur înţeleg, forță Râul un zâmbet. 

își puse mâinile în șold, creând astfel câte un loc 
special, pentru ca fiecare dintre ele să i se poată 
alătura. Mona și Ema își petrecură mâinile libere pe 
după braţele lui îndoite și ieșiră din casă. 

Vremea era perfectă: soarele ardea, dar nu 
dogorea, iar vântul sufla lin, răscolind frunzele care 
nu apucaseră să stea locului prea mult timp. Ema 
admiră totul în jur. lubea toamna. Era anotimpul în 
care Natura se dădea în spectacol și-și etala paleta de 
culori. Totul era armonie și comuniune, de la 
Elemente și până la oamenii care renăscuseră, în 
ultimele trei luni. Se putea citi schimbarea pe feţele 
lor, în interacţiunile dintre ei. 

Micile mirese apărură în faţa lor și pășiră săltat, ca 
un joc copilăresc emanând bucurie. Se ţineau de 
mâini, chiar dacă una era Pământ și alta Apă, și 
chicoteau. Merseră pe jos minute bune și alaiul 
crescu în spatele lor. Lumea râdea și cânta. N-aveau 
nicio grabă. Timpul nu-i presa. Nimic nu era urgent. 
Nu aveau să întârzie, căci timpul măsura doar bătăile 
inimilor și intensitatea iubirilor. El contoriza fiecare 
te iubesc și depozita jurămintele de dragoste, 
adunând secundă cu secundă pentru a da impresia de 
eternitate tuturor poveștilor. 

Era ziua dragostei nemuritoare și a puterii 
sacrificiului. Ce infinite pot fi bucuriile atunci când te 
abandonezi iubirii! Când nu-ţi înfrânezi sentimentele, 
când nu-i dictezi inimii să urmeze raționamentele 
minţii! O minte poate înșela, se poate tulbura atunci 


când nesiguranța pătrunde pe o ușă numai de ea 
știută, dar o inimă, niciodată. Inima nu greșește, nu 
te păcălește și nu o poţi minţi. Ea e motorul 
adevărului, care pompează apoi magia prin tot 
corpul. Să iubeşti e magic. Să-ţi îmbrăţișezi iubirea e 
feeric! 

Așa că Ema păși desculță pe nisipul umed, cu o 
bucurie molipsitoare. Radia de frumuseţe și de 
fericire. își privi soţul dincolo de mulţimea adunată. 
Marea-i scălda picioarele. îi citi emoţiile, mai ales că 
Mona i se alăturase și-o așteptau, braţ la braţ. Nu 
putu să nu-și reamintească nebunia care-i trecuse 
bărbatului prin minte, în urmă cu o lună de zile. 

— Mărită-te cu mine! îi spusese pe nerăsuflate, 
când o găsise în grădină, săpând niște flori, murdară 
până la coate. 

— Dar sunt deja soţia ta, pufnise ea amuzată. 

— Şi ce? Ne-am unit acum douăzeci de ani și încă 
tremură carnea pe mine când te văd! Știi că inima 
mea e gata să-mi sară din piept de fiecare dată când 
îmi oferi un zâmbet! Vreau să-ți promit din nou că te 
voi iubi pentru totdeauna... 

— Tocmai mi-ai spus-o, îi zâmbise Ema la fel de 
șarmant, cuibărindu-se în braţele lui. 

— Și-ţi voi spune zilnic! 

— Dar... 

— Dar vreau să-mi redevii soţie, cu un nou 
legământ! Vreau să-ți vorbesc din nou despre 
dragostea mea, pe malul mării. N-am încetat 
niciodată să te iubesc, totuși, mă reîndrăgostesc 
întruna de tine. Câţi au șansa pe care am avut-o noi? 
îți zic eu: puţini. Spune-mi că-s de modă veche, dar 
eu vreau să-ți jur din nou iubire pe veci, spusese 
îngenunchind. 


— Da! Da, de infinite ori, Da! 

Și-o făcuse. Toţi rămăseseră surprinși, dar 
aplaudaseră nebunia lor. Mona fusese cea mai 
fericită și se autoproclamase domnişoară de onoare. 
Acum stătea la braţul tatălui ei, radiind de fericire, 
așteptând să-și ducă rolul la bun sfârșit și să-i ofere 
locul ei mamei sale. 

David, îmbrăcat într-un costum subţire de in, veni 
în întâmpinarea ei și-o conduse la bărbatul care avea 
să-i redevină soţ, de data asta în faţa tuturor. 

Ema păși emoționată, iar rochia albă, simplă, cu 
mâneci lungi și largi, despicate până la umeri, i se lipi 
de corp în adierea brizei. își admiră bărbatul, la fel de 
chipeș ca în urmă cu două decenii. Hainele albe, 
lejere și părul pieptănat pe spate, dar pe care vântul 
nu-l ţinea în loc, îi conferea alura unui zeu coborât 
pe pământ. 

— A fost o onoare pentru mine. Te las acum pe 
mâini bune, îi spuse băiatul la ureche, sărutând-o 
ușor pe obraz. 

— Cele mai bune. Mulţumesc, David. Și-ţi 
mulţumesc pentru că-mi faci fiica fericită. încă puţin 
și veţi fi și voi aici, în locul nostru. 

— Mamă, îl sperii! glumi fata, care se pregăti să se 
retragă, își îmbrăţișă tatăl cu putere și-apoi sări la 
gâtul Emei, mai să o dărâme. Scuzeee, dar, pe bune 
acum, cât de cool e să poţi asista la nunta părinţilor 
tăi?! 

Fata reuși să fure hohote vesele de râs de pe 
buzele tuturor. Se prinse de mâna iubitului ei și-l 
tinu strâns până părăsiră plaja. 

martori de care aveau nevoie. 
Cu spuma mării mângâindu-le picioarele, Ema și 


Eric își prinseră palmele și cuvintele le veniră atât de 
natural, de parcă nu s-ar fi așternut greutatea anilor 
peste ei: 

— Eşti frumuseţea și mireasma florilor, ești 
mângâierea vântului, adierea șoaptelor, căldura 
răsăritului, măreţia apusului. Eşti aerul dimineților 
răcoroase de primăvară, al arșiței dogoritoare de 
vară, al umezelii neprietenoase de toamnă și al ge- 
rului tăios de iarnă. Ești Aerul pe care îl respir 
secundă de secundă, fără de care nu mai pot trăi. Te- 
am iubit la nebunie, astăzi te iubesc nemărginit și te 
voi iubi de mâine înainte... fără cuvinte! 

— Vai, ce drăguţ, îi spuse Mona la ureche lui 
David. Sunt jurămintele lor vechi. Nu-mi vine să cred! 

— Serios? se miră băiatul. Mai ţin minte, după 
atâţia ani? 

— Te mai miră ceva la ai mei? 

Emei i se umeziră ochii la auzul cuvintelor cu care 
se legaseră când erau doar doi copii. Nu vorbiseră 
despre ce-și vor spune, dar și ea știuse că-i va jura 
aceeași iubire pură, pe care poate nu o spuseseră 
atunci perfect, dar care se dovedise mai puternică 
decât toate piedicile din lume. 

— Eşti izvor de bunătate, sensibilitate şi 
înțelepciune. Ești susurul apei line care-mi aduce 
pace în suflet și îmi oferă siguranţă. Ești sufletul 
imensei mări în care mi se scaldă inima, ești dragoste 
molipsitoare. Azi îți promit iubire pe veci, ţie, celui 
care mi-a fost dat să-i fiu jumătate. Sunt dependentă 
de tine, de iubirea ta și îţi promit că nu mă voi sătura 
niciodată să te privesc, să te iubesc, să te completez. 

își arătară apoi palmele, își potriviră cele două 
jumătăţi cicatrizate și formară aceeași inimă întreagă 
care-i uni din nou, pe viaţă. 

— Ești a mea pentru totdeauna! 

— Eşti al meu de-a pururi! 

Când razele soarelui străpunseră norii și ajunseră 
să le mângâie chipurile, se sărutară. Piepturile le 
tresăltară de atâtea emoţii și obrajii li se scăldară în 
lacrimi de fericire pură. Mâinile li se întâlniră pe 
abdomenul Emei, mângâind rodul în creștere al 
iubirii lor. 

— Nu-mi vine să cred că vom fi din nou părinţi! se 
minună Eric. 

— Nici mie! Mai ales după ce am pierdut-o pe 
Maia. 

— Hei, nu te întrista! Tu ai mai crescut un copil, 
atât de incredibilă ești! 

— Cred că, până la urmă, superputerea mea 
specială este să fiu mamă, zâmbi pentru sine. 

— Una din ele. Să nu uităm că ești o supersoţie. 
Și... oare ce ne-așteaptă de-acum înainte? 

— Contează? Să ne surprindă destinul! Căci prin 
toate vom trece împreună, bucurii și  tristeţi 
deopotrivă. Te iubesc, Apa mea bătăioasă, si îti 
mulțumesc că n-ai încetat să mă cauţi si să mă 
iubești. 

— Viaţa fără tine e ca o carte cu pagini rupte și știi 
că eu ţin la cărţile mele. Sufăr si la cel mai mic colt 
întors, râse. Iubirea pentru tine e ca un izvor, știi? 
Adică nu seacă niciodată și îmi alimentează viaţa. Tu 
ești sursa Apei mele, pare-se. Așa că da, te-am căutat 
și te-am așteptat, fiindcă ești jumătatea vieţii mele și 
dragostea ta e tot ce am nevoie ca să-mi fie bine. 

— Se mai pupă mult ăștia doi? se rușină Mona, 
privindu-i de la depărtare. 

— Cred, totuși, că se sărută... pasional, învârti 
David cuțitul în rană. Au mai făcut și-un copil de când 
s-au reunit, deci nu pierd timpul. 

— O, mai taci din gură, îl mustră fata cu dragoste, 
dându-i ușor un cot. 

— Ştii, mă fascinează ai tăi, pe bune. Sunt așa... 
perfecţi. Unul pentru celălalt. Sunt ca... apa 


minerală! 

— Cum? se încruntă Mona. Cum adică... ca apa 
minerală? 

— Simplu: Apă plus Aer egal apă minerală. Te-ai 
prins? Apă cu bule. 

— Ha, ha, ești foarte comic, nu glumă! Dar... îmi 
place. Și apa minerală chiar e spectaculoasă, nu? 

— Absolut! Nu te mai poţi sătura de ea. 

— Şi noi? Noi ce suntem? îl provocă. 

— Pământ și Foc, se gândi David, scărpinându-se 
în creștet, gânditor. Suntem ca lutul ars. Devenim un 
alt material: unul dur și compact. Eu sunt Elementul 
care te preschimbă într-o altă versiune a ta și tu, ei 
bine, tu ești Elementul care dă sens vieţii mele. 
Ardem împreună, îmbrăţișaţi și, la final, Dumnezeule, 
suntem un întreg, de parcă n-am fi fost nicicând 
despăr- ţiţi! 

— Hai s-o ștergem de-aici! îi spuse fata la ureche. 

— Adică... cum? Adică... acum? Adică... ce? se 
bâlbâi băiatul, înroșindu-se tot. 

— Exact acum și exact ce crezi, îi făcu fata cu 
ochiul. Hai să ardem altfel împreună! Doamne, ce te 
mai poţi rușina! Mereu aș fi crezut că eu voi cea care 
va intra în Pământ de rușine. Dar nebunia din 
ultimele luni mi-a arătat că viaţa e scurtă, David, și 
eu nu mai vreau să treacă timpul peste noi. Am 
convenit cu toţii să stăm un an acasă și să punem 
Harmonie pe picioare și abia apoi să ne reîntoarcem 
la școală. David, vreau să trăiesc! Si vreau să mă simt 
vie alături de tine! 

— Te iubesc fără măsură, știi asta, nu? E ceva în 
aerul acesta de acasă care te face să fii sincer și să-ţi 
dai frâu liber sentimentelor, fără să-ți pese că poate 
ești prea siropos. 


îi puse mâna dreaptă pe după gât și o trase spre el 
până ce buzele lor se atinseră. Fata fu mai timidă la 
început, luând-o prin surprindere gestul lui în public, 
așa că-și lăsă mâinile să-i atârne pe lângă corp. Dar 
sărutul lui fu incisiv, demonstrându-i că trecuse peste 
rușinea de care ea îl bănuia, așa că i se agăţă de gât, 
sorbindu-i dragostea picătură cu picătură. 

— Hai să mergem! îi spuse el șoptit. După tine! 

Fata chicoti și-l prinse de mână. Privi în spate, 
către părinţii ei, care aveau ochi doar unul pentru 
celălalt, și alergară amândoi în direcţia opusă, 
complici în aventura care-i aștepta. 

Petrecerea se tinu afară, în locul în care până nu 
demult se antrenaseră. întinseseră mese și aduseseră 
fiecare scaune de acasă, atârnaseră instalaţii de 
copaci și flori de toamnă. Femeile gătiseră în aer 
liber și mustul proaspăt preparat umplea paharele 
tuturor. 

— I-ai văzut furișându-se de la ceremonie, nu? se 
impacientă Eric. 

— Da, normal că i-am văzut, râse Ema. 

— Da? Și? Ce părere ai despre asta? spuse, bătând 
agitat din picior. 

— Eric, e normal! Ce ești așa disperat? Nu așa am 
fost și noi la vârsta lor? Ne-am furișat cu fiecare 
ocazie și ne-am iubit când am apucat și pe unde am 
apucat. Ai uitat? 

Bărbatul își dădu ochii peste cap. 

— Știu că e fata ta și rolul de părinte îţi trezește 
niște simțuri pe care ai fi jurat că nu le vei asculta în 
veci, continuă femeia. Vrei s-o protejezi și să rămână 
o copilă inocentă. Dar uită-te la ei - îi arătă pe ringul 
de dans improvizat, îmbrăţișaţi, râzând copios. Se 
iubesc. Așa cum am făcut-o și noi. Eu sunt fericită 
pentru ei! 


— Da. Știu. Doar că nu-mi pot stăpâni vocea asta 
de tată su- perprotector dinăuntrul meu, care-mi 
șoptește să mă duc acolo, să-i trag una băiatului și să- 
i spun să-și ia labele de pe fetița mea. Numai că... nu 
mai e copilă, realiză el, melancolic. 

Femeia râse și-l îmbrăţișă. 

— Vrei s-o ștergem și noi de-aici? îl provocă, 
făcându-i cu ochiul. 

— Ema, nu glumi cu de-astea! îi zâmbi bărbatul. 
Tare-aș vrea, dar stau ăștia cu ochii pe noi ca pe 
mașini străine. Vrei să ne știe mâine tot satul? 

— Ei, na! Dar, da, ai dreptate. Hai să ne bucurăm 
de petrecere. Și... ce planuri aveţi în calitate de 
bărbat proaspăt însurat? destinse Ema din nou 
atmosfera. 

— Să știi că am ceva în plan, o surprinse Eric. Da, 
da. Ce, nu te-aștepţi să te iau prin surprindere? Ei 
bine, află că am de gând să-mi fac niște tatuaje. Așa, 
mari, pe ambele braţe, își dezveli Eric umerii. Să fiu 
mai macho. 

Ema pufni în râs, văzându-l gesticulând de zor. 

— Eric, ce faci? 

— Cum? M-am gândit că-ţi va plăcea. 

— De ce, că le avea Robert? 

— Nu cred că te-au deranjat, se prefăcu el ofensat. 

— Tatuajele au venit cu el la pachet, așa că ce era 
de comentat? Mi-o fi și spus că eu l-am pus să și le 
facă, la câte gogoși mi-a vândut, încercă ea să mute 
atenţia de pe el. Să înţeleg că ne-ai văzut sărutul... își 
dădu ea seama. 

— Da, l-am văzut, mărturisi el. Şi i-am mai văzut și 
braţele alea toate numai fibră, cu flăcări colorate. Era 
tot... 

— Eric, mai ai? 


— Nu, nu, ai dreptate. Am vrut doar să-mi iau asta 
de pe suflet. 

— Aha, îngăimă femeia amuzată. Mă bucur pentru 
tine! 

— Doamne, era să uit: La mulţi ani, iubito! Zece 
octombrie, ce zi minunată! Ziua în care ai apărut pe 
lume și-acum, iată, ziua în care îmi redevii soţie. 

— Mulţumesc că te-ai gândit la toate. Numai tu știi 
să faci o femeie să se simtă specială! Tu și numai tu! 
Așa că eu te prefer fără tatuaje, îi zâmbi. 

Veni noaptea și satul fu luminat doar de becurile 
colorate, ornamentale, aruncând jocuri de lumini și 
umbre peste tot spaţiul petrecerii. Lumina crescu în 
intensitate și întunericul nopţii se sparse brusc. 
Umbrele se înălţară, vii, peste cele artificiale. Nuanţe 
de portocaliu și galben tăiată în negură și se 
apropiau. 

— Foc! spuse Eric tare. 

Toţi se-adunară într-un loc, unii speriaţi și alţii 
pregătiţi să ia atitudine. 

— Nu vă panicaţi! le spuse Ema. Sigur există o 
explicaţie. 

Şi ea veni sub forma unui grup uriaș de oameni, cu 
torţe arzând în mâini. Erau femei și copii, în special, 
cărând în spate câte un bagaj mic, improvizat în 
cârpe legate cu noduri pe umeri, în fruntea lor - 
Olivia. Inima lui David săltă de bucurie. Nu se putu 
abtine și fugi spre ea, aruncându-i-se în braţe. 
Femeia nu protestă. Mai mult, îl îmbrăţișă cu 
dragoste, la rândul ei. 

— Olivia... rupse Ema tăcerea stranie care se 
așternuse. 

îi observă cicatricea mare de pe faţă și-i zâmbi, 
căci îi aminti de Iris și de semnul ei distinctiv, pe 
care-l purtase fără sfială pe chip. 

— Am venit cu gânduri pașnice, se adresă ea 
tuturor. Ne-am gândit la ce ne-aţi propus și am venit 
astăzi, aici, în speranţa că aceste familii își vor găsi 
un loc printre voi. Sunt oameni ne- vinovaţi, care 
merită o șansă la un trai mai bun. Sunt copii care au 
nevoie de educaţie și de-o copilărie normală. Noi, fii 
ai Focului, am crescut în spiritul războiului. Am 
învăţat să mânuim o sabie de lemn, în loc să ne jucăm 
și noi cu păpuși și mașinuţe. Cândva, Harmonie a 
însemnat stabilitate și egalitate, a promovat iubirea 
față de semeni. Avem multe de oferit și multe de 
învăţat. O putem face împreună. Ne-aţi vorbit despre 
Marea Familie. Ei bine, ne-a luat ceva timp până ne- 
am adunat, dar suntem aici. Ce spuneţi? 

Ochii Nativilor Focului erau umezi, chipurile lor 
vorbeau despre sacrificiu și durere. Mâinile le erau 
muncite și trupurile istovite. Copiii erau murdari, dar 
sănătoși. 

— Bine aţi venit! le strigă Ema tuturor. Vă 


mulţumesc, în numele tuturor fraţilor noștri, că ati 
ales să dati o sansă comunităţii să se reîntregească, 
așa cum a fost ea lăsată de Mama Natură. Sunteţi 
bineveniţi! Vom găsi un loc pentru fiecare dintre voi. 

întinse mâna spre Olivia, în semn de armistițiu. 
Femeia o privi cu reticență și înghiţi în sec înainte de 
a i-o întinde și ea pe a ei. 

— Asta nu înseamnă că vom deveni prietene, să 
grăbi să clarifice lucrurile, în șoaptă. 

— Toate la timpul lor, Olivia. 

Mama lui David se întoarse spre oamenii din 
spatele ei, făcând un semn din cap. Apoi anunţă spre 
cei din Harmonie: 

— Am ceva pentru voi. Am găsit-o în cabana Sarei 
și m-am gândit că locul ei e aici. 

Nativii Foc dădură din mână în mână o carte, pe 
care Olivia i-o înmână în cele din urmă Emei. 

— Marea Carte! se minună femeia. Mulţumesc! Da, 
locul ei e acasă! Și acum avem noi pagini de 
completat! 


Peste alte trei luni 


Sala Sfatului era neîncăpătoare. Toţi copiii satului 
se adunaseră, la unsprezece fix, ocupându-și locurile, 
cuminţi, pe pernele așezate cu atenţie pe podea. Erau 
numai ochi și urechi. 

în capătul sălii, pe un scaun înalt, Mona își luase 
rolul în serios. Cartea cu coperte groase fusese, timp 
de o oră pe zi, centrul Universului. Si ea, fata care le 
oferise clubul de lectură mult promis, își intrase 
întotdeauna foarte bine în rol. Le citise cu intonatie, 
mărind suspansul, de-i făcea pe cei mici să se prindă 
unul de celălalt și să nu-și mai dea drumul până când 
acţiunea nu se liniștea. 

De câteva zile, făcuseră rost de încă un volum, așa 
că David citea și el. Copiii erau mai mult decât 
fascinaţi, privind când la unul, când la altul, în funcţie 
de personajul căruia îi dădea viaţă. 

„ — Bea-o tu pe aia! spuse Harry. Stai, întoarce-te 
și ia-l pe Ron. Luaţi-vă mături din camera cu chei 


zburătoare -o să vă ajute să vă 

ridicați prin trapă și să treceţi de Puffy. Duceţi-vă 
imediat la voliera bufniţelor și trimiteţi-o pe Hedwiga 
la Dumbledore. Avem nevoie de el. S-ar putea să fiu 
în stare să-i rezist o vreme lui Snape, dar oricum ar fi, 
nu sunt un adversar pe mărimea lui. 

— Dar, Harry, ce te faci dacă Știm-Noi-Cine e cu 
el? interveni Mona, mimând panica. 

— Păi, am mai avut o dată noroc, nu? zise Harry, 
arătând cu degetul la cicatricea din frunte. Poate c-o 
să am și de data asta. 

Lui Hermione începu să-i tremure buza. Fără 
veste, se repezi la Harry și-l luă în brațe. 

— Hermione, ce faci? 

— Harry, ești un vrăjitor de înaltă clasă, să știi! 

— Nu-s la fel de bun ca tine, spuse Harry, vădit 
stânjenit, în timp ce Hermione îi dădea drumul din 
brate. 

— Eu? zise ea ridicând din umeri. Eu nu fac decât 
să citesc! Și m-ajută capul! Dar în viață sunt lucruri 
mult mai importante - prietenia și curajul și... Te rog, 
Harry, ai grijă de tine." 

— Mona! E timpul! risipi vocea Georgiei farmecul 
poveștii. 

— Acum? Ești sigură? 

— Foarte! Se aude de Ia colţ! 

— Nuuu, protestară copiii în cor. 

— Ce se întâmplă mai departe? vru o fetiţă să știe. 

— A băut poţiunea? 

— A fost otrăvitoare? nu conteniră micuţii cu 


* J.K. Rowling, Harry Potter și piatra filosofală, București, 
Editura Arthur, 2015, pp. 322-323. 

întrebările. 

— Trebuie să pleeec! sări Mona de pe scaun și făcu 
slalom printre copiii pe care-i lăsă cu buza umflată. 

— Voi mai rămâne eu cu voi puţin, să terminăm 
capitolul, îi liniști David. De fapt, e ultimul capitol din 
Harry Potter și piatra filosofală, pare-se. Vă vine să 
credeţi? 

— Nuuu, strigară copiii supăraţi. 

— Dar mai sunt încă șapte cărţi în serie, aruncă 
băiatul vestea la fileu, iar ovaţiile nu încetară să 
apară. 

Mona o rupse la fugă până acasă. Voise să nu 
plece astăzi, căci ninsese cu o noapte înainte, dar 
Ema insistase să nu-și încalce promisiunile făcute 
micilor Nativi. Era sfârșit de ianuarie și cerul nu se 
săturase de nins. Gerul se mai domolise și zăpada 
scârțâia sub picioare. 

Venise momentul. De cum intră pe ușă, o auzi. 
Ema striga, un sunet care aducea mai mult a mârâit, 
alternat cu o respiraţie sacadată. Și-apoi urletul 
revenea, mai puternic. Fata nu îndrăzni să intre, așa 
că rămase la ușă, lipită de lemnul pe care, pe 
nesimţite, începuse să-l scrijelească cu unghiile. Când 
strigătele încetară, răsună cel mai dulce sunet 
posibil: un plânset de copil, puternic și intens, semn 
de bun augur la o naștere. 

Și-abia atunci dădu buzna în cameră. Eric preluase 
deja copilul de la moașă și i-l pusese Emei pe piept. 
Bebelușul se zbătu și se liniști când simţi căldura 
mamei și mirosul ei familiar. Ochii femeii se inundară 
de lacrimi și sărută capul firav al nou-născutului. 

— Hai, Mona, să-ti cunoști... 

— Surioara? 

— Exact, surioara. 

— Uau! E minunată. E superbă. Perfectă! E ca un 
ghem de piele, se minună Mona, atingând-o ușor, 
doar cu vârful degetului. Un ghem gălăgios și lipicios, 
spuse, cu lacrimile șiroin- du-i pe obraji. Felicitări! Ai 
avut dreptate, mamă. Ai știut, în tot acest timp. Bine- 
ai venit pe lume, micuță Forţă. Bine-ai venit în familia 
noastră... ezită fata, când își dădu seama că părinţii ei 
nu se hotărâseră în privința numelui. Cum o va 
chema? 

— Eu spun să-i dăm toţi trei un nume, ce ziceţi? 
propuse Ema. 

— Serios? se arătă Mona încântată. Spun eu 
atunci, se bucură ea. Să înceapă cu... E, la fel ca 
numele tău, mamă. 


— Si să continue cu V, stabili Ema. Că e un semn 
de Aer si nu oricare, ci un Vărsător. 

— Şi să se termine cu A, la fel ca Aerul care o va 
ghida și la fel ca Apa tatălui ei mândru. 

— EVA, spuseră toţi în cor. 

— E super! se bucură Mona aidoma unui copil mic. 

Fata își admiră surioara, fascinată. Era... altfel. Nu 
văzuse mulţi bebeluşi la viaţa ei, dar micuța aducea 
cu un pui... de zână. Pielea îi părea translucidă, iar 
părul bogat cu care venise pe lume era complet alb. 
Nu blond, ci alb de-a dreptul, ca troienele de zăpadă 
care se înălţau în Harmonie. Și ochii ei erau aproape 
hipnotizanţi. Erau de-un albastru electrizant, cu iri- 
zaţii gri. Mona nu-și putu înfrâna curiozitatea, așa că- 
i dezveli piciorușele și-i căută gleznele. Niciun semn 
specific Nativilor. 

— E prea mică pentru asta, o lămuri Eric. Semnele 
nu ne apar la naștere. Depinde... 

— Ei bine, interveni Ema, nu vă uitaţi unde 
trebuie. 

Femeia se aplecă și reuși să-i sărute bebelușului 
fruntea. Ochii Monei și ai lui Eric căzură exact pe 
locul abia atins de buzele celei care-i dăduse viaţă. 
Pielea subţire începuse să-și schimbe culoarea, 
dezvăluind niște urme albicioase. Liniile curbe se in- 
tensificară până când deveniră lizibile. Formau un 
întreg. Un semn de Aer. O spirală perfectă, ca un 
melc spumos. 

Eric și Mona scăpară sunete de uimire. Ema le citi 
sentimentele contradictorii pe chip: nu știau dacă să 
se bucure sau să plângă soarta care i se înscrisese 
micuţei pe frunte. 

— Ştiai? întrebă Eric, văzând chipul blând și calm 


al soţiei. 

— Am bănuit. Iris a știut. De-aia m-a protejat cu 
prețul vieţii ei. A simţit că succesoarea ei este pe 
drum. 

— Asta înseamnă că...? Sunteţi siguri că Eva 
este...? lăsă Mona cuvintele să i se piardă-n aer. 

— Da, nu încape îndoială. Bine-ai venit pe lume, 
micuța mea Eva. Nici n-ai deschis bine ochii, că ai și 
primit cea mai mare distincţie care poate exista. Să 
ne trăieşti frumos, să-ţi fie viaţa lină, să nu cunoști 
durere, să nu cunoşti regret. Și poate că-i nedrept ce- 
ţi cer, dar mă voi ruga să ne conduci înţelept, Protec- 
toarea noastră! 


Sfârşit 

MREJELE FOCULUI 


de Daniela Faur 


„Când credeai că nimic 
nu te mai poate uimi, 
o face această carte!" 


„Patru Elemente ale Naturii 
care, împreună, formează 
o poveste pe care o vei iubi 
pentru totdeauna!" 


4 „Ciclul Forte ale Naturii, continuă 

cu acest al doilea volum - Mrejele 
Focului - care te va conduce mai adânc în lumea 
celor patru elemente ale Naturii - Focul, Aerul, Apa și 
Pământul! Eroii de care te-ai îndrăgostit în primul 
volum își continuă aventurile și le duc la un nivel mult 
mai înalt, într-o acţiune trepidantă, de la prima până 
la ultima pagină! 

Vei descoperi aici un univers în care oameni 
obișnuiți își descoperă forţe noi, menite să le 
transforme vieţile și pe ei înșiși în... altceva. Caută 
adânc în tine și cercetează cu mare atenţie, fiindcă s- 
ar putea să descoperi o ființă despre care habar nu 
aveai că poate fi... altceva, că poate face... altceva și, 
mai ales, că poate obţine... altceva de la viaţa ei." 


Titlu: Forțe ale Naturii - Mrejele Focului 

Autor: Daniela Faur 

Nr. pag.: 272 

Colecţia Science-Fiction: #53 

Comandaţi-o la: www. pavcon.ro / 0727.77.80.06 


304 


Forte ale Naturii 
MOARTEA VIE 


de Daniela Faur 


„Pasionantă, uimitoare, 
plină de vervă!" 
„Patru Elemente ale Naturii 
care, împreună, formează 
o poveste pe care o vei iubi 
pentru totdeaun!" 


„Plonjează cu încredere într-un 
univers în care visai de mult să 
ajungi. Acel univers unde 
oameni obișnuiți își 

descoperă deodată forţe noi, menite să le transforme 
vieţile și pe ei înșiși în... altceva. Caută adânc în tine 
și cercetează cu mare atenţie, fiindcă s-ar putea să 
descoperi o ființă despre care habar nu aveai că 
poate fi... altceva, că poate face... altceva și, mai ales, 
că poate obţine... altceva de la viaţa ei. 

Ciclul Forțe ale Naturii, care începe cu acest prim 
volum - Moartea Vie - te va purta într-o lume în care 
cele patru elemente ale Naturii - Focul, Aerul, Apa și 
Pământul - duc o luptă acerbă pentru întâietate în 
existențele unor eroi de care te vei îndrăgosti 
iremediabil." 

